
Jakob Lorber s-a născut la data de 22 iulie 1800, pe malul stâng al râului 
Drau, într-o zonă vinicolă, în satul Kanischa, parohia Jahring, unde tatăl său, 
Michael Lorber, avea o fermă micuţă. 

Deloc întâmplător, Jakob Lorber a crescut într-un mediu rural şi destul de 
sărac. Părinţii săi erau însă deschişi faţă de artă şi de religie. El a moştenit de la 
tatăl său numeroasele talente muzicale şi a învăţat să cânte la vioară, la pian şi la 
orgă. 

Când a ajuns la liceul din Marburg, un orăşel pe malul râului Drau, Lorber 
îşi putea câştiga deja banii necesari pentru pregătire cântând ca organist la una din 
bisericile locale. A primit acreditarea ca profesor de liceu în anul 1829, la Graz, 
Austria, capitala provinciei Steiermark. Cu toate acestea, la vremea respectivă nu a 
reuşit să-şi găsească un post. De aceea, el şi-a putut continua intensiv studiile 
muzicale, predând arta compoziţiei, vioara, lecţii de canto, şi dând din când în când 
câte un concert. 

în timpul acestor ani, Lorber şi-a urmat înclinaţia interioară şi s-a adâncit 
din ce în ce mai mult în studiul „Căii Interioare". Printre altele, a citit lucrările lui 
Justinus Kerner, Jung-Stilling, Swedenborg, Jakob Bohme şi Johann Tennhardt. 
Biblia a rămas tot timpul cartea lui de căpătâi şi sursa sa de inspiraţie până la 
sfârşitul vieţii. 

în pofida numeroaselor sale talente, trăia de pe azi pe mâine, până când i s- 
a oferit în cele din urmă un post ca dirijor la Opera din Trieste. Când era pe punctul 
de a accepta postul, lucru care i-ar fi permis să-şi consacre talentele lumii 
exterioare, a primit o altă misiune, aceea de „Scrib al Domnului". La data de 15 
martie 1840, imediat după rugăciunea de dimineaţă, el a auzit cu claritate o Voce în 
regiunea inimii, care i-a poruncit: „Ridică-te, ia-ţi pana şi scrie!" 



Ascultător, a renunţat la pregătirile pentru călătorie, s-a aşezat şi a început 
să scrie ceea ce îi dicta misterioasa voce. Era introducerea la prima sa lucrare, Casa 
Domnului: „Şi astfel, bunul Dumnezeu se adresează tuturor; iar cele spuse aici sunt 
adevărate, autentice şi sigure. Oricine doreşte să vorbească cu Mine, trebuie să se 
îndrepte către Mine, iar Eu îi voi răspunde în inima lui. Dar numai cei Puri, cu 
inima plină de smerenie, vor auzi Vocea Mea. Iar Eu voi păşi braţ la braţ cu cei care 
Mă vor prefera lucrurilor lumeşti şi care Mă vor iubi la fel cum îşi iubeşte mireasa 
mirele. Acestea sunt adevăratele Fiinţe Umane, cele care Mă privesc la fel cum îşi 
priveşte un frate fratele, şi cum le-am privit Eu dintotdeauna, încă înainte ca ele să 
fi existat". 

începând din acea zi, a primei dictări din partea Domnului, imposibilul a 
devenit posibil şi a intrat în viaţa lui Jakob Lorber. 

în timpul celor 24 de ani care au urmat, el a continuat o activitate care nu 
putea fi înţeleasă de nimeni numai cu ajutorul intelectului şi al raţiunii. Scria 
aproape zilnic, ore întregi, fără întrerupere, fără să consulte vreo carte de referinţă 
şi fără să aibă cunoştinţe legate de ceea ce scria, căci cunoaşterea curgea din pana 
lui prin intermediul Cuvântului Interior. întreaga lui viaţă s-a împlinit în 
singurătate, ascultând de această Voce Interioară. 

Nu îl putem descrie pe Jakob Lorber decât în superlative. Dacă l-am privi 
ca pe un scriitor, el i-ar depăşi prin opera lui pe toţi scriitorii, poeţii şi gânditorii din 
toate timpurile. Căci unde mai putem găsi o cunoaştere atât de completă, o 
interpretare de o asemenea profunzime, cunoştinţe mai exacte despre ştiinţele 
geografice, istorice, biologice şi naturale, descrierea unor fapte care s-au petrecut 
imediat după crearea cosmosului? Lucrările sale umplu 25 de volume, fiecare a 
câte 500 de pagini, ca să nu mai vorbim de cele mai mici. Dacă l-am privi ca pe un 
geniu al profeţiei, el i-ar depăşit cu siguranţă pe toţi iniţiaţii pe care i-a cunoscut 
umanitatea. încă nu s-au născut cuvintele care l-ar putea descrie pe Jakob Lorber, 
iar dacă el a preferat să se auto-numească „Scribul Domnului", putem pune acest 
lucru numai pe seama smereniei lui înnăscute. 

Jakob Lorber a murit la data de 24 august 1864. El a ştiut dinainte că va 
muri la această dată, căci îşi împlinise misiunea. Pe piatra sa de mormânt din 
Cimitirul St. Leonhard din Graz sunt scrise cuvintele lui Pavel: „Indiferent dacă 
trăim sau murim, noi îi aparţinem Domnului". 



Gottfried Mayerhofer 

Gottfried Mayerhofer s-a născut în noiembrie 1807, la Munchen, fiind fiul 
unui ofiţer de rang înalt din Bavaria. După ce şi-a încheiat studiile, orientate 
îndeosebi asupra matematicii, tânărul Mayerhofer a păşit pe urmele tatălui său şi şi- 
a ales o carieră militară. 

Când prinţul bavarez Otto a fost ales pentru succesiunea tronului Greciei şi 
s-a mutat la Atena, în anul 1837, cuscrul lui Meyerhofer şi-a transferat afacerile şi 
şi-a mutat familia la Trieste. Deşi a opus o vreme rezistenţă, Mayerhofer a acceptat 
(mai ales sub presiunea soţiei sale, foarte ataşată de tatăl ei) să îşi părăsească slujba 
şi să se mute la Trieste. întrucât guvernul Greciei nu plătea pensii în ţări străine, 
această schimbare de rezidenţă s-a dovedit aparent regretabilă, căci acum depindea 
în totalitate de venitul soţiei sale. Mayerhofer a trăit la Trieste timp de 40 de ani, 
până la moartea sa, în anul 1877. în timpul acestei perioade de pensie, el a început 



prin a se dedica studiilor sale favorite: muzica şi pictura. Treptat, interesul lui 
principal s-a orientat către spiritualitate. 

Această înclinaţie către cunoaşterea religioasă şi spirituală şi-a găsit 
răsplata în scrierile lui Jakob Lorber, pe care Mayerhofer le-a descoperit pe când se 
afla la Trieste. Cu cât se adâncea mai mult în scrierile misticului styrian - pe care 
nu 1-a cunoscut niciodată personal - cu atât mai mare devenea entuziasmul său faţă 
de revelaţiile primite prin intermediul Cuvântului Interior, şi cu atât mai devotată 
devenea natura lui. Graţie acestei aspiraţii spirituale, din ce în ce mai intensă, 
Mayerhofer a atins la un moment dat starea de trezire spirituală. în luna martie 
1870 el a auzit pentru prima oară Vocea Domnului în interiorul lui. în următorii 
şapte ani, el i-a servit acestei Voci ca „Scrib" umil. 

Remarcabil este şi felul în care a ajuns la Mayerhofer Cuvântul Interior, 
înainte de a simţi nevoia imperioasă de a scrie, subiectele tratate îi apăreau cu o 
claritate desăvârşită în faţa ochilor spirituali, sub forma unor imagini magnifice. 

O parte din explicaţiile lui Mayerhofer referitoare la felul în care 
acţionează Cuvântul Interior sunt conţinute într-o scrisoare adresată unui prieten: 

„în ceea ce priveşte ultimele revelaţii, care nu ţi s-au părut la fel de 
inspirate ca şi cele din 'Lumină, Viaţă şi Iubire', nu trebuie să uiţi că nu toţi 
prietenii mei au acelaşi nivel de înţelegere spirituală ca şi tine. în Graţia Lui, 
Domnul îmi oferă de multe ori informaţii care să poată fi înţelese inclusiv de către 
aceşti oameni, dar şi altele care să poată servi cândva - cine ştie când şi în ce 
condiţii - pentru o educaţie pas cu pas (graduală). Astfel, de multe ori primesc 
informaţii care nu aduc nimic nou, dar care prezintă revelaţiile anterioare într-o 
lumină nouă. Atunci când primesc aceste comunicări, eu mă aflu într-o stare 
absolut pasivă; de regulă, nici măcar nu ştiu la ce se referă ele. Totul începe cu o 
stare de agitaţie care mă cuprinde şi care mă face să mă aşez la biroul meu. Abia 
după ce iau în mână pana aflu ce doreşte să-mi comunice Domnul, şi nici chiar 
atunci nu cunosc urmarea sau sfârşitul, ci numai exact cuvintele pe care urmează să 
le scriu în continuare. Astfel, spre exemplu, în cazul în care Cuvântul Lui îmi 
spune: 'Ia Evanghelia lui Ioan, capitolul 3, versul 7!', sunt nevoit să iau Biblia (pe 
care nu o cunosc aproape deloc) şi să caut pasajul respectiv, după care ascult 
dictarea referitoare la el. în acest fel primesc eu dictările, fără să intervin cu absolut 
nimic, fără să cunosc motivaţiile care stau la baza lor, fără să am nici cel mai mic 
amestec". 

Aceste explicaţii ale lui Mayerhofer demonstrează faptul că scrierile sale 
reprezintă inspiraţie pură, şi nu doar produsul imaginaţiei sale. O dovadă o 
reprezintă şi faptul că scrisul lui Mayerhofer de pe manuscrisul original este foarte 
rapid şi fluent, aproape fără nici o corectură. 

Dacă Nazaretul nu te vindecă, 
întreaga lume nu te va putea vindeca. 
(Copilăria lui Iisus, cap. 278) 



Cuvânt înainte 

Versiunea germană originală a acestei cărţi, Cartea Domnului despre viaţă 
şi sănătate (Heilung und Gesundheitspflege) a generat un interes atât de mare, încât 
editorii au luat hotărârea să scoată această ediţie nouă. Cererea foarte mare pentru 
această lucrare nu este deloc surprinzătoare dacă ţinem seama că procesele 
patologice sunt judecate aici dintr-un alt punct de vedere decât cel lumesc. Mulţi 
oameni se întreabă: de ce trebuie să existe boli? Nu ar fi putut crea bunul 
Dumnezeu nişte fiinţe umane care să nu fie afectate de boli şi durere? Umanitatea a 
căutat răspunsul la această întrebare din timpuri imemoriale. Dintotdeauna, medicii 
încearcă prin toate metodele să aline suferinţele oamenilor. Dar cum ar putea un 
medic să aplice o terapie corectă dacă nu cunoaşte adevăratul diagnostic, sau 
adevărata cauză a unei boli? 

Lucrările din Noua Revelaţie a lui Jakob Lorber ne oferă cunoştinţe foarte 
importante referitoare la natura bolilor şi la cauzele acestora. Mai presus de orice, 
orice fiinţă umană ar trebui să ştie faptul că este alcătuită dintr-o trinitate formată 
din corp, suflet şi spirit. Ce este corpul? Iisus ne explică în Marea Evanghelie a lui 
Ioan, voi. VIII, cap. 56 (5,6): „în inima oricărei fiinţe umane există două cămăruţe 
secrete foarte fine - greu decelabile cu ochii şi apărând ca nişte puncte mici. Ele 
corespund celor două încăperi mari prin care circulă sângele (ventriculele). Deşi 
sunt atât de mici, de aceste puncte depinde întreaga viaţă a inimii, şi implicit, 
întregul corp cu organele sale. Prima şi cea mai importantă cămăruţă corespunde 
lucrurilor care aparţin spiritului, şi deci vieţii propriu-zise, adică ceea ce noi numim 
principiul afirmativ. Cea de-a doua cămăruţă, mai puţin importantă decât prima, 
deşi absolut indispensabilă vieţii fizice, corespunde materiei, adică principiului 
negativ. Materia nu are o viaţă a sa proprie, fiind doar un vas care receptează viaţa. 
Cu fiecare bătaie a deschizăturii afirmative, ea primeşte o energie vitală nouă, pe 
care o distribuie prin intermediul sângelui în întregul corp". 

Iisus defineşte astfel sufletul fiinţelor umane în Marea Evanghelie a lui 
Ioan, voi. 2, cap. 169 (3): „Sufletul unui pământean este un compus alcătuit din 
numeroase particule ale vieţii, preluate de Satan şi ţinute captive în materia 
corpului pământului. De aici, ele sunt preluate de lumea plantelor, apoi de diferitele 
nivele ale lumii animale, pentru ca în sfârşit, să fie preluate de sufletele umane. 
Odată ajunse în pântecul femeii, ele devin carne şi se nasc în această lume". 
Sufletele care se dezvoltă astfel din elementele pământului sunt considerate de 
Noua Revelaţie ca provenind „din lumea de jos". Există însă şi suflete care provin 
de pe alţi aştri şi care se reîncarnează pe pământul nostru; acestea provin „din 
lumea de sus". încarnarea pe pământ a unor suflete provenite de pe stele se poate 
petrece de multe ori. Astfel, Iisus i-a spus filosofului grec Filopold că s-a reîncarnat 
de nu mai puţin de 20 de ori pe diferite stele. De aceea, trebuie să înţelegem că 
adevăratul corp al omului este sufletul, între el şi corpul fizic existând o 
corespondenţă perfectă. Atunci când o fiinţă umană moare, corpul eteric substanţial 
intră în descompunere, în timp ce corpul eteric nesubstanţial continuă să trăiască. 



Prin conştiinţa şi liberul său arbitru, fiinţa umană poate fi considerată pe 
bună dreptate ca fiind o imagine a lui Dumnezeu în creaţia Sa. Liberul arbitru se 
află sub influenţa conştiinţei omului, care este ancorată în spiritul său, dându-i 
posibilitatea să aleagă între bine şi rău. Acest liber arbitru a fost cauza căderii lui 
Lucifer şi a adepţilor săi, în timp ce alte mari legiuni de spirite au preferat să aleagă 
Ordinea Divină. Prin scânteia spirituală divină, care este legată de natura lui 
Dumnezeu, fiinţă umană poartă în ea chemarea către conştiinţa superioară cosmică 
sau divină, şi către funcţia sa spirituală supremă. Revelarea acestei conştiinţe divine 
depinde însă de gradul de eliberare a sufletului din capcana materiei, aceasta din 
urmă fiind de natură luciferică. 

Iisus explică în Marea Evanghelie a lui Ioan, voi. II, cap. 210 (12-15): 
„Atunci când sufletul rămâne în materia fizică, bucurându-se de ea, el este la fel de 
impur ca şi cele mai impure şi mai condamnabile spirite ale corpului fizic, 
complăcându-se în păcat, şi implicit în iad şi în moarte. în cazul în care continuă să 
trăiască în funcţie de dorinţele corpului fizic, se poate spune că - deşi trăieşte - el 
este un suflet mort; el experimentează moartea în sine şi se teme cumplit de 
moartea fizică. în această stare de păcat, sufletul poate face orice doreşte, dar nu 
poate găsi viaţa, deşi o iubeşte mai presus de toate. Aşa se explică de ce atâtea mii 
de fiinţe umane nu află - după moarte - nimic mai mult despre viaţă şi despre 
suflet decât o piatră care zace la marginea drumului. Dacă un înţelept vorbeşte 
despre aceste subiecte cu asemenea oameni, ei vor râde de el sau se vor înfuria şi îl 
vor da afară din casă. Şi totuşi, orice fiinţă umană ar trebui să-şi încheie cel puţin 
ciclul dezvoltării 'eului' lor atunci când atinge vârsta de 30 de ani, astfel încât viaţa 
care urmează după moartea corpului fizic să fie liberă şi plenar conştientă, fiind la 
fel de sigură ca şi zborul vulturului în înaltul cerului. Dar cât de dezvoltate sunt 
aceste fiinţe umane care încep să pună abia atunci întrebări despre aceste lucruri? 
Mai bine zis, cât de departe sunt ele de această cunoaştere? Ca să nu mai vorbim de 
cele care nu doresc să afle nimic despre aceste lucruri, considerându-le simple 
prostii, şi care nu merită nici un fel de consideraţie. Aceste fiinţe umane trăiesc, de- 
a lungul întregii lor vieţi pământeşti, în iad şi în moarte". 

Aşadar, sufletul omului oscilează între materie şi spirit. Prin intermediul 
liberului arbitru - asupra căruia Dumnezeu nu intervine, pentru a nu le transforma 
în fiinţe condamnate - fiinţele umane au în mâinile lor puterea de a-şi spiritualiza 
sau de a-şi materializa sufletele. Iisus afirma că atunci când un om îşi lasă sufletul 
să devină pe trei sferturi carne, acest suflet se va afla într-o stare foarte jalnică în 
lumea de dincolo, urmând să parcurgă o cale foarte lungă şi dificilă. Pe pământ, el 
are posibilitatea să scurteze mult această cale lungă şi dificilă, ducând o viaţă în 
conformitate cu Ordinea Divină. în cazul fiinţelor umane, această Ordine Divină 
constă în respectarea celor Zece Porunci ale Domnului. Acestea nu sunt legi 
obligatorii, ci trebuie respectate din libera dorinţă a omului. Ele sunt deja conţinute 
în cele Două Porunci: „Iubeşte-L pe Dumnezeu" şi „Iubeşte-ţi aproapele", care sunt 
mai presus de oricare altele. Ele sunt implicate cu deosebire în porunca referitoare 
la iubirea aproapelui (la altruism). în Marea Evanghelie a lui Ioan, voi. III, cap. 12, 
Iisus spune: „Prin tot felul de acte de abnegaţie, sufletul devine din ce în ce mai 
liber, şi în plus corpul lui din carne devine din ce în ce mai rezistent. în schimb, 
atunci când este înclinat mai degrabă către păstrarea frăgezimii cărnii, sufletul nu 
poate fi puternic şi rezistent, iar la cel mai mic atac al unei gâze asupra unui 
asemenea corp slab şi respingător, el se îmbolnăveşte imediat şi moare. Oamenii nu 
îşi dau seama că toate suferinţele lor, toate bolile, toate războaiele, creşterile de 
preţuri, foametea şi epidemiile care se abat asupra lor, îşi au originea în acele fiinţe 



umane care nu fac altceva decât să aibă grijă de corpurile lor, în loc să se ocupe de 
sufletele şi spiritele lor, potrivit ordinii lui Dumnezeu". 

Tot în Marea Evanghelie a lui Ioan, voi. V, cap. 75, se mai spune: „Durerea 
cărnii este o consecinţă a dezbrăcării parţiale a sufletului de carne. Principala cauză 
a durerii pe care o resimte numai sufletul, dar niciodată carnea, constă în presiunea 
pe care acele părţi ale trupului care au devenit prea leneşe şi prea grele o exercită 
asupra părţilor corespondente, vii, ale sufletului". în Marea Evanghelie a lui Ioan, 
voi. VI, cap. 13 (8), se afirmă: „în sine, carnea este moartă, nu are viaţă şi capătă 
existenţă decât prin forţa vitală a sufletului. Sufletul este înrudit cu spiritul. El 
poate deveni la fel de puternic ca şi spiritul, poate chiar deveni una cu acesta, dacă 
îşi întoarce complet faţa de la lumea exterioară şi îşi orientează toate simţurile către 
lumea interioară, spirituală, către acea ordine pe care au demonstrat-o învăţăturile 
şi exemplele Mele". 

Aceste extrase au descris pe scurt tot ceea ce trebuie să ştim despre trup, 
suflet şi spirit, clarificând astfel întrebările de genul: ce sunt bolile? Cum atacă ele 
fiinţa şi cum pot fi vindecate? Aşa cum am văzut, natura oricărei boli îşi are 
fundamentul în opoziţia faţă de Ordinea Divină, în violarea acesteia. întrucât 
opoziţia faţă de Ordine îşi are originea în suflet şi în spirit, este explicabil de ce ea 
reprezintă şi sursa bolilor. Acestea se manifestă ca disfuncţii ale corpului fizic. 
Bolile care îşi au originea la nivelul sufletului nu pot fi vindecate cu ajutorul 
chimicalelor sau a altor remedii exterioare. Ele nu pot fi eliminate decât direct la 
nivelul cauzei lor, adică al sufletului. Uneori este însă posibilă eliminarea anumitor 
simptome la nivelul corpului fizic, fără ca acest lucru să însemne eradicarea 
problemei propriu-zise (Marea Evanghelie a lui Ioan, voi. IX, cap. 35 (6,7). 
Importanţa atitudinii emoţionale (psihice, deci sufleteşti) a omului are o 
semnificaţie decisivă pentru trupul său. Iisus a exprimat acest adevăr în 
următoarele cuvinte: „Bolile corpului reprezintă consecinţele amare ale 
nerespectării Poruncilor pe care Eu le-am explicat umanităţii. Cei care le respectă 
cu credinţă, încă din copilărie, nu vor avea niciodată nevoie de medic, nici măcar la 
bătrâneţe, iar descendenţii lui nu vor avea de suferit din cauza păcatelor părinţilor 
lor". După cum a afirmat chiar El, Iisus a vindecat sufletele celor suferinzi - dar 
numai cu condiţia ca acestea să nu fi devenit într-o măsură prea mare una cu carnea 
- eliberând aceste suflete şi trezind apoi scânteia spirituală din ele prin intermediul 
credinţei în El, ceea ce era sinonim cu stabilirea unei relaţii cu Dumnezeu. De 
regulă, după ce vindeca un bolnav, El îi spunea: „Nu mai păcătui", la care adăuga: 
„pentru ca să nu cadă asupra ta o nenorocire mai mare". 

Maniera de a vindeca a lui Iisus, la fel ca şi a apostolilor de mai târziu, 
atunci când ei au primit această putere de la El, este foarte particulară, la fel ca şi 
posibilitatea de a vindeca de la om la om sau vindecarea prin rugăciune, ambele 
menţionate în Noua Revelaţie a lui Jakob Lorber. în Marea Evanghelie a lui Ioan, 
voi. II, cap. 169 (12), Iisus îi explică lui Petru felul în care se declanşează bolile şi 
maniera în care contribuie acestea la purificarea sufletului: „Cele mai multe din 
bolile de care suferă oamenii au menirea de a împiedica sufletele acestora de a se 
identifica complet cu carnea. Acest principiu li se aplică şi Copiilor Luminii, a 
căror carne îi aparţine tot lui Satan cel alungat din cer. Atunci când Copiii Luminii 
se îmbolnăvesc, datorită identificării lor cu trupul, partea teribilă este că boala lor 
este decretată chiar de către cer. Suferinţele la care sunt supuşi Copiii Lumii se 
datorează aceleiaşi cauze, fiind poruncite şi permise chiar de către cer. în formă, ele 
sunt însă dureri ale iadului, căci corpul copiilor lumii le resimte ca parte a lui Satan, 



atunci când, prin atotputernica influenţă a cerului, o parte din viaţa iadului este 
alungată". în Marea Evanghelie a lui Ioan, voi. VIII, cap. 16 (12), referindu-se la 
suferinţele fiinţelor umane, Iisus a spus: „Fiinţe umane care, din cauza diferitelor 
atracţii lumeşti, şi-au scufundat prea tare sufletele în carnea trupului, sfârşesc prin a 
trăi experienţe dintre cele mai grave, fiind necesar ca asemenea suflete să fie 
desprinse de carne cu o mare forţă, ca să nu ajungă prea corupte de ea; acest proces 
de separare produce o mare suferinţă şi la nivelul corpului. Procesul este însă 
benefic pentru suflet, căci prin durere şi suferinţă sufletul este purificat de dorinţele 
sale carnale, ceea ce va face ca în lumea de apoi să-i fie mult mai uşor să parcurgă 
calea către o viaţă spirituală". în Marea Evanghelie a lui Ioan, voi. X, cap. 148 (2), 
Iisus i s-a adresat astfel evreului pios căruia i-a vindecat fiul schilod: „Ştii, desigur, 
că un evreu adevărat care suferă de o infirmitate fizică trebuie să-şi orienteze 
întreaga credinţă asupra lui Dumnezeu, şi nu asupra doctorilor acestei lumi, de 
multe ori ignoranţi, căci acolo unde nici un medic nu poate ajuta, Dumnezeu poate. 
Eu am venit la tine ca să-ţi dau un semn prin vindecarea fiului tău şi pentru a-ţi 
arăta că Eu sunt Domnul şi că nimic nu-Mi este imposibil Mie". 

Acestea sunt afirmaţiile care arată care este natura bolilor. Vindecarea şi 
starea de sănătate trebuie căutate în primul rând în sfera psihic-spirituală a fiinţei 
umane. Aceasta este sfera care reglează toate funcţiile corpului fizic, prin 
intermediul „nervilor spirituali", care, la fel ca şi sufletul, sunt alcătuiţi dintr-o 
substanţă eterică. Acest gen de cunoaştere este oferit cititorului de această carte. 

Erich Heinze, Doctor în medicină 



Introducere 

Fiinţă umană - imagine a lui Dumnezeu 

(Citate din Noua Revelaţie) 

Marea Evanghelie a lui Ioan, IX/22 (5-6) 

Domnul: „Dacă fiinţele umane de pe acest pământ doresc să devină Copii 
ai lui Dumnezeu, ele trebuie să facă eforturi să devină perfecte sub toate aspectele, 
la fel cum este Tatăl lor din ceruri, Cel etern şi preasfânt, care reprezintă în Sine 
iubirea eternă, adevărul şi atotputerea, bunătatea infinită, măreţia şi slava 
desăvârşită. 

Aşa se explică de ce Scripturile afirmă că 'Dumnezeu 1-a creat pe om după 
chipul şi asemănarea Lui, suflând suflul Lui asupra sa, astfel încât să devină un 
suflet liber, viu!' Altfel spus, fiinţele umane de pe acest pământ sunt nu doar 
creaturi ale atotputerniciei lui Iehova, ci şi copii ai spiritului şi ai iubirii Lui". 

Marea Evanghelie a lui Ioan, 11/222 (4, 5) 

Domnul: „Fiinţele umane sunt raţiunea şi scopul final al întregii creaţii; ele 
reprezintă rezultatul glorios al tuturor încercărilor creatoare preliminare ale lui 
Dumnezeu. Şi întrucât ele reprezintă ceea ce Dumnezeu a dorit să realizeze prin 
întreaga Sa creaţie anterioară, există corespondenţe perfecte între corpurile 
pământeşti (şi celeste) ale fiinţelor umane şi tot ceea ce există în cer". 



Apusuri transformate în răsărituri, cap. 163 (3) 

„Forma omului este adevărată şi divină, căci Dumnezeu ne-a creat pe noi, 
oamenii, după chipul şi asemănarea Lui, atât din punct de vedere exterior cât şi 
interior". 



Darurile cerului, Ii/pag. 135 (2,3,8) 

Domnul: „într-adevăr, faptul că omul se naşte în această lume din pântecul 
mamei sale nu este deloc întâmplător. Credeţi-Mă, toate procesele care fac ca 
sufletul uman să se maturizeze suficient de mult pe toate nivelele (naturii sale 
astrale) pentru ca să se poată naşte în lumea oamenilor reprezintă mult mai mult 
decât aţi putea înţelege voi într-o întreagă eternitate! Transformarea fiinţei umane 
nu reprezintă deloc o chestiune măruntă pentru Mine, lucru demonstrat de întreaga 
creaţie preliminară, care nu a fost realizată decât cu unicul scop de a servi pentru 
crearea fiinţei umane. De aceea, este firesc ca ziua de naştere a unei fiinţe umane să 
fie considerată o zi importantă; această zi nu este deloc întâmplătoare, fiind 
calculată încă de la începutul eternităţii! După apariţia lumilor din sorii centrali 
primordiali, fiecare lume atomică a fost calculată la miimi de secundă. Şi abia după 
ce marile calcule s-au încheiat a apărut creaţia organică a corpurilor lumeşti, pe 
toate nivelele, conform marii ordini cosmice, pline de înţelepciune şi perfect 
calculate. în cele din urmă a apărut şi fiinţa umană - ca organ de recepţie perfect al 
nenumăratelor nivele care i-au precedat, şi ca punct perfect de reunificare a vieţii 
ce s-a născut din Mine". 



Zborul, capitolele 7, 9, 24 

Domnul: „Timp de eternităţi de-a rândul, Dumnezeu a creat - din iubirea 
Sa infinită - diferite creaturi pe nivele de o mare diversitate, începând cu spiritul 
cel mai perfect şi terminând cu animalul atomic cel mai insignifiant. Dumnezeu a 
dat viaţă tuturor acestor nenumărate fiinţe, în funcţie de natura fiecăreia. Această 
viaţă s-a născut din propria Lui energie şi din propria Lui viaţă, astfel încât suma 
totală a acestor vieţi să conducă la o viaţă mai perfectă şi mai viguroasă, şi să 
continue să ascensioneze până când va atinge nivelul sufletului unei fiinţe umane; 
simultan, să devină capabilă să recepteze cea mai viguroasă formă de viaţă 
(spiritul) de la Mine. Prin intermediul iubirii, această viaţă este în totalitate unită cu 
Mine, într-una şi aceeaşi formă de putere". 



Zborul, cap. 7 (5, 6) 

Domnul: „Pentru a putea înţelege forma cea mai infinită, mai liberă şi mai 
perfectă de viaţă, gândiţi-vă la o cameră aproape infinită în care există un punct 
central din care emană nenumărate raze în toate direcţiile. Deşi începutul acestor 
raze este punctul central, ele nu au un punct final. Centrul focalizează întreaga 
putere vie a infinităţii, care este emanată apoi din nou în infinitate, astfel încât 
această putere vie să nu fie dispersată foarte tare şi să devină astfel prea slabă în 
sine. în acest scop, el a creat în întregul spaţiu etern şi infinit nenumărate puncte de 
asamblare a vieţii, puncte în care viaţa se regăseşte în sine, pentru a reveni apoi în 
punctul central primordial". 



Soarele spiritual, 11/126 (19-20) 

Domnul: „Eu răspândesc viaţa până la nivelul celor mai mărunte particule 
născute din Mine, în întreaga infinitate a spaţiului guvernat de Fiinţa Mea 
omniprezentă, pentru ca să primesc înapoi, din fiecare din aceste mici particule ale 
vieţii, o viaţă mai intensă şi mai rafinată. Nu există viaţă în afara Mea. De aceea, 
Eu sunt de-a pururi unica sursă energetică a vieţii!" 



Casa Domnului, 1/185 (19-22) 

în ceea ce priveşte întrebarea pusă de Ghemela, celesta, pura şi umila fiică 
a patriarhului Zuriel, Abedam-Iehova a răspuns astfel, învăţând-o pe ea şi pe copiii 
acelui ţinut 'Ce este viaţa': „Ar fi imposibil ca voi să înţelegeţi plenar ce este viaţa 
întru Mine, căci nici chiar cel mai înalt şi cel mai înţelept heruvim nu ar putea 
înţelege vreodată felul în care Sunt Eu, singura viaţă plenar autentică, eternă şi 
infinită. Pot să vă spun însă că viaţa din voi este suflul Meu în fiinţa voastră, sau 
imaginea Mea vie în fiecare fiinţă umană. Eu sunt prezent în puritatea conştiinţei 
formei celei mai perfecte de viaţă, şi fiecare creatură conţine în ea o asemenea 
scânteie de conştiinţă perfectă, care este viaţa Mea, şi care îi dă la rândul ei viaţă. 
Funcţia vieţii este de a se multiplica la infinit şi de a creşte sub influenţa Mea 
neîncetată. Cu cât forma de viaţă devine mai matură, cu atât mai perfectă devine 
imaginea ei. Ea începe să devină conştientă de sine atunci când la scânteia de viaţă 
se adaugă o scânteie a iubirii şi o scânteie a luminii compasiunii. în acest fel, forma 
respectivă de viaţă ajunge să se recunoască pe sine, devenind liberă şi conştientă de 
propriul ei sine. Ea nu devine însă în totalitate liberă, un copil al iubirii şi al vieţii 
eterne, decât atunci când această formă de viaţă conştientă de sine devine 
conştientă şi de originea ei primordială, eternă, sacră, în faţa căreia se închină cu 
recunoştinţă şi iubire, slăvind-o şi recunoscându-i în permanenţă voinţa supremă". 



Marea Evanghelie a lui Ioan, VII/ 147 (9) 

Egipteanul iluminat: „Dacă fiinţa umană ar fi insignifiantă, Dumnezeu nu 
ar fi creat-o într-o manieră atât de minunată şi plină de artă, astfel încât ea să se 
potrivească perfect cu corpul ei fizic, cea mai desăvârşită capodoperă din întreaga 
creaţie materială. în al doilea rând, Dumnezeu nu i-ar fi dăruit un suflet, care poate 
deveni identic cu Creatorul însuşi, dacă doreşte cu adevărat acest lucru. în al treilea 
rând, Dumnezeu nu s-ar fi adresat personal de atâtea ori fiinţelor umane, 
instruindu-le care este voinţa Lui şi intenţiile Sale în ceea ce priveşte fiinţele 
umane, arătându-le ce reprezintă şi ce pot realiza ele dacă acţionează într-un anume 
fel". 



Marea Evanghelie a lui Ioan, VIII/140 (5) 

îngerul Rafael: „Tot ceea ce se petrece pe pământ, la fel ca şi pe toate 
celelalte stele, se petrece numai de dragul fiinţelor umane ideale, căci numai ele 
reprezintă unicul scop şi singura raţiune a întregii creaţii din spaţiul infinit". 



Marea Evanghelie a lui Ioan, 1/165 (7, 8) 



Domnul îi explică vameşului inteligent Kisjonah: „O mare parte din 
nenumăratele spirite primordiale - aşa cum le înţelegeţi voi - au abuzat de 
libertatea de voinţă care le-a fost acordată, şi astfel s-au scufundat în materie, 
conform legii. Din aceste spirite sunt alcătuite pământul, soarele şi celelalte lumi. 
Dintre ele s-au născut fiinţele umane de pe acest pământ, dar şi cele de pe celelalte 
lumi, potrivit legii imuabile a naturii. Ele trec prin binecunoscuta manieră a 
procreării şi a naşterii, după care trebuie antrenate - prin educaţie şi învăţătură - să 
devină fiinţe umane. După ce îşi părăsesc trupurile fizice, ele trebuie să fie învăţate 
să devină spirite pure şi complet libere". 



Casa Domnului, III/110 (7ff) 

„Domnul le-a dat fiinţelor umane slăbiciuni pentru a le da posibilitatea să 
se auto-testeze singure. întreaga noastră libertate spirituală depinde de aceste 
slăbiciuni ale noastre. Noi nu putem deveni în totalitate liberi întru spirit decât prin 
recunoaşterea şi învingerea acestor slăbiciuni. 

Aceste slăbiciuni nu sunt altceva decât acea parte intenţionat incompletă a 
fiinţei noastre primite de la Domnul, pe care trebuie să o completăm singuri (cu 
ajutor divin şi prin graţia lui Dumnezeu), pentru a confirma astfel în fiinţa noastră 
asemănarea spiritului cu chipul lui Dumnezeu, creându-ne astfel o viaţă cu adevărat 
liberă în eternitate. 

Din păcate, noi preferăm să ne ascundem slăbiciunile înlăuntrul nostru, 
fără să le scoatem la lumină. în acest fel, noi ne facem singuri rău, fiind de 
condamnat, căci în cele din urmă ele ne vor conduce la propria noastră cădere". 



Marea Evanghelie a lui Ioan, VII/141 (3,4) 

Domnul: „Dumnezeu nu este un împărat orgolios aşezat pe un tron aurit, 
care îşi priveşte supuşii ca pe nişte viermi demni de dispreţ, ameninţându-i pe toţi 
cei ce doresc să se apropie de El - fără a-i cere permisiunea - cu moartea. 
Dintotdeauna, Dumnezeu este Stăpânul suprem asupra tuturor formelor de viaţă, de 
la cele mai mari şi până la cele mai mici. Trebuie menţionat însă că între 
nenumăratele şi atât de feluritele creaturi, fiinţele umane sunt cele mai perfecte, 
apogeul iubirii şi înţelepciunii divine, fiind predestinate să devină imaginea vie a 
lui Dumnezeu. De ce s-ar ruşina atunci Dumnezeu de lucrarea Sa, considerându-şi 
creaturile cele mai perfecte nedemne să se apropie de El?" 



Marea Evanghelie a lui Ioan, II/6 (3) 

Domnul: „Cea mai înaltă fericire a lui Dumnezeu este o fiinţă umană care 
evoluează conform Ordinii Lui. Prin ea, Dumnezeu se regăseşte pe Sine". 



Partea I 

Fiinţă umană privită ca trinitate: spirit, suflet şi trup 

Capitolul 1 

Trinitatea umană 

Principiile fundamentale ale vieţii, pag. 380 

„Conform învăţăturilor din Noua Revelaţie, o fiinţă umană este alcătuită 
dintr-o trinitate între spirit, suflet şi corp. în această triadă, corpul fizic reprezintă 
treapta cea mai de jos, subordonată celorlalte două. El nu are altă sarcină decât pe 
aceea de a fi un vas care să recepteze energiile venite de sus, şi respectiv un 
instrument pentru suflet şi pentru spirit. Prin dezvoltarea corectă şi întreţinerea 
înţeleaptă a corpului fizic, sufletul trebuie să înveţe - sub ghidarea spiritului divin 
iluminat - cum îşi poate îndeplini rolul cuvenit şi binecuvântat conform ordinii lui 
Dumnezeu. 

In ceea ce priveşte importanţa pe care orice fiinţă umană ar trebui să o 
acorde propriei sale existenţe, Domnul clarifică această chestiune atunci când se 
adresează fariseului convertit: 'Viaţa unei fiinţe umane se exprimă prin abundenţa 
întrebărilor, care ar continua la nesfârşit dacă nu ar exista o iluminare venită de sus. 
Relaţia dintre corp şi suflet reprezintă o ghicitoare greu de rezolvat, mai ales în 
timpurile moderne, când umanitatea a pierdut cunoaşterea adevărului în aceste 
chestiuni'. 

Putem noi oare să ne vindecăm sufletul prin intermediul corpului, şi corpul 
prin intermediul sufletului? Ce se întâmplă atunci când corpul nu se mai integrează 
în ordinea care i-a fost predestinată, conform naturii şi funcţiei sale? Ce răspunde la 
aceste întrebări Jakob Lorber, marele mesager al împărăţiei luminii? 

Cum pot fi ajutate fiinţele umane suferinde din perspectiva spirituală? 



Marea Evanghelie a lui Ioan, 111/24 (6-12, 14) 

Domnul: „Iată, omul a fost creat în totalitate după chipul şi asemănarea lui 
Dumnezeu, şi oricine doreşte să se cunoască pe sine în deplina sa perfecţiune, 
trebuie să ştie că este alcătuit din trei personalităţi. Voi aveţi un corp înzestrat cu 
simţurile necesare, cu membrele şi cu organele de care are nevoie pentru a duce o 
viaţă liberă şi independentă. Pentru ca locuitorul său - sufletul - să se poată 
dezvolta la rândul lui, acest corp a fost înzestrat cu propria sa viaţă naturală, care 
diferă fundamental de viaţa spirituală a sufletului. Sufletul reprezintă şi el o fiinţă 
umană completă în sine, alcătuită din punct de vedere astral din aceleaşi 
componente ca şi corpul fizic, având o corespondenţă cu un plan superior şi una cu 
planul material inferior. Dintr-o anumită perspectivă, corpul şi sufletul reprezintă 
două fiinţe umane sau două personalităţi diferite, fiecare urmându-şi propria sa 
activitate particulară. Totuşi, în esenţă ele reprezintă una şi aceeaşi fiinţă umană. 
Corpul trebuie să servească sufletul, care trebuie să deservească la rândul lui corpul 
fizic, prin raţiunea şi voinţa lui. Sufletul este la fel de responsabil pentru acţiunile 
lui în ceea ce priveşte folosirea corpului fizic ca şi pentru acţiunile care se referă la 
folosirea propriului său corp astral, alcătuit din tot felul de gânduri, dorinţe şi 
impulsuri. Dacă privim mai îndeaproape viaţa şi existenţa sufletului, vom descoperi 
rapid că în ceea ce priveşte fiinţa umană substanţială fizică, el nu depăşeşte nivelul 
sufletului animal, care nu dispune de raţiune sau de capacitatea de a evalua liber 
situaţiile şi lucrurile. Atunci când este cultivată la nivelul sufletului, în cea mai pură 
formă a sa, această capacitate dă naştere în interiorul acestuia unei a treia fiinţe 
umane, esenţială şi pur spirituală. Ea îi permite sufletului să distingă adevărul de 
amăgire, binele de rău, şi îi permite să dispună de o voinţă şi de o gândire complet 

libere. Dacă sufletul înclină din propria sa voinţă către adevăr şi bunătate, el poate 
deveni treptat una cu spiritul. Numai cel care renaşte complet întru spirit poate fi 
numit cu adevărat o fiinţă umană, care va continua să existe de-a pururi în această 
trinitate perfect decelabilă". 



Marea Evanghelie a lui Ioan, 111/42 (4-6) 

Mathael se adresează nou convertitului Suetal: „Prietene, dacă nu ţi-ai dat 
încă seama că în fiecare suflet există un spirit al vieţii, nu ai cum să înţelegi 
deocamdată [adevărul existenţei fiinţei umane şi al tău] . . . 

Sufletul nu este altceva decât un recipient al vieţii primite de la Dumnezeu, 
nefiind nici pe departe viaţa însăşi. Căci dacă sufletul ar fi fost viaţa însăşi, ce 
profet i-ar fi putut vorbi despre atingerea vieţii eterne, sau invers, despre decăderea 
la nivelul morţii eterne? De vreme ce sufletul nu poate atinge viaţa eternă decât 
dacă păşeşte pe calea marilor virtuţi divine - lucru care poate fi demonstrat prin 
nenumărate exemple - rezultă că este imposibil să fie el însuşi viaţa. El nu este 
aşadar decât un recipient pentru aceasta. 

Spiritul lui Dumnezeu sau adevărata viaţă nu este decât o micuţă scânteie 
aflată în centrul sufletului, care trebuie hrănită cu hrană spirituală, căci ea 
reprezintă cuvântul pur al lui Dumnezeu. Această scânteie minusculă plasată în 
interiorul sufletului poate creşte din ce în ce mai mare şi mai puternică dacă este 
hrănită cu această hrană spirituală, atrăgând în cele din urmă forma umană a 
sufletului către sine, penetrând-o complet şi integrând astfel sufletul în propria sa 
fiinţă. în acest fel, sufletul devine într-adevăr viaţa totală, care poate fi recunoscută 
ca atare în toată profunzimea ei". 



Capitolul 2 

Spiritul este viaţa fundamentală a fiinţelor umane 

Marea Evanghelie a lui Ioan, IV/76 (9-11) 

Apostolul Ioan: „Spiritul reprezintă vederea interioară a sufletului, a cărui 
lumină penetrează totul, întrucât este cea mai subtilă şi mai pură lumină între 
toate... Pe măsură ce spiritul vostru se va trezi în voi, veţi ajunge să percepeţi 
vocea lui în inima voastră sub forma unor gânduri clare. Va fi necesar atunci să 
ascultaţi aceste gânduri şi să acţionaţi în sfera voastră personală în conformitate cu 
ele, creând astfel pentru spiritul vostru o sferă din ce în ce mai mare de activitate. 
In acest fel, spiritul vostru va creşte înlăuntrul vostru până când va ajunge la 
maturitate şi va penetra întregul vostru suflet, iar odată cu acesta, întreaga voastră 
fiinţă materială. Când veţi atinge acest nivel de dezvoltare, veţi continua să vedeţi 
şi să recunoaşteţi tot ceea ce percep cu simţurile lor fiinţele umane obişnuite, dar 
veţi avea atunci acces şi la lucrurile invizibile pentru omul obişnuit". 



Capitolul 3 

Anatomia spirituală a fiinţelor umane 

Weltbield des Geistes, de Viktor Mohr 

„Nu vă puteţi aştepta să pătrundeţi Misterele Vieţii numai prin metode pur 
materiale, oricâte aparate v-aţi crea în acest scop! 

în acest caz, fiinţa umană rămâne complet dependentă de harul interior al 
clarviziunii, adică de puterea de a vedea cu ajutorul ochiului spiritual. Această 
abordare contemplativă ne-a permis să cunoaştem, prin intermediul vechilor 
scripturi, anatomia substanţelor subtile ale corpului uman. Corpul eteric 
controlează viaţa vegetativă a existenţei astrale, matricea mentală face legătura 
între corpul spiritual şi cel astral, în timp ce matricea astrală leagă corpul astral de 
cel fizic. Neacceptarea acestor realităţi de către şcoala de medicină occidentală face 
ca ea să nu poată depăşi - teoretic vorbind - nivelul pe care 1-a atins deja. 

Mai presus decât viziunea astrală sunt acele revelaţii ale spiritului, atât de 
rare, comunicate din când în când pământenilor prin intermediul „Cuvântului 
Interior" sau al inspiraţiei divine. Până acum, cel mai semnificativ exemplu al 
acestui har ni 1-a oferit misticul german Jakob Lorber. în lucrările sale există 
numeroase referinţe extrem de importante cu privire la miracolul corpului uman, la 
multitudinea numeroaselor funcţii ale organelor sale, de la cele generale şi până la 
nivel celular. Baza acestor revelaţii o reprezintă învăţăturile referitoare la trinitatea 
fiinţelor umane: spiritul interior - scânteia divină care îl ghidează, existenţa astrală 
ca lume a puterii ce guvernează viaţa şi lumea formelor, şi corpurile subtil şi 
grosier, vasele prin care se manifestă ideile şi puterea astrală. 

Din această perspectivă, orice organ al corpului fizic manifestă o idee 
spirituală a creaţiei care a prins formă materială, care penetrează materia cu puterea 
sufletului (atât timp cât viaţa organică este prezentă), până când puterea-potenţialul 
sufletului părăseşte substanţa. Se spune atunci că viaţa a părăsit corpul fizic, după 
care continuă să se manifeste numai prin intermediul corpului astral, în timp ce 
învelişul material-pământesc se degradează şi se descompune în elementele sale 
nediferenţiate, din care s-a născut cândva prin intermediul voinţei spirituale şi a 
puterii sufletului". 



Inima ca purtător al vieţii 

Marea Evanghelie a lui Ioan, V/114 şi VIII/56 

Iisus a spus: „Organismul corporal are în mijlocul inimii un nerv vital, o 
mică excrescenţă din care provine puterea ce dă viaţă întregului corp. 
Componentele acestei excrescenţe nervoase din inimă au capacitatea de a extrage 
puterea eterică din sânge şi din aerul inspirat, astfel încât acestea să rămână în 
continuare extrem de active din punct de vedere vital, după care transmite această 
vitalitate întregului organism. Prin acest proces, întregul corp este animat, primind 
energia de care are nevoie. Dacă această parte a inimii este afectată, corpul fizic 
moare pe loc. 

Nervul vital al omului nu este situat chiar în centrul inimii, ci puţin către 
stânga acesteia. Evident, în centrul inimii există un mecanism extrem de complex 
al vieţii, dar nu acesta reprezintă principialul sediu al vieţii. El nu este decât 
depozitul în care se conservă energia vieţii preluată din sânge şi din aer. Principalul 
nerv al vieţii acceptă această energie şi o impregnează, făcând din ea combustibilul 
necesar vieţii. Sufletul nu ar putea comunica cu corpul fizic fără intermedierea 
acestui nerv. 

Acest nerv principal al vieţii de pe partea stângă a inimii este o mică 
excrescenţă, aproape invizibilă, fiind similară cu minusculele excrescenţe tactile 
care există în buricul degetului mic de la picior. . . (aceste excrescenţe tactile sunt 
acoperite numai de pielea exterioară şi reprezintă principalii nervi senzoriali ai 
întregului picior. Astfel, dacă cineva îşi pierde degetul mic de la picior, el va avea 
dificultăţi de mers mult mai mari decât dacă şi-ar pierde alte degete de la picior). 

. . . Mai mult, în inimă există două cămăruţe secrete, aproape invizibile cu 
ochiul liber, care corespund celor două compartimente mari ale inimii (ventriculul 
stâng şi cel drept). Aceste două cămăruţe par două puncte minuscule, dar ele 
reprezintă principala cauză a vieţii la nivelul inimii, şi deci implicit la nivelul 
întregului corp fizic, cu toate părţile sale componente şi cu toate organele sale. 
Prima şi cea mai importantă cămăruţă corespunde vieţii spirituale; de aceea, vom 
numi această zonă principiul afirmativ. Cea de-a doua cămăruţă, mai puţin 
importantă, dar indispensabilă pentru viaţa corpului fizic, corespunde materiei, 
motiv pentru care o vom numi principiul negativ. Ea nu are o viaţă a sa proprie, 
fiind doar un recipient al vieţii, căci odată cu fiecare nouă bătaie a inimii ea 
primeşte de la cămăruţa pozitivă o cantitate nouă de energie vitală, pe care o 
distribuie apoi în întregul organism prin intermediul sângelui. 

Din această descriere vă puteţi da seama cu uşurinţă de faptul că principiul 
fundamental al inimii este astfel organizat încât să-i servească organismului 
pământesc drept fundament al vieţii. Că inima mai dispune şi de un mecanism 
organic de un mare rafinament şi extrem de complex, care permite transmiterea 
vieţii ce a apărut în ea la nivelul întregului organism, acest lucru trebuie înţeles fără 
alte explicaţii suplimentare. Oriunde există ceva de transmis trebuie să existe 
canale şi instrumente disponibile. 

Principiul afirmativ al vieţii din inimă este probabil partea cea mai 
invizibilă din întregul organism fizic. El nu este deloc cunoscut şi trece neobservat 
de către fiinţa umană, deşi el este cel care îi dă viaţă. Şi totuşi, orice om care 
doreşte să se cunoască pe sine şi să-L cunoască pe Dumnezeu trebuie să pătrundă 
întru spirit în această cămăruţă cvasi-invizibilă, prin smerenie şi obedienţă, 
redându-i viaţa care a ieşit din ea. Când fiinţa umană face acest lucru, ea lărgeşte şi 
iluminează cămăruţa vieţii (principiul afirmativ), lucru care se petrece progresiv, cu 
fiecare nouă experienţă. în acest fel, întreaga inimă (şi odată cu inima, întreaga 
fiinţă umană) primeşte o viaţă nouă şi îl recunoaşte pe Dumnezeu în sine. Omul 
capătă astfel capacitatea să vadă cum curge viaţa din Dumnezeu în propria sa 
inimă, iar prin acumularea acestei vieţi are posibilitatea să-şi dezvolte o viaţă nouă, 
complet liberă. La nivelul acestei cămăruţe lucrează propriu-zis Spiritul lui 
Dumnezeu (Duhul Sfânt). Dacă sufletul omului pătrunde cu smerenie şi cu iubire în 
această cămăruţă, descoperind aici iubirea eternă a lui Dumnezeu, el renaşte întru 
Spiritul lui Dumnezeu, iar omul devine o imagine a Creatorului său". 



Structura şi funcţia creierului uman 

Marea Evanghelie a lui Ioan, IV/228 (citat de Viktor Mohr) 

Domnul: „. . . Pe masa din faţa Mea se aflau patru pietricele albe ca zăpada, 
două mai mari şi două mai mici. Cele mai mari corespundeau părţilor frontale ale 
creierului, în care se formează imaginile luminii, iar cele mai mici corespundeau 
părţilor din spate (cerebelul), în care se formează simbolurile sunetului. Am atins 

cu mâna aceste pietricele şi ele au devenit la fel de transparente ca şi cristalul de 
munte. Am suflat apoi asupra lor şi ele s-au divizat în milioane de mici piramide, 
alcătuite din trei feţe laterale şi o bază. Cele două pietricele aflate în partea Mea 
dreaptă reprezentau creierul care se integrează în ordinea justă, în timp ce cele din 
partea Mea stângă reprezentau creierul care nu se integrează în ordinea justă (din 
cauza felului în care a fost crescut omul şi a altor influenţe rele ulterioare, specifice 
de regulă oriunde există oameni). în afara piramidelor pure mai existau tot felul de 
alte forme, de o mare varietate. Pentru a vedea încă şi mai precis aceste imagini, 
am mărit de zece ori aceste reproduceri ale creierului, suflând asupra lor. 

Apoi am spus: 'Priviţi în partea dreaptă. Lobul frontal principal (cerebrum) 
este alcătuit din numeroase piramide cu forme regulate, lucru valabil şi pentru lobul 
mai mic din spate (cerebel), cu diferenţa că piramidele din care este alcătuit cel din 
urmă sunt de trei ori mai mici. Oricum, au dimensiunea potrivită pentru a recepta 
vibraţiile aerului (sunetele). Priviţi acum cele două grămezi din stânga Mea! Există 
aici numeroase forme, foarte variate, care nu se potrivesc nicăieri. 

Acum voi sufla din nou asupra celor patru mase cerebrale; după cum 
vedeţi, piramidele creierului şi-au lipit bazele, având acum două vârfuri, ceea ce 
face ca fiecare dintre ele să capete acum opt feţe. Aceste formaţiuni se află într-un 
contact organic/mecanic - prin intermediul nervilor cerebrali - cu nervii văzului şi 
auzului. Aceste faţete sunt fie inscripţionate în funcţie de o anumită ordine, fie 
înregistrate sau marcate cu alte imagini fotografice spirituale corespondente. 

Vom umple acum aceste formaţiuni ascuţite cu limfă (n.a. ser) şi vom 
începe se examinăm mai întâi creierul integrat în ordinea justă. Doresc ca aceste 
faţete cerebrale, care corespund creierului ordonat, să fie aranjate corect, atât cele 
vizuale cât şi cele auditive. Ce remarcă observatorul atent? El remarcă nişte stele 
de culoare roşie şi albastră care se scurg dinspre vârfuri către faţetele cerebrale, 
creând tot felul de imagini minunate ce pot fi observate de o privire foarte ascuţită. 
Ca să poată percepe mai bine aceste imagini şi forme minuscule, am fost nevoit să 
măresc acuitatea vizuală a celor de faţă. Acum, ei puteau vedea faţetele cerebrale 
de o mie de ori mai mari şi au putut descoperi multe lucruri. L-am întrebat pe 
Cirenius ce vede acum. . . 

Cirenius mi-a răspuns: 'Doamne, miracol după miracol! Văd o multitudine 
de steluţe de culoare roşu-deschis şi albastru-deschis, curgând continuu de pe 
obeliscurile mobile ale piramidelor (obeliscurile piramidelor sunt localizate 
înaintea celorlalte piramide), ale căror organe se încrucişează în toate direcţiile. 
Cele două vârfuri, care sunt ca un fel de receptori antemergători în faţa faţetelor 
piramidelor, se mişcă neîncetat şi emit scântei pe faţa opusă a piramidei, pe care le 
împrăştie cu ajutorul acestor steluţe. Ai putea crede că prin această activitate 
haotică la suprafaţa faţetelor triple, rezultatul nu poate fi decât nişte mâzgălituri. în 
realitate, se creează tot felul de imagini ordonate, de parcă s-ar forma singure, şi 
care sunt minunate atunci când le priveşti! Observ acum că cele două coloane 
micuţe au devenit complet liniştite, de îndată ce o faţetă a fost desenată complet. 
Este aproape incredibil cum aceste mii şi mii de semne şi imagini sunt create pe 
suprafaţa piramidelor de cele două pensule vii, într-un interval de timp atât de 
scurt. Chiar dacă am considera aceste faţete de mărimea unui om, formele desenate 
ar rămâne foarte mici. Şi totuşi, puritatea lor este perfectă! Dar oare de ce nu pot 
descoperi asemenea imagini şi pe faţetele din spatele capului, deşi acestea sunt 
similare cu cele din partea frontală? Acolo nu văd nimic altceva decât linii, puncte 
şi nişte desene ca nişte cârlige, care nu par să aibă nici o semnificaţie'. 

Eu am spus: 'Acestea sunt semne sau simboluri ale sunetului şi ale 
cuvântului. Oricum, faţetele din spatele creierului nu sunt singulare, ci sunt tot 
timpul într-o comunicare polară cu cele din partea frontală. în acest fel, sunetul sau 
conceptul înregistrat prin semne sau simboluri pe faţetele din partea din spate a 
creierului este simultan desenat pe faţetele care alcătuiesc baza piramidelor din 
partea frontală sub forma unor imagini corespondente. Ele sunt prezentate 
sufletului în această manieră pentru a fi mai uşor recunoscute. Aşa se explică de ce 
fiecare piramidă din partea din spate a creierului este legată de câte o piramidă 
corespondentă din partea frontală printr-o sumedenie de fibre şi nervi. în caz 
contrar, nici un om nu ar putea avea o concepţie clară despre ideile percepute, sau 
despre o situaţie ori acţiune descrisă în cuvinte. 

Sunetele nearticulate şi muzica nu sunt transmise către această regiune 
cerebrală, ceea ce explică de ce oamenii nu-şi pot imagina obiecte sau alte forme 
vizuale asociate cu sunetele, cu armonia sau cu melodia. Aceste sunete nu sunt 
înregistrate pe faţetele din partea frontală a creierului, ci rămân fixate doar pe 
suprafaţa corespunzătoare a piramidei din spatele creierului, sub forma unor linii, 
puncte şi bastonaşe. Faţetele piramidelor din partea din spate a nervilor cerebrali pe 
care au fost înregistrate sunetele pure călătoresc de-a lungul măduvei spinării către 
partea de sus a stomacului (ganglionii plexului solar!), şi de acolo către inimă. Aşa 
se explică de ce muzica pură trezeşte inima şi o umple cu sentimente. Mai departe, 
aceste sunete ascensionează pornind din inimă şi pot fi desenate sub forma unor 
steluţe de către lumina iubirii pe cele două obeliscuri de pe faţetele cerebrale. De 
multe ori, ele sunt avanposturile sufletului în lumea spiritului, aşa că nu ezitaţi să 
învăţaţi şi să predaţi muzica pură, căci acest lucru îi poate fi foarte util sufletului 
pentru fuziunea completă cu spiritul. Muzica impură şi lipsită de armonie are însă 
efecte contrare. 

Aşadar, chiar şi sunetele pot lua forme vizuale pentru suflet, după ce fac un 
mic ocol. Ele nu iau forma imaginilor unor obiecte, ci a unor forme şi semne 
spirituale superioare, similare cu hieroglifele de pe vechile monumente egiptene. 

Toate aceste fenomene nu se pot petrece decât într-un creier ordonat şi pur, 
printr-o educaţie şi printr-o pregătire corespunzătoare a inimii, care să permită 
înregistrarea prin intermediul luminii iubirii a tot felul de forme astrale şi spirituale 
pe piramidele cerebrale. 

După această lucrare preliminară, pentru a înţelege mai bine întregul 
proces, va trebui să privim mai îndeaproape felul în care sufletul permite 
înregistrarea imaginilor acestei lumi materiale pe faţetele cerebrale. Voinţa Mea 
face ca inclusiv imaginile care provin prin intermediul ochilor să fie înregistrate 
aici. Ce vedeţi acum? 

Remarcaţi îndeosebi obeliscurile scrise amplasate înaintea celor două 
suprafeţe, felul în care ele se întunecă brusc, ca şi cum ar fi umplute cu un lichid de 
culoare neagră. Iată, toţi ce de faţă, inclusiv mediul care ne înconjoară, suntem 
înscrişi până la cele mai intime detalii pe aceste faţete, şi nu prin imagini plate şi 
lipsite de viaţă, ci prin imagini tridimensionale, ca şi cum am fi vii. Fiecare din 
mişcările noastre sunt reproduse aici şi reluate apoi de mii de ori, în timp ce toate 
mişcările noastre anterioare sunt înregistrate în camerele interioare ale piramidelor. 
Ochiul sufletului poate avea oricând acces la ele, căci ele este iluminat în 
permanenţă de lumina astral-spirituală. Acest proces poartă numele de amintire sau 
memorie, şi se referă la accesarea părţii interioare a piramidei cerebrale. Prin 

reflexii multiple, aceste „impresii" se înmulţesc, astfel încât unul şi acelaşi obiect 
poate fi accesat de nenumărate ori. 

In acest fel, orice om poartă în suflet, şi cu atât mai mult întru spirit, 
întreaga creaţie, de la cele mai mari şi până la cele mai mici părţi ale sale, omul 
însuşi fiind alcătuit din aceste elemente. 

Desenele din sfera lumii exterioare a naturii apar sub forma unor imagini 
întunecate, dar imaginile luminoase din spatele lor şi care provin din sfera spiritului 
iluminează aceste imagini ale naturii, astfel încât sufletul le poate înţelege şi poate 
privi prin ele. 

Mai mult, partea frontală a creierului se află într-o comunicare continuă cu 
simţurile (nervii) mirosului şi gustului, în timp ce partea din spate a creierului se 
află într-o comunicare continuă cu simţurile (nervii) pipăitului. Aceşti nervi 
generează şi ei caracteristici particulare pe anumite faţete cerebrale bine 
determinate, create special pentru acest scop, astfel încât sufletul să le poată 
recunoaşte cu uşurinţă (de pildă, parfumul unei anumite flori sau gustul unui 
anumit aliment). Creierul este astfel creat încât faţetele mirosurilor şi gusturilor 
sunt legate prin nervi foarte fini cu celelalte faţete similare. Astfel, atunci când un 
miros familiar activează nervii olfactivi, el este imediat recunoscut de faţeta 
corespondentă a piramidei din gama celor pe care sunt înregistrate mirosurile. 
Faţeta corespondentă este imediat stimulată, astfel încât sufletul îşi dă imediat 
seama despre ce miros este vorba. Acelaşi proces se aplică şi în ceea ce priveşte 
gustul. 

Simţul atingerii îi este prezentat sufletului de partea din spate a creierului, 
în timp ce materia care a stimulat această atingere îi este prezentată în forma şi 
structura ei. Dar toate aceste procese nu se petrec decât într-un creier ordonat şi 
bine organizat, nu şi în cazul celor dezordonate şi dezechilibrate, unde procesele 
corespondente sunt mult diminuate. 

Priviţi acest creier cu adevărat bine organizat! Ce claritate au imaginile 
sale! Totul este luminos şi toate formele corespund perfect celor exterioare, putând 
fi văzute cum se dezvoltă în cea mai perfectă claritate în structura lor organică. Ce 
concepte şi ce reprezentări ideale trebuie să primească sufletul acesta din partea 
tuturor lucrurilor şi relaţiilor! Cât de înţeleaptă şi cât de plină de energie vitală 
trebuie să fie această fiinţă umană! 

Avem acum în faţa ochilor un creier degradat; priviţi cum continuă el să se 
degradeze, din cauza asocierilor proaste pe care le face. Priviţi ce haos există în 
acest creier! In el nu există nicăieri o conexiune ordonată, ci numai piramide 
stâlciate şi deformate. Totul pare mai degrabă o grămadă de moloz decât un organ 
ordonat. Multe creiere primesc din start o asemenea formă, încă din pântecul 
mamei (din cauza degradării sufletului care se încarnează!). Mintea acestor copii ar 
trebui educată cu cea mai mare atenţie timp de cel puţin zece ani. Dar cine se 
gândeşte la aşa ceva? înţelepţii acestei lumi au în cel mai bun caz un intelect 
ascuţit, dar egoist. Secretul acestei ascuţimi mentale constă în alinierea parţială sau 
totală a piramidelor cerebrale la toate fiinţele umane. Această comunicare în linie 
dreaptă între piramide poate permite - din când în când - ca un intelect lumesc să 
fie capabil să dea naştere unor idei excepţionale, deşi aservite unor scopuri pur 
materiale. Natura spirituală profundă le rămâne însă străină acestor oameni. 

Explicaţia constă în degradarea fundamentului creierului încă din pântecul 
mamei, urmată de o accelerare a degradării inimii şi a minţii prin felul în care 
evoluează sufletul respectiv. Dacă, după naştere, acest suflet ar fi educat în mod 
corespunzător, creierul lui ar putea reveni în mare măsură la forma corectă, în 
pofida degradării sale pre-natale. Omul respectiv ar putea ajunge astfel treptat la o 
anumită strălucire şi la un nivel superior de energie vitală, iar prin bunătatea inimii 
sale, ar putea - după câţiva ani - să înlocuiască părţile degradate cu care s-a născut. 

în omul care are un creier corupt - în care nu există decât imagini spirituale 
deformate - razele de lumină nu pot străpunge structurile cerebrale material- 
substanţiale pentru a ajunge la creierul astral-spiritual. De aceea, faţetele cerebrale 
complet atrofiate ale sufletului său rămân întunecate şi goale. Chiar dacă lumina 
pură a spiritului ar pătrunde în aceste faţete, sufletul respectiv nu ar beneficia prea 
mult de pe urma ei, căci ar fi ca şi cum ai lumina o cameră complet goală, în care 
nu ai nimic de văzut. Când spiritul îşi dă seama că nu priveşte decât nişte faţete 
goale ale sufletului, el nu mai îngăduie trecerea luminii sale, iar sufletul continuă să 
rămână în acelaşi întuneric ca şi mai înainte. 

Pentru stimularea activă a unor asemenea minţi întunecate sunt necesare 
noi remedii, mult mai drastice, astfel încât ele să înceapă să fie structurate pe calea 
cea dreaptă. 

Vă voi arăta acum care sunt efectele impregnării unui asemenea creier 
corupt şi copilăresc cu primele concepte lumeşti. Observaţi cum obeliscurile încep 
să creeze imagini distorsionate pe faţetele piramidelor, în culori întunecate şi fade. 
Consecinţa acestor imagini deformate este că tânărul nu va putea multă vreme să 
înţeleagă corect materia care îi este predată. El nu îşi poate forma o concepţie 
corectă despre ea, decât dacă îi este prezentată de sute de ori. Explicaţia constă în 
imaturitatea puţinelor faţete cerebrale care sunt încă ordonate în creierul său. 
Pensulele care ar trebui să facă desenele pe aceste faţete sunt încă slabe şi 
neîndemânatice, neavând nici un fel de practică astrală. Ele nu dispun de 
materialele necesare pentru a desena, iar „pânza" pe care desenează (faţetele 
piramidelor) nu este nici ea dreaptă şi de calitate. De aceea, imaginile desenate de 
ele pălesc rapid, şi de multe ori trebuie să fie redesenate în mod repetat, pentru a 
putea adera pe faţeta încă imatură. Tot ce vede sufletul sunt nişte contururi 
exterioare palide şi nu putem vorbi de o pătrundere a lui în profunzimea 
conceptului respectiv. Faţetele cerebrale disponibile sunt mâzgălite cu limfă neagră. 
în acest fel, învăţăturile spirituale ale lui Dumnezeu sunt memorate de creier pe de 
rost, la fel ca tabla înmulţirii, fără a servi cu adevărat pentru educaţia minţii şi a 
inimii. 

întrucât nu există nici o mişcare mentală care să stimuleze ascensiunea 
luminii spirituale din inimă către creier, sufletul nu poate privi direct, ci trebuie să 
simtă imaginile întunecate şi stereotipe care au fost înregistrate pe faţetele 
cerebrale. întrucât un asemenea suflet sărman nu îşi poate obţine cunoaşterea decât 
prin atingerea directă a acestor faţete, este explicabil de ce el neagă în existenţa sa 
pământească toate conceptele legate de spirit, necrezând decât în ceea ce poate 
atinge direct cu simţurile sale terestre. Formaţiunile din creierul său corupt care nu 
au structura unor piramide îi sunt complet inutile. Ele nu fac altceva decât să 
genereze o senzaţie de confuzie lipsită de speranţă în sufletul respectiv, şi orice 
încercare de transmitere a unor adevăruri superioare este absolut inutilă. Este dificil 
pentru aceste suflete să înţeleagă chiar şi lucrurile naturale; cum le-am putea cere 



atunci să înţeleagă aspectele supranaturale sau celeste, câtă vreme zac încă în 
întunericul cel mai deplin? 

Cei care îşi educă copiii în sensul dezvoltării intelectului înaintea emoţiilor 
inimii nu fac altceva decât să le distrugă creierele, care ajung să fie dezechilibrate. 
Atunci când două treimi din creier nu au ajuns încă la maturitate, este dificil ca 
tânărul să asocieze corect imagini, cuvinte, numere şi simboluri în cantităţi foarte 
mari, înregistrându-le în mod corespunzător pe faţetele cerebrale încă nestructurate 
şi delicate; dacă el este forţat totuşi să facă acest lucru, faţetele cerebrale se vor 
împietri, dar numai pe anumite porţiuni ale lor, rămânând lipsite de soliditate pe 
alte porţiuni. Pe de altă parte, din cauza forţării memoriei, ele se vor deforma 
complet. în acest fel, încă din primii ani de viaţă creierul este impregnat cu tot felul 
de impresii, devenind absolut incapabil să mai recepteze simbolurile subtile care 
ascensionează dinspre minte şi care ar trebui să fie imprimate pe faţetele 
corespondente ale creierului. Mai târziu, când mintea va citi în suflet căutând 
marile adevăruri spirituale, ea nu va găsi nimic, astfel încât sufletul nu va 
„înţelege" aceste adevăruri. 

De altfel, sufletul are tot timpul în faţa lui diferite imagini grosiere, 
materiale, lumeşti, o adevărată pădure densă, prin care nu mai poate decât cel mult 
întrezări numeroasele imagini subtile şi delicate (ale minţii). Dacă el surprinde - 
chiar şi pentru un singur moment - asemenea imagini ca prin ceaţă, imagini care au 
provenit din inimă şi care au fost imprimate pe creier, ele îi apar în forme 
distorsionate, din cauza imaginilor grosiere, materiale (rezultate din impresiile 
simţurilor) care stau în faţa celor spirituale, acoperindu-le parţial sau chiar 
distrugându-le. Creierul a fost creat cu scopul de a permite sufletului să vadă şi să 
cunoască ordinea prestabilită a vieţii. Mecanismul corpului fizic uman este supus 
unei ordini strict matematice, în care fiecare rotiţă are rostul ei şi nimic nu poate fi 
schimbat nici măcar cu o singură iotă. Dacă schimbi ceva, se va produce în mod 
necesar o schimbare în întregul organism. Acelaşi lucru este valabil şi în ceea ce 
priveşte organismul sufletului, care este însă mult mai delicat şi mai subtil decât cel 
grosier. în timpul vieţii pământeşti, sufletul nu poate vedea şi auzi decât prin 
intermediul creierului material. El poate avea însă şi alte impresii, confuze şi 
inexplicabile, percepute prin ceilalţi nervi. Chiar şi acestea trebuie să se afle într-o 
comunicare neîntreruptă cu nervii cerebrali, căci în caz contrar palatul nu ar mai 
avea capacitatea de a gusta, iar nasul nu ar mai avea capacitatea de a mirosi. 

Atâta vreme cât sufletul sălăşluieşte în corpul fizic, creierul rămâne 
principalul organ al vederii. Dacă este structurat corect, sufletul va putea privi cu 
toată claritatea, prin intermediul minţii, imaginile vieţii imprimate pe creier, după 
care va putea reflecta asupra lor, va putea trage concluzii şi va acţiona în 
consecinţă. Atunci când primeşte alte percepţii în timpul vieţii sale fizice (cum ar fi 
de pildă cele receptate prin partea de sus a plexului solar), la care creierul nu 
participă, în suflet nu va rămâne nici o amintire a acestor percepţii, decât cel mult o 
senzaţie superficială. Tot ceea ce rămâne în creierul astral, ca urmare a viziunii 
interioare a sufletului, nu poate fi citit şi recunoscut decât de către spirit. în ceea ce 
priveşte viziunea interioară, creierul fizic deformat nu îi este de nici un folos 
sufletului. Pe de altă parte, atunci când creierul este structurat în acord cu ordinea 
justă care derivă din inimă, imaginile spirituale ale vieţii sunt imprimate mai rapid 
pe faţetele creierului decât cele materiale. Iar cum aceste imagini spirituale sunt un 
aspect al luminii, impresiile din lumea exterioară care vor fi înregistrate ulterior vor 
fi scăldate şi ele în lumină, fiind uşor de înţeles din perspectiva înţelepciunii'". 

(n.ed. Aceste învăţături referitoare la relaţia dintre creier şi suflet 
demonstrează dubla funcţie a creierului: 1. cea de înregistrare a informaţiilor 
primite prin impulsuri spirituale - imagini ale luminii provenite din inimă; şi 2. cea 
de înregistrare a informaţiilor primite prin impresiile exterioare receptate de simţuri 
- imagini fizice sau materiale. învăţăturile confirmă importanţa dezvoltării corecte 
a creierului pentru formarea corpului astral al omului. Avem de-a face aici cu o 
anatomie spirituală şi fizică mult superioară oricărei cunoaşteri ştiinţifice de până 
acum). 



Structura şi funcţiile viscerelor 

Pământul şi luna, capitolele 10-12 (citat de Viktor Mohr) 

După ce a descris forma exterioară a splinei, Domnul a explicat funcţiile 
acesteia, după cum urmează: „Vasele de sânge, distribuite în număr mare în splină, 
pornesc dintr-un vas singular aflat în contact cu stomacul şi se reunifică într-un alt 
vas principal aflat într-un contact direct cu inima. 

întregul ţesut al splinei este prins într-o piele delicată, străbătută intens de 
vasele de sânge, ca nişte pungi mici, alcătuind o reţea de mici puncte de culoare 
roşie. Fiind un ţesut extrem de delicat, splina este înfăşurată cu un strat de ţesut 
gras, care o protejează în timpul fricţiunii sale continue. 

Contactul direct al splinei cu stomacul şi cu inima se explică prin faptul că 
splina primeşte o serie de lichide care trec din stomac în sânge, pe care le 
transformă în sânge propriu-zis, pe care îl trimite apoi către inimă. Se poate 
întâmpla uşor ca la oamenii care nu au avut pierderi de sânge, splina prea plină să 
nu mai poată depozita tot sângele, pentru a-1 trimite către inimă, astfel încât 
surplusul de sânge este retrimis înapoi către stomac, de unde va fi vomitat. în cazul 
vomelor frecvente cu sânge, explicaţia are legătură de regulă cu splina, şi nu cu 
plămânii. Atunci când lichidul de culoarea oului trece din stomac în splină, el 
rămâne o vreme în vasele de sânge, având consistenţa unor periuţe; cu fiecare 
bătaie de inimă, o periuţă avansează, ceea ce generează o anumită fricţiune la 
nivelul cămăruţelor splinei. Acestea se umplu astfel cu un foc electric, care are o 
polaritate pozitivă în zona stomacului, şi una negativă în zona inimii. Aşa se 
explică de ce cămăruţele orientate către stomac sunt mai ascuţite la vârf, în timp ce 
cele orientate către inimă au mai degrabă o formă de ou. 

Datorită acestui foc electric, cămăruţele splinei se dilată şi se contractă 
alternativ. Membranele lor se află în contact unele cu altele, precum şi cu globulele 
vaselor de sânge, fiind despărţite doar de nişte cilindri mici. Datorită întregului 
proces, lichidele care se află în sânge trec printr-o anumită fermentaţie. în urma 
acestui procedeu chimic, surplusul de carbon este decantat şi trimis parţial către 
vezica biliară, şi parţial către ţesuturile grase. Din cauza procesului de fermentaţie, 
în sânge se formează tot mai multe bule, care se contractă sub influenţa 
electricităţii negative, luând o formă lenticulară. Ele se umplu până la jumătate cu 
această electricitate, care le dă o culoare galbenă de nuanţa şofranului, după care 
pătrund în compartimentele inimii ca sânge propriu-zis. 

Sângele nu este un lichid continuu, ci o sumă de mici forme lenticulare 
care distribuie electricitatea negativă în întregul corp, prin lentilele sale fine şi 
alunecoase. Acest tip de electricitate încălzeşte întregul organism. Lentilele din 
sânge pătrund oriunde sunt conduse, prin intermediul unor vase foarte înguste. 

Aici, ele devin lichide şi se transformă în aşa-numitele lichide limfatice, în timp ce 
substanţa electrică eliberată este consumată sub forma unui eter feruginos pentru 
stimularea sistemului nervos. 

La fel ca şi splina, ficatul trebuie considerat unul din cele mai importante 
organe interne. în corpurile oamenilor şi ale animalelor, ficatul este organul care 
răspunde de eliminarea substanţelor otrăvitoare, care există - alături de cele vitale 
şi hrănitoare - în orice aliment. Dacă trupul său nu ar conţine un organ care să 
selecteze substanţele otrăvitoare - în principal carbon şi cianuri -, eliminând o 
parte din ele prin tractul urinar, omul ar fi ucis imediat după ce a mâncat ceva. 
Organul care realizează această activitate este ficatul. Structura internă a ficatului 
este similară cu cea a splinei, deşi din punct de vedere exterior este mai 
asemănătoare cu cea a plămânilor. Ficatul este şi el alcătuit dintr-o sumedenie de 
alveole (cămăruţe) aliniate în serie, la fel ca şi splina, dar mult mai strâns unite 
unele cu celelalte. în interiorul lui se încrucişează patru vase sanguine principale, 
alcătuind patru organe uniforme, strâns legate de tot felul de pasaje mai mici. 

O parte din aceste vase îşi au originea în inimă, aducând sângele din ficat 
în interiorul său, pentru ca ea să poată primi cantitatea de carbon de care are nevoie 
şi anumite doze mici de cianuri. Numai astfel devine sângele capabil să efectueze 
digestia în vasele organelor interne, iar apoi să hrănească pielea exterioară. După ce 
şi-a îndeplinit această funcţie, sângele nu mai este util, ceea ce explică de ce cei 
care suferă de boli ale ficatului pot fi recunoscuţi cu uşurinţă după culoarea galbenă 
a pielii lor (boala mai este numită şi gălbinare, sau icter). Un al doilea tip de vase 
sanguine din interiorul ficatului îşi au originea în stomac. Ele preiau toate 
substanţele apoase, în care este vărsată cianura pentru a fi diluată, pe care le 
elimină apoi prin micile vase ale ficatului în sânge. Cea mai mare parte a cianurii 
otrăvitoare este trimisă către rinichi, unde este extrasă şi eliminată prin vezica 
urinară, fiind o substanţă complet nefolositoare. 

Un al treilea tip de vase încep tot în zona stomacului şi fac legătura între 
membranele mucoase ale stomacului, pe de o parte, şi vezica biliară şi ficat, pe de 
altă parte. Prin aceste canale este excretat carbonul mucos sau bila acumulată în 
stomac după digerarea hranei. Aceste substanţe sunt acumulate în vezica biliară. 
Dacă în stomac apare o lipsă de asemenea substanţe necesare pentru digestie, 
ficatul le trimite înapoi către stomac. Acest proces este necesar deoarece întreaga 
digestie reprezintă o formă de fermentaţie, iar anumite substanţe nutritive sunt mai 
capabile de fermentaţie decât altele. 

Cel de-al patrulea tip de vase sunt micuţele vene de aerisire care pornesc 
din plămâni şi ajung la ficat. Vezica biliară este parţial alcătuită din aceste vene, 
care o menţin tot timpul sub o tensiune constantă. Simultan, aceste vase permit 
aprovizionarea vezicii biliare cu o anumită cantitate de aer şi de oxigen, astfel încât 
substanţele conţinute de bilă să nu fermenteze de mai multe ori. Excesul de 
fermentare produce o serie de boli inflamatorii organismului, cum ar fi 
reumatismul, guta, şi altele. Aşa se explică de ce este periculos ca omul să trăiască 
o perioadă prea lungă de timp în locuri în care nu are acces la aerul proaspăt, ci 
doar la un aer stătut, care nu conţine suficient de mult oxigen. 

Acţiunea şi reacţiile celor patru tipuri de vase sunt afectate de fluidul 
electric, la fel ca în cazul splinei, lichid care apare în compartimentele amintite mai 
sus, din cauza mişcărilor de fricţiune. Focul electric din ficat este stimulat la 
început chiar de focul din splină. 

în organismele umane şi animale, rinichii au un triplu rol, fiind un organ 
intern asupra căruia merită să ne oprim atenţia. Ei au trei funcţii esenţiale şi extrem 
de importante. Fără ei, viaţa animală nu ar putea exista, procrearea ar fi imposibilă, 
şi nici o fiinţă fizică nu ar putea atinge o stare de bunăstare fizică şi de veselie 
psihică, căci această stare se naşte din cauza rinichilor. Aşa se explică de ce acest 
organ este atât de des menţionat în Sfintele Scripturi. 

Principala funcţie a rinichilor constă în acceptarea substanţelor eliminate 
de ficat, precum şi a apelor de care organismul nu mai are nevoie. Partea uzată a 
acestor lichide este trimisă mai departe către vezica urinară, în timp ce partea care 
mai poate servi vieţii este resorbită şi transformată în substanţa materială din care 
este alcătuită sămânţa fertilă. în continuare, sămânţa este condusă prin propriile 
sale vase, devenind utilizabilă pentru procreaţie ca energie polar pozitivă, prin 
intermediul energiei negative a testiculelor. Aceasta este cea de-a doua funcţie a 
rinichilor. 

Cea de-a treia funcţie, încă şi mai importantă, se referă la faptul că, prin 
intermediul unor vase mici, rinichii se află într-un contact intim cu inima, plămânii, 
stomacul, splina şi ficatul. în acest fel, dintr-o perspectivă spirituală, ei servesc într- 
o anumită măsură sufletului ca un câmp de activitate necesar în timpul procreării. 
Ei generează în acest scop o anumită bunăstare interioară, care, evident, nu poate fi 
atribuită organului propriu-zis, ci sufletului şi spiritului care activează acest suflet. 
Corespondentul fizic al acestui sentiment de bucurie este asigurat de rinichi, a căror 
formă alungită asigură inclusiv un sediu confortabil pentru suflet. Aşa se întâmplă 
în cazul somnambulilor, când conştiinţa-sufletului pătrunde în acest organ, care se 
află într-un contact intim cu vârful stomacului, prin nervii ganglionari. Sufletul are 
percepţii prin această zonă (a plexului solar) şi poate intra în contact cu lumea de 
dincolo. 

Şi structura rinichilor seamănă mult cu cea a splinei sau a ficatului, dar în 
secţiune ei arată diferit. Pe ambele părţi ale rinichilor există nişte saci în formă de 
burtă. Aceştia sunt separaţi de impresiile observabile şi de nişte ţesuturi albe, fiind 
ţinute împreună numai de o linie mediană. Principalele canale traversează şi ele 
prin acest ţesut alb, ducând preţioasele substanţe necesare pentru crearea sămânţei, 
pe care le absorb din lichidele provenite de la ficat şi le depozitează apoi în sacii în 
formă de burtă. Datorită electricităţii produse în sacii în formă de burtă, acest lichid 
continuă să fermenteze, după care este preluat sub forma unui lichid mai subtil de 
către delicatele vase sanguine ale rinichilor. Transportată de sânge, această 
sămânţă-substanţă este dusă până la inimă, unde pătrunde în propriile sale vase şi 
este dusă în compartimentele specifice de depozitare a sămânţei. Aici, ea primeşte 
continuu de la testicule hrana necesară, dobândind astfel calităţile necesare 
procesului de procreaţie. 



Dezvoltarea corpului uman 

Marea Evanghelie a lui Ioan, IV/ 11 8- 120 (citat de Viktor Mohr) 

„Domnul (în timpul unei prelegeri): „Ceea ce vedeţi acum prin puterea 
vederii voastre astrale, ca un număr uriaş de şerpişori agitaţi, la fel de rapizi ca şi 
nişte săgeţi, sunt de fapt substanţele nutritive necesare vieţii organice, un fel de sare 
a aerului şi a oceanelor pe care înţelepţii viitorului o vor numi oxigen. La origini, 



22 



această substanţă a fost de fapt substanţa sufletului, şi ea corespunde gândurilor 
înainte ca acestea să devină idei. 

Oriunde veţi găsi o cantitate mai mare din această substanţă astrală şi vitală 
condensată, puteţi fi siguri că din ea va ieşi curând o formă vie. Atunci când aceşti 
şerpişori de foc se adună cu sutele şi cu miile într-o singură grămadă, ei încep să 
strălucească cu putere. Acesta este semnul auto-determinării care va conduce la 
apariţia unei creaturi, prin fecundarea lor de către o idee. Vă întrebaţi, desigur, cine 
este cel care modelează aceste spirite ale vieţii, dându-le o formă vitală propriu- 
zisă. în conformitate cu voinţa Mea, cel care vă va răspunde la această întrebare va 
fi Rafael". 

(Rafael explică): „Gândurile pure ale lui Dumnezeu sunt substanţa din care 
apar toate lucrurile în existenţa infinită. Noi, Arhanghelii, primii creaţi, am apărut 
din voinţa atotputernicului Spirit al lui Dumnezeu ('Elohim' din istoria creaţiei; sau 
'Arhanghelii' din învăţăturile creştine). Toate celelalte lucruri şi fiinţe au fost apoi 
create de noi, întrucât noi am fost şi suntem primii recipienţi ai gândurilor şi ideilor 
lui Dumnezeu. Noi formulăm gândurile-viaţă provenite de la Dumnezeu, adică cele 
care vouă vă apar sub forma acestor limbi ca de foc, şi modelăm din ele forme şi 
fiinţe în acord cu ordinea lui Dumnezeu din interiorul nostru. Dacă mă veţi întreba 
care este substanţa materială din care creăm aceste fiinţe, vă voi răspunde că 
limbile de foc ca nişte şerpişori sunt cărămizile astral-spirituale din care 
confecţionăm tot ceea ce creăm, adică tot ceea ce capătă o formă substanţial- 
materială. 

Spre exemplu, observaţi ovarele unei găini. Unele grămezi de ouă sunt la 
fel de mici ca şi boabele de mazăre, în timp ce altele sunt aproape la fel de mari ca 
şi merele. La început, sub coaja moale nu există decât gălbenuşul. Această 
substanţă centrală este hrănită până când în jurul ei se formează substanţa 
albuşului, care dă forma completă a oului. în timpul acestui proces, substanţele cele 
mai grosiere sunt eliminate către periferie, unde formează coaja dură a oului, care 
va fi astfel protejat atunci când găina îl va oua. Apoi găina începe să-şi clocească 
ouăle. Ce schimbări fantastice se petrec atunci! Substanţele din gălbenuşul de ou 
intră în agitaţie şi capătă o altă structură, conform ordinii divine, căci gândurile- 
formă (limbile de foc) se unesc şi le atrag pe cele din vecinătatea lor. Procesul 
continuă până când apar treptat inima, capul, ochii, intestinele, picioarele şi aripile 
noului pui. Aceste gânduri ordonate (idei parţiale) atrag continuu o omogenitate din 
ce în ce mai mare din substanţa respectivă, creând organele necesare pentru ca 
forma să prindă viaţă. 

După ce corpul s-a dezvoltat în acest fel, gândul vieţii care a pătruns în 
organismul respectiv începe să-şi dea seama că sufletul se află încă în închisoare. 
De aceea, el devine din ce în ce mai activ, până când sparge pereţii închisorii (adică 
ai oului, prin procesul de naştere) şi pătrunde, încă slăbit, în marea lume. Aici, el 
începe să se hrănească cu hrana exterioară a acestei lumi, iar procesul de creştere 
continuă. Avem în sfârşit în faţa noastră o găină complet dezvoltată, fertilă, o fiinţă 
organică vie ce are capacitatea să preia din regatul naturii anumite substanţe (părţi 
sufleteşti corespondente) sub formă de hrană. Partea spirituală a hranei serveşte la 
dezvoltarea în continuare a sufletului, în timp ce partea ei materială serveşte la 
susţinerea corpului fizic, dar şi pentru crearea unor noi fiinţe de acelaşi fel. 

Sexul depinde de greutatea iniţială, mai mare sau mai mică, a puiului, adică 
de calitatea şi puterea gândurilor fundamentale ale vieţii sufletului respectiv. Dacă 

aceste gânduri sunt deja complet solidificate, astfel încât alcătuiesc o idee (adică un 
mănunchi spiritual de gânduri), dezvoltarea lor va conduce la o creatură de sex 
masculin. Dacă gândurile fundamentale ale vieţii sunt mai uşoare (adică mai puţin 
dezvoltate), dezvoltarea lor va conduce la o formă feminină. 

Prin copulaţia animalelor nu se produce decât stimularea unei activităţi 
ordonate în interiorul oului a gândurilor fundamentale ale vieţii deja prezente aici. 
Fără această stimulare, gândurile vieţii ar rămâne într-o stare latentă. în pântecul 
matern, limbile de foc care corespund sufletului animalului se reunifică, adunându- 
se în numărul potrivit şi alcătuind forma necesară. Mai întâi, ele stimulează femela, 
care stimulează apoi masculul, şi astfel începe perioada rutului. Trebuie menţionat 
că masculul nu plasează o sămânţă nouă în trupul mamei, ci doar activează 
mănunchiul vieţii deja prezent în interiorul acesteia. Acest proces se petrece atunci 
când sămânţa masculului, alcătuită din spirite ale vieţii mai libere şi mai 
independente, stimulează spiritele amorţite din pântecul mamei să se trezească la 
viaţă. Fără această forţare, spiritele vieţii ar rămâne în stare de latenţă şi nu ar 
atinge nivelul prin care pot da viaţă unei noi fiinţe. Spiritele din sămânţa 
masculului nu le lasă în pace pe cele ale femelei, care se opun vehement acestei 
stimulări, căci, aşa cum spuneam mai devreme, ele sunt înclinate mai degrabă către 
odihnă, iar fără o forţare din exterior nu ar fi niciodată pregătite să intre într-o 
activitate continuă şi ordonată (diviziunea celulară, formarea organelor). 

Lăsat în stare de latenţă, adică fără stimularea din exterior, mănunchiul 
vieţii din pântecul matern s-ar micşora din ce în ce mai mult, contractându-se către 
centru până la auto-dizolvare. Dar spiritele vieţii din masculul excitat pun în 
mişcare şi se întâlnesc cu cele amorţite ale femelei (n.ed. adică sperma se întâlneşte 
cu ovulul). Imediat, spiritele mai mici ale femelei intră în agitaţie, încercând să 
scape de atacatori. Ele nu reuşesc însă acest lucru, iar stimularea spiritelor vieţii din 
pântecul femelei continuă din ce în ce mai profund, până când ajunge în centrul 
mănunchiului. Acesta intră şi el în mişcare, până când mult-încercatelor limbi de 
foc ale femelei li se face foame, din cauza activităţii lor prelungite. De aceea, ele se 
hrănesc cu lumina limbilor de foc masculine. în acest fel, spiritul sau gândul-viaţă 
care urmează să se nască primeşte impulsul masculin de care are nevoie. Astfel 
stimulate, limbile de foc feminine încep să se aranjeze în ordinea prestabilită, ca un 
pluton bine organizat de soldaţi. 

Spiritele vieţii din centru, care sunt mai puternice şi mai iluminate, îşi 
recunosc acum (din punct de vedere astral) sensul şi ordinea, şi se adună laolaltă 
potrivit acestei ordini. Se stabilesc astfel relaţii organice, iar schimbările exterioare 
prind formă, care începe să semene din ce în ce mai mult cu fiinţa care va fi creată 
(dezvoltare embrionară). 

în procesul de procreare şi de devenire a fiinţei umane lucrurile se petrec 
destul de asemănător ca şi în cazul animalelor, dar raţiunea este cu totul alta. 
Femeia are în interiorul trupului ei o substanţă a naturii, iar atunci când se petrece 
procrearea, mănunchiul vieţii este excitat şi fertilizat. Dar el este smuls ca o boabă 
din teaca ei şi dus la locul potrivit pentru dezvoltarea sa ulterioară. Aici, un suflet 
pregătit pătrunde în el şi - pentru o vreme - are grijă de această formă a vieţii, până 
când substanţa devine suficient de matură pentru ca sufletul să poată intra în 
embrionul încă foarte subdezvoltat. Sufletul are nevoie de două luni pentru această 
sarcină. Când el intră pe deplin în posesiunea embrionului, copilul devine cu 
adevărat viu, în mod perceptibil, şi începe să crească până când atinge dimensiunea 
corectă. 

Atât timp cât nervii fizici ai copilului nu sunt încă plenar dezvoltaţi şi nu 
devin activi, sufletul continuă să lucreze şi să pregătească trupul în conformitate cu 
nevoile sale. Când nervii au atins nivelul necesar de maturitate şi când spiritul lor 
aflat într-o continuă dezvoltare devine mai activ, conform ordinii sale, sufletul 
începe să se retragă din ce în ce mai mult, până când adoarme complet, în regiunea 
rinichilor. El îşi pierde conştiinţa de sine şi începe să vegeteze, uitând complet care 
a fost starea sa naturală anterioară. La câteva luni după naştere, sufletul începe să 
se trezească din nou, treptat, lucru care poate fi observat cu uşurinţă, căci copilul îşi 
reduce perioada de somn. Mai este nevoie, însă, de un anumit timp până când acest 
suflet să îşi recapete cu adevărat conştiinţa. Acest lucru se petrece abia când copilul 
începe să vorbească, fără ca el să-şi aducă totuşi aminte cine este, căci acest lucru 
s-ar dovedi un obstacol puternic în calea liberului său arbitru şi al dezvoltării sale 
ulterioare. 

Fiind complet înlănţuit în substanţa cărnii sale, sufletul nu recunoaşte la 
început nimic altceva decât impresiile comunicate de simţurile trupului său. El nu 
recunoaşte nimic din interior, căci este orbit de materia corpului său. El nu ştie nici 
măcar că poate exista fără un corp. Multă vreme, el se simte complet identic cu 
trupul său şi este nevoie de o lungă perioadă de timp pentru ca un suflet încarnat să 
îşi poată percepe conştiinţa de sine şi pentru a atinge capacitatea de a se privi pe 
sine ca ceva de-sine-stătător. Abia când spiritul începe să trezească sufletul, acesta 
devine din ce în ce mai luminos, descoperind în sine lucruri care îi fuseseră ascunse 
până atunci. Uitarea de sine dispare însă complet abia când spiritul şi lumina sa 
puternică se trezesc complet în interiorul sufletului, care îşi poate vedea acum - 
într-o lumină transfigurată - dezvoltarea pe care a avut-o în toate regatele naturii 
până atunci. Abia acum dispar amăgirea şi minciuna, iar ceea ce rămâne nu este 
decât adevărul etern şi strălucitor al spiritului pur". 



Ochiul şi procesul vederii 

Marea Evanghelie a lui Ioan, Soarele natural, Pământul şi luna, Zborul, 
Mărturia naturii, Secretele vieţii, şi Secretele creaţiei (citate de Viktor Mohr) 

„Prin energia şi influenţa sa creatoare asupra corpurilor cereşti aflate în 
raza sa de acţiune, lumina soarelui reprezintă cea mai vie dovadă că ea este cea care 
generează viaţa naturală. Atunci când soarele - singurul mare generator de lumină 
pe pământ - apune, spiritele naturii din atmosferă încep să se retragă şi ele, unul 
după altul. Altfel spus, vibraţia lor, stimulată de lumină, scade în interiorul 
învelişurilor lor substanţial-subtile. De aceea, ochiul fizic nu le mai remarcă 
existenţa, ceea ce explică lipsa luminii, sau căderea nopţii. Totuşi, atunci când un 
mare număr din aceste spirite ale eterului se adună şi intră din nou în vibraţie - 
dintr-un motiv sau altul -, punctul respectiv devine din nou luminos pentru ochi. 
Acest lucru se petrece inevitabil atunci când soarele răsare, când respectivele 
spirite libere ale naturii intră din nou în activitate, stimulate de mişcarea luminii în 
eter. Cu cât vibraţia acestei sfere natural-spirituale este mai intensă, cu atât efectele 
stimulării ei sunt mai întinse, schimbând starea de odihnă letargică într-una de 
activitate. 

De îndată ce o rază de lumină atinge un obiect cu vibraţia ei, particulele de 
substanţă ale acestuia încep să vibreze la unison cu cele ale razei de lumină, de un 
miliard de ori pe secundă. Prin aceste oscilaţii, substanţele elimină anumite 
particule de lumină, care, atunci când se reflectă pe o anumită suprafaţă, apar în 

faţa observatorului sub formă de culori. în plus, există o reacţie care se produce la 
nivelul ochiului, prin refracţia culorilor asupra irisului şi asupra altor părţi ale 
organelor vederii. 'A vedea' nu înseamnă altceva decât a observa un obiect sau altul 
în culorile pe care le reflectă acestea. întrucât reflexia (culorilor) nu ţine de natura 
existenţială a obiectului, acesta o respinge, iar aceste elemente respinse reprezintă 
culorile percepute de ochi. Pe de altă parte, obiectul absoarbe toate celelalte culori, 
esenţiale şi amestecate, întrucât ele sunt necesare existenţei sale. De aceea, negrul 
nu este o culoare, întrucât obiectul a absorbit deja toate elementele luminii. Tot din 
acelaşi motiv, nici albul nu este o culoare, căci un obiect de această nuanţă care îi 
apare ochiului este complet privat de capacitatea de absorbţie a culorilor şi reflectă 
toate razele care cad asupra lui, fără a le dizolva în funcţie de nevoile sale. Efectul 
razelor de lumină este principalul factor al oricărei forme de viaţă, lucru pe care îl 
comunică prin intermediul ochiului sufletului uman. 

Dacă o rază de lumină de la una din stelele cele mai îndepărtate ar cădea 
asupra ochiului, ea ar trece neobservată dacă ochiul nu ar avea o natură solară. în 
acel amestec de lichide din interiorul ochiului există o lume a luminii omogenă faţă 
de lumina emanată din întregul univers, care îi prezintă fiinţei umane acelaşi proces 
pe care îl realizează lumina în întregul proces al creaţiei. Organul vederii este unul 
din acei intermediari care îi permit sufletului să vadă în lumea spirituală şi 
invizibilă, în mod similar cu maniera în care se reflectă în ochi vastitatea lumii 
exterioare. Fiind un organ receptiv al impresiilor provenite din exterior, ochiul are 
o natură negativ-receptivă, dar în calitatea sa de oglindă a sufletului, de expresie a 
lumii interioare, el are o natură pozitiv-reflexivă. Tot ceea ce primeşte inconştient 
omul de la lumina stelelor şi a soarelui, el emană spiritual prin intermediul micului 
său organ al vederii, căci lumina materială are capacitatea de a o trezi pe cea 
spirituală. 

în ochiul uman există substanţe şi elemente în pigmentaţie, în retină şi în 
lichidele lentilelor cristalinului, dar şi la nivelul irisului şi corneei, şi toate sunt de 
natură solară. Ele nu sunt alcătuite decât din substanţe luminoase eterice. Aceste 
elemente sunt supuse în interiorul ochiului altor procese spirituale, care conduc la o 
transformare spirituală. De aceea, sufletul este capabil să ofere prin intermediul 
ochilor informaţii legate de ceea ce se petrece în lumea lui. Emoţiile lăuntrice ale 
vieţii spirituale pot fi văzute cu ajutorul ochilor, fără să-şi schimbe elementele sau 
forma exterioară vizibilă. Aceste circumstanţe manifestate nu pot fi măsurate în 
oglinda sufletului, dar pot fi simţite cu exactitate de către o altă fiinţă umană (prin 
transferul fluidului luminos spiritual), aceasta fiind una din dovezile faptului că 
lumina are un potenţial spiritual propriu-zis. 

Atunci când aspiraţia sufletului se amplifică, din cauza entuziasmului său 
faţă de aspectele superioare şi nemateriale, se întâmplă de multe ori ca procesul 
vederii fizice să fie înlocuit de un alt tip de proces. Sferele subtile ale lumilor 
spirituale se revelează atunci fiinţei umane, devenind evidente pentru omul care nu 
credea până atunci în ele. Când sufletul trece în lumea de dincolo, fiinţa nu ia cu ea 
decât elementele spirituale ale corpului său (inclusiv ale ochilor săi), putând să 
perceapă lumea cauzelor şi a raţiunilor, şi nu doar efectele manifestării spiritului în 
interiorul substanţei. 

Ochiul este organul recepţiei conştiente a luminii, pe care o transformă în 
impresii cerebrale, astfel încât fiinţa să poată observa lumea exterioară. întrucât 
lucrurile similare se atrag, ochiul nu este alcătuit decât din elementele care 
predomină în lumină. Dacă ochiul nu ar fi suficient de pregătit, omul nu ar putea 

percepe imaginea soarelui, care este de departe cel mai luminos obiect. Ochiul este 
astfel creat încât prin mica deschizătură a pupilei nu pot trece decât razele 
conturului luminos, căzând asupra retinei, element cu o mare sensibilitate, după 
care excită nervii optici. Acesta este mecanismul prin care se reflectă emanaţiile 
luminoase, transformându-se în vedere. La nivelul nervului optic nu ajung decât 
razele conturului luminos, printr-un efect retroactiv datorat intersectării razelor cu 
nervii într-un anumit unghi; ele ating nervii într-o stare fragmentată, proces care 
permite impregnarea impresiilor vizuale asupra faţetelor cerebrale, prin anumite 
organe şi într-o manieră corespondentă. Dacă ochiul uman nu ar fi pregătit în acest 
scop, fiinţa umană nu ar putea percepe soarele într-o imagine unitară, şi totul i s-ar 
părea doar un ocean uniform de lumină. 

Ochiul omului corespunde în totalitate unui sistem solar, având în centru 
un soare primordial activ. Aşa se explică de ce pupila cristalinului este localizată 
chiar în centrul ochiului (mai ales la unele specii de animale), care posedă o 
anumită lumină perceptibilă personală. Pe de altă parte, pupila receptează şi lumina 
lucrurilor exterioare, la fel cum un soare receptează şi lumina altor constelaţii. 
Pereţii interiori ai ochiului primesc razele luminoase prin intermediul lentilelor 
cristalinului şi le reflectă din nou în exterior, proces la care se adaugă şi lumina 
personală a lentilelor. Este important să menţionăm că omul nu vede obiectele 
propriu-zise, ci numai imaginile lor corespondente. Obiectul este reflectat mai întâi 
în pereţii laterali ai ochiului, asemănători unei oglinzi negre, de unde este reflectat 
din nou în exterior, dar de data aceasta luminat. Numai astfel pot fi văzute lucrurile 
din realitatea naturală. 

In ceea ce priveşte constelaţiile din exteriorul corpului nostru pământesc, 
imaginea lor nu poate fi văzută de om decât prin intermediul marelui ochi al 
pământului. Acesta nu este altul decât atmosfera pământului, care este alcătuită din 
straturi de eter cu densităţi diferite, putând fi comparată cu o lentilă transparentă ce 
acţionează ca o lupă care focalizează razele luminoase ce provin din univers, 
permiţându-le să ajungă mult amplificate pe suprafaţa pământului (şi implicit în 
interiorul ochiului uman). Fără acest ochi planetar, omul nu ar putea percepe 
imaginile miniaturale ale constelaţiilor. 

Dacă ochiul ar putea vedea obiectele propriu-zise, ele i-ar apărea în 
mărimea lor naturală. în realitate, acestea îi apar la o scară mult redusă, din cauza 
structurii globulare a ochiului, lucru demonstrat de principiul microscopului, care 
permite chiar şi amplificarea celor mai mici particule de materie. Aparent, acest 
procedeu constă în apropierea continuă a obiectului vizualizat, dar în realitate este 
vorba de o mărire a imaginii luminoase a obiectului până la mărimea sa naturală. 
Particulele care iniţial erau invizibile demonstrează că este imposibil ca ochiul 
deschis să le vadă direct, el nepercepând decât imaginile la o scară redusă a 
acestora, în maniera descrisă anterior. 

Mai mult, ochiul este astfel construit încât o rază de lumină care pătrunde 
cu o viteză uriaşă în interiorul lui să nu-i facă nici un rău. în plus, procesul vederii 
îi permite sufletului timpul necesar să descifreze imaginile percepute, dându-le o 
reprezentare spirituală. Sufletul se află într-o comunicare continuă cu ochiul, prin 
intermediul creierului şi al nervilor optici. întrucât funcţiile spirituale ale sufletului 
trebuie să treacă mai întâi printr-un anumit proces cerebral, viteza acestui proces 
este mai redusă decât cea a luminii. De aceea, ochiul este înzestrat cu anumite 
aparate cu ajutorul cărora poate încetini viteza razelor luminoase. Lichidele de 

densităţi diferite din interiorul lui au exact acest rol, servind până la un punct ca 
dizolvanţi de intermediare. 

Sângele nu trebuie să pătrundă şi să avanseze prin creier cu aceeaşi viteză 
ca în cazul altor organe interne, ci trebuie să îşi încetinească mişcarea, astfel încât 
procesul de intermediere între spirit şi materie să se poată produce în mod 
corespunzător în toate părţile creierului. Aşa se explică de ce imediat ce ajunge la 
nivelul capului, artera principală nu se mai întinde drept, ci este răsucită într-un fel 
de spirală. în acest fel, viteza sângelui este redusă, iar sufletul are timp să îşi 
formeze impresii spirituale pornind de la cele materiale (pentru comparaţie, 
gândiţi-vă la pierderea temporară a conştiinţei de sine, de tipul leşinului, care se 
produce în cazul unei abundente excesive de sânge la nivelul creierului). Acelaşi 
proces se aplică şi în cazul urechii, pentru a reduce şi modifica oscilaţiile sunetului, 
astfel încât ele să poată fi integrate şi transformate de suflet în impresii spirituale. 

Penetrarea razelor luminoase în substanţele prezente în ochiul uman este 
facilitată de magnetismul şi electricitatea fosforului conţinut de elementele 
ochiului. Dar acest lucru nu este suficient pentru a obţine asemenea rezultate. De 
aceea, ochiul a fost construit de o asemenea manieră încât razele luminoase să nu 
poată pătrunde sub forma unor elemente de un alb strălucitor şi pur, ci numai după 
adăugarea altor substanţe, proces care permite diviziunea razelor. Ochiul are 
capacitatea de a percepe culorile, ceea ce îi permite dispersarea numeroaselor raze 
luminoase, producând imagini ale obiectului perceput. Aşa se explică de ce în 
spatele pupilelor au fost aşezate lentilele cristalinului. Aceste lentile acceptă razele, 
le concentrează şi le permite apoi să se disperseze din nou pe zona pigmentată a 
retinei, pentru a realcătui imaginea reală pe fundalul ochiului, asemănător cu o 
oglindă din catifea neagră. 

Teoria potrivit căreia în timpul procesului vizual, imaginea de pe fundalul 
ocular ar fi inversată, după care este refăcută din nou prin reflexia ochiului interior, 
are la bază o mare eroare. Oamenii de ştiinţă au construit lentile şlefuite din sticlă, 
asemănătoare cristalinului, şi au obţinut imagini inversate. Sticla este însă lipsită de 
viaţă, iar felul în care refractă razele luminoase diferă de cel din interiorul ochiului. 
Ochiul este plin de viaţă, deopotrivă materială şi spirituală, astfel încât el operează 
într-o manieră cu totul diferită de cea pe care o presupune ştiinţa opticii. Cum ar 
putea fi limitat procesul vederii la trasarea matematică a unui cerc, în condiţiile în 
care ochiul unui cal sau al unei capre, ale cărui pupile - după cum se ştie - 
alcătuiesc un dreptunghi oblic, reuşesc totuşi să producă imagini vizuale corecte? 
Ca să nu mai vorbim de ochii unei muşte, care au o alcătuire complet diferită. 
Musca dispune de o pereche de ochi care reprezintă aproape o şeptime din 
totalitatea corpului său. Ochii ei sunt alcătuiţi din mii de ochi mai mici, în formă de 
fagure, fiecare având o formă conică, dar generând o imagine unitară. Ei alcătuiesc 
practic un microscop extrem de puternic, cu ajutorul căruia musca reuşeşte să vadă 
animale dintre cele mai mici, de dimensiuni aproape atomice. 

Simpla observare materială sau fizică a părţilor din care este alcătuit 
ochiul uman nu va permite niciodată să descoperiţi întreaga funcţionalitate a 
mecanismului său. Toate concluziile pe care le-au tras oamenii de ştiinţă au fost 
trase în urma unor experienţe făcute asupra obiectelor lipsite de viaţă, după care au 
fost aplicate fiinţelor vii. Din acest motiv, ei au răspândit numeroase erori, 
nereuşind să explice niciodată contradicţiile care stăteau la baza lor. Atunci când 
omul moare, principiul vieţii, care corespunde sufletului său, părăseşte corpul fizic, 
întreaga viaţă naturală este susţinută de acest principiu al vieţii, la care se adaugă 

doi factori esenţiali ai creaţiei, şi anume magnetismul şi electricitatea. Disecarea 
unui cadavru nu poate permite decât cel mult descoperirea efectelor generate de 
neregularitatea influxurilor interioare şi exterioare ale acestor elemente esenţiale. 
Adevăratul factor al vieţii a dispărut însă, şi odată cu el şi posibilitatea descifrării 
adevăratelor fundamente ale vieţii. 

Mai există şi alte secrete ale organului vederii fiinţei umane, dar acestea 
sunt profund ascunse. Atunci când omul priveşte cerul înstelat cu ochiul său - acest 
mic soare din organismul său -, ochiul însuşi devine un mic univers, în care se 
reflectă imaginile a miliarde de sori. De aceea, se poate spune că ochiul uman 
poartă în el creaţia infinită. Razele şi reflexiile nenumăraţilor sori la nivelul 
ochiului (el însuşi corp de natură solară) generează la nivelul sufletului un efect de- 
a dreptul miraculos, care face ca ceea ce este mare să fie regăsit în ceea ce este mic, 
recunoscându-1 ca atare în mod intrinsec (principiul holografic)". 



Narcoza sau anestezia 

Marea Evanghelie a lui Ioan, X/209, Darurile cerului II, pag. 309 ff (citate 
de Viktor Mohr) 

„Hrana acceptată de stomac nu este atât de moartă precât pare. Orice 
aliment este alcătuit din trei părţi: una grosier-materială, una eterică şi una 
substanţială. Partea materială a hranei este cea vizibilă, care poate fi simţită prin 
intermediul simţului gustativ şi al celui olfactiv de la nivelul limbii şi nasului. 
Atunci când hrana şi băutura ajung în stomac, se poate spune că ea este gătită aici 
pentru a doua oară. în timpul acestui proces apar două ingrediente, din care unul 
este material, care este condus de sânge în interiorul organismului, ca hrană pentru 
corpul fizic, pentru organele şi membrele acestuia, pentru intestine şi muşchi, adică 
pentru toate celulele care au nevoie să fie fortificate. Partea substanţială subtilă a 
hranei nu este eliminată până când ajunge la nivelul stomacului inferior. Aici, 
substanţa eterică a hranei este separată printr-un proces de fermentaţie de 
corespondentul ei material, servind ca hrană pentru nervi. De aceea, ea ar mai putea 
fi numită şi „nerv spiritual". 

O a treia componentă, extraordinar de subtilă, cea care alcătuieşte 
adevărata substanţă a materiei, este condusă (tot prin intermediul procesului de 
fermentaţie), printr-un anumit canal particular, de la splină către inimă, unde este 
complet purificată şi serveşte drept hrană a sufletului. Altfel spus, sufletul se 
hrăneşte şi el cu alimentele ingerate de om, dar numai cu acele părţi care îi 
corespund din punct de vedere substanţial (cu elementele care au frecvenţe de 
vibraţie asemănătoare cu a lui), fiind fortificat de acestea (aşa se explică influenţa 
dietei alimentare asupra sufletului!). 

Fluidul eteric pe care l-am denumit mai sus nervul spiritual, cel care face 
legătura în corp şi suflet, joacă un rol decisiv în procesul de anestezie sau narcoză. 

Toate eterurile care reprezintă lichide spirituale de o mare puritate au efecte 
anestezice asupra nervului spiritual. Este cazul vinului, berii, mustului, şi al altor 
lichide similare, care conţin elemente astrale mai libere şi mai puţin supuse 
constrângerilor, spre deosebire de apă şi de celelalte lichide nesupuse procesului de 
fermentaţie. Eterul cel mai pur este aproape complet liber şi de aceea el nu poate fi 
păstrat decât în recipiente bine sigilate. 

Atunci când un asemenea eter ajunge, prin inhalarea lui de către organism, 
în zona în care operează nervul spiritual, intrând în contract cu acesta, el este 
absorbit cu lăcomie de către acesta, fiind folosit pentru alimentarea 
compartimentelor interioare ale nervului. Când aceste compartimente sunt 
alimentate subit, în această manieră neaşteptată, ele se umflă la fel ca un balon, 
nemaifiind capabile să reacţioneze la impulsurile exterioare, chiar dacă este vorba 
de o rană externă (principiul anesteziei). 

Este uşor de înţeles că prin acest mecanism, nervul spiritual devine inactiv 
în ceea ce priveşte corpul fizic. Din cauza atingerii pragului de saţietate la nivelul 
compartimentelor nervului spiritual, acesta din urmă refuză contactul cu corpul, 
eliberând din nou sufletul, căci în această stare de saţietate, nervul spiritual nu mai 
este capabil să lege sufletul. Când sufletul se află în această stare de eliberare 
temporară, din cauza scurtei perioade de amorţire a nervilor, conştiinţa sa 
sălăşluieşte în sfera spirituală, care corespunde inimii sau minţii umane. în această 
stare de amorţeală (narcoză), sufletul trăieşte o viziune spirituală care corespunde 
întru totul naturii sale bune sau rele. 

întrucât sufletul se află încă într-un contact deplin cu nervul spiritual, la fel 
ca în cazul somnului natural, cu menţiunea că este separat de compartimentele 
nervului, el devine capabil să-şi transfere ideile nervului spiritual. De aceea, el îşi 
poate reaminti ulterior ce a văzut în lumea spirituală a sufletului, deşi nu a perceput 
nimic din ceea ce s-a petrecut în lumea corpului fizic. La fel ca atunci când revine 
dintr-o stare de vis natural, atunci când se întoarce din starea pur somnambulică 
(n.a. pe care parapsihologia o numeşte „transă") sufletul nu se trezeşte cu o stare de 
anamneză, căci de regulă în această stare el nu se află în contact cu nervul spiritual. 
Explicaţia este că nervul spiritual rămâne într-un contact strâns cu nervii, care nu ar 
putea fi alimentaţi în caz contrar, pierzându-şi puterea. Atunci când pierd contactul 
cu nervul spiritual, nervii mor curând, ceea ce conduce inclusiv la moartea corpului 
fizic. 

în cazul anesteziei eterice, eterul devine un substitut pentru nervul 
spiritual, la fel ca în cazul somnului natural, când eterul din stomac (provenit de la 
hrană) preia această funcţie. în acest caz, nervul spiritual se poate elibera fără 
pericolul golirii compartimentelor sale. 

Atunci când se petrece acest lucru, nervul spiritual rămâne exclusiv în 
serviciul sufletului, ceea ce conduce la anamneză 1 celor văzute în lumea spirituală. 
Aşa se explică principala diferenţă între starea de narcoză eterică şi aşa-numitul 
somn magnetic, în care sufletul îşi poate observa corpul fizic, căci nervul spiritual 
rămâne conectat la acesta, lucru care nu se petrece în timpul narcozei. 

în cazul anumitor fiinţe umane, anestezia poate avea efecte secundare de 
tipul convulsiilor. Acesta nu reprezintă altceva decât dorinţa sufletului 'de a scăpa' 
din închisoarea sa materială. Această dorinţă s-a născut în timpul stării de 
anestezie. Cele mai eficiente remedii care pot vindeca această boală sunt 
rugăciunea şi postul". 



Capitolul 4 

Sfera vitală exterioară a fiinţei umane 



1 Această anamneză se referă la impresiile percepute de creierul sufletului, care nu sunt transferate de regulă 
creierului fizic. 

Marea Evanghelie a lui Ioan, VIII/102 şi IV/215 

„Observaţi că fiecare fiinţă umană are un corp spiritual, unul astral şi unul 
natural (fizic), precum şi o sferă vitală exterioară, care o înconjoară. Acest principiu 
se aplică tuturor corpurilor, de la astre şi până la pietre, plante şi animale. Fără 
această sferă vitală exterioară pietrele, plantele şi toate celelalte creaturi vii nu ar 
putea exista. 

Realitatea acestei afirmaţii poate fi demonstrată prin anumite experienţe. 
De pildă, atunci când vă aflaţi într-o pădure de stejari, senzaţia pe care o 
experimentaţi este diferită de cea pe care o aveţi într-o pădure de cedri. La fel, dacă 
urcaţi pe un munte din calcar, senzaţia va fi diferită faţă de cea pe care o aveţi dacă 
urcaţi pe un munte de granit. Omul atent va trăi senzaţii diferite atunci când se află 
într-o vie, prin comparaţie cu cele pe care le-ar avea într-o grădină de smochini. 
Aceste impresii diferite devin încă şi mai accentuate atunci când el are de-a face cu 
animale diferite, dar mai ales cu oameni diferiţi. Omul extrem de receptiv poate 
simţi aceste impresii chiar de la mare distanţă, dându-şi seama dacă se va întâlni cu 
un om bun sau cu unul rău. 

Mai puteţi observa şi următorul aspect: animalele dispun şi ele de această 
receptivitate, unele dintre ele chiar într-o măsură mult mai mare decât oamenii 
materialişti, prea puţin preocupaţi de bine şi de adevăr. 

în cazul fiinţelor umane cu o natură foarte bună, al căror suflet este inspirat 
de spiritul divin, sfera vitală exterioară devine extrem de puternică, putând ajunge 
până la distanţe foarte mari. Atunci când un asemenea om se află în preajma unui 
animal, oricât de feroce ar fi acesta, animalul va fi influenţat de sfera sa vitală 
exterioară, devenind extrem de blând şi de supus în faţa acestuia. Omul îi va putea 
chiar comanda prin voinţa sa, iar animalul îl va asculta cu siguranţă. 

Există în istorie numeroase exemple care atestă acest lucru, mai ales în 
cazul patriarhilor şi al profeţilor, şi mulţi dintre cei care s-au aflat alături de Mine 
de-a lungul timpului au trăit asemenea întâmplări. Eu însumi am cea mai întinsă 
sferă vitală, dar şi voi, cei care Mă însoţiţi prin credinţa voastră, aveţi o sferă vitală 
extrem de puternică, plină de strălucire! 

Omul care are un suflet desăvârşit sălăşluieşte într-o formă fizică perfectă, 
iar percepţiile, sentimentele şi voinţa lui emană precum razele soarelui, acoperind 
cu lumina lor distanţe foarte mari, în toate direcţiile. Cu cât sfera vitală exterioară 
este mai apropiată de suflet, cu atât mai intensă devine influenţa exterioară a 
acestuia în planul gândirii, voinţei şi sentimentelor. 

Sfera luminoasă a soarelui, care scaldă în lumina ei pământul, luna şi tot 
felul de alte corpuri cereşti din sistemul nostru solar, reprezintă - ca să spunem aşa 
- sfera vitală exterioară a soarelui, care permite trezirea vieţii în toate corpurile 
aflate sub influenţa sa. Aşa se explică de ce toate aceste corpuri trebuie să se 
adapteze - mai mult sau mai puţin - la ordinea solară. De aceea, se poate spune că 
soarele este un legiuitor şi un stăpân al tuturor celorlalte corpuri cereşti supuse 
radiaţiei sale luminoase. Evident, nu se poate spune că soarele gândeşte sau că are 
o voinţă personală, dar însăşi lumina sa reprezintă un mare gând, la fel cum căldura 
acesteia reprezintă o voinţă puternică, care emană direct din Mine, dar devine 
efectivă numai datorită naturii organice a corpului solar. Cu cât un corp ceresc se 

află mai aproape de soare, cu atât mai vie şi mai puternică va fi influenţa acestuia 
asupra sa, ascultând de voinţa manifestată de lumina şi de căldura sa. 

La fel cum soarele poate influenţa celelalte corpuri cereşti din sistemul 
nostru solar prin sfera sa vitală exterioară, un suflet perfect, necorupt, plin de viaţă, 
de iubire, de credinţă şi de voinţă îi va influenţa pe toţi cei aflaţi în sfera sa vitală. 
Un asemenea suflet îşi emană lumina şi căldura până la distanţe foarte mari, 
această lumină şi această căldură alcătuind de fapt sfera sa vitală exterioară, care în 
cazul lui este extrem de puternică. Voinţa Mea se manifestă prin intermediul sferei 
vitale a soarelui, astfel încât nimeni nu i se poate opune. în mod similar, nimeni nu 
se poate opune voinţei unui suflet perfect, manifestată prin intermediul sferei sale 
vitale, căci potrivit ordinii Mele, ea corespunde voinţei Mele". 



Capitolul 5 

Influenţa şi alungarea demonilor 

Marea Evanghelie a lui Ioan, V/96 

Iar îngerul a spus: „Ai perfectă dreptate atunci când afirmi că demonii - 
chiar şi în număr mare - nu au nici o putere asupra fiinţei umane aflată într-o stare 
de iubire totală faţă de Dumnezeu. Nu se poate spune despre ei că reprezintă o forţă 
unită, căci fiecare demon este supus celui mai mare egoism şi celei mai depline 
iubiri de sine posibile. De aceea, nici un demon nu va fi vreodată dispus să îşi 
sprijine tovarăşii în vreun demers oarecare, de teama ca aceştia să nu dobândească, 
în secret, vreun avantaj asupra sa, forţându-1 apoi să-i devină slugă. 

Chiar şi atunci când ies împreună la prădat - ca să spunem aşa - nici unul 
dintre ei nu va fi vreodată dispus să le reveleze celorlalţi adevăratele sale intenţii. 
Atunci când se întâlnesc întâmplător la locul prăzii, între ei izbucneşte de regulă o 
luptă cumplită, căci fiecare demon care emite pretenţii asupra prăzii reprezintă un 
duşman pentru vecinul său, care va face astfel tot posibilul să-1 gonească de acolo. 
Un al treilea va profita însă imediat ca să-i ia locul celui dintâi. Dacă va apărea şi 
un al patrulea demon, primii doi se vor lupta cu el, iar un al cincilea va profita 
imediat pentru a se înfrupta din pradă. Dacă mai apare un al şaselea demon, lupta 
reizbucneşte pe loc, ceea ce-i va permite celui de-al şaptelea nepoftit să fure liniştit 
din prada primilor, până la apariţia celui de-al optulea demon. Şi astfel, ei se vor 
lupta tot timpul între ei şi nici unul nu îi va permite celuilalt să se bucure în linişte 
de prada furată. 

După cum poţi vedea, nici un demon nu este vreodată dispus să îşi ajute 
tovarăşii, dar prin egoismul lor reunit, ei pot amplifica foarte mult greutatea prăzii 
comune. Explicaţia este următoarea: atunci când aşezi două greutăţi identice pe 
talerele aceluiaşi cântar, acul acestuia nu va fi deloc deplasat. Dacă aşezi însă pe un 
singur taler o picătură aproape insesizabilă de miere, mirosul acesteia va atrage 
imediat câteva mii de albine, care se vor aşeza pe taler şi vor devia acul cântarului. 

îl puteţi voi acuza pe Dumnezeu de lipsă de înţelepciune pentru simplul 
motiv că le-a înzestrat pe albine cu miros şi cu dorinţa de a culege mierea, sau că i- 
a dat mierii mirosul şi dulceaţa ei caracteristice? Sau putem noi oare spune că 
Domnul a fost lipsit de înţelepciune atunci când a dat naştere unor creaturi nu doar 
funcţionale, ci şi extrem de frumoase, fiecare dintre ele în funcţie de propria ei 
specie? Este oare o lipsă de înţelepciune a Domnului faptul că El a înzestrat 

femeile cu un farmec deosebit şi cu o formă extrem de atractivă, pentru ca ele să 
trezească în bărbaţi o mare dorinţă, astfel încât aceştia să-şi părăsească mama şi 
tatăl pentru soţia lor? 

Dacă asistăm în lumea materială la o asemenea situaţie în care fiinţele sunt 
atrase unele de altele, dintr-un motiv sau altul, cu atât mai intense se petrec aceste 
lucruri în lumea spirituală. Dacă nu ar fi fost creată această forţă de atracţie, cum ar 
mai putea exista toate pământurile, lunile, sorii şi celelalte corpuri cereşti care 
există pe bolta infinită a creaţiei? Chiar şi un simplu atom manifestă o anumită 
atracţie faţă de vecinul său. Ei stabilesc o legătură pe care o menţin apoi pe o durată 
nelimitată. Orice obiect atrage ceea ce îi este similar. Numai astfel au putut fi create 
lumile. 

Atunci de ce să îl acuzăm pe Domnul de lipsă de înţelepciune pentru că - 
din necesitate - a înzestrat fiecare suflet cu o stare necondiţionată de libertate, 
deopotrivă de voinţă şi de recunoaştere, supunându-le însă şi consecinţelor care 
derivă din aceasta. L-aţi mai lăuda oare pe Domnul dacă aţi dori să mergeţi la 
Ierusalim, dar aţi constata că picioarele nu vă ascultă, cu toată voinţa şi cunoaşterea 
de care dispuneţi, pentru simplul motiv că Domnul se împotriveşte în acest fel 
voinţei voastre? Şi astfel, în loc să ajungeţi la Ierusalim, unde aveţi treburi 
importante, aţi ajunge eventual la Damasc, unde nu aveţi nimic de făcut? Spuneţi- 
mi, aţi considera înţeleaptă o asemenea creaţie divină? Nu vi s-ar părea absurd să 
ieşiţi pe stradă acoperiţi cu miere, în loc de haine, trezindu-vă astfel că sunteţi 
mâncaţi de vii de tot felul de albine, muşte ţânţari, şi alte insecte? 

Atunci când sufletul emană în sfera sa vitală exterioară (în aura sa) vibraţii 
pasionale, care se răspândesc ca un fel de miros subtil, el va atrage în mod natural 
acele suflete care sunt dezîncarnate, dar continuă şi în lumea de dincolo să savureze 
mai presus de orice acest gen de miros. Ele simt acest miros în sfera vitală 
exterioară şi se aruncă asupra acesteia pentru a-şi satisface poftele, fără măcar să-şi 
dea seama ce fac. Se strâng astfel în număr mare, hrănindu-se cu aceste vibraţii 
care reprezintă pentru ele hrana mult-dorită. în mod evident, nu putem pune acest 
proces pe seama unei lipse de înţelepciune a Creatorului, care nu a făcut nimic 
altceva decât să respecte libertatea necondiţionată a fiecărui suflet în parte. Pe de 
altă parte, fiecare suflet are la dispoziţie suficiente mijloace prin care poate 
respinge orice oaspete nepoftit, ori de câte ori doreşte acest lucru. 

Dacă nu doriţi să fiţi deranjaţi de insecte, este limpede că trebuie să vă 
spălaţi trupul de miere. în mod similar, dacă nu doriţi ca sfera voastră vitală să fie 
atacată de tot felul de demoni, care să vă supere şi să vă slăbească sufletul, alegeţi 
ordinea stabilită de Domnul ca principiu de viaţă, şi vă promit că nici un demon nu 
vă va mai supăra în vreun fel! 

Credeţi-mă, dacă voi nu aţi dori să atrageţi şi să cultivaţi demonii prin 
pasiunile voastre - fie ele lăuntrice sau exterioare - aceştia nu v-ar mai seduce şi nu 
v-ar mai ataca în nici un fel. Dacă voi sunteţi însă cei care i-aţi atras în aura voastră 
vitală, atunci nu aveţi dreptul să vă plângeţi atunci când - prin numărul mare cu 
care vă copleşesc - vă împovărează din ce în ce mai tare sufletul, împingându-1 
către excese, chiar şi împotriva voinţei voastre. Adevăr vă spun: orice om decăzut a 
ajuns astfel numai pentru că şi-a provocat singur răul, rătăcindu-se de la ordinea lui 
Dumnezeu! De cele mai multe ori, el a fost pregătit pentru cădere de felul în care a 
fost educat, căzând treptat în tot felul de pasiuni malefice, şi implicit în păcat. 
Aceste înclinaţii deschid apoi poarta celor mai ciudate şi mai nefericite influenţe, 

iar sufletul devine din ce în ce mai corupt. El nu se va mai putea apoi desprinde 
decât cu greu din această stare, dar în măsura în care va dori cu adevărat acest 
lucru, va putea să o facă. 

Dacă o fiinţă umană doreşte să se schimbe, Domnul nu îi va pune în cale 
nici un obstacol. Mai mult, este suficient ca ea să îşi manifeste chiar şi în sinea ei 
dorinţa de a se schimba, şi este absolut sigur că va primi ajutor. Dacă ea se simte 
însă bine şi satisfăcută în slăbiciunea ei, fără să-şi dorească vreodată să se 
transforme în bine, nimeni nu va interfera cu voinţa sa. 

Dacă ea admite totuşi mustrările pe care i le trimitem noi (îngerii) în partea 
cea mai bună a inimii sale, cea pe care voi o numiţi 'conştiinţă', înseamnă că ea nu 
este complet pierdută şi coruptă. în asemenea cazuri există un ajutor secret care 
coboară continuu asupra acestor fiinţe de sus, sufletul fiind susţinut în permanenţă 
cu energie şi cunoaştere pentru a-şi putea desface din ce în ce mai tare cătuşele în 
care este înlănţuit. Singurul lucru de care are nevoie este puţină bunăvoinţă (în 
înţelesul cel mai direct al cuvântului: bună voinţă). El va fi astfel ghidat şi susţinut 
din planurile subtile până când va fi suficient de pregătit pentru a primi o revelaţie 
superioară, când va fi preluat direct de Spiritul lui Dumnezeu (Duhul Sfânt), fiind 
condus mai departe de adevărata Lumină a Vieţii. 

Evident, în cazul în care omul refuză să asculte glasul nostru blând care îl 
mustră, din cauza iluziei în care se complace şi a beţiei simţurilor, acţionând ca şi 
cum el ar fi stăpânul lumii, nu este de mirare că va cădea din ce în ce mai jos, lucru 
pentru care nimeni altcineva nu poate fi învinovăţit decât el însuşi". 



Partea a Ii-a 

Cauza şi semnificaţia bolilor şi suferinţelor 

Capitolul 1 

Păcatul originar: 

Principala cauză a slăbiciunii fizice 



Marea Evanghelie a lui Ioan, 11/224 

Domnul: „Dacă Adam ar fi respectat unica poruncă pe care i-a dat-o 
Dumnezeu, atunci umanitatea - adică sufletul perfect al fiinţei umane - nu ar fi 
căpătat un corp solid, din carne, greu şi fragil, şi nu ar fi fost astfel supusă bolilor şi 
imperfecţiunilor. Neascultarea legii pozitive a determinat căderea primei fiinţe 
umane, din necesitate, astfel încât atingerea scopului suprem a devenit mult mai 
dificilă, el neputând fi atins decât prin eforturi mult mai mari. 

Probabil că vă întrebaţi: 'Cum se poate ca o lege simplă, cu implicaţii cel 
mult morale, să aibă o influenţă atât de mare asupra întregii naturi a fiinţei umane? 
Adam ar fi rămas cu siguranţă aceeaşi fiinţă carnală chiar şi fără savurarea 
prostească a mărului, iar mai devreme sau mai târziu, în funcţie de starea corpului 
său, ar fi murit, la fel cum mor toate fiinţele umane de astăzi!' 

Pe de o parte, aveţi dreptate, dar pe de altă parte, nu aveţi. Savurarea 
mărului, care este un fruct dulce şi sănătos, nu are cum să conducă la moarte. în caz 

contrar, toţi oamenii care mănâncă mere ar muri la scurt timp după aceasta. 
Procesul nu are aproape nimic de-a face cu mărul propriu-zis. Dar dacă mâncarea 
mărului pentru a-i cunoaşte savoarea este interzisă pentru o anumită perioadă de 
timp, cu scopul unei mai mari întăriri a sufletului, iar sufletul încalcă această lege, 
perfect conştient că dispune de un liber arbitru, se poate spune că sufletul respectiv 
şi-a provocat într-o oarecare măsură căderea. 

S-a produs astfel un fel de rană deschisă în natura sufletului, foarte greu de 
vindecat în totalitate. Chiar dacă rana se cicatrizează, un anumit număr de vase 
sanguine devin foarte contractate din cauza cicatricei, ceea ce face ca fluidele vitale 
ale sufletului să nu mai circule corect, exercitând o presiune dureroasă asupra 
locului în care se află cicatricea. De aceea, sufletul este nevoit să iasă din sălaşul 
său interior, unde avea grijă de dezvoltarea spiritului dinlăuntrul său, şi începe să-şi 
dedice cea mai mare parte a activităţii sale eliminării cicatricei. Iar această cicatrice 
nu este altceva decât 'Lumea exterioară'. 

Sufletul ar dori să scape imediat de cicatrice, căci aceasta îi provoacă o 
durere, din cauza compasiunii sale faţă de lumea exterioară. Dar cu cât se preocupă 
mai mult de cicatrice, cu atât mai tare devine coaja acesteia, şi cu cât mai tare 
devine coaja ei, cu atât mai multă atenţie necesită ea din partea sufletului. în final, 
sufletul ajunge să nu mai facă nimic altceva decât să încerce să vindece cicatricea, 
identificându-se complet cu aceasta şi uitând de misiunea sa, de a se ocupa de 
spiritul interior. Iată, acesta este aşa-numitul 'păcat originar'. 

Se pune atunci întrebarea: 'Cum se poate moşteni acest păcat originar'? 
Procesul este destul de simplu, mai ales atunci când este legat de formarea 
sufletului organic. Tot ce a acceptat sufletul o dată poate rămâne împreună cu 
acesta timp de mii de ani, dacă spiritul nu are grijă să repună lucrurile în ordine. 
Priviţi caracterul unei naţiuni! Dacă Eu v-aş arăta acum caracterul primului om 
care a pus bazele acelei naţiuni, aţi constata că principalele sale caracteristici s-au 
transmis în majoritatea lor descendenţilor acestuia. Dacă primul strămoş a fost un 
om bun, la fel ca şi soţia sa, în final - cu puţine excepţii - întreaga naţiune va fi 
bună, prin comparaţie cu o altă naţiune, ale cărei baze au fost puse de un om 
mânios, îngâmfat sau lipsit de respect pentru semenii săi. 

Dacă o asemenea trăsătură primordială - fie ea fizică sau morală - poate fi 
recunoscută mii de ani mai târziu la descendenţii primului strămoş al unei naţiuni, 
este evident că procesul se aplică cu atât mai mult tuturor descendenţilor primului 
om de pe acest pământ. întrucât la început, sufletul primului om era mult mai 
receptiv, şi deci mai sensibil decât cel al urmaşilor săi de mai târziu, caracteristicile 
tatălui s-au imprimat în genelor urmaşilor săi chiar în momentul procreării, odată 
cu curgerea fluxului de sămânţă vitală. Aceste caracteristici ale generaţiilor viitoare 
nu aveau cum să dispară, sau măcar să se şteargă, pe o cale naturală. Din păcate, 
această cicatrice a desfigurat în mare măsură sufletul omului. Dintotdeauna, 
Dumnezeu a făcut tot ce a stat în puterile Sale pentru a elimina această cicatrice 
malefică, dar eforturile Sale nu au fost încununate de un succes prea mare, motiv 
pentru care am fost nevoit să vin în Persoană pe acest pământ, cu scopul precis de a 
elimina această cicatrice urâtă şi atât de veche. 

Şi vă asigur că voi elimina această cicatrice, lucru care a devenit posibil 
prin nenumăratele răni la care a fost supus trupul Meu". 

Marea Evanghelie a lui Ioan, VIII/34 

„Iată ce înseamnă referirea din Biblie potrivit căreia Satan a luat forma 
unui şarpe şi a sedus primul cuplu uman: cei doi, care îl cunoşteau pe Dumnezeu şi 
voinţa Lui, s-au lăsat seduşi de farmecele lumii materiale şi de dorinţele cărnii lor. 
Ei şi-au spus: 'Haide să vedem ce se va întâmpla dacă vom acţiona măcar o dată 
împotriva voinţei lui Dumnezeu! De vreme ce Dumnezeu ne-a dat o libertate 
deplină în ceea ce priveşte acţiunile noastre, nu avem cum să ne pierdem 
cunoaşterea (pe care, oricum, nu o deţinem), şi deci nu putem decât să câştigăm! 
Dumnezeu ştie foarte bine ce ni se va întâmpla dacă vom acţiona independent, dar 
noi nu ştim. De aceea, vom acţiona în funcţie de simţurile noastre, iar prin 
experienţa câştigată vom dobândi cunoaştere, pe care deocamdată nu o deţine decât 
Dumnezeu!' 

Şi iată, cei doi au mâncat din Pomul interzis al Cunoaşterii, aflat pe cărarea 
experienţei, lucru pe care l-au făcut în mod conştient şi voluntar. Prin acest act, ei 
s-au scufundat ceva mai mult în materia fizică, adică în planul judecăţii. Prin 
comparaţie cu viaţa veşnică a spiritelor libere, putem numi această cădere: 
'moarte'. 

în acest fel, cei doi au acceptat faptul că Judecata Obligatorie şi Moartea se 
aflau la ele acasă în trupul lor, lucru care a condus la o iubire din ce în ce mai mare 
a lumii exterioare, şi implicit la limitarea şi constrângerea sufletului liber. Astfel, ei 
au pierdut paradisul, care însemna fuziunea totală între suflet şi spiritul lor. Mai 
mult, ei şi-au pierdut conştiinţa de sine, din cauza rănii produse sufletului de acul 
materiei. Şi astfel s-a ajuns la situaţia actuală, în care fiinţele umane sunt nevoite să 
facă mari eforturi pentru a se elibera de povara necesităţii. Aşa se explică de ce Eu 
(Domnul) am venit în această lume, pentru a le arăta din nou oamenilor adevărata 
cărare a vieţii şi pentru a-i ajuta, prin învăţăturile Mele, să regăsească paradisul 
pierdut". 



Capitolul 2 
Bolile auto-indusc 

Marea Evanghelie a lui Ioan, UI/12 

„Multă lume se plânge şi se lamentează, iar cei slabi în credinţa lor afirmă 
deseori: 'Oare cum se poate bucura Dumnezeu de toate aceste boli pe care ni le 
trimite şi cu care ne pedepseşte? Ori nu există nici un Dumnezeu, ori El se află 
undeva atât de sus încât nu-i mai pasă de sărmanele creaturi pe care le-a lăsat pe 
pământ. Ori poate că îi fac plăcere sacrificiile, tămâia, şi nu poate fi împăcat decât 
prin ofrande, incantaţii magice şi ritualuri! Sau poate că Dumnezeu s-a supărat pe 
umanitate şi acum îşi găseşte plăcerea pedepsind-o! Şi cine ştie, poate că trebuie să 
facem cu toţii penitenţă, aruncând în apa Iordanului cel puţin 12 păcătoşi! ' 

Dar nimeni nu pare să realizeze că toate aceste boli, suferinţe, războaie, 
creşteri de preţuri, epidemii, foamete, li se datorează exclusiv oamenilor, care au 
uitat de ordinea pe care a stabilit-o Dumnezeu pentru sufletul şi spiritul lor, 
ocupându-se numai de corpul lor fizic!" 



Marea Evanghelie a lui Ioan, XI/35 

Domnul: „Eu nu voi lăsa foametea, sărăcia şi toate nenorocirile să cadă 
asupra oamenilor decât atunci când aceştia îşi vor întoarce complet faţa de la Mine, 
transformându-se în adoratori ai idolilor întunericului şi căutând numai plăcerile 
personale, lipsite de conţinut spiritual. Căci foametea şi sărăcia îi vor forţa pe 
oameni să se gândească la cauzele care au provocat toate aceste suferinţe, 
ascuţindu-le mintea. Astfel, din rândul naţiunilor se vor naşte oameni înţelepţi şi 
sensibili care le vor deschide semenilor lor ochii, arătându-le adevărata cauză a 
suferinţei lor! 

Dacă oamenii nu şi-ar mai întoarce niciodată faţa de la Dumnezeu, ei nu ar 
mai suferi de boli şi de sărăcie. Astfel, dacă voi şi descendenţii voştri vă veţi păstra 
întotdeauna credinţa, acţionând în acord cu învăţăturile Mele, nu veţi avea 
niciodată de suferit, iar bolile trupului nu vă vor slăbi niciodată sufletul, umplându- 
1 de teamă. De altfel, bolile trupului nu sunt niciodată altceva decât consecinţele 
amare ale neascultării poruncilor pe care vi le-am dat şi pe care vi le-am explicat cu 
atâta claritate. 

Cel care urmăreşte să respecte încă din tinereţe aceste porunci va atinge o 
vârstă înaintată şi nu va avea niciodată nevoie de doctor; iar urmaşii săi nu vor 
trebui să sufere din cauza păcatelor părinţilor lor. în schimb, oamenii care se 
rătăcesc de la ordinea Mea vor experimenta foarte curând cele mai cumplite boli 
fizice şi vor fi nevoiţi astfel să înveţe care sunt consecinţele dispreţului lor faţă de 
poruncile divine. 

Dacă doreşte ca utilajul pe care 1-a cumpărat să funcţioneze multă vreme 
corect, cumpărătorul trebuie să respecte indicaţiile pe care i le-a oferit şi pe care i 
le-a demonstrat fabricantul atunci când a cumpărat utilajul. Dacă după o vreme, din 
indolenţă sau din nechibzuinţă, cumpărătorul renunţă să mai respecte indicaţiile de 
folosinţă, iar utilajul se strică, el nu îl poate condamna pe fabricant, ci numai pe 
sine însuşi. 

Dumnezeu este marele Inginer al trupului uman, pe care 1-a conceput ca pe 
o maşinărie sofisticată, care să le fie de folos oamenilor. Dacă sufletul se foloseşte 
de această maşinărie animată respectând indicaţiile clare oferite lui de Dumnezeu 
prin poruncile Sale, corpul fizic îşi va păstra de-a pururi starea de sănătate. Dacă 
sufletul devine însă leneş şi senzual, refuzând să mai asculte indicaţiile Inginerului 
etern, el nu îl poate condamna pe Acesta atunci când maşinăria se strică". 



Capitolul 3 

Principalele cauze ale bolilor 

Marea Evanghelie a lui Ioan, VI/56 

Domnul: „Cele mai rele dintre toate viciile sunt indecenţele de toate 
felurile. Fiinţe umane ajung să se rătăcească din cauza lenei, a orgoliului şi 
aroganţei lor. Omul orgolios nu are nimic sfânt; el se foloseşte de toate mijloacele 
pe care le are la îndemână pentru a-şi satisface pasiunile lumeşti şi desfrâul. Atunci 
când procreează, el nu poate da naştere unor copii elevaţi, ci unor creaturi jalnice şi 
bolnăvicioase. Acest păcat este principala cauză a marii majorităţi a bolilor grave 
care există în această lume. 

Se mai adaugă lăcomia, destrăbălarea, mânia şi celelalte tipuri de supărări. 
Toate aceste vicii nu fac altceva decât să îi conducă pe oameni la boală, care apoi îi 
chinuieşte în cele mai dramatice maniere". 

Domnul: „După ce l-am vindecat pe infirmul din Ierusalim, care a aşteptat 
38 de ani vindecarea, Eu i-am spus: 'Du-te şi nu mai păcătui, căci altfel ţi se vor 
întâmpla nenorociri încă şi mai mari!' într-adevăr, guta de care suferea era 
consecinţa numeroaselor sale păcate anterioare. La fel s-au petrecut lucrurile în 
toate situaţiile în care am vindecat bolnavi. Dacă nu s-a fi îmbolnăvit din cauza 
păcatelor lor, sufletele lor nu ar mai fi avut nici o speranţă de a fi salvate. Bolile lor 
grele i-au trezit din amorţeală şi le-au arătat felul în care îi răsplăteşte lumea 
exterioară pe cei care i se închină. Boala i-a ajutat să-şi piardă iubirea pentru lumea 
exterioară şi să tânjească după o mântuire cât mai rapidă. Sufletele lor au devenit 
astfel mai libere, iar vindecarea trupească s-a putut produce la momentul potrivit. 

în afara acestor cauze principale ale bolilor, care explică de ce oamenii se 
nasc încă de la început cu trupuri şubrezite, pe care nu fac apoi decât să le 
slăbească şi mai tare, mai există şi alte cauze, care determină îmbolnăvirea gravă a 
celor deja slăbiţi. Dar mai întâi, doresc să subliniez încă o dată: de aceste boli nu se 
îmbolnăvesc decât cei care s-au născut deja în trupuri şubrezite! Iar acum, vă voi 
indica pe scurt aceste cauze: 

Cauza principală constă în dieta incorectă, în ingerarea unor alimente 
impure, rele, care nu sunt proaspete sau care nu sunt bine gătite (la care se adaugă 
şi băuturile necorespunzătoare). Pe de altă parte, fructele necoapte contribuie şi ele 
la aceste boli. Unii oameni au prostul obicei de a se răcori prea rapid atunci când 
sunt încălziţi. Alţii se expun cu prea multă uşurinţă la tot felul de pericole, fără să-şi 
dea seama de slăbiciunea lor inerentă, lucru care îi conduce fie direct la moarte, fie 
la handicapuri de care vor suferi apoi întreaga viaţă. 

Toate acestea nu se produc din vina lui Dumnezeu, cu atât mai mult cu cât 
Acesta le-a dăruit oamenilor intelectul, liberul arbitru şi poruncile divine, care 
reprezintă de fapt Legile Vieţii! 

De altfel, împotriva indolenţei oamenilor nu poate exista vreun alt remediu 
decât toate tipurile de nenorociri, care nu sunt altceva decât consecinţele necesare 
ale nerespectării voinţei divine. Aceste nenorociri trezesc sufletele celor adormiţi în 
trupul lor, arătându-le consecinţele nefaste ale indolenţei lor. Ca urmare, aceste 
suflete devin mai atente, mai sensibile, mai precaute şi mai dornice să 
îndeplinească voinţa divină. Rezultă că bolile de care suferă astăzi oamenii au în 
realitate un rol pozitiv. Ele reprezintă un fel de judecată care sileşte sufletul să se 
transforme în bine, fără a-1 priva de liberul său arbitru, lucru care îi permite apoi să 
continue să se perfecţioneze în lumea de dincolo. 

Există şi oameni care intră în această lume bolnavi încă din pântecul 
mamei lor, din cauza păcatelor părinţilor săi, sau chiar a strămoşilor acestora. 
Aceste suflete provin de regulă din lumile superioare şi sunt dispuse să îndure o 
încercare temporară în trupul pământesc. Aceste fiinţe au un statut elevat în lumea 
spiritelor, şi oricine le îngrijeşte cu iubire şi cu răbdare pe pământ va avea parte de 
o soartă similară în lumea de dincolo". 



Pământul şi luna, cap. 59 

„Voi ştiţi că anumite fiinţe umane, deopotrivă de sex masculin şi feminin, 
sunt extrem de expuse dorinţelor carnale, în timp ce altele au o natură senzuală de-a 
dreptul impasibilă. Aceşti oameni nu reacţionează nici chiar atunci când au în faţă 
cele mai minunate trupuri, în timp ce alţi bărbaţi devin aproape turbaţi atunci când 
sunt supuşi farmecelor feminine. Ei sunt nişte nerozi care se îndrăgostesc atât de 
tare de farmecele unei femei încât îşi pierd complet judecata dacă nu reuşesc să o ia 
de nevastă, sau să obţină din partea ei cel puţin anumite satisfacţii de moment. 

Motivul unei asemenea înclinaţii carnale excesive, mai ales atunci când nu 
poate fi controlată, este de multe ori legat de posesia unor demoni desfrânaţi. 

Cum pot intra aceşti demoni în trupul oamenilor? Cei care îi invită singuri, 
dându-le nenumărate ocazii în această direcţie, sunt chiar oamenii înşişi. Aceşti 
demoni carnali trăiesc de regulă în băuturile calde, în vin, bere, dar mai ales în 
alcoolul distilat. Ori de câte ori oamenii beau aceste băuturi alcoolice şi se îmbată, 
ei primesc în trupul lor cel puţin un asemenea demon carnal, dacă nu mai mulţi. 
După ce ajung în trup, aceşti demoni gâdilă şi tulbură organele genitale într-o 
asemenea măsură încât omul nu mai poate răbda fără a-şi satisface poftele. 
Demonii carnali nu sunt altceva decât suflete dezîncarnate impure, care au 
aparţinut cândva unor oameni dependenţi de alcool sau de plăcerile sexuale. Ei 
pătrund în trupul oamenilor vii pentru propria lor perfecţionare, căci principalul lor 
element a fost carnea. Din păcate, ei se dezlănţuie în trupul altora chiar mai rău 
decât au făcut-o vreodată în propriul lor trup. 

Atunci când aceste suflete carnale corupte sunt tolerate fără restricţii, ele 
devin din ce în ce mai nesăţioase în dorinţele lor impure şi conduc la cele mai 
groaznice şi mai periculoase boli. îngerii păzitori permit acest lucru, pentru ca 
sufletul celui care se îmbolnăveşte să nu piară complet în furia dezlănţuită a cărnii. 

Aşa-numitele băuturi calde (care conţin alcool, de tip punch) reprezintă 
prima portiţă prin care aceşti demoni carnali pătrund în trupul omului. 

O a doua portiţă este la fel de periculoasă: dansurile publice! Puteţi fii 
siguri că la asemenea baluri sau la alte forme de dans public 2 există cel puţin de 
zece ori mai multe suflete impure, invizibile, dependente de carne, decât oaspeţi 
din lumea reală. în asemenea condiţii, ele pătrund cu cea mai mare uşurinţă în 
trupul celor de faţă, pe care îl agită, conducându-1 către cele mai mari murdării. Aşa 
se explică de ce oamenii care participă regulat la asemenea baluri simt de regulă o 
aversiune atât de mare faţă de tot ceea ce este superior şi sublim. Acest lucru poate 
fi cu uşurinţă observat, îndeosebi în cazul elevilor şi studenţilor din marile oraşe. 
De multe ori, după ce participă la asemenea petreceri dansante, ei nu mai au chef să 
înveţe, vizualizând în permanenţă un gât frumos arcuit, un braţ alb, etc. Ei simt în 
permanenţă ochii partenerei lor de dans aţintiţi asupra lor, şi toate simţurile lor sunt 
preocupate de ceea ce s-a petrecut la bal, care le-a oferit o mare plăcere. Aşa se 
explică de ce atât de mulţi studenţi renunţă la studiile lor. în loc să se ocupe de 
ştiinţe, mulţi dintre ei ajung să muncească doar pentru a-şi asigura traiul zilnic, 
pentru a putea deveni cât mai rapid cu putinţă un cuplu cu cea care le-a fost iniţial 
doar o parteneră de dans. Dacă cei doi reuşesc să se căsătorească, ei sfârşesc prin a 
le apărea celor din jur într-o lumină foarte diferită de cea iniţială. 

La început, cuplul îşi petrece timpul numai în plăceri sexuale, pierzându-şi 
astfel rapid vigoarea, transformată în putere procreatoare. De regulă, urmează apoi 



: N.n. în zilele noastre, discoteci. 



39 



o stare generală de oboseală a trupului, caz în care demonii carnali care locuiesc în 
ei caută o cale de salvare, sugerând sufletelor respective - la fel cum ar face-o un 
doctor de familie - să-şi caute plăcerea şi în alte trupuri. Astfel, cât de curând soţia 
nu îi mai place bărbatului ei, şi invers. Femeia începe să caute compania tinerilor 
prieteni, în timp ce bărbatul va prefera să iasă noaptea, 'ca să ia aer'. Relaţia 
continuă astfel până când cei doi se plictisesc complet unul de celălalt, după care 
divorţează sau se separă. Toate aceste consecinţe - care caracterizează într-o 
măsură atât de mare lumea contemporană - sunt rezultatul balului iniţial, când 
demonii carnali au pătruns cu cea mai mare uşurinţă în trupurile oamenilor. 

La început, această stare de posesiune nu se manifestă cu atâta intensitate 
ca mai târziu, de pildă în cazul celor care încep să bea băuturi alcoolice calde, 
invitând astfel asemenea spirite impure să intre în trupul lor. Aceste spirite nu sunt 
foarte puternice şi pot fi scoase cu uşurinţă din trup cu ajutorul unei rugăciuni 
ferme, adresată spiritului de către suflet. Spiritele atrase de dans nu pot fi însă 
alungate la fel de uşor. Este nevoie de post, de mult mai multe rugăciuni şi de 
smerire pentru ca sufletul să se poată uni din ce în ce mai tare cu spiritul său. în 
acest fel, spiritul preia din ce în ce mai mult controlul asupra sufletului, alungând 
astfel demenţa care şi-a făcut sălaş în casa sufletului. 

Ce fac de regulă aceste cupluri atunci când se află la o petrecere dansantă? 
Ele mănâncă şi beau, între două dansuri, cu scopul de a se 'reface', adică de a le 
asigura demonilor carnali o pensie pe viaţă în sufletul şi în sângele lor. Când sunt 
invitaţi prea mulţi asemenea 'oaspeţi', corpul fizic al celor mai mulţi dansatori 
încetează practic să mai existe. Când nu mai există locuri libere în regiunea 
rinichilor şi a organelor genitale, aceste spirite carnale impure îşi pregătesc locuinţa 
în zona splinei, a ficatului sau a plămânilor. Oriunde îşi fac căminul aceşti emisari 
ai iadului, ei ucid carnea, metaforic vorbind. Consecinţa este împietrirea splinei şi a 
ficatului, care devin din ce în ce mai puţin funcţionale şi mai predispuse către 
îmbolnăvire, la care se adaugă slăbirea plămânilor şi predispoziţia către 
tuberculoză, care poate deveni galopantă". 



Marea Evanghelie a lui Ioan, IV/80 

„Principala influenţă malefică derivă aproape inevitabil din plăcerile 
carnale, lucru care se aplică tuturor fiinţe umane. Toate bolile fizice şi toate 
tulburările sufletului apar datorită acestor plăceri. De aceea, ar trebui să vă 
întoarceţi privirea de la farmecele periculoase ale trupului, până când veţi deveni 
stăpâni pe propriul vostru corp! 

Aveţi îndeosebi grijă de copii, şi creşteţi-i în spiritul modestiei. în acest fel, 
ei îşi vor putea controla cu mai multă uşurinţă trupul atunci când vor deveni adulţi, 
şi nu vor mai fi atât de predispuşi către cădere. Dacă nu este ţinut sub un control 
strict, spiritul malefic al trupului va pune posesiune pe ei! Nici un alt demon nu 
este mai greu de alungat dintr-o fiinţă umană decât spiritul cărnii. Aceşti demoni 
carnali nu pot fi alungaţi decât prin posturi şi rugăciuni îndelungate. 

De aceea, fiţi foarte atenţi, nu-i stârniţi pe cei mici şi nu le excitaţi carnea 
prin haine prea frumoase. Vai celor care păcătuiesc împotriva naturii celor mici! 
Adevăr vă spun, ar fi mai bine dacă asemenea oameni nu s-ar fi născut niciodată! 
Căci Eu Personal îi voi pedepsi pe cei care au călcat în picioare natura sacră a 
tinerilor, cu întreaga putere a mâniei Mele, căci dacă trupul a devenit prea fragil, 

sufletul nu mai dispune de suportul solid care îi este necesar şi nu îşi mai poate 
continua transformarea în bine (evoluţia spirituală). 

Pentru sufletul slab, sarcina de a-şi vindeca trupul slăbit şi de a elimina 
toate cicatricele este foarte dificilă! Atunci când se petrece totuşi acest lucru, 
sufletul trebuie să îndure o frică teribilă, căci el remarcă slăbiciunea şi epuizarea 
trupului său, căminul său pe acest pământ. Dar cine este vinovat? Vinovată este în 
primul rând proasta educaţie a copiilor şi defectele morale care le sunt cultivate 
acestora încă de la cele mai fragede vârste. 

Evident, corupţia morală este mult mai mare la oraşe decât la ţară. Aşa se şi 
explică de ce în timpurile de demult, discipolii Mei i-au avertizat pe oameni de 
acest pericol. Ei le-au explicat numeroasele consecinţe rele care apar ca urmare a 
căderii premature în capcanele trupului, astfel încât oamenii să fie avizaţi. Căci 
spiritul nu poate fi trezit decât într-un suflet sănătos, purtat de un trup solid şi curat. 

Priviţi-i pe cei orbi, surzi, schilozi şi paralitici. Priviţi-i şi pe cei care au 
diferite boli şi infirmităţi, care îi afectează deopotrivă pe copii şi pe adulţi. Toate 
acestea nu sunt decât consecinţele slăbiciunilor carnale! Nici un bărbat nu ar trebui 
să se atingă de o femeie înainte de vârsta de 24 de ani, în timp ce fata ar trebui să 
aibă cel puţin 1 8 ani, sau în cel mai rău caz 1 7 ani. înainte de această vârstă ea nu 
este suficient de coaptă şi nu ar trebui să privească pe nimeni ca pe un bărbat! Dacă 
este atinsă prea devreme de un bărbat senzual, trupul ei devine deja foarte fragil, iar 
sufletul ei slab şi pasional. 

Este destul de dificil să vindeci trupul unui bărbat, dar este mult mai dificil 
să vindeci trupul unei femei, dacă el a devenit prea fragil înainte de vreme! Mai 
întâi de toate, femeia nu va putea aduce pe lume copii sănătoşi, iar în al doilea rând, 
ea va deveni din ce în ce mai dependentă de actul sexual, existând chiar 
posibilitatea să devină o desfrânată. Acest lucru este un dezastru pentru rasa umană, 
vinovaţi fiind în primul rând cei din a căror neglijenţă a devenit ea o desfrânată. 

Vai celui care se va folosi de sărăcia unei fete pentru a-i fura virginitatea! 
Adevăr vă spun, ar fi mai bine ca acel bărbat să nu se foarte născut deloc! Cei care 
se însoţesc de femei desfrânate, deja corupte, în loc să le împiedice să mai păşească 
pe calea viciului, vor fi supuşi mai devreme sau mai târziu unor judecăţi aspre, căci 
cel care loveşte un om sănătos nu păcătuieşte la fel de mult ca acela care loveşte un 
schilod. 

Chiar şi cel care experimentează un act sexual cu o femeie perfect matură 
şi sănătoasă păcătuieşte, dar de vreme ce răul făcut nu are consecinţe extrem de 
dăunătoare, îndeosebi dacă amândoi partenerii sunt absolut sănătoşi, judecata la 
care va fi supus acesta va fi una minoră. Cei care comit însă asemenea acte cu 
femei mature, din simpla lor dorinţă desfrânată, la fel cum ar proceda cu o 
prostituată, fără să procreeze un fruct viu în pântecul femeii, vor fi judecaţi de două 
ori. Dacă vor proceda astfel chiar cu o prostituată, judecata lor va fi înzecită! 

Căci prostituata nu este altceva decât o femeie complet distrusă şi bolnavă 
în trupul şi în sufletul ei. Cel care o ajută însă să se salveze, cu inima sinceră şi 
credincioasă Mie, va ajunge într-o bună zi să fie mare în împărăţia Mea. Cine îi 
plăteşte unei prostituate pentru favorurile ei sexuale, sporindu-i astfel reputaţia 
proastă, va fi recompensat cândva cu aceeaşi răsplată, la fel ca un criminal, fiind 
ars într-un cazan pregătit pentru demoni şi pentru slujitorii acestora. 

Vai naţiunilor şi oraşelor care permit practica prostituţiei! Şi vai întregului 
pământ atunci când acest rău se va răspândi pretutindeni! Peste aceste naţiuni şi 
peste aceste oraşe voi instala conducători tiranici, care îi vor chinui îngrozitor pe 
supuşii lor, astfel încât aceştia să sufere de foame şi să ajungă singuri să se opună 
acestui act de sacrilegiu, pe care numai oamenii îl pot comite împotriva semenilor 
lor! 

Prostituata îşi va pierde onoarea şi respectul celor din jur, dar acelaşi lucru 
se va petrece şi cu cei care o plătesc. în plus, trupul ei va fi atacat de tot felul de 
boli incurabile, sau cel puţin greu de vindecat. Dacă se va transforma însă într-un 
sens benefic, potrivit ordinii Mele, ea îmi va reintra din nou în graţii. 



Marea Evanghelie a lui Ioan, IV/80 

Domnul: „Nici tu, Zorel, nu eşti în totalitate pur în ceea ce priveşte 
atributele tale carnale. Corupţia te-a ispitit în toate felurile încă de pe vremea când 
erai doar un băiat, şi ai fost un exemplu rău pentru tovarăşii tăi de joacă. Nu 
consider însă aceasta un păcat, căci nu ai primit o educaţie corespunzătoare, care să 
te înveţe ce este bine potrivit ordinii lui Dumnezeu, astfel încât să-ţi permită să 
cunoşti şi să atingi adevărul cel mai înalt. Nu ai căpătat cunoştinţe superioare decât 
atunci când ai aflat de la un avocat care sunt drepturile cetăţenilor Romei. începând 
din acel moment, ai ieşit din stadiul de fiinţă umană animalică, devenind un 
excelent predicator al legii şi ajutându-ţi semenii să se îndrepte ori de câte ori ţi-a 
fost posibil. Dar toate acestea au trecut, iar acum te afli în faţa Mea cu o cunoaştere 
nouă! Am observat totuşi că încă mai ai numeroase dorinţe carnale. Aş dori să-ţi 
atrag cu deosebire atenţia asupra lor şi îţi recomand să fii deosebit de atent în 
această privinţă. Atunci când te vei înălţa către o viaţă mai bună, trupul tău - care 
este plin de găuri - va începe să fiarbă, căci slăbiciunea lui nu este încă vindecată. 
Vei avea mari dificultăţi în a-1 calma, dar în cele din urmă vei reuşi. 

De aceea, fereşte-te de orice formă de exces, căci sămânţa tuturor viciilor 
cărnii se naşte din excese şi din prea marea indulgenţă! Fii moderat în toate şi nu te 
lăsa pradă lăcomiei, căci în caz contrar îţi va fi din ce în ce mai dificil să îţi 
controlezi trupul!" 



Marea Evanghelie a lui Ioan, III/ 10 

Domnul: „Adevăr vă spun, o fiinţă umană nu are nevoie de prea multe pe 
acest pământ. Dar aroganţa, indolenţa, orgoliul, egoismul şi pasiunea pentru putere 
au nenumărate nevoi, care nu pot fi niciodată pe deplin satisfăcute. Majoritatea 
oamenilor nu urmăresc altceva decât să îşi satisfacă aceste vicii, motiv pentru care 
ei nu mai au timp să se preocupe de lucrurile spirituale. 

începând cu Adam şi până la Noe, copiii care au locuit în munţii înalţi nu 
au purtat războaie, căci nevoile lor erau foarte puţine, şi nimeni nu dorea să fie mai 
presus de fraţii săi. Părinţii îşi păstrau buna reputaţie şi respectul copiilor lor, 
rămânând pentru ei modele înţelepte, învăţători şi sfătuitori. Acum, când Eu vin la 
voi întru spirit din înălţimea cerului Meu şi vă învăţ cum puteţi reveni la starea 
beatifică primordială, care a corespuns primului om creat, indicându-vă căile de 
mult uitate care conduc către împărăţia lui Dumnezeu, cum puteţi spune că aceste 
condiţii ale Mele sunt prea dificile, ba chiar imposibile pentru majoritatea 

oamenilor? Adevăr vă spun: 'Jugul pe care l-am pus pe gâtul vostru este unul uşor, 
iar povara pe care v-am pus să o duceţi este la fel de uşoară ca un fulg prin 
comparaţie cu cea pe care o purtaţi acum cu seninătate'. 

Cât de mult mai sunteţi dispuşi să vă preocupaţi de această lume? Zi şi 
noapte nu faceţi altceva decât să vă agitaţi inutil, fără un pic de pace! Şi totul numai 
din cauza lumii exterioare, a grijii voastre pentru luxul deşart şi pentru confortul 
vostru lumesc, deseori pe socoteala sărmanilor voştri fraţi mai slabi decât voi. Cum 
ar putea un suflet preocupat de asemenea griji lumeşti să-şi mai găsească timp şi 
pentru găsirea Spiritului lui Dumnezeu dinlăuntrul său? Da, sufletul vostru, la fel 
ca sufletele a milioane de oameni, au uitat că poartă în ele Spiritul lui Dumnezeu, 
ca să nu mai vorbim de faptul că vă stă în puteri să vă eliberaţi acest spirit, astfel 
încât el să devină independent, mai presus de toate grijile voastre lumeşti". 



Capitolul 4 

Motivul pentru care există boli, durere şi suferinţă 

Marea Evanghelie a lui Ioan, XI/158 

„De dragul sufletului său, nu întotdeauna este bine ca o fiinţă umană să 
beneficieze de un trup perfect sănătos, căci atunci când trupul este prea sănătos, el 
devine prea uşor excitabil în faţa plăcerilor lumeşti. Sufletul este mult mai 
predispus în acest caz să îşi satisfacă aceste plăceri decât în cazul în care corpul 
este bolnav şi slăbit. De aceea, am putea spune - metaforic vorbind - că boala este 
un fel de păzitor al porţii care duce către viaţa interioară a sufletului. 

Eu nu doresc nimănui să treacă prin această perioadă de încercare (pe 
pământ) a liberului său arbitru într-un trup bolnav. De vreme însă ce oamenii nu 
mai respectă sfaturile pe care li le-am dat de multă vreme, conform iubirii şi ordinii 
Mele, încălcându-le cu consecvenţă, se poate spune că ei înşişi sunt creatorii bolilor 
care le lovesc trupurile şi sufletele. 

Eu nu îmi pot schimba ordinea care permite existenţa tuturor lucrurilor 
numai de dragul orbirii şi neglijenţei oamenilor. Dacă cineva ştie că bătaia şi 
înjunghierea provoacă o mare durere, dar comite totuşi asemenea acte reprobabile, 
este firesc ca el să sufere consecinţele acţiunilor sale. Numai pentru că oamenii fac 
dovada unei prostii atât de mari, Eu nu voi crea niciodată un suflet într-un corp 
complet insensibil, care să nu mai resimtă povara consecinţelor propriilor sale 
fapte". 



IdaKling, 27.11.1883 

„Dragul Meu copil! Iată, va trebui să scrii din nou ceea ce îţi voi dicta. Dar 
mai întâi de toate, doresc să-ţi spun câteva cuvinte legate de sărmana copilă care 
Mă întreabă în inima ei: 'De ce m-a copleşit această boală?' 

Ascultă, ca răspuns la această întrebare, tot ce îţi pot spune sunt 
următoarele: tot ceea ce Mă priveşte are un scop măreţ şi benefic, şi nimic nu se 
întâmplă fără voinţa Mea. Chiar şi în cel mai mic şi mai neînsemnat dintre lucruri 
poţi descoperi lucrarea Mea minunată. Imaginează-ţi atunci cât de sublimă este 
viaţa umană. Aceasta nu a apărut ca urmare a unor coincidenţe sau a unui hazard, ci 
direct din mâinile Tatălui preaiubitor. Până acum nu te-ai gândit suficient de 

profund, copila mea, asupra faptului că destinul tuturor fiinţelor umane se află întru 
totul în mâinile Tatălui ceresc. în caz contrar, nu te-ai fi întrebat: 'De ce?' 

O, copila Mea, 'de ce'-ul se află întru totul în mâinile Mele, şi numai Eu 
ştiu de ce te conduc în această direcţie, şi nu în alta. Numai în acest fel te pot 
conduce către mântuirea eternă, căci în caz contrar nu Mi-ai mai rămâne 
credincioasă şi nu ai mai putea deveni copilul Meu! 

înţelegi acum, de ce? îţi accepţi acum destinul, care te conduce către 
statutul de Copil al lui Dumnezeu? Căci nu poate exista nimic mai presus de un 
Copil al lui Dumnezeu! 

De aceea, bucură-te de sublimul destin care te aşteaptă şi care îţi permite să 
atingi - prin intermediul suferinţei - ceea ce ar fi trebuit să realizezi prin credinţa 
ta. Va veni vremea când îmi vei mulţumi, dar nu pentru că te-am salvat de suferinţă, 
ci dimpotrivă, îmi vei mulţumi din inimă tocmai pentru că te-am onorat cu această 
suferinţă, aducându-te astfel într-un timp mult mai scurt la adevărata lumină". 



Casa Domnului, UI/72 

„O, Doamne, Tată preasfânt şi preaplin de iubire, Creator al tuturor 
îngerilor şi al fiinţelor umane! Ascultă, viaţa pe pământ - ca perioadă de încercare a 
spiritului - ar fi întru totul potrivită pentru scopul ei înalt, dacă nu ar exista această 
chestiune atât de neplăcută, care se referă la durerea trupească. 

De ce este necesar ca acest trup să aibă o capacitate atât de mare de a 
suferi? De ce trebuie să resimt durerea ori de câte ori mă lovesc de ceva, cad, mă 
tai sau sunt ciupit? De ce este necesar ca aceste dureri atât de copleşitoare să îmi 
împovăreze atât de tare fiinţa? De ce trebuie să sufere atât de mult o femeie atunci 
când dă naştere copilului ei? Ascultă, Tată preasfânt şi preaplin de iubire! Eu unul 
nu pot fi de acord cu durerea din sfera vitală. De aceea aş dori să aflu de la Tine, 
Creatorul, care este cauza acestui lucru trist. 

Căci sunt perfect convins că viaţa spiritului este complet incapabilă să 
manifeste şi să experimenteze durerea. De aceea, eu cred că nici viaţa corpului fizic 
nu ar trebui să fie afectată de durere. Am dreptate sau nu?" 

Domnul: „Fiul Meu, spune-Mi, după înţelegerea ta: îţi poţi imagina o 
formă de viaţă care să nu fie receptivă la toate tipurile de impresii? Ai fii tu oare cu 
adevărat viu dacă nu ai avea senzaţii? Să luăm un exemplu: dacă un om ar percepe 
toate impresiile ca fiind plăcute, oare nu s-ar autodistruge el imediat lovindu-se de 
lucruri, tăindu-se, arzându-se, etc? în mai puţin de un an, el s-ar trezi într-o 
incapacitate totală de a se mai mişca. Fără aceste senzaţii, fie ele plăcute sau 
neplăcute, singurul lucru care ar putea exista ar fi moartea. De aceea, durerea este 
cel mai mare binefăcător al vieţii, şi cel mai sigur păzitor al ei. Fără ea, viaţa nu ar 
putea dura! De altfel, trebuie să-ţi reamintesc că ţie ţi s-a dăruit un corp complet 
lipsit de durere! Atât timp cât vei respecta ordinea Mea şi vei avea grijă cum te 
aşezi, cum te ridici, cum mergi şi cum alergi, vei putea trece liniştit prin viaţă fără 
nici un fel de durere exterioară. La fel, dacă vei avea grijă să mănânci şi să bei cu 
moderaţie, vei fi scutit de orice durere interioară. Iar dacă nu te vei lua după 
dorinţele cărnii, nu vei cunoaşte vreodată durerea în membrele trupului tău! 

Durerea este esenţială vieţii, căci fără ea ai fi complet insensibil! Ea este 
chiar o formă a iubirii. Când fiinţa nu respectă ordinea divină, această iubire se 

manifestă sub forma durerii. Când ea respectă însă ordinea divină, senzaţia pe care 
o va percepe va fi una dintre cele mai beatifice. 

De aceea, nu izgoni durerea, căci ea este cel mai credincios păzitor al vieţii, 
singura care te poate conduce către mântuirea spiritului tău". 



Marea Evanghelie a lui Ioan, X/112 

Domnul: „Ce face omul, atunci când este perfect sănătos? El se grăbeşte să 
profite de această stare de sănătate pentru a-şi satisface toate simţurile cu tot felul 
de plăceri extravagante, supunându-şi corpul unor eforturi absolut inutile. 

Să spunem că cineva mai experimentat vine la el şi îi spune: 'Prietene, nu 
abuza atât de tare de sănătatea ta, căci dacă vei continua cu acest mod de viaţă 
nenatural şi absurd nu te vei bucura prea mult timp de ea. Iar după ce îţi vei pierde 
sănătatea, nici un medic şi nici un remediu nu ţi-o va mai putea reda în întregime 
aşa cum a fost, şi vei rămâne pentru tot restul vieţii o fiinţă bolnăvicioasă şi 
suferindă!" Ce face omul sănătos? Complet netulburat, el continuă să trăiască la fel 
ca mai înainte. 

După câţiva ani, el se îmbolnăveşte grav. La început, el se sperie de boală 
şi consultă un medic. Acesta reuşeşte să îl vindece, nu chiar complet, dar cât să-i 
facă viaţa suportabilă. După ce s-a vindecat, medicul îl avertizează cu toată 
seriozitatea: 'Prietene, fii rezonabil şi nu mai reveni la vechiul tău mod de viaţă, 
căci data viitoare te vei îmbolnăvi mult mai grav, şi mie îmi va fi mult mai greu să 
te ajut!' 

Omul vindecat va urma o vreme sfatul medicului, după care va cădea din 
nou în capcana dorinţelor sale, întorcându-se la modul său dezordonat de viaţă. Cu 
toate avertismentele serioase pe care le va primi înainte ca boala să se declanşeze 
din nou, el va continua să păcătuiască împotriva naturii sale deja slăbite. De aceea, 
el se va îmbolnăvi din nou, din necesitate, dar de data aceasta mult mai grav decât 
prima oară, iar el va experimenta o durere indescriptibilă. Medicul va veni iarăşi şi 
va încerca să îl vindece, dar acum nu va reuşi la fel de uşor acest lucru. El îi 
recomandă pacientului să aibă răbdare. De vreme ce nu i-a urmat de prima oară 
sfatul, el este singurul responsabil pentru recidiva bolii într-o formă agravată, 
datorită neglijenţei sale. 

De data aceasta, omul este nevoit să sufere timp de un an de zile până când 
reuşeşte să se vindece din nou, timp în care se simte slăbit şi foarte speriat. După 
un an, starea lui începe să se îmbunătăţească, iar de data aceasta el se jură pe ce are 
mai sfânt că va urma întru totul recomandările medicului. 

Da, această a doua experienţă, mult mai amară decât prima, 1-a făcut mult 
mai sensibil şi mai grijuliu. După ce îşi recapătă însă puterea, el se simte din nou 
sigur pe el şi se gândeşte: 'Ei, ce o să se întâmple dacă îmi reiau din nou vechile 
obiceiuri?' De vreme ce a scăpat deja o dată de consecinţele lor, el crede că la fel se 
vor întâmpla lucrurile şi a doua şi a treia oară. Aşa că păcătuieşte din nou, a doua, a 
treia şi a patra oară. 

Şi iată, după mai mulţi ani, vechea boală îl pune din nou la pământ, dar de 
data aceasta nici un medic nu mai poate face mare lucru! Abia după patru ani de 
suferinţe grele începe el să se simtă ceva mai bine, dar nu din cauza 
medicamentelor, ci pentru simplul motiv că s-a obişnuit cu durerea. El îşi dă seama 



45 



acum că toată suferinţa sa a fost o graţie a lui Dumnezeu, care 1-a vindecat de 
indolenţa sa, astfel încât sufletul lui a devenit mult mai pur şi mai plăcut în faţa lui 
Dumnezeu. Căci prin suferinţa corpului, sufletul omului devine mai smerit, mai 
răbdător şi mai serios, dobândind puterea spirituală necesară pentru a controla 
simţurile trupului". 



JakobLorber, 13.10.1842 

„Acum scrie din nou, căci Eu ştiu deja despre ce este vorba. Dragul Meu 
A.Z.O.W., ora la care te-ai născut în acest trup îmi este bine cunoscută. Te-am 
binecuvântat atunci şi te binecuvântez acum din nou, pentru ca spiritul şi corpul 
fizic să rămână perfect sănătoase, atât cât îţi este necesar pentru mântuirea ta. Nu 
fii însă prea preocupat de sănătatea corpului tău, căci ea mai degrabă răneşte 
spiritul decât îi este de folos. 

Priveşte nuca verde de pe crengile copacului. Atâta vreme cât ea va rămâne 
tare, verde şi proaspătă, miezul nu se va coace. Când învelişul exterior începe însă 
să se usuce şi capătă o culoare maronie, acesta este un semn că nuca din interior s-a 
copt. La fel şi Eu, îi las din când în când pe cei dragi Mie să se îmbolnăvească 
trupeşte, pentru a nu se ataşa prea tare de lumea exterioară din cauza sănătăţii lor 
fizice. Căci dacă cineva este la fel de puternic ca şi un leu, el nu se mai gândeşte că 
va veni ziua când va trebui să părăsească această lume a iluziei. Când eşti sănătos, 
tot ce există în această lume pare minunat, satisfăcându-ţi simţurile: fiecare floare, 
fiecare înghiţitură de hrană, fiecare femeie, fiecare regiune. Omul care se ataşează 
prea mult de această planetă nu mai simte dorul de casă şi de Părintele care îl 
aşteaptă în împărăţia lui Dumnezeu. 

în schimb, atunci când corpul fizic se îmbolnăveşte, omul îşi aminteşte 
imediat că acest pământ nu este căminul său. Când este grav bolnav, el începe să 
mediteze în sfârşit, plin de teamă, la ceea ce ar putea urma după moartea corpului 
fizic, lucru cu mult mai important decât toate desfătările unui trup sănătos. 

Este ca şi cum v-aţi trimite fiul într-o ţară străină, iar el ar ajunge să se 
simtă excepţional de bine acolo. Cum aţi proceda atunci? Nu v-aţi gândi că el ar 
trebui să se întoarcă acasă? Că ar trebui să i se facă dor de căminul părintesc şi de 
tatăl lui? El s-ar gândi însă: 'Nici prin cap nu-mi trece să mă întorc acasă! Aici îmi 
merge foarte bine, dispun de tot ceea ce îmi doreşte inima şi toată lumea mă 
respectă. Dacă m-aş întoarce acasă, ar trebui să-i cer voie tatălui meu, indiferent ce 
aş dori să fac! Mai bine rămân aici! ' 

în schimb, dacă fiul nu a avut parte decât de suferinţă în ţara străină, el va 
reacţiona la fel ca cel din parabola pe care v-am oferit-o cândva, cea cu fiul 
risipitor! Acelaşi lucru vi-1 spun şi astăzi, ca să înţelegeţi că aceste mici indispoziţii 
fizice - pe care le trimit din când în când oamenilor cu unicul scop de a-i trezi - nu 
sunt altceva decât nişte telegrame pe care vi le trimit pentru a le reaminti copiilor 
Mei de căminul părintesc şi de Tatăl care îi aşteaptă cu drag, pentru ca ei să nu se 
ataşeze prea tare de lumea exterioară! Din motivele pe care vi le-am explicat, Eu nu 
vă voi chema încă din ţara străină în care aţi ajuns, dar vă voi reaminti în această 
manieră de casa părintească! în acest fel, sper să realizaţi singuri toate 
inconvenientele vieţii voastre pământeşti. Asta este ceea ce Eu, Tatăl vostru 
preasfânt, vă doresc acum şi în vecii vecilor, din abundenţa iubirii şi compasiunii 
Mele. De aceea, respectaţi voinţa Mea! Amin!" 



46 



Capitolul 5 
Natura posesiunii 

Marea Evanghelie a lui Ioan, VIII/32 

Domnul: „Există oameni care sunt posedaţi de spirite malefice pe termen 
scurt, dar numai în ceea ce priveşte trupul lor. în acest fel, aceste spirite nu îi pot 
face nici un rău sufletului celui posedat. Aceste spirite rele care posedă trupul 
oamenilor nu sunt altceva decât suflete ale celor morţi, care au trăit pe pământ o 
viaţă la fel de rea, lucru de care sunt perfect conştiente. 

Starea de posesiune nu poate apărea decât în cazul celor care nu cred în 
Dumnezeu şi în nemurirea sufletului, sau a căror credinţă a slăbit foarte tare. In 
aceste vremuri, în care credinţa aproape că a dispărut, Eu sunt nevoit să admit 
trezirea necredincioşilor prin asemenea avertismente severe, pentru a le indica 
astfel că lipsa lor de credinţă este deşartă şi că sufletul continuă să trăiască inclusiv 
după ce părăseşte corpul fizic. De asemenea, doresc să le demonstrez astfel că 
există un Dumnezeu capabil să pedepsească răutatea şi prostia oamenilor în lumea 
de dincolo. 

Cu tot refuzul lui mânios, spiritul malefic care ia în posesiune un trup este 
umilit până la limita suportabilităţii, până când devine mai blând şi mai bun. Cei 
care asistă la asemenea întâmplări sunt ajutaţi pe această cale să renunţe la modul 
lor de viaţă materialist şi întunecat, să-şi întoarcă privirea contemplativă către 
planul spiritual, fiind îndemnaţi să îşi schimbe în bine comportamentul. De aceea, 
cu toate că întâmplările de acest gen par groaznice, ele sunt absolut necesare pentru 
trezirea anumitor suflete pierdute, şi de aceea sunt în realitate absolut benefice. 

Fiinţele umane care cred sincer şi cu discernământ nu pot fi posedate, căci 
sufletul şi spiritul lor penetrează de asemenea corpul fizic, astfel încât nici un spirit 
malefic nu mai poate pătrunde în carnea astfel spiritualizată. în schimb, atunci când 
sufletul omului este întunecat, carnal, materialist, timid, temător, bolnav sau prea 
slab, el nu poate opune rezistenţă invadatorilor străini. De altfel, acestea sunt chiar 
sufletele care - după plecarea din corpul fizic - rămân în regiunile inferioare ale 
pământului, pentru a poseda alte fiinţe umane ataşate de corpul lor. Ele îşi continuă 
astfel modul de viaţă penibil, penetrând trupul celor prea slabi pentru a le opune 
rezistenţă. De regulă, se stabilesc în regiunea abdomenului inferior, o zonă extrem 
de sensibilă, unde încep să se manifeste prin intermediul trupului fiinţei posedate. 

Chiar şi aşa, cel posedat nu are de suferit în ceea ce priveşte sufletul său. 
De aceea, posesiunea nu este un fenomen chiar atât de grav pe cât poate părea. 

Ori de câte ori întâlniţi fiinţe posedate, aşezaţi-vă mâinile asupra lor în 
Numele Meu, iar spiritele rele vor părăsi trupul acestora. Dacă totuşi aveţi de-a face 
cu un spirit malefic extrem de încăpăţânat, ameninţaţi-1, şi el va asculta cu 
siguranţă ameninţarea făcută cu credinţă în Numele Meu! Acolo unde predicaţi 
învăţătura Mea, diavolii nu au ce căuta. Oriunde vorbesc îngerii, demonii trebuie să 
tacă!" 



Marea Evanghelie a lui Ioan, 11/169 

Petru: „Doamne, am înţeles multe lucruri, dar nu pricep încă ce înseamnă 
starea de posesiune malefică, mai ales în cazurile în care cei afectaţi sunt copiii 
nevinovaţi. Nu pot să înţeleg cum este posibil ca locuitorii demoniaci din trupurile 
lor să-i determine să se comporte într-o manieră atât de demnă de milă! Cum este 
posibil ca ordinea Ta să permită o asemenea nedreptate? Fiica acelei femei care a 
alergat astăzi după noi nu avea mai mult de 13 ani, cel mult 14. După spusele 
mamei ei, se pare că ea a păcătuit deja de mai mulţi ani, din cauza unui spirit 
malefic care o posedă. Cum este posibil aşa ceva?" 

Domnul: „Există explicaţii, dar intelectul tău nu le poate încă înţelege! îţi 
voi da totuşi câteva indicii. 

Pe pământ se nasc două tipuri de fiinţe umane. Cele superioare provin din 
lumile înalte (de pe stele), în timp ce cele inferioare îşi au originea chiar pe această 
planetă. într-un fel, se poate spune că sufletul este alcătuit din particule vitale 
preluate de Satan şi ţinute captive în masa pământului sub formă de materie. De 
aici, aceste particule trec în corpurile plantelor, apoi ale animalelor, iar după ce trec 
prin toate nivelele specifice lumii animalelor, ele alcătuiesc împreună lumea 
sufletelor umane, luând forma trupului ca urmare a actului de procreaţie. La fel ca 
şi Copiii Luminii, aceste suflete se nasc pe acest pământ. 

întrucât întreaga fiinţă a acestor copii este alcătuită dintr-un material 
satanic, ei sunt foarte expuşi pericolului de a fi atacaţi de aceste spirite malefice, 
care nu sunt altceva decât sufletele negre ale unor oameni răi, ce au trăit cândva pe 
pământ. Ce se întâmplă cu aceste suflete tinere, născute direct din particulele 
satanice ale acestui pământ, după ce încep să avanseze în direcţia bună, către 
spiritualitate? Ele se îndepărtează treptat de lumea iadului, lucru care provoacă 
acestei lumi malefice o durere aproape insuportabilă. Aşa se explică de ce iadul va 
face toate eforturile pentru a împiedica această ofensă. 

îţi pui probabil întrebarea cum este posibil ca un asemenea fenomen să îi 
provoace lumii iadului o asemenea durere insuportabilă, de vreme ce un simplu 
suflet reprezintă ceva insignifiant prin comparaţie cu întreaga lume din care 
provine, la fel cum pare un fir de păr prin comparaţie cu întreaga fiinţă umană. 
Smulge totuşi firul de păr şi vei vedea ce durere ascuţită simte în regiunea 
respectivă întregul corp. Dacă o asemenea durere ar dura o oră întreagă, te-ar putea 
aduce la disperare. 

Sper că această explicaţie te-a ajutat să înţelegi într-o oarecare măsură de 
ce se petrece pe pământ fenomenul posesiunii, lucru care va continua până la 
dispariţia acestei planete. 

De altfel, această stare are şi consecinţe benefice pentru cel posedat, căci 
sufletul unei asemenea fiinţe va fi curăţat prin durerea trupului său, fiind astfel 
salvat de la pieire. La momentul potrivit, fiinţa va primi ajutorul cuvenit din partea 
cerului, care va câştiga astfel un nou suflet. Spune-Mi dacă ai înţeles ceva mai 
bine!" 

Petru: „Da, Doamne, acum lucrurile sunt perfect clare pentru mine. încep 
chiar să cred că este mai bine să nu-i ajuţi deloc pe cei care sunt posedaţi". 

Domnul: „Dacă cineva vine la voi şi vă solicită ajutorul, nu ar trebui să-1 
refuzaţi! Providenţa Mea divină va face ca nu oricine să vină şi să vă solicite 
ajutorul în această direcţie. Când momentul este potrivit, cei care merită vor primi 
ajutorul cuvenit. Tocmai de aceea nu ar trebui să refuzaţi pe nimeni atunci când vă 

solicită ajutorul, indiferent despre cine este vorba! înţelegi această explicaţie, care 
este cu adevărat foarte importantă?" 

Petru: „Da, Doamne, ştiu că Tu eşti iubirea supremă, slăvit fie Numele Tău 
acum şi de-a pururi! De aceea, toţi cei care au o înţelegere - oricât de relativă - a 
chestiunilor divine, îşi dau imediat seama că Dumnezeu este iubirea şi 
înţelepciunea supremă!" 

Domnul: „Da, aşa este! De aceea, voi nu trebuie să disperaţi nici chiar 
atunci când evenimentele de pe această planetă par să ia o turnură extrem de 
neplăcută, căci Tatăl din ceruri ştie despre ce este vorba, inclusiv de ce permite ca 
această situaţie neplăcută să se petreacă. 

Acest principiu este valabil inclusiv pentru toate bolile de care suferă 
fiinţele umane. Ele nu sunt altceva decât măsuri preventive pentru ca sufletul să nu 
se identifice complet cu carnea". 



Marea Evanghelie a lui Ioan, IX/128 

Domnul: „Vameşul Zaheu M-a rugat să-i dau un sfat legat de fiul lui cel 
mare, un băiat în vârstă de 1 6 ani, care este nebun de trei ani încoace, scufundându- 
se din ce în ce mai mult în nebunia lui cu fiecare zi care trece. Tatăl i-a consultat 
deja pe cei mai buni medici, în speranţa că aceştia îi vor vindeca băiatul, dar ştiinţa 
acestora nu a avut nici un succes în cazul de faţă. Mai mult, ca urmare a 
tratamentului primit, starea băiatului s-a înrăutăţit şi mai tare. 

Tam spus atunci lui Zaheu: 'Prietene, o asemenea boală nu poate fi 
vindecată cu plante de către medicii de pe pământ. Adu-ţi fiul aici şi vei cunoaşte 
atotputerea lui Dumnezeu'. 

Zaheu le-a poruncit servitorilor să-1 aducă pe băiat, care era legat fedeleş şi 
încuiat într-o cameră. 

Servitorii i-au răspuns: 'Doamne, nu va fi un spectacol prea plăcut în faţa 
acestor oaspeţi străini. în primul rând, el delirează aproape continuu, iar în al doilea 
rând, miroase îngrozitor, întrucât se unge cu propriile excremente pe tot corpul!' 

Dar Eu le-am spus: 'Aduceţi-1 aici, căci doresc să-1 văd şi să-1 vindec!' 

Unul din servitori, cu o poziţie mai înaltă decât a celorlalţi, Mi-a spus: 'O, 
prietene, numai Dumnezeu îl poate vindeca. Nici un om de pe pământ nu ar putea 
face acest lucru! Dacă îl vei putea vindeca, înseamnă că nu eşti un om ca şi noi, ci 
un zeu!' 

Eu: 'Nu te preocupa de acest lucru. Mai bine fă ceea ce ţi s-a poruncit!' 

După care servitorii au plecat şi l-au adus pe băiat. Toţi discipolii Mei s-au 
cutremurat văzându-1, şi au spus: 'E chiar mai rău decât cel pe care l-am văzut în 
regiunea Gadara! ' 

Atunci, M-am ridicat în picioare şi am ameninţat spiritele malefice din 
interiorul băiatului, poruncindu-le să-1 părăsească pentru totdeauna. După o ultimă 
convulsie, spiritele rele au părăsit corpul băiatului sub forma unui roi de muşte, iar 
copilul s-a trezit complet vindecat. 

Atunci, le-am spus servitorilor: 'Duceţi-1 acum la fântână şi spălaţi-1! 
îmbrăcaţi-1 apoi cu haine noi şi aduceţi-1 încoace, ca să ia masa împreună cu noi'. 

Şi aşa s-a şi întâmplat. Când băiatul ni s-a alăturat la masă, sănătos şi curat, 
toate rudele şi toţi cei care trăiau în casa respectivă au rămas uluiţi, nevenindu-le 
să-şi creadă ochilor de această vindecare. Iar Zaheu Mi-a mulţumit din toată inima. 

Şeful servitorilor a venit atunci la Mine şi Mi-a spus: 'Doamne, Tu nu eşti 
un om la fel ca şi noi, ci Dumnezeu însuşi, cel pe care îl adorăm noi!' 

S-a servit apoi masa. în timpul mesei, mai mulţi oameni l-au întrebat pe 
băiat, care acum arăta vesel şi foarte liniştit, dacă în timpul bolii avusese dureri 
mari. 

Băiatul le-a răspuns: „De unde aş putea şti? Practic, eu eram mort atunci. 
Nu aveam nici un fel de senzaţii şi nu îmi dădeam seama de nimic din ceea ce se 
petrecea în jurul meu. Ştiu doar că mă aflam continuu într-un fel de vis şi că mă 
aflam într-o regiune frumoasă, în care conversam cu alţi oameni'. 

Cei de faţă au rămas foarte uimiţi de aceste cuvinte, pe care nu puteau să le 
creadă. Zaheu M-a întrebat atunci cum este cu putinţă aşa ceva şi de ce permite 
Dumnezeu să se petreacă asemenea lucruri. 

I-am răspuns: 'Prietene, nu pot să-ţi spun prea multe în legătură cu acest 
subiect! în cazul acestui gen de boli, sufletul se retrage din corpul fizic, în zona 
inimii. Corpul este ocupat de tot felul de spirite malefice, care fac cu el tot ce le 
trece prin minte, fără ca sufletul să perceapă ceva din toate acestea. 

Asemenea posesiuni sunt permise de Dumnezeu pentru ca oamenii care nu 
mai cred în Dumnezeu sau în nemurirea sufletului să îşi regăsească credinţa 
spirituală. înainte de sosirea Mea în această casă, tu însuţi aveai o credinţă foarte 
slabă, iar această lecţie îţi era foarte necesară. 

Dacă aş fi venit mai devreme, tu nu ai fi crezut prea mult în Mine. Iar dacă 
fiul tău mult iubit nu ar fi suferit de această boală, orgoliul şi îngâmfarea te-ar fi 
afectat atât de tare încât ai fi devenit un adevărat demon printre oameni, izgonind 
din sufletul tău orice fel de credinţă în Dumnezeu. I-ai fi privit atunci pe oameni ca 
pe nişte simple maşini, a căror unică menire ar fi fost aceea de a-ţi aduce ţie o 
bogăţie din ce în ce mai mare, indiferent de eforturile lor. 

Dar atunci când fiul tău preferat s-a îmbolnăvit, acest lucru ţi-a rupt inima. 
Ai început atunci să te gândeşti din nou la Dumnezeu şi să crezi în El, iar inima ta 
s-a smerit. Mai mult, ai fost nevoit să apelezi la semenii tăi, la medici de toate 
neamurile, cu care ai cheltuit o adevărată avere. Când ai văzut însă că nici un 
medic, nici un esenian şi nici un magician nu te puteau ajuta, ai început să te 
gândeşti încă şi mai serios la Dumnezeu, întrebându-te de ce te-a lovit într-o 
manieră atât de cruntă. 

Ai început să reciteşti atunci Scripturile, şi ai înţeles cât de nedrept a fost 
comportamentul tău de până atunci cu semenii tăi, după care i-ai promis chiar lui 
Dumnezeu că îţi vei îndrepta greşelile făcând foarte mult bine. Când această 
promisiune a început să prindă substanţă, devenind din ce în ce mai sinceră, şi când 
ţi-ai dat seama că numai Tatăl din ceruri te-ar mai putea ajuta, Eu am venit în 
această regiune, iar tu ai auzit de mine după vindecarea celui orb. 

Atunci, credinţa ta în Dumnezeu a devenit încă şi mai puternică, mai ales 
după ce ai auzit mărturiile mai multor oameni din zonă, care te-au făcut să crezi că 
nu sunt un simplu profet, ci Domnul însuşi. Şi astfel, te-ai maturizat suficient de 

mult, astfel încât Eu te-am putut striga şi l-am putut ajuta pe fiul tău cu atotputerea 
Mea. 

Dacă vei medita profund asupra acestor întâmplări, vei înţelege mai bine de 
ce permit Eu să fie afectaţi de tot felul de boli oamenii în ale căror inimi nu s-a 
stins încă complet scânteia divină. 

într-adevăr, cei complet corupţi, aflaţi pe cărarea inferioară a vieţii, nu vor 
mai primi nici un fel de avertisment din partea Mea, căci ei nu mai pot aduce 
fructe, stimulând numai răul din jurul lor. Acest gen de oameni îşi încheie viaţa 
materială pe pământ, dar apoi sunt supuşi judecăţii, care în cazul lor reprezintă 
moartea eternă. 

La momentul potrivit, Eu îi ajut întotdeauna pe cei aflaţi în suferinţă. Cei 
cărora le permit totuşi să-şi ducă liniştiţi această viaţă arogantă şi luxoasă, aparent 
fără nici un fel de probleme, îşi poartă singuri judecata, care este chiar moartea 
eternă. Sper că înţelegi acum de ce bogaţii şi puternicii acestei lumi scapă 
nepedepsiţi, continuând liniştiţi să păcătuiască şi să comită tot felul de atrocităţi 
până la moartea corpului lor fizic. 

Pentru orice om de pe acest pământ există o anumită măsură fixată de 
Mine, deopotrivă pentru bine şi adevăr, pe de o parte, şi pentru răutate şi minciună, 
pe de altă parte. Când omul face eforturi să îşi atingă maximul de potenţial bun şi 
reuşeşte acest lucru, tentaţiile dispar ca prin farmec, iar el intră direct în lumina 
pură a cerului, trecând de pe un nivel de perfecţiune pe nivelul următor, şi tot aşa, 
la infinit'". 



Partea a IlI-a 
Remedii vindecătoare 

Capitolul 1 

Ajutorul obţinut prin intervenţia pe lângă Dumnezeu 

IdaKling, 12.02.1894 

„Da, copilul Meu, îţi voi asculta cererea şi îmi voi manifesta compasiunea 
faţă de cea suferindă. O voi întări, o voi alina şi o voi ajuta. Dar trebuie să îţi menţii 
iubirea activă şi nu trebuie să încetezi să te rogi pentru ea, până când spiritul ei va 
dispune de energia şi de puterea necesară pentru a face faţă grelei sale poveri. 

Singurul remediu eficient este intervenţia pe lângă Dumnezeu, născută din 
iubirea pură pentru Mine. Orice altă încercare va fi în zadar şi nu o va putea salva 
de suferinţa ei. 

Aceasta este aşadar sarcina care îţi revine acum: practică intervenţia pe 
lângă Divin! Fă-o continuu, cu perseverenţă, din toată inima. Cât de curând, vei 
simţi binecuvântarea coborând asupra ta, iar cea bolnavă va simţi o stare de pace în 
suflet. 

Să nu crezi decât în Cel Unic, mai presus de slăbiciune şi de imaturitate! 
Realizează-ţi din ce în ce mai mult nimicnicia, astfel încât Eu să devin Totalitatea 
din tine, iar spiritul Meu să devină eficient în fiinţa ta! Amin!" 

Capitolul 2 

Vindecarea prin intermediul Voinţei lui Dumnezeu 

Marea Evanghelie a lui Ioan, V/75 

„Principala explicaţie a durerii fizice - care este întotdeauna percepută de 
suflet, niciodată de trup - se referă la presiunea pe care o exercită carnea devenită 
prea inertă şi prea grea asupra anumitor părţi vii ale sufletului. 

De aceea, orice boală poate fi vindecată temporar, cu condiţia ca omul să 
ştie cum poate fi uşurată masa de carne. în cazul îmbătrânirii nu se mai poate vorbi 
însă de o vindecare, chiar dacă cei care respectă ordinea lui Dumnezeu pot atinge 
vârste foarte înaintate fără să aibă parte de dureri prea mari. Trupul lor rămâne 
aproape la fel de ferm şi de flexibil până în momentul morţii. Sufletul lor se va 
retrage discret şi lin din trup, conform ordinii juste a lui Dumnezeu. Oricât de 
bătrân ar fi omul, sufletul nu doreşte să îşi părăsească trupul, până când aude 
chemarea cerească, însoţită de o stare de fericire perfect perceptibilă, care îi spune: 
Teşi din închisoarea ta şi trăieşte adevărata viaţă, liberă şi eternă! ' Atunci, sufletul 
pur nu va mai ezita nici măcar o secundă şi îşi va părăsi învelişul pământesc, 
păşind în lumina vieţii eterne. 

Acest sfârşit natural al vieţii pământeşti nu poate fi împiedicat de nici un 
elixir pe bază de plante. Nu îl veţi putea împiedica nici măcar prin puterea Numelui 
Meu, căci nu aceasta este voinţa Spiritului Meu. Totuşi, puterea Numelui Meu vă 
poate ajuta să îmi cunoaşteţi voinţa în inimile voastre, astfel încât nu veţi putea face 
niciodată miracole împotriva voinţei Mele. Mai presus de orice, voi trebuie să 
îndepliniţi voinţa Mea, care este adevărata voinţă a lui Dumnezeu, devenind una cu 
ea. Atunci, nu va mai fi posibil să cădeţi în greşeală, căci nu veţi mai putea încălca 
ordinea Mea eternă. 

De aceea, este imposibil ca cineva să se opună de-a pururi morţii cu 
ajutorul puterilor vindecătoare revărsate asupra lui prin graţia Mea şi în Numele 
Meu. Totuşi, dacă spiritul Meu vă spune în inima voastră: 'Acesta trebuie ajutat!', 
nu ar trebui să-i refuzaţi niciodată ajutorul persoanei în cauză. în schimb, dacă 
spiritul vă spune: 'Pe acela lăsaţi-1 pradă bolii trupeşti, pentru ca sufletul lui să nu 
îşi mai găsească satisfacţia în plăcerile cărnii' , pe acela părăsiţi-1 şi nu îl vindecaţi 
de boală, căci aceasta îi este necesară pentru salvarea sufletului său". 



Capitolul 3 

Cum poate fi obţinut ajutorul divin 

IdaKling, 8.05.1894 

„Dragul meu fiu! Tatăl tău ţi-a auzit rugăciunea şi vine acum la tine prin 
intermediul Cuvântului, pentru a te întări şi a te ridica din nou, şi pentru a-ţi da 
viaţă. 

Mi-ai cerut să te ajut, să te scap de durere, astfel încât să-ţi găseşti din nou 
pacea din inimă. Dar oare de ce eşti atât de agitat înlăuntrul tău, copilul Meu drag? 
De ce nu îţi cauţi pacea în Mine şi în iubirea Mea? 

O, vino la pieptul Meu părintesc şi uită de durere, în amintirea Celui care a 
suferit cea mai mare durere posibilă pentru salvarea voastră! Vino la pieptul Celui 
care a preluat asupra Lui toate păcatele acestei lumi, căci El va lua asupra Lui şi 
durerea ta, alături de păcatele tale, vindecându-te de toate suferinţele tale. 

Trebuie însă să vii la El cu o credinţă de copil, cu o iubire adevărată şi cu 
toată smerenia din inima ta. Dar mai întâi de toate trebuie să ceri iertare pentru 
păcatele tale, căci numai atunci vei putea fi ajutat până la capăt. 

Atâta vreme cât nu îţi recunoşti propria inimă, cât nu îţi dai seama ce se 
ascunde în interiorul acesteia, nu vei putea să îmi înţelegi activitatea şi nu Mă vei 
recunoaşte cu adevărat ca Părinte al tău. 

Mai presus de orice, cunoaşte -te pe tine însuţi! Acesta este primul pas pe 
care îl poţi face pentru a scăpa de suferinţă. Suferinţa îşi are sediul în sistemul 
nervos, şi deci nu poate fi vindecată decât printr-un mod de viaţă simplu şi natural. 
Mai presus de orice, evită băuturile alcoolice şi carnea, şi ai să vezi că durerea va 
scădea în intensitate. Atunci când Mă vei înţelege în inima ta şi Mă vei recunoaşte 
ca fiind comoara ta supremă, agitaţia actuală a sufletului tău va dispărea de la sine. 

Respectă ordinea divină, fiul Meu, şi urmează Vocea din inima ta. Iar Eu te 
voi învăţa tot ceea ce trebuie să ştii". 



Capitolul 4 

Sfatul ceresc vindecător: 

Loialitatea faţă de Dumnezeu 

JakobLorber, 27.09.1847 

„Aşa cum M-ai rugat, scrie câteva cuvinte adresate micuţei tale Martha, 
care este şi micuţa Mea Martha, fiica Mea mult iubită. Ea se gândeşte mai mult la 
Mine şi la tine decât o fac fraţii şi surorile ei, care sunt preocupaţi mai degrabă de 
satisfacţiile intelectuale decât de marile beneficii ale iubirii Mele. De aceea, scrie-i 
următoarele Marthei: 

'Ascultă-Mă, Fiica Mea! Eu, Domnul şi Tatăl tău, te iubesc foarte tare. De 
aceea, te-am vindecat de toate bolile tale fizice. Aşa se explică de ce acum te bucuri 
de o sănătate perfectă. Iar motivul pentru care îmi găsesc atâta plăcere în tine 
constă în faptul că nu M-ai uitat, spre deosebire de mulţi alţii pe care i-am ajutat. 
După ce s-au însănătoşit, aceştia au început din nou să se bucure de lumea 
exterioară, uitând cu desăvârşire de Mine, ca şi cum nu aş fi fost Eu binefăcătorul 
lor, ci propria lor natură sau medicii la care au apelat. Fiica Mea, dacă vei rămâne 
de-a pururi în această stare de spirit, nu vei mai avea niciodată probleme cu 
sănătatea, şi cu cât îţi vei fixa mai tare inima asupra Mea, cu atât mai mare va fi 
fericirea pe care o vei cunoaşte, născută din iubirea şi din compasiunea Mea. 

Iar loialitatea ta faţă de Mine îţi va permite să obţii tot ceea ce doreşte cu 
sinceritate inimioara ta. Ea va da viaţă dorinţelor tale, care se vor împlini cât de 
curând. Trebuie să ştii că nimeni nu îmi dăruieşte ceva din comoara inimii sale fără 
ca Eu să revărs asupra lui de zece sau de o sută de ori mai mult decât Mi-a oferit el. 

Dar dacă Mă iubeşti din toată inima, va trebui să te abţii pe cât posibil de la 
anumite obiceiuri care îţi afectează corpul fizic, iar atunci vei continua să fii 
sănătoasă şi veselă! 

Evident, nu poate fi vorba de un păcat dacă miroşi din când în când o cutie 
deschisă cu tutun, sau dacă îţi strângi uneori (nu prea des) corsetul puţin prea tare. 
Mai există şi alte câteva obiceiuri pe care le ai şi care nu reprezintă chiar păcate, 
dar trebuie să înţelegi că ele nu îi fac bine corpului tău. Când corpul nu se simte 
bine, nici sufletul nu va avea o dispoziţie prea luminoasă, lucru care nu este benefic 
pentru dezvoltarea spiritului. 

Ascultă-Mă, ar fi infinit mai simplu pentru mulţi oameni lipsiţi de minte să 
respecte poruncile Mele decât legile propriilor lor obişnuinţe, căci atunci nu ar mai 
exista boală pe pământ. Dar vechile lor obişnuinţe se dovedesc mai puternice decât 
poruncile Mele, care s-au născut din pură iubire, ceea ce explică de ce există mii de 
boli pe această planetă. Aceasta este principala cauză pentru care oamenii mor din 
punct de vedere fizic, dar şi spiritual. 

Dacă ei ar rezista în faţa acestor obiceiuri proaste şi ar începe să respecte 
legile ordinii Mele, s-ar bucura cu toţii de o vârstă înaintată şi de o bună sănătate. 
Moartea corpului fizic nu ar mai fi atunci decât o dulce adormire a învelişului 
carnal şi o trezire spirituală a sufletului în lumea vieţii eterne! 

Ascultă aceste cuvinte în inima ta, scumpa mea fiică, şi atunci te vei bucura 
de-a pururi de o sănătate fizică şi spirituală perfectă, iar iubirea şi compasiunea 
Mea te vor însoţi în permanenţă, deopotrivă în viaţa temporară şi în eternitate. Tatăl 
tău preasfânt şi preaplin de iubire. Amin'". 



Capitolul 5 

Cel mai bun remediu: credinţa şi ascultarea 

JakobLorber, 26.04.1842 

„îţi pot spune că acest medic te va costa o grămadă de bani, dar nu o va 
vindeca pe soţia ta, căci Eu nu obişnuiesc să binecuvântez decât rareori lucrările 
oamenilor însetaţi de bani, de faimă şi de plăcerile lumii exterioare. 

Dacă soţia ta ar avea mai multă credinţă în Mine şi dacă ar fi avut o natură 
mai ascultătoare, s-ar fi vindecat cu mult timp în urmă. De vreme însă ce ea refuză 
să adopte atitudinea corectă, Mi se pare corect să simtă pe pielea ei ce îi poate oferi 
lumea exterioară, care îi este încă atât de dragă! Atât timp cât cineva preferă să se 
agate de braţele protectoare ale lumii exterioare, Eu nu pot şi nu trebuie să-Mi 
întind braţele către el. Chiar dacă Eu aş dori să ung trupul unei asemenea persoane 
cu cel mai sfânt mir, ea va continua să se şteargă şi să se murdărească la loc, după 
care mai mănâncă şi toate prostiile alea latineşti. Cum ar putea un asemenea om să 
se vindece? 

Adevăr îţi spun, dacă soţia ta ar fi luat câteva cataplasme bune cu răşină 
(smoală, sacâz?) şi le-ar fi aplicat în Numele Meu pe tălpi, pe şira spinării, pe 
partea din spate a gâtului şi pe stomac, s-ar fi vindecat încă cu mult timp în urmă. 
Şi dacă ar fi băut apă proaspătă şi ar fi mâncat alimente simple, naturale, fără a fi 
prea grase - spre exemplu, porumb fiert într-o supă din carne proaspătă, puţină 
carne şi un desert uşor - în locul prostiilor latineşti cu care se desfată, nu s-ar fi 
îmbolnăvit deloc. 

Dacă ţine cu tot dinadinsul să fie consultată de un medic, de ochii lumii pe 
care o iubeşte atâta, atunci ar face mai bine să consulte un medic bătrân, nu pe unul 
care îşi testează noile lui medicamente pe ea! Amin". 

Capitolul 6 

Cuvintele Tatălui şi rugăciunea îi ajută pe cei bolnavi 

Gottfried Mayerhofer, 11.01.1871 

„De vreme ce ai apelat la Mine pentru a alina suferinţa fratelui tău, scrie şi 
comunică-i faptul că Eu ştiu prea bine ce-i lipseşte, şi la fel de bine ştie şi el. De 
aceea, nici unul dintre noi nu are nevoie de confesiunea celuilalt. Dar întrucât Mi-a 
solicitat de mai mult timp ajutorul, iar rezistenţa lui a mai slăbit din cauza bolii, îmi 
voi revărsa graţia asupra lui şi îi voi indica ce are de făcut, mai întâi de toate pentru 
el însuşi, astfel încât binecuvântările Mele să poată aduce roade. Aşadar, ascultă- 
Mă! 

In ceea ce priveşte boala lui, principalul obstacol în calea vindecării sale îl 
constituie inactivitatea nervilor motori, care ar trebui hrăniţi cu un sânge de o 
calitate mai bună. Pentru a obţine această calitate, ar trebui să renunţe la anumite 
obiceiuri pe care le are. Eu nu îi pot îmbunătăţi calitatea sângelui dacă şi-1 otrăveşte 
singur, la fiecare câteva minute, în special prin tutun şi cafea. 

Chiar şi atunci când este vorba de medicii şi de remediile lumeşti, credinţa 
în vindecare reprezintă cel mai bun medicament. Cu atât mai mult ar trebui să-şi 
plaseze el credinţa în Mine, Cel care sunt Primul Medic al acestei lumi. Ar trebui 
să-şi plaseze destinul în mâinile Mele, prin rugăciunile lui pline de aspiraţie, iar 
apoi să aştepte cu răbdare până când se va produce uşurarea. 

El Mi se roagă şi acum, dar nu este rugăciunea pe care doresc s-o aud şi 
care îmi face plăcere. Rugăciunea nu ar trebui să fie mecanică, ci spirituală, la fel 
cum sunt şi Eu. Numai atunci poate ajunge ea la Mine. Rugăciunea trebuie rostită 
din inimă, nu din vârful buzelor. Pentru a găsi mai uşor calea către acest tip de 
rugăciune, el ar trebui să înceapă mai întâi prin a-şi contempla puţin propria viaţă, 
felul în care s-a purtat în trecut cu Mine, felul în care Mi-a respectat sau Mi-a 
ignorat voinţa. Va înţelege atunci cum de a ajuns în situaţia actuală, după atâtea 
ofense aduse Mie, propriului lui suflet, şi nu în ultimul rând trupului său. 

Abia atunci, dacă simte o căinţă autentică, dacă înţelege cu claritate cât de 
des şi cât de mult Mi-a încălcat poruncile, şi faptul că pedeapsa pentru greşelile lui 
ar fi putut fi mult mai gravă decât cea pe care a primit-o, va trebui să Mi se 
adreseze şi să-şi afirme deschis în faţa Mea vinovăţia. Va trebui să recunoască 
atunci cât de puţin merită graţia Tatălui lui ceresc, Cel care îi întinde totuşi din nou 
mâna Sa, cu toată vârsta lui înaintată, pentru a-Şi salva fiul de mult pierdut. 

Dacă se va smeri astfel în faţa Mea şi va lăsa totul pe seama compasiunii şi 
bunăvoinţei Mele, Eu voi revărsa o viaţă nouă în sufletul său, iar prin intermediul 
acestuia, în trupul său. Iar dacă îmi va promite că va renunţa la toate ideile lui 
pământeşti şi va căuta numai mântuirea spirituală, va simţi în curând ce înseamnă 
să ai credinţă în Tatăl ceresc. La fel ca oricare alt părinte, Acesta nu îşi va lăsa fiul 
la greu. 

Aceasta este calea care i se deschide astăzi. Dacă doreşte să calce pe ea, va 
experimenta cât de curând consecinţele ei benefice. Dacă iubirea lui de sine şi 
iubirea faţă de lumea exterioară se vor dovedi însă mai puternice, atunci singurul 
responsabil pentru consecinţele nefaste care vor urma va fi el însuşi. Eu i-am creat 

pe oameni liberi, şi nu pot să intervin în destinul pe care şi-1 asumă singuri. Ei pot 
alege fie calea ascendentă, fie pe care descendentă. Amin! " 

Răspunsul fratelui faţă de Domnul: „Mult adoratule Tată! Zac imobilizat de 
atâţia ani, fiind o povară pentru mine însumi şi pentru cei dragi, un reproş viu 
pentru viaţa pe care am dus-o. O, Tată preaplin de iubire, de graţie şi de 
compasiune, Tu ai observat de multă vreme cum mi-am ruinat existenţa şi trupul 
prin neglijenţa şi prostia mea. Cum m-aş mai putea apropia acum de Tine, ştiind că 
nu numai eu, ci şi soţia şi copiii mei, pe care i-am procreat din pură pasiune, 
sacrificându-i astfel pe altarul acestei lumi plină de suferinţă, suntem nefericiţi din 
cauza mea? 

Şi totuşi Tu, dragă Tată, nu m-ai uitat, cu toate greşelile mele. Acum, când 
am renunţat la orice speranţă de vindecare, îmi trimiţi ajutor, mie, o fiinţă umană 
întru totul nedemnă! Ce aş putea să-Ţi ofer eu în schimb? O inimă sfâşiată de 
reproşuri şi o conştiinţă încărcată de păcate - acestea sunt singurele daruri pe care 
le pot depune la picioarele tronului Tău. Şi în ciuda acestor ofrande deşarte, Tu mă 
onorezi şi îmi întinzi mâna Ta! Da, îngăduie-mi mie să iau acum mâna Ta, de care 
am fost tot timpul atât de apropiat, dar pe care am respins-o în permanenţă! 
îngăduie-mi să iau mâna Ta şi să o ţin strâns, pentru ca ea să mă tragă afară din 
suferinţa în care m-am aruncat singur. 

Tată! Fiul tău pierdut, dar care se căieşte din inimă, Te cheamă. Iartă-mă şi 
ajută-mă! Nu pot să-ţi cer nimic în plus, căci nu merit nici măcar atâta. Dar ştiu că 
iubirea şi compasiunea ta infinită nu uită nici măcar de soarta unui vierme. Acest 
lucru îmi dă speranţa că mă vei lua şi pe mine, fiul risipitor, în braţele Tale, şi că 
vei ţine cont de suferinţele pe care le-am îndurat până acum, ca o mică plată în 
contul datoriei mele. 

îmi spui că doreşti să mă conduci pe mine, sărman orb, şi să faci din 
greşelile mele treptele care să mă conducă la inima Ta! Cine ar putea răspunde unei 
iubiri şi unei bunăvoinţe atât de mari? Cu siguranţă, nu un muritor! 'Eul' rătăcit nu 
poate răspunde chemării Tale decât prin tăcere şi prin lacrimi. Amin!" 



Capitolul 7 

Cele mai importante lucruri: 

Smerenia şi credinţa 

JakobLorber, 29.04.1841 

„O, Tată preasfânt şi preaplin de iubire! Priveşte cu îngăduinţă către 
sărmana mea soră, Klara, bolnavă şi aflată în mare nevoie, şi indică-ne remediul 
prin care poate fi salvată. Lăudat fie de-a pururi Numele Tău, Tu, cel mai bun 
Părinte! Redă-i soţului întristat pe soţia sa şi celor doi copii minori pe mama lor, 
prin graţia Ta! Lăudat fie Numele Tău inclusiv dacă o vei accepta pe cea care zace 
cuprinsă de dureri îngrozitoare în împărăţia Ta, a păcii eterne! Amin!" 

Domnul: „Ce răspuns aş putea da unei asemenea cereri? Chiar dacă aş dori 
să vă ajut, medicii voştri au făcut prea mult rău! Trebuie oare să-i distrug pe toţi 
medicii de pe pământ? 

Cel care crede că Eu nu pot vindeca decât prin intermediul medicilor şi al 
medicamentelor lumeşti se înşeală amarnic. Tocmai de aceea, prefer să nu-i ajut 

deloc pe aceştia; în schimb, Eu prescriu din când în când anumite remedii care pot 
fi de folos celor care cred în Numele Meu. Dar dacă această credinţă lipseşte, 
ajutorul Meu nu poate veni. 

Eu v-am spus deja că dacă cereţi şi credeţi în inima voastră, fără nici un pic 
de îndoială, până şi 'lepra' se va vindeca. De vreme însă ce ştii că Eu pot ajuta, dar 
te îndoieşti de voinţa Mea, ar trebui să realizezi că 'lepra 3 ' nu îi poate distruge 
decât trupul, nu şi sufletul celei care îl va părăsi în curând. 

Dacă ai avea însă credinţă măcar cât un bob de muştar, ai putea nu numai 
să o ajuţi pe cea în suferinţă, dar ai putea chiar trezi morţii din somnul lor veşnic. 
Din păcate, credinţa ta poate fi comparată cu o frunză dusă de vânt încolo şi 
încoace. Inima ta este slabă, plină de teamă şi de timiditate. De aceea, ori de câte 
ori îţi moare o rudă, tu te întristezi la culme, de parcă nu ai şti că Tatăl tău este de 
faţă şi ştie ce face. Dar nu, tu nu te gândeşti că Eu sunt de faţă şi permit anumitor 
lucruri să se întâmple decât atunci când totul se termină cu bine (din punctul tău de 
vedere). 

Atunci când Eu iau sufletul unui 'lepros' din această lume a voastră, acesta 
este un lucru bun, nu unul rău. Dacă îi permit să mai rămână în lumea voastră, şi 
acesta este un lucru la fel de bun. Tu nu consideri că fac ceva bun decât dacă îi 
permit sufletului să mai rămână în lumea voastră, a existenţei fizice; în schimb, 
dacă îl iau în lumea spiritelor, eşti de părere că o mare nenorocire s-a abătut asupra 
familiei voastre. îţi spun însă că te afli într-o mare greşeală! Căci tot ceea ce se 
petrece în conformitate cu voinţa Mea este bun. Nu ai aflat încă faptul că ajutorul 
uman nu valorează nimic? Eu privesc mult mai departe, dincolo de orizontul pe 
care îl are o mamă îngrijorată! Crezi tu că Cel care are simultan grijă de tată, de 
mamă şi de copii, nu poate avea grijă exclusiv de copii? O, slabă este credinţa ta! 
Oare cât timp voi mai fi nevoit să-ţi predic până când credinţa ta se va întări? 

Ascultă, adevăratul termometru al iubirii este credinţa vie şi focalizată; el 
este singurul care poate indica cu câte grade se află iubirea omului deasupra 
punctului de îngheţare. Atâta vreme cât te afli în primăvara vieţii tale (a iubirii şi 
credinţei tale), fereşte-te de îngheţ, dacă doreşti ca arborele vieţii să mai dea roade! 
Fă foc din lemnul vieţii, pentru ca inima ta să nu sufere de frig. Cât despre tine, 
dragul meu N.N., cel mai bine ar fi să nu-ţi mai vizitezi sora o vreme. Mai bine stai 
acasă şi bucură-te împreună cu Mine. Te asigur că prezenţa ta nu îi poate fi de nici 
un folos bolnavei. De mult mai mare folos îi va fi însă faptul că ai rămas împreună 
cu Mine, că Mi-ai implorat graţia şi iubirea, lăsând lucrurile să se petreacă aşa cum 
doresc Eu să se petreacă. 

Dacă doreşti totuşi să o vizitezi, întrucât este sora ta, nu uita să te rogi 
înainte şi să te ungi în Numele Meu cu ulei de ienupăr, căci numai astfel îţi vei 
putea feri propriul cămin de contagioasa lepră. Dezinfectează-ţi hainele cu care 
intenţionezi să mergi în vizită cu bobite de ienupăr, înghite trei asemenea bobite în 
Numele Meu, iar apoi poţi să mergi liniştit. Dar, aşa cum ţi-am spus, nu este deloc 
necesar să mergi la ea, căci lepra este cu adevărat o boală foarte gravă. Ea este o 
acţiune a tuturor spiritelor rele care s-au instalat în trupul unui om, uneori chiar ca 
urmare a păcatelor mai multor generaţii la rând. încearcă să înţelegi! De aceea, ea 
este extrem de contagioasă, căci odată eliberate, aceste spirite îşi caută imediat un 
nou sediu. Dacă sunt scoşi din sălaşul lor şi pătrund într-un nou trup, aceşti demoni 
produc o devastare chiar mai mare în noul lor cămin decât au produs în cel de 



1 Notă: în cazul de faţă, termenul de „lepră" se referă la toate bolile extrem de contagioase. 

dinainte, din cauza mâniei lor, lucru care s-a întâmplat şi cu sora ta, care a fost 
infectată de altcineva. 

Cine se roagă, se unge cu ulei şi se dezinfectează în Numele Meu, nu are 
însă de ce să se teamă. 

Ienupărul are o mare putere de protecţie, căci această plantă a fost deja 
binecuvântată de Mine. Dar cel mai infailibil remediu rămâne credinţa în puterea 
Numelui Meu. Adevăr îţi spun, chiar dacă bolnava ar fi în America şi tu aici, dar te- 
ai întoarce către Mine, solicitându-Mi ajutorul, ai putea-o vindeca fizic şi spiritual! 
Dacă vei crede cu adevărat, în inima ta, nu doar prin înţelegerea intelectului tău, 
credinţa ta va fi suficientă pentru a-ţi vindeca sora. Dacă nu ai o credinţă atât de 
mare, gândeşte-te cel puţin că Eu nu fac nimic nedrept. Cu siguranţă, ceea ce se va 
petrece va fi ceea ce a trebuit să se petreacă (cel mai bun lucru între toate). 

Adu-ţi aminte de lecţia pe care i-am dat-o acelui discipol care a dorit mai 
întâi să-şi îngroape tatăl, şi abia apoi să Mă urmeze. îţi vei găsi astfel pacea 
lăuntrică, pentru totdeauna! 

Mai presus de toate, urmează-Mă pe Mine în tot ceea ce faci. în al doilea 
rând, supune-te poruncilor, profeţilor, dar mai ales celor Două Porunci ale Iubirii pe 
care vi le-am dat Eu, şi care conţin în ele întreaga viaţă. Acţionează corect şi vei 
trăi impecabil, şi totul va fi bine pentru tine, aici şi în lumea de dincolo. Amin. Asta 
am avut să-ţi spun Eu, cel mai bun Medic din toate timpurile. Amin!" 



Capitolul 8 

Mântuirea la pieptul Tatălui 

Gottfried Mayerhofer, 4.01.1871 

„Sora ta Mă întreabă - cu teamă în inimă (anxietate) - dacă ai putea-o ajuta 
să îşi recapete încrederea în propriile puteri prin câteva pase magnetice. Acum vii şi 
îmi pui întrebarea: 'Ce trebuie făcut în acest caz?' 

Ca să-ţi alung îndoielile, voi fi Eu însumi un Mediator, un Mântuitor şi un 
Bioenergetician. Căci fără mâna Mea, fără ajutorul Meu direct, mâinile tale nu pot 
avea decât cel mult o influenţă fizică, nu şi una sufletesc-spirituală. în ceea ce o 
priveşte pe sora ta, pasele magnetice nu pot avea efectele dorite decât dacă mâinile 
tale sunt dinamizate mai întâi de Mine. Să punem aşadar punctul pe i. Pune-i sorei 
tale câteva întrebări: oare nu a simţit niciodată că o rugăciune adresată Mie îi 
dăruieşte alinare, putere, fericire, şi un sentiment de mulţumire pentru că Mi-a fost 
adresată direct şi din inimă? Cine este Cel care generează acest sentiment? Eu sunt 
Acela, prin influxul Meu energetic, care revigorează sufletul rănit. Ce energie 
magnetică ar putea fi comparată vreodată cu această stare de fericire? 

Sora ta ar trebui să îşi înalţe sufletul, cu maximă smerenie, către Mine, 
Tatăl ei, prezentându-Mi direct dorinţele şi preocupările ei; în faţa tronului Meu, ea 
ar trebui să simtă că nu mai înseamnă nimic. Când va sta în faţa Mea în această 
stare de smerenie maximă, aproape redusă la zero, numai atunci o voi ridica, căci 
ea îmi este cel mai aproape numai în smerenia cea mai profundă. Numai atunci voi 
lăsa Eu să se reverse asupra ei alinarea, iubirea şi puterea spiritului, ajutând-o să 
înţeleagă că neplăcerea ei este doar aparentă, un fruct al imaginaţiei ei, şi că o poate 
îndura cu uşurinţă. 

Iubirea Mea este cea mai înaltă formă de magnetism, care atrage totul, dar 
nu respinge nimic. Cei aflaţi în raza ei de acţiune nu pot pierde niciodată; ei nu pot 
decât să învingă. 

De aceea, ar trebui să se reculeagă şi să îşi ridice privirea către Mine, căci 
Eu, tatăl ceresc, nu voi respinge niciodată pe vreunul din copiii Mei care îmi cere 
ajutorul, şi încă şi mai puţin pe acela a cărui inimă a devenit un altar al iubirii, în 
care arde focul etern al atributelor Mele divine, care iluminează întreaga fiinţă 
umană, încălzindu-i trupul cu o stare de beatitudine. 

Acesta este magnetismul pe care ar trebui să-1 caute sora ta, căci el va 
aduce mult mai multe roade decât pasele mâinii tale, chiar dacă şi acestea au unele 
efecte, în funcţie de starea ta de exaltare personal-spirituală. Aceste efecte nu se vor 
compara însă niciodată cu acelea pe care le oferă inima Mea părintească ca răsplată 
pentru credinţa copiilor Mei în voinţa Mea. Amin". 



Capitolul 9 

Condiţii ale succesului în curele de fortificare magnetică 

Gottfried Mayerhofer, 5.02.1871 

„Iată, sunt întrebat din nou de către un suflet bolnav din punct de vedere 
fizic şi spiritual - care chiar se aşteaptă să-i confirm în scris! - dacă această metodă 
de vindecare este cea corectă şi dacă ea va conduce la rezultatele dorite. Va trebui 
să-i deschid puţin ochii spirituali ai acestei copile, acoperiţi acum de o pânză 
groasă; chiar dacă o parte din lucrurile pe care i le voi spune nu îi vor fi pe plac, ele 
sunt totuşi adevărate, cu atât mai mult cu cât Cel care le rosteşte sunt chiar Eu. 

Ascultă, draga Mea copilă, tu suferi de o indispoziţie minoră, pentru care 
îţi faci griji mult prea mari şi din cauza căreia ai cerut sfatul tuturor. Se pare că ai 
auzit câte ceva despre procesul de vindecare spirituală, şi întrucât ai încercat toate 
remediile alopate şi homeopatice posibile, inclusiv remediul solar, dat de Mine, 
fără să fi satisfăcută de vreunul, doreşti să încerci acum, ca o ultimă soluţie, această 
terapie spirituală, pornind de la premisa că: 'chiar dacă nu mă ajută, nu are cum să- 
mi facă rău'. Tu o consideri doar unul din nenumăratele tratamente magnetice, dar 
ai dori totuşi să obţii o garanţie în scris că acest tratament te va ajuta. 

Pentru a-ţi da răspunsul corect, doresc să-ţi spun mai întâi de toate că Eu 
ştiu prea bine de ce doreşti cu atâta obstinaţie să fii eliberată de această boală. Te 
simţi presată de timp, căci abia aştepţi să te arunci din nou, cu toate pânzele sus, în 
vârtejul plăcerilor lumeşti, mai precis în starea matrimonială. Din cauza acestor 
dorinţe materialiste şi lumeşti ale tale, consideri că Eu, Creatorul şi Domnul 
Infinitului, ar trebui să te susţin întru totul şi să-ţi certific chiar în scris acest lucru, 
că te voi elibera de boala care ţi-a făcut atâtea probleme şi care îţi este cu atât mai 
neplăcută la ora actuală. 

Ascultă, tu doreşti să îţi comunic ceva concret, dar eşti incapabilă să-ţi 
asculţi propria voce interioară, cea pe care voi, oamenii, o numiţi 'vocea 
conştiinţei'. Ce îţi spune propria ta conştiinţă, şi încă atât de des? Nu ţi-a spus ea de 
atâtea ori: 'Nu mai aplica practicile religioase doar în această manieră exterioară, 
formalistă'? Aminteşte-ţi de faptul că Dumnezeu este spirit pur şi că El doreşte să 
fie iubit şi slăvit din punct de vedere spiritual, la fel cum trebuie înţelese şi 
învăţăturile Sale! Nu ţi-a spus de atâtea ori conştiinţa: 'Ai mai multă răbdare cu 

semenii tăi şi mai multă iubire pentru Dumnezeu, Tatăl tău!'? Tu ai fost de multe 
ori la biserică şi eşti convinsă că ţi-ai făcut întru totul datoria în faţa Mea, motiv 
pentru care îmi ceri acum o vindecare spirituală, dar nu crezi nici măcar că aceste 
cuvinte provin de la Mine. Cum ai putea obţine atunci rezultate benefice în urma 
unui asemenea tratament spiritual, care nu poate fi înţeles şi aplicat decât într-o 
manieră pur spirituală, câtă vreme dai dovadă de o credinţă atât de mică? 

Adevărata magnetizare se produce numai atunci când pacientul trăieşte 
starea de exaltare spirituală a sufletului aflat în rugăciune (dar o rugăciune atât de 
intensă încât să fie simţită până în ultima fibră a corpului!), când se abandonează 
complet în faţa voinţei Mele, uitând de toate dorinţele sale lumeşti, când întreaga sa 
putere spirituală se înalţă, susţinută de credinţa fermă în ajutorul primit din partea 
Mea (în acest caz, substanţele umane magnetice conţinute în pânza supusă 
magnetizării devin eficiente, îndeosebi datorită binecuvântării Mele, care însoţeşte 
credinţa fermă a vindecătorului şi care conferă în realitate puterea vindecătoare 
pânzei care urmează să fie magnetizată. O asemenea pânză va vindeca nu numai 
boala de care suferi tu, ci şi orice altă boală). Atâta vreme însă cât te dovedeşti 
incapabilă să îţi trezeşti puterea rugăciunii dinlăuntrul tău, aşa cum ţi-am descris-o 
mai sus, te sfătuiesc să renunţi la aceste cure magnetice! Ele nu înseamnă altceva 
decât o pierdere de timp, care nu poate conduce decât la dezamăgire! 

învaţă mai întâi să recunoşti situaţia spirituală în care te afli în faţa Mea, şi 
abia apoi o vei putea înţelege pe cea lumească, realizând care dintre ele are o 
importanţă şi o valoare mai mare. Dacă nu vei face o întoarcere la 180 de grade şi 
nu o vei apuca pe calea pe care ţi-am indicat-o, vei mai avea de înfruntat multe 
furtuni şi multă teamă! Amin". 



Capitolul 10 

Despre magnetismul vindecător 

JakobLorber, 12.07.1841 

întrebări şi răspunsuri: 

1 .Ce fel de oameni posedă darul magnetizării? Cine poate fi magnetizat, şi 
cum poate fi obţinut acest dar? 

2. Sunt întotdeauna adevărate şi credibile afirmaţiile şi informaţiile celor 
magnetizaţi, referitoare la propriile lor infirmităţi şi boli, precum şi la remediile 

care le sunt necesare? 

3. Fiinţele umane magnetizate, aflate într-o stare somnambulică, intră într-o 
comunicare autentică, sau doar aparentă, cu spiritele din lumea de dincolo? 

4.De ce nu-şi mai aduc aminte cei magnetizaţi, atunci când revin la starea 
de veghe, de experienţele avute, de ceea ce au spus sau de ceea ce au făcut în 
timpul stării de transă? 

5.Le era magnetismul cunoscut evreilor şi creştinilor din vechime? 

6.Este corect ca anumite guverne să interzică practica magnetizării? Nu ar 
fi de dorit pentru umanitate ca această practică să se răspândească în întreaga lume, 
iar dacă da, în ce condiţii ar trebui să se petreacă acest lucru? 

Domnul: „Dacă vei compara afirmaţiile făcute pe marginea acestui subiect 
în lucrarea Cele douăsprezece ore cu cele din anexa la Luna, precum şi cu 
afirmaţiile anterioare referitoare la cei doi poli ai pământului, îţi vei da seama că o 
parte din întrebările tale şi-au primit deja răspunsul. Spre exemplu, de ce nu-şi mai 
aminteşte persoana magnetizată ce s-a întâmplat şi ce a spus în perioada cât s-a 
aflat în transă (perioadă care coincide cu o trezire temporară a sufletului)? 

La fel de inutilă este şi întrebarea: 'Intră cei magnetizaţi într-o comunicare 
reală sau aparentă cu spiritele din lumea de dincolo?' Ce înseamnă 'reală sau 
aparentă'? Poţi tu intra, atâta vreme cât te afli în corpul fizic, într-o comunicare cu 
spiritele din lumea de dincolo, fie ea reală sau aparentă? Sufletul nu poate recepta 
decât ceea ce i se oferă (din partea magnetizatorului), nimic altceva. Atâta vreme 
cât se află în corp, el poate accepta anumite imagini ireale imprimate în memoria 
sa. Merită să-ţi pui întrebarea: de unde apar aceste imagini din memoria noastră? 
Unicul răspuns posibil este că ele provin din realitatea trăită. Chiar dacă sufletul 
vede în interiorul lui nişte imagini fantastice, care nu există nicăieri în realitate, 
motiv pentru care ţie ţi se par ireale, Eu îţi spun că te înşeli de două ori. Mai întâi, 
tu nu cunoşti deloc nenumăratele structuri ale universului corpului tău (cum ar fi, 
de pildă, structura fascinantă a unui simplu fir de păr). Ce să mai vorbim de imensa 
varietate întâlnită în regatul animalelor microscopice? 

Dacă sufletul unui om, care este o fiinţă infinit mai complexă, trăieşte subit 
o suferinţă, fără să ştie de unde i se trage ea, şi are o serie de viziuni ale unor 
structuri care există în realitate, dar despre care el nu ştia nimic, ce sunt acestea: 
simple aparenţe, sau realităţi autentice? 

în ceea ce priveşte cea de-a doua întrebare: 'Dacă sufletul compilează 
imagini noi, în interiorul lui, pornind de la impresiile obţinute din realitate, sunt 
aceste imagini reale sau imaginare?', dacă te-ai gândi puţin, ţi-ai da imediat seama 
că din nimic nu poate apărea ceva. îţi poţi imagina o oglindă care să redea o formă 
care nu există în realitate? Cred că nu mai este nevoie să insist. 

Privit ca receptacul, sufletul poate fi comparat cu o oglindă extrem de bine 
şlefuită. De aceea, tot ceea ce se reflectă în el trebuie să aibă un corespondent în 
realitatea obiectivă. Acest lucru este valabil inclusiv în ceea ce priveşte gândurile 
(care nu pot fi niciodată aparente sau imaginare). Căci Eu te întreb: cine ar putea 
separa gândurile reale de cele aparente într-o manieră bine definită? Dacă cineva 
crede că poate face acest lucru, aş dori să-i reamintesc de perioada Vechiului 
Testament, mai precis de cea în care a trăit Adam, care, sedus de minciuna şarpelui, 
a vrut să devină mai înţelept şi să dobândească mai multă înţelepciune decât Mine. 

Aceste explicaţii ar trebui să-ţi fie suficiente, aşa că îţi poţi da seama că şi 
cea de-a treia întrebare a ta a fost destul de inutilă. Nici cea de-a cincea nu are mult 
mai multă substanţă, dacă ţii cont de faptul că aşa-numitul magnetism, sau mai bine 
zis fluidul magnetic, nu este altceva decât voinţa iubirii Mele atotcreatoare, 
generatoare şi păstrătoare a ordinii. 

Deşi cei din vechime nu cunoşteau magnetismul sub noile denumiri 
'ştiinţifice', destul de stupide, ei îl cunoşteau totuşi mult mai bine decât omul 
modern, din perspectiva naturii şi a adevărului. 

Ce crezi că au însemnat toate acele miracole ale spiritului pe care le făceau 
patriarhii şi clarvăzătorii din vechime? Ce altceva putea să însemne vindecarea cu 
ajutorul mâinilor, dublată de iubire şi o credinţă fermă, pe care Eu le-am transmis-o 

apostolilor Mei, primii Mei succesori? Nimic altceva decât ceea ce voi numiţi 
astăzi 'magnetism'. 

Dacă doreşti să înţelegi mai bine originea acestui fenomen, gândeşte-te la 
Mine ca la primul şi cel mai important Magnetizator. 

Mă întrebi ce fel de oameni au puterea de a magnetiza. Răspunsul vine de 
la sine: cei care se află într-o rezonanţă directă - prin iubirea, sau cel puţin prin 
credinţa lor fermă - cu primul Magnetizator al lumii. Numai ei îşi pot aşeza mâinile 
asupra fraţilor lor bolnavi, vindecându-i de orice boală, în funcţie de iubirea şi de 
credinţa lor. 

Există şi oameni care au o voinţă puternică, deşi nu se află în rezonanţă cu 
Mine, căci voinţa lor este născută din raţiunea lor, nu din inimă. Fiind atât de 
puternici, ei îşi urmează irevocabil voinţa, care se împlineşte de fiecare dată. Dacă 
raţiunea lor porneşte de la anumite cuvinte ale Mele, pe care ei nu le-au înţeles cu 
adevărat, ei pot magnetiza alte persoane. Pacienţii se supun voinţei lor, lucru care le 
întăreşte apoi şi mai ferm credinţa, dar pe aceeaşi bază greşită. Aşa se explică de ce 
magnetizările de astăzi (care sunt în majoritatea lor de acest tip) sunt atât de lente, 
vindecarea rezultând de multe ori nu atât datorită aşezării mâinilor pe capul 
bolnavului, cât datorită remediilor suplimentare prescrise sau datorită credinţei 
pacientului. Cred că ai înţeles din acest răspuns că există fiinţe umane cu o voinţă 
extrem de fermă, care pot, independent de Mine, să realizeze asemenea 
performanţe, pe măsura puterii lor. 

Conform acestui criteriu, sunt foarte puţini aceia care au capacitatea de a 
magnetiza. în schimb, din rândul celor care se află pe calea adevărului şi sunt în 
contact cu Mine, toţi pot face acest lucru. 

'Magnetizator ii cu puteri parţiale' nu pot magnetiza decât anumiţi oameni, 
mai precis pe cei care nu sunt încă suficient de dezvoltaţi spiritual şi care posedă o 
voinţă foarte slabă, sau care nu au chiar nici un fel de voinţă, depinzând întru totul 
de voinţa magnetizatorului. 

După ce ies de sub influenţa acestor oameni cu o voinţă atât de puternică, 
sărmanele persoane magnetizate rămân într-o stare demnă de milă. Dacă pasele 
sunt extrem de puternice, ca într-un fel de supradoză, sufletul bolnavului este silit 
să iasă în afara corpului fizic. De multe ori, el nu mai reuşeşte să se întoarcă în 
corpul său fizic, şi chiar dacă reuşeşte, el găseşte aici un corp de zece ori mai slab 
decât înainte. Pe de altă parte, dacă magnetizatorul s-ar fi limitat doar la câteva 
pase magnetice, după care s-ar fi retras, tratamentul nu ar fi avut nici un efect, 
putând fi comparat cu o declaraţie de dragoste făcută unei fecioare, după care 
bărbatul pleacă şi nu se mai întoarce niciodată la ea. 

în ceea ce îi priveşte pe cei cu o voinţă suficient de puternică, aceştia nu 
pot fi trataţi deloc de către magnetizatori, sau nu intră decât foarte greu în transă. 
Căci orice formă de voinţă îşi are fundamentul în convingerea persoanei respective, 
care poate fi corectă sau greşită. O voinţă care nu se află în contact cu Mine nu are 
cum să respecte integral ordinea Mea perfectă. Atunci când magnetizatorul are de-a 
face cu o altă voinţă suficient de puternică, ce interferează cu a lui, rezultatele 
acţiunii sale pot fi foarte diferite de cele intenţionate, sau chiar opuse, mai ales în 
cazurile în care magnetizatorul are o natură foarte senzuală (născută dintr-o 
posesiune interioară tăcută) sau când pacientul este posedat de spirite malefice. 

Pe de altă parte, atunci când magnetizatorul îşi aşează cu adevărat mâinile 
în Numele Meu, lăsând 'voinţa Mea atotputernică să curgă prin intermediul lor', el 
nu trebuie să facă pase magnetice, ci doar să-şi plaseze mâinile curate pe corpul 
bolnavului în Numele Meu, iar acesta se va vindeca prin simpla sa credinţă. Orice 
om poate face acest lucru dintr-o iubire pură şi cu o credinţă fermă, şi te asigur că 
chiar dacă Lucifer însuşi ar fi cel care posedă victima, el ar fi nevoit să plece pe loc 
în faţa acţiunii sale. Un asemenea magnetizator poate nu numai să îi vindece pe cei 
bolnavi, dar, întru slava Numelui Meu, el poate chiar ridica din morţi. 

Dacă vei analiza cu atenţie cele ce ţi-am spus, vei constata că ţi-am răspuns 
la întrebare. 

în ceea ce priveşte magnetismul prin puterea propriei voinţe, mai am de 
adăugat doar următorul lucru: dacă este realizat cu intenţii bune, atunci el are efecte 
pozitive, deşi foarte slabe, dar dacă este realizat cu intenţii rele, el conduce la 
posesiunea temporară a bolnavului de către un spirit malefic. Magnetismul născut 
din contactul cu Mine, oricât de slab ar fi acesta, le va arăta treptat oamenilor că în 
afara vindecării cu plante mai există şi alte puteri vindecătoare, mult mai eficiente, 
învăţându-i astfel că au un suflet nemuritor şi un spirit nemuritor. De aceea, 
interzicerea acestei forme de terapie de către un stat sau altul nu reprezintă decât o 
absurditate. 

Dacă cineva primeşte această putere de la Mine, el nu ar trebui să se lase 
intimidat de puterile vremelnice ale acestei lumi, ci să creadă cu tărie că se află în 
posesia voinţei Mele atotputernice, fiind capabil să realizeze lucruri extraordinare, 
nu doar să vindece bolnavii. în anumite cazuri de excepţie, el i-ar putea chiar trezi 
din somnul lor de moarte pe cei plecaţi de curând din lumea celor vii. 

La fel cum un artist pleacă din locul în care nu întâlneşte nici un fel de 
apreciere pentru arta sa, cel înzestrat cu graţia Mea ar trebui să facă acelaşi lucru 
acolo unde oamenii îl resping. Căci o asemenea graţie este arta supremă. Oricum, 
dată fiind epoca pe care o trăiţi, cel mai bine ar fi să realizaţi faptele bune în secret, 
fără să vă temeţi însă de orbirea semenilor voştri, care vă vor urmări cu atât mai 
asiduu cu cât nu vă vor înţelege. Dacă voi vă veţi îndrepta în direcţia dimineţii, Eu 
voi direcţiona sunetul paşilor voştri astfel încât atunci când va ajunge la urechile 
acestor oameni orbi, să pară că vine dinspre seară; şi astfel, veţi fi protejaţi de 
persecuţiile lor. 

Meditaţi asupra acestor cuvinte ale Mele şi păstraţi-le în adâncul inimilor 
voastre pline de iubire, până când veţi ajunge să le înţelegeţi pe deplin, adică până 
atunci când ele se vor transforma în fapte. Amin. Cel care v-a transmis aceste 
lucruri a fost Marele Magnetizator Principal. Amin". 



Capitolul 11 

Terapia alopată, homeopatia, helioterapia, hidroterapia şi 
magnetismul 

Gottfried Mayerhofer, 8. 06. 1873 

„Acestea sunt câteva terapii vindecătoare, care pot contracara prin mijloace 
diferite bolile cu care v-aţi împovărat singuri - orbi ce sunteţi - datorită neglijenţei 
voastre, prostiei şi lipsei de auto-disciplină. în afara clasificării de mai sus, mai 
există şi o altă clasificare, mai elevată, a acestor remedii, pe care voi nu o 

cunoaşteţi. Mi-am propus să v-o revelez prin aceste cuvinte, în speranţa că veţi 
înţelege o dată pentru totdeauna cu ce tipuri de remedii operaţi şi de ce apar de 
multe ori efecte adverse celor scontate. 

Am menţionat mai sus termenii tehnici pe care îi folosiţi voi pentru 
anumite terapii vindecătoare şi care au fost preluaţi din diferite limbi străine. Am 
preluat aceşti termeni nu numai pentru a deosebi o metodă de alta, dar şi pentru că 
voi sunteţi familiarizaţi cu ei. Doresc totuşi să vă dau nişte explicaţii de care aveţi 
mare nevoie referitoare la semnificaţia lor reală. întrucât ştiu prea bine cum trebuie 
să Mă port cu voi, am folosit aceşti termeni, conştient că îmi veţi accepta punctul 
de vedere mult mai uşor dacă voi folosi această terminologie. Savanţii şi medicii 
voştri au procedat corect atunci când au dat nume străine sistemelor şi 
descoperirilor lor, preluate îndeosebi din limbile unor naţiuni care nu mai există. 
Deşi spiritul cercetător al savanţilor este orientat în permanenţă către nou, numele 
pe care le aplică ei descoperirilor lor este preluat din limbi care nu mai există, şi 
deci care nu mai pot fi traduse şi schimbate. în acest fel, studiul ştiinţelor devine 
mult mai uşor, indiferent de naţionalitatea studentului. 

Numele latineşti sau greceşti nu fac rău nimănui, dar le sunt foarte 
folositoare studenţilor. Fiind universale, traducerea lor în limba maternă devine 
mult mai uşoară. Mai mult, numele dat într-o limbă veche este de regulă mai scurt 
şi mai simplu decât cel dat într-o limbă modernă. 

Voi proceda şi Eu la fel ca savanţii voştri, dând acestor metode 
vindecătoare nume preluate din limbile vechi, întrucât acestea explică mai bine 
natura şi semnificaţia terapiilor, precum şi de ce sunt ele încununate uneori de 
succes, în timp ce alteori nu sunt. 

Medicii voştri pornesc de la modelul unui organism uman perfect sănătos 
şi trag anumite concluzii referitoare la imperfecţiunile pe care le constată la 
pacient, după care îi prescriu acestuia remediile pe care le consideră necesare 
pentru a-i restaura echilibrul pierdut. La fel şi Eu, pornesc de la principiul 
fundamental al creaţiei Mele, care reprezintă marele organism al vieţii, şi încerc să 
vă demonstrez că cei care acţionează împotriva legilor Mele sunt pedepsiţi. 
Echilibrul perturbat între persoana respectivă şi natura Mea nu poate fi restabilit 
decât prin reîntoarcerea la ordinea Mea. 

Ascultaţi, copiii Mei! Eu am creat lumea materială şi am stabilit marile legi 
fundamentale pentru susţinerea, transformarea şi reînnoirea fiinţelor umane, 
precum şi a întregii creaţii. Toate fiinţele vii trebuie să evolueze către o 
spiritualizare din ce în ce mai mare. Oriunde există lumină, trebuie să existe şi 
umbră; oriunde există bine, trebuie să existe şi contrariul binelui, adică răul; 
oriunde există ordine, trebuie să existe şi impulsul către dezordine; oriunde există 
legi, trebuie să existe şi tentaţia pentru încălcarea lor. 

Numai în acest fel poate evolua materia, al cărei fundament interior este 
spiritul pur. Prin evoluţia materiei inferioare şi transformarea ei în materie 
superioară, legile cosmice ajung să înlocuiască liberul arbitru. Aşa se explică de ce 
trebuie să existe păcat împotriva legilor, bătălia şi lupta între lumină şi umbră, între 
bine şi rău, între adevăr şi minciună, pentru ca fiinţele vii să se poată transforma şi 
să poată astfel evolua către perfecţiune. în acest fel, ele îşi pot purifica partea 
spirituală prin intermediul materiei, revenind în cele din urmă la sursa din care s-au 
născut. Evoluţia nu este altceva decât o cale a auto-examinării şi purificării de sine, 
până la atingerea scopului final. Aşa se explică de ce a fost creată lumea materială. 

Cred că aţi înţeles deja că orice păcat împotriva legilor mele primordiale se 
traduce prin 'boală', adică printr-un dezechilibru la nivelul ordinii juste. Acest 
dezechilibru poate fi provocat de propria vinovăţie, dar şi de vinovăţia altor 
persoane, şi are drept consecinţă anumite schimbări condiţionale şi voluntare în 
structura organică a fiinţelor. Căci din această perspectivă, 'a fi bolnav' (chiar dacă 
este vorba de o simplă piatră) înseamnă ieşirea din ordinea primordială şi intrarea 
în relaţie cu alte fiinţe (sau obiecte), dând astfel naştere unor schimbări necesare, 
întregul proces este determinat de anumite influenţe spirituale interioare, dar şi de 
anumite influenţe materiale exterioare, conducând în final la disoluţia situaţiei 
existente, adică la schimbare. Nimeni şi nimic nu poate rămâne aşa cum a fost 
creat, căci legea schimbării începe să-şi exercite influenţa chiar din primul minut al 
creaţiei, chiar dacă este vorba de o simplă piatră (acelaşi lucru este valabil şi pentru 
creaturile vii, care încep să se lupte pe viaţă şi pe moarte unele cu altele, încă din 
primul moment când încep să respire). 

Din acest motiv, bolile (sau dezechilibrele proceselor naturale) pot fi 
divizate în grupe, unele fiind necesare, iar altele condiţionale, sau altfel spus, 
voluntare şi involuntare. La fel stau lucrurile şi în cazul oamenilor. Moartea, care 
nu este altceva decât o tranziţie de la o stare la alta, reprezintă încheierea acestui 
proces de transformare a fiinţei născute, fiind o 'schimbare permanentă'. 

După ce am înţeles mai bine semnificaţia termenilor de 'sănătate' şi 
'boală', ceea ce mai rămâne de explicat este cât de justificate sunt bolile pentru 
organismele aflate în transformare, adică de ce apar ele în anumite cazuri, în timp 
ce în altele nu apar deloc. 

Aşa cum am menţionat anterior, tot ceea ce există este supus unei puternice 
tendinţe către schimbare, disoluţie şi spiritualizare. 

Conform structurii sale interioare, orice fiinţă dispune de o anumită 
vitalitate necesară, pentru ca influenţele distructive ale lumii exterioare să nu îşi 
atingă prea rapid scopul, iar procesele de transformare şi disoluţie să se petreacă 
gradat, în funcţie de legile vârstei şi ale dezvoltării. 

De aceea, perioadele de transformare şi de boală sunt întotdeauna 
echilibrate de alte perioade, de reînnoire a vitalităţii, atât timp cât este necesar câtă 
vreme obiectul sau fiinţa respectivă - din marele lanţ al creaţiei - nu şi-a îndeplinit 
încă scopul pentru care a fost creat. 

Accelerarea acestui proces prin greşeli artificiale care încalcă legile 
primordiale ale naturii conduce la declanşarea bolii propriu-zise, adică la pedeapsa 
vizibilă pentru încălcarea legilor universale. 

Omul, care este ultima verigă din lanţul creaţiei pe planeta pământ, este 
înzestrat cu un liber arbitru, datorită căruia poate face orice doreşte. Sub impulsul 
puterii sale spirituale şi al pasiunilor sale materiale, această fiinţă liberă devastează 
suprafaţa pământului, în căutarea comorilor interioare ale acestuia. în acest fel, 
pământul însuşi se îmbolnăveşte, fiind nevoit să îşi schimbe componentele, fie ele 
grosiere sau subtile (n.n. textual: ponderabile sau imponderabile). Schimbările 
pământului îi vor afecta în mod necesar şi pe locuitorii acestuia, accelerând 
declanşarea bolilor şi impulsionându-i din ce în ce mai departe pe calea procesului 
de disoluţie şi transformare. Astfel se declanşează bolile vizibile în lumea vegetală, 
animală şi umană. 

Pentru a reface aceste dezechilibre numite 'boli', încă din cele mai vechi 
timpuri fiinţele umane au descoperit remedii vindecătoare, menite să refacă ceea ce 
au stricat ei înşişi, 'sănătatea' lor! 

în timpurile de demult, cu cât oamenii trăiau mai mult în conformitate cu 
marele plan al creaţiei, cu atât mai puţin se îmbolnăveau. Cu cât se îndepărtau mai 
puţin de legile naturii care li s-au dat pentru a-şi împlini misiunea pe pământ, cu 
atât mai uşor le era să înceapă să-şi îndeplinească misiunea spirituală. Oamenii 
trăiau în armonie cu natura, iar organismele lor nu cunoşteau decât un singur 
dezechilibru, conform cu legea, care făcea ca din cauza nefolosirii organelor să se 
producă moartea fizică, căci toate celelalte influenţe erau reechilibrate prin aportul 
zilnic de vitalitate. 

Pe măsură ce s-au distanţat de această cale, au început să se producă tot 
felul de evenimente care le puneau în pericol sănătatea. Cu cât se îndepărtau mai 
mult de legile primordiale, cu atât mai puţin eficiente se dovedeau remediile 
simple, naturale, pentru refacerea sănătăţii lor. De aceea, ei s-au văzut nevoiţi să 
caute remedii din ce în ce mai puternice, căci cele simple nu mai erau eficiente. în 
acest fel, vieţile oamenilor au început să se scurteze, iar sănătatea lor s-a deteriorat, 
multiplicându-le suferinţele. Aşa se face că astăzi foarte puţini oameni mai au 
cunoştinţele vindecătoare pe care cei de demult le aveau în mod natural. Numai cei 
care îşi consacră în întregime viaţa acestei arte mai pot dobândi această cunoaştere. 

în mod natural, prima şi cea mai uşoară metodă de vindecare consta în 
căutarea remediului pornind de la factorul care a cauzat îmbolnăvirea. Şi întrucât 
primii oameni au început să se îmbolnăvească din cauza consumului iraţional de 
alimente şi de băutură, remediile au început să fie căutate în zona alimentaţiei. 

Aşa s-a născut terapia alopată, sau, aşa cum prefer să-i spun Eu: 'arta 
vindecării cu ajutorul materiei'. întrucât materia era aceea care i-a îmbolnăvit pe 
oameni, aceştia au căutat să se vindece tot cu ajutorul ei, cu atât mai mult cu cât 
oamenii înşişi deveniseră materie (căpătaseră un corp fizic). De aceea, această 
metodă vindecătoare era cea mai potrivită pentru organismul fizic. Şi oamenii au 
început să îşi restabilească echilibrul fizic, dar numai pentru a şi-1 ruina apoi din 
nou (în acele zile, recunoaşterea naturii plantelor era încă foarte imprecisă). 
Această metodă de vindecare a rămas până în zilele noastre cea mai răspândită pe 
pământ, fiind cea mai eficientă la ora actuală deopotrivă pentru medici şi pentru 
pacienţi. 

Cu cât oamenii se scufundau în materialism, cu atât mai complicat devenea 
modul lor de viaţă şi cu atât mai dificilă era restabilirea echilibrului pierdut cu 
ajutorul remediilor cunoscute. Ei au început să apeleze astfel la otrăvuri, căci 
plantele, aceste remedii delicate, nu mai erau suficiente pentru a-i ajuta pe oamenii 
aflaţi în căutarea unor plăceri din ce în ce mai mari. La ora actuală, noile otrăvuri 
trebuie să facă ceea ce extractele delicate din plante nu mai reuşesc. 

Din păcate, mulţi pacienţi au ajuns să moară astăzi din cauza 
medicamentelor alopate, care vindecă un rău, dar îl înlocuiesc cu alte zece rele în 
corpul suferindului. Mai mult, noile boli devin din ce în ce mai virulente, astfel că 
nu este de mirare că durata de viaţă a oamenilor se află într-un declin accentuat, 
devenind din ce în ce mai scurtă, lucru care nu este de natură decât să-i slăbească şi 
mai mult pe urmaşii actualilor părinţi. 

Dacă acest declin material ar continua, el ar conduce la dispariţia totală a 
umanităţii; de aceea, din compasiune, am preferat să iluminez câţiva oameni, care 
au creat alte metode de vindecare, care nu distrug organismul material, influenţând 
mai degrabă sufletul. în acest fel, trezind puterea sufletului, aceste remedii pot 
restaura din nou echilibrul organismului fizic. 

Această metodă de vindecare se numeşte homeopatie, sau după cum prefer 
să-i spun Eu: 'arta vindecării cu ajutorul sufletului'. în acest caz, cel care 
efectuează vindecarea este sufletul, care este activat cu ajutorul unor agenţi în 
cantităţi infinitezimale, care ar deveni toxici în doze mai mari. Cum? Simplu, căci 
în natura Mea nu există nimic dăunător. Remediile nu devin dăunătoare decât dacă 
sunt administrate incorect sau dacă sunt folosite în cantităţi şi calităţi nepotrivite. 
Aşa se face că ele pot fi benefice sau dăunătoare. 

Iată, de pildă, dacă este băută în cantitatea corectă, apa nu este dăunătoare. 
Dacă este însă băută în exces, ea poate conduce chiar la moarte. Acelaşi principiu 
se aplică tuturor lucrurilor. 

în homeopatie, nu materia reprezintă principiul activ al remediului, ci 
spiritualitatea ei. Această spiritualitate nu este foarte diferită de substanţele din care 
sunt alcătuite sufletele oamenilor şi ale animalelor. Astfel, dacă o boală conduce la 
un dezechilibru la acest nivel subtil, remediul homeopatic poate restabili ordinea 
corectă. 

Dacă medicii alopaţi ar fi ceva mai atenţi, ei şi-ar da repede seama care din 
metodele lor de tratament sunt dăunătoare pentru organismul uman, văzând efectele 
remediilor homeopate. Din păcate, aceşti 'doctori' sunt foarte geloşi unii pe ceilalţi, 
refuzând orice fel de contrazicere din partea altor confraţi, astfel încât nici chiar 
propriile Mele mustrări nu le-ar putea clinti părerile. 

Homeopatia restabileşte echilibrul energetic al sufletului. Ea realizează la 
nivel astral ceea ce face la nivel fizic ştiinţa medicală alopată. 

Foarte apropiată de homeopatie este şi helioterapia, sau 'arta vindecării 
cu ajutorul soarelui'. Această terapie restaurează echilibrul în organismul uman 
cu ajutorul razelor solare, fie înmagazinate deja în materie, fie direct, prin 
expunerea organismului bolnav la razele soarelui. în continuare, voi descrie puţin 
mai detaliat această metodă de vindecare, întrucât este bine să cunoaşteţi nu numai 
cauzele, ci şi efectele lor. în plus, există oameni care nu au auzit niciodată de 
această metodă terapeutică şi care ar putea fi vindecaţi cu uşurinţă prin intermediul 
ei. 

Soarele este un generator de lumină, şi după cum se ştie, lumina este sursa 
oricărei forme de viaţă. Fără căldura şi lumina soarelui, pământul nu ar putea 
exista, la fel ca şi celelalte planete din sistemul solar! De vreme ce soarele susţine 
întregul sistem solar, este limpede că el trebuie să dispună de o putere de prezervare 
a vieţii. El remediază defectele, căci soarele, la fel ca şi corpurile cereşti care îi sunt 
subordonate, reprezintă o împlinire a ordinii Mele ca lege supremă a universului, 
astfel încât nici o fiinţă din acest sistem nu poate exista decât în cadrul sistemului 
solar. 

Soarele are puterea de a echilibra toate tulburările, iar dacă există vreo 
deficienţă, de a umple golul cu ceea ce lipseşte. De aceea, Cura Solară este una 
dintre cele mai simple, dar mai eficiente remedii, căci, la fel ca şi homeopatia, 

acţionează la nivelul sufletului, pe care îl reechilibrează cu ajutorul unor Elemente 
ale Creaţiei simple şi spirituale. 

Mii de remedii alopate pot fi înlocuite cu cantităţi infinitezimale de 
substanţe homeopatice, iar cura solară simplifică şi mai mult lucrurile, ceea ce 
reprezintă o dovadă a faptului că marele Meu univers are la bază un număr foarte 
mic de legi fundamentale. Cu cât omul devine mai spiritual, apropiindu-se astfel de 
împărăţia din care s-a născut, cu atât mai mic este numărul de remedii de care are el 
nevoie pentru a-şi reechilibra organismul. Un suflet sănătos într-un trup sănătos 
reprezintă o laudă şi o dovadă de recunoştinţă la adresa Creatorului, căci el nu face 
altceva decât să avanseze înainte şi ascendent. 

După helioterapie urmează hidroterapia, sau 'cura prin apă'. în timp ce 
cura solară acţionează asupra bolilor prin intermediul luminii, cea cu apă îşi 
datorează efectele vindecătoare unei lumini concentrate, adică unei atmosfere 
condensate, acţionând îndeosebi asupra suprafeţei corpului, şi abia apoi asupra 
structurii interne a acestuia. Rezultatele obţinute prin cura solară cu ajutorul 
eterului lumesc, sau al luminii solare, pot fi obţinute prin cura cu apă cu ajutorul 
elementelor sufletului pământului, care, fiind mama voastră, a tuturor, posedă în 
apa sa toate elementele din care este alcătuită viaţa, încă din cele mai vechi timpuri, 
în plus, el are o anumită putere creatoare, căci pământul solid s-a născut din apă, 
fiind hrănit şi susţinut şi astăzi de mama sa plină de iubire. 

Voi, oamenii, sunteţi nişte Copii ai Pământului, ceea ce explică de ce 
pământul are o anumită influenţă fizică asupra voastră (la fel cum şi voi aveţi o 
anumită influenţă asupra lui). Aşa se face că apa are o influenţă benefică asupra 
organelor voastre! De altfel, organismul vostru este alcătuit pe trei sferturi (şi chiar 
mai mult) din apă; forţele creatoare, spirituale, ale acestui element, acţionează prin 
piele asupra organelor interne. La fel cum apa modelează pământul, dându-i 
întreaga sa frumuseţe şi splendoare, ea vă revigorează şi pe voi, interior şi exterior, 
ajutându-vă să vă menţineţi un înveliş sănătos pentru sufletul vostru. Cele două 
terapii (solară şi cu apă) sunt alternative, având deopotrivă efecte benefice, de mai 
lungă sau de mai scurtă durată. 

Să trecem acum la cea mai rafinată şi mai eficientă metodă de vindecare, 
care demonstrează faptul că toate lucrurile sunt unite între ele. Atunci când toate 
condiţiile sunt îndeplinite, ea nu poate cauza răul, având numai efecte benefice. 

Această metodă de vindecare este terapia magnetică, cunoscută şi ca 
magnetism animal sau fizic. 

Ascultaţi, copiii Mei, orice lucru are o anumită sferă în cadrul căreia îşi 
poate manifesta puterile asupra celorlalte lucruri. Această sferă reprezintă propria 
sa atmosferă, care îl înconjoară, ca un fel de cerc de aburi. Această sferă de aburi îi 
permite obiectului să se delimiteze de obiectele înconjurătoare, dar îl şi uneşte cu 
celelalte lucruri. Ea are o anumită influenţă asupra celorlalte fiinţe vii, dar şi asupra 
obiectelor moarte. Dacă înconjoară un obiect anorganic, ea nu dispune de voinţă. 
Sfera obiectelor organice are însă o anumită voinţă (mai mare sau mai mică), fiind 
purtată conştient, amplificată sau diminuată. Oamenii dispun şi ei de o asemenea 
sferă vitală, cu care intră în contact cu ceilalţi oameni şi cu mediul înconjurător. 

Această atmosferă a fost folosită din cele mai vechi timpuri ca remediu 
vindecător. Mulţi oameni s-au folosit de această metodă, unii chiar au abuzat de ea, 
fără să înţeleagă prea clar ce fac şi la ce efecte poate conduce ea. Cunoscută ca 

'magnetism animal' sau 'fizic', această metodă nu înseamnă altceva decât un 
transfer energetic dinspre atmosfera vitală a vindecătorului către cea a bolnavului, 
prin intermediul puterii voinţei. Folosită inconştient, ea poate fi vindecătoare sau 
otrăvitoare. 

Această metodă foloseşte substanţele cele mai subtile şi mai imponderabile 
ale creaţiei acestei lumi. Nimeni nu se poate sustrage influenţei acestei sfere, în 
care trăiesc şi se mişcă toate fiinţele vii. Deşi este o influenţă de tip spiritual, ea 
foloseşte substanţe fizice extrem de subtile, care se pot substitui între ele (dacă 
lipseşte una dintre ele, o alta o poate înlocui). 

După Magnetismul Animal urmează, la mică distanţă, magnetismul 
animistic, sau al sufletului. Acesta se referă la Puterea Sufletului de a influenţa un 
alt suflet, dar şi de a intra în rezonanţă cu anumite stări psihice sau mentale, astfel 
încât să se vindece singur. 

Această metodă de vindecare nu mai reprezintă o influenţă fizică sau 
materială, ci se referă la puterea cea mai înaltă şi mai spirituală de care dispune 
sufletul, mai precis la scânteia sa divină. Această scânteie trebuie mai întâi revelată 
(în sufletul celui tratat), pentru a revărsa apoi asupra sufletului (celui suferind) 
puterea de a slăbi coarda care îl leagă de corpul fizic şi de a-i deschide ochiul 
spiritual, pentru a vedea singur stricăciunile care au fost produse organismului. în 
acest fel, sufletul devine propriul său medic, chiar şi în cazurile în care alţi medici 
nu l-au putut trata. Această metodă de vindecare înlătură orice bariere care leagă 
medicul de eul său, de rădăcinile şi de produsele sale. în asemenea condiţii, timpul 
şi spaţiul dispar, dizolvându-se în eternitate. în această lume nu mai domneşte 
întunericul, ci numai lumina, deopotrivă în interiorul şi în exteriorul corpului fizic. 
Sufletul îşi recunoaşte aici spiritul, dar şi trupul, legătura lui cu regatul spiritual, 
inclusiv cu Mine, unicul Creator şi Părinte preaplin de iubire! 

Ca să poată ajunge să vindece în această manieră, oamenii ar trebui mai 
întâi să se trezească din orbirea lor. Metoda este foarte dificil de atins, căci ea 
presupune un standard spiritual foarte înalt. 

Vindecătorul ar trebui să fie mai presus de orice o fiinţă extrem de nobilă, 
pentru ca - lucrând cu aceste puteri - să poată trezi cu ajutorul lor aceeaşi nobleţe 
sufletească şi în pacienţii lor. Din păcate, există foarte puţini oameni de o asemenea 
nobleţe sufletească, ceea ce explică de ce ei nu pot trezi un sentiment comparabil 
nici în semenii lor. 

Aşa se explică de ce metoda nu este folosită astăzi decât foarte rar, dar şi 
dezamăgirile care apar în cazul celor care o folosesc în mod greşit şi abuziv. 

în sine, vindecarea este foarte simplă, dar înainte ca ea să se poată produce 
este necesar ca vindecătorul să fi atins un grad foarte înalt de dezvoltare spirituală, 
pentru ca toate elementele naturii să-i stea la îndemână. într-adevăr, această 'a doua 
naştere' nu este deloc uşoară. Când ea se produce totuşi, putem vorbi de ultima 
formă de magnetism, cea mai înaltă între toate, şi anume magnetismul divin, în 
care Eu însumi îmi întind mâna asupra celui bolnav, vindecându-1 cu un cuvânt, cu 
un gând, dar numai atunci când intenţiile magnetizatorului sunt foarte pure şi când 
el îmi cere acest lucru, căci vindecarea face parte din planul Meu divin. 

Vindecarea în Numele Meu reprezintă cea mai simplă, mai înaltă şi mai 
eficientă formă de vindecare, căci ea presupune un suflet extrem de pur, o credinţă 

desăvârşită şi o mare aspiraţie, care să ridice sufletul din sfera pământului, până 
aproape de Mine. 

Numai în asemenea cazuri devine posibil un asemenea magnetism divin, cu 
excepţia situaţiilor în care Eu însumi aşez în inima unei persoane puterea de a 
vindeca prin punerea mâinilor în Numele Meu. 

Vă spuneam odată că 'dacă doriţi cu adevărat, muntele se va ridica şi se va 
arunca în mare'. Iată ce am vrut să spun atunci: atunci când un om se uneşte cu 
voinţa Mea, astfel încât voinţa sa să nu se mai opună niciodată voinţei Mele, 
planurilor Mele divine, acel om va putea realiza tot ceea ce pot realiza Eu, şi toate 
elementele naturii îl vor asculta. Evident, pentru un asemenea om, vindecarea va fi 
un lucru foarte uşor. Este nevoie însă de o perioadă foarte îndelungată pentru ca un 
suflet să atingă acest nivel, prin credinţă şi trezire spirituală (dar mai presus de 
toate, prin iubire, smerenie şi compasiune). 

Cei care nu sunt înclinaţi către lucrurile lumeşti pot controla elementele. 
Pentru a realiza însă ceva împreună cu Mine este necesară o credinţă totală, fără 
jumătăţi de măsură. Această ultimă metodă de vindecare, cea mai înaltă dintre 
toate, presupune mult mai multe decât aţi putea crede. Numai o credinţă precum 
cea pe care a avut-o Enoh în Mine - lucru foarte greu de obţinut - îi poate permite 
omului să o manifeste. 

Aspiraţi către ea, dar nu Mi-o cereţi până când nu v-o dăruiesc Eu, căci nu 
ştiţi ce cereţi, întrucât nu vă daţi seama de responsabilitatea acestei puteri; de aceea, 
Eu nu pot să v-o dăruiesc, cu toate bunele voastre intenţii. 

în general vorbind, nu mai urmăriţi circumstanţele extraordinare! Ele nu 
sunt întotdeauna ce par să fie. Cu cât omul este înzestrat cu mai multă putere, cu 
atât mai mare este discernământul lui între cele pământeşti şi cele spirituale, pentru 
ca el să poată fi eficient în circumstanţele în care l-am aşezat Eu. Poziţia lui în 
această lume devine mai dificilă, căci cu cât tentaţia este mai mare, cu atât mai de 
sus poate veni căderea. 

Aşadar, terapia alopată, homeopatia, helioterapia, hidroterapia, 
magnetismul fizic, cel animistic (sufletesc) şi cel divin, nu sunt altceva decât trepte 
către cea mai înaltă formă de cunoaştere. Aceasta este calea ascendentă a ştiinţei 
atunci când umanitatea, în ansamblul ei, şi fiinţa umană, privită individual, se 
ridică de la materie către suflet, apoi de la suflet către spirit, până la conştiinţa 
supremă, adică la Mine. 

La fel stau lucrurile în întreaga Mea creaţie, inclusiv cu fiinţele umane din 
planul astral-spiritual. Omul trebuie să se elibereze mai întâi din învelişul grosier al 
materiei şi să ascensioneze către viaţa sufletului, unde eforturile sale vor fi 
răsplătite. Atunci când sufletul s-a spiritualizat (apropiindu-se din ce în ce mai mult 
de spirit), atributele sale devin extinse, astfel încât el poate face lucruri pe care 
omul obişnuit le consideră miracole, lucru explicabil prin faptul că el nu cunoaşte 
legile spirituale ale creaţiei. El nu va înţelege niciodată că toate lumile au fost 
create prin voinţa Mea, prin acel 'Facă-se!', iar această putere există în inima 
fiecărui om, într-o stare latentă. 

Pentru a deveni conştient de această putere, legea îi impune omului o mare 
căinţă şi o mare purificare, pentru ca Eu, Cel Pur, să pot intra în fuziune cu sufletul 
lui, manifestându-Mi puterea prin intermediul lui. 

Aşa cum aceste metode de vindecare avansează pas cu pas, găsindu-şi 
forma supremă de manifestare în Mine, la fel şi voi, oamenii, trebuie să 
ascensionaţi treaptă după treaptă, extinzându-vă astfel orizontul spiritual. La fel ca 
în cazul unei ascensiuni într-un balon cu aer cald, pe măsură ce vă veţi înălţa, veţi 
înţelege din ce în ce mai bine lumea de sub voi, având o perspectivă din ce în ce 
mai clară asupra ei, şi veţi zâmbi în faţa concepţiilor limitate pe care le-aţi avut 
anterior. 

De aceea vi s-a dat această nouă revelaţie: pentru a vă conduce cu un pas 
mai departe, pentru ca lumea să se aştearnă la picioarele voastre, la fel ca atunci 
când respiraţi atmosfera înaltă a unei culmi muntoase. Cu cât îmi veţi simţi mai 
mult apropierea, cu atât mai eficienţi veţi deveni ca lucrători în viile Mele! 

De aceea, dacă doriţi să ajungeţi să-i vindecaţi pe alţii, renunţaţi la copilării 
şi începeţi prin a vă purifica şi prin a vă vindeca pe voi înşivă! 

Eu, Tatăl vostru, vă vorbesc vouă, cei pe care îi iubesc atât de mult şi de 
dragul cărora îmi consacru atât de mult timp, pentru a vă explica în cuvinte multe şi 
sofisticate cât de simple şi de elementare sunt în realitate legile naturii, la fel cum 
Eu însumi sunt foarte simplu. Pe lângă cuvintele Mele, creaţia Mea vă vorbeşte în 
permanenţă, învăţându-vă legea fundamentală, care este iubirea şi numai iubirea! 
Amin". 



Capitolul 12 
Cura solară 

Jakob Lorber, 1851-1852 

Toate puterile vindecătoare îşi au originea în lumina solară, care trezeşte 
prin radiaţia ei efectele vitalizante ale aerului, apei şi celorlalte elemente naturiste, 
învăţăturile revelate în lucrarea lui Lorber, Puterea vindecătoare a soarelui, indică 
mai multe maniere prin care energia soarelui este absorbită de elementele din 
regatul mineral, vegetal şi animal. Astfel energizate, aceste substanţe devin 
excelente remedii vindecătoare pentru diferite boli grave. Aceeaşi lucrare explică 
detaliat cum trebuie administrate aceste substanţe îmbogăţite cu o energie spiritual- 
sufletească. 

Potrivit învăţăturilor spirituale, toate bolile sunt provocate de anumite 
slăbiciuni ale sufletului uman. întrucât toate puterile sufletului sunt conţinute de 
spiritele pure ale soarelui, nu este dificil ca sufletul să preia toate elementele de 
care are nevoie pentru a-şi restabili echilibrul la nivelul nervilor spirituali, iar apoi 
la nivelul nervilor fizici şi al sângelui. Remediile solare sunt foarte concentrate. 
Prin administrarea lor, energiile acumulate în ele operează direct asupra 
elementelor din sufletul uman, fortificându-le. Odată cu ajutorul primit pe această 
cale, sufletul începe imediat procesul de vindecare fizică, conducând în cel mai 
scurt timp - dacă sunt respectate toate condiţiile - la o recuperare completă. Chiar 
şi rănile exterioare ale trupului pot fi vindecate în cel mai scurt timp prin 
administrarea corectă a remediilor corespunzătoare. 

Procedurile de obţinere a acestor remedii solare şi administrarea lor 
presupun o mare atenţie şi precizie. Nu ne-am propus însă în lucrarea de faţă să 
intrăm în asemenea amănunte. 

Capitolul 13 

Metoda cea mai naturală de vindecare 

Marea Evanghelie a lui Ioan, 111/12 (8) 

„Eu sunt Mântuitorul! Cum este posibil?, se întreabă fiinţele umane moarte 
şi oarbe, la fel ca o piatră. Eu vă răspund: Eu nu vindec trupul nimănui, dar dacă 
sufletul nu este prea prins în cătuşele cărnii, Eu îl eliberez şi trezesc, pe cât este 
posibil, spiritul dinlăuntrul lui. Spiritul fortifică pe loc sufletul, care devine astfel 
eliberat, putând să vindece într-o clipă toate bolile trupului, restabilind echilibrul 
acestuia. 

Acesta pare un miracol, dar în realitate nu este altceva decât metoda cea 
mai naturală de vindecare a trupului! 

Cine are, poate dărui; cine nu are, nu are nimic de oferit. Cine dispune de 
un suflet viu, care trăieşte în armonie cu spiritul şi cu ordinea divină dinlăuntrul lui, 
poate elibera şi sufletul fratelui său. Dacă sufletul acestuia nu este prea îngropat în 
carne (nu s-a identificat complet cu aceasta), el va putea fi trezit, vindecând apoi 
singur trupul bolnav. Dar dacă medicul însuşi are sufletul bolnav, mai mult mort 
decât viu, cum i-ar putea oferi el altui suflet ceea ce îi lipseşte lui însuşi?" 



Capitolul 14 

Vindecarea cu ajutorul plantelor 

Marea Evanghelie a lui Ioan, 1/89 

Domnul. „Au trecut două zile, pe care le-am petrecut în discuţii fructuoase 
şi în care am primit numeroase vizite din partea locuitorilor acestui mic orăşel. O 
parte din bolnavii de aici au fost vindecaţi prin punerea mâinilor pe trupul lor. Iar 
Eu l-am învăţat pe un medic sincer - care nu putea înţelege totuşi cum ar putea fi 
vindecaţi bolnavii prin plasarea mâinilor pe trupul lor - cum poate vindeca bolile 
cu ajutorul câtorva plante, ale căror proprietăţi i le-am explicat, astfel încât el a 
căpătat mai târziu o mare reputaţie ca vindecător". 



Capitolul 15 

Urcaţi-vă cu bucurie pe munţi 

Pământul şi luna, cap. 29 

„Spiritele pure (din cea mai înaltă regiune a atmosferei) coboară frecvent în 
regiunea de mijloc, iar uneori chiar până în regiunea inferioară. Pe pământ există 
asemenea locuri frecventate de ele, situate la mare înălţime, în munţi acoperiţi cu 
zăpadă şi cu gheaţă. De aceea, aceste locuri au nişte proprietăţi aproape magice, 
trezind în oamenii care le vizitează sentimente de mare fericire şi o stare de calm 
mental. 

Cei care se simt melancolici sau foarte agitaţi ar trebui să se urce în 
Numele Meu pe aceste înălţimi, sau cel puţin să se apropie pe cât posibil de ele, iar 
inima lor va fi pe loc alinată de un balsam vindecător. 

în timp ce în regiunile inferioare (n.n. adică în văi sau la câmpie) starea de 
spirit devine cu uşurinţă morocănoasă, depresivă şi greu de suportat, ea poate fi 

transformată în bună dispoziţie prin ascensiunea pe munţii înalţi. Mulţi dintre cei 
care vor proceda astfel vor fi tentaţi să spună: 'Doamne, aceasta este casa mea!', 
dar Eu le voi răspunde: 'încă nu a sosit timpul ca tu să te stabileşti aici!' 

Asta nu Mă împiedică să vă sfătuiesc: 'Urcaţi cu bucurie munţii! Când am 
păşit în Persoană pe acest pământ, am urcat Eu însumi de multe ori pe munţi. 
Transfigurarea Mea divină s-a produs chiar pe unul dintre ei; pe un alt munte, l-am 
alungat pe Marele Amăgitor; pe un altul, am predicat despre împărăţia lui 
Dumnezeu; şi tot pe un munte am fost crucificat! ' 

De aceea, ar trebui să iubiţi ascensiunile pe munţi, căci nu numai spiritul, 
dar şi trupul are de câştigat în aceste locuri sacre, mai mult decât ar putea-o face în 
o sută de temple!" 



Capitolul 16 

Vindecarea spirituală de departe 

Marea Evanghelie a lui Ioan, IV/40 

Domnul: „Trupul fizic trebuie spălat cu apă, iar sufletul trebuie purificat 
printr-o voinţă fermă, orientată către bine şi către Dumnezeu. La fel cum apa 
proaspătă fortifică membrele trupului, voinţa fermă şi orientată către Dumnezeu 
fortifică sufletul şi inima. 

Sufletele astfel întărite îşi pot plasa mâinile, în Numele Meu, pe trupul 
celui bolnav, iar acesta se va vindeca, chiar dacă procesul are loc în plan mental, de 
la mare distanţă. 

Cei care au încă o inimă slabă pot folosi pasele magnetice, uşurând 
considerabil suferinţele bolnavului. Pacientul va cădea astfel într-un somn extatic 
(în transă), rostind cu voce tare remediile de care are nevoie pentru a se vindeca. 
După ce se trezeşte din transă, el trebuie să respecte cu stricteţe indicaţiile primite, 
care îi vor permite să se însănătoşească, după o anumită perioadă de timp. Această 
metodă nu este însă la fel de rapidă ca şi cea pur spirituală, prin aplicarea mâinilor 
binecuvântate ale unei fiinţe perfect pure, când vindecarea se produce practic 
instantaneu". 



Capitolul 17 

Vindecarea în timpul somnului extatic 

Marea Evanghelie a lui Ioan, IV/40 

Domnul: „Când veţi atinge un nivel de evoluţie spirituală suficient de înalt, 
este posibil ca cel asupra căruia vă veţi aşeza mâinile, cu o credinţă fermă şi cu o 
voinţă puternică, să capete o clarviziune limitată. Aflat în această stare, el va putea 
indica remediul de care are nevoie, care îl poate conduce (dar numai prin 
respectarea cu stricteţe a indicaţiilor primite) la vindecarea completă. Au existat şi 
cazuri în care aceste indicaţii nu au fost respectate cu stricteţe, conducând la 
rezultate opuse celor aşteptate. Dacă indicaţiile sunt respectate, vindecarea 
completă este absolut garantată. 

Atunci când un om supus acestui tratament intră în transă, el nu trebuie 
deranjat din somnul său profetic, şi nu trebuie să i se pună întrebări inutile (în afara 
celor legate de boala sa). 

Cel care îşi plasează mâinile asupra unui bolnav trebuie să facă acest lucru 
în Numele Meu, căci în caz contrar tratamentul nu va conduce la rezultatele 
scontate. El are nevoie de o credinţă fermă, de nezdruncinat, dar şi de o voinţă la 
fel de puternică, de neclintit. Concentrarea trebuie făcută în inimă şi trebuie să aibă 
la bază o iubire pură pentru aproapele său, până când această putere a iubirii va 
începe să curgă prin palmele şi prin degetele sale, alinând ca nişte picături de rouă 
nervii celui bolnav, fiind de multe ori capabilă să stopeze chiar şi cele mai mari 
dureri. 

Mai trebuie să ştiţi că este mult mai greu să ajuţi un bărbat să intre în 
transă, decât o femeie! în anumite cazuri, bărbatul poate fi adormit de către o 
femeie, dar ea trebuie să fie extrem de pioasă şi de pură, pentru a fi ajutată de 
îngerul invizibil care îi stă alături, invocat de rugăciunea ei". 



Capitolul 18 

Inducerea somnului extatic 

Marea Evanghelie a lui Ioan, IV/41 

Domnul: „Pentru a putea vedea în practică efectele unui asemenea somn 
extatic, voi dispune să fie adus aici un om ignorant şi rău din Caesarea Philippi. 
Unul dintre voi îl va trata, şi veţi constata astfel cum până şi un asemenea om 
decăzut poate avea acces la înţelepciune în timpul somnului extatic. 

După ce se va trezi, el va redeveni însă la fel de ignorant şi de rău ca şi 
înainte. Va trebui să facem tot ce ne stă în puteri, în maniera cea mai naturală, 
pentru a-1 inspira - atât cât este posibil - să capete o viziune mai elevată asupra lui 
Dumnezeu şi a oamenilor. . . Cel care va realiza tratamentul va fi Zinka, întrucât el 
este cel mai bine înzestrat dintre voi pentru acest scop. înainte de a începe, Eu îmi 
voi aşeza mâinile pe trupul lui Zinka, pentru ca el să dobândească o putere şi mai 
mare, astfel încât tratamentul lui să fie încununat de succes". 

Zinka a înaintat şi a spus: „Cum aş putea să realizez eu un asemenea 
tratament, de vreme ce nu sunt deloc familiarizat cu el?" 

Domnul i-a răspuns: „Plasează-ţi mâna dreaptă pe fruntea lui şi mâna 
stângă pe partea de sus a stomacului (plexul solar). El va cădea foarte repede în 
somnul de care am vorbit şi va începe să vorbească, deşi cu o voce ceva mai slabă 
decât în mod normal! Dacă doreşti să-1 trezeşti, tot ce ai de făcut este să inversezi 
ordinea mâinilor, păstrându-le încă câteva momente pe trupul lui. El se va trezi 
foarte repede, după care îţi vei lua mâinile de pe el, şi tratamentul va fi încheiat!" 



Capitolul 19 

Tratamentul melancoliei şi al depresiei 

IdaKling, 12.06.1894 

„Copilul meu, scrie câteva rânduri pentru sora ta suferindă, care aşteaptă 
un ajutor din partea Mea şi care crede că are o mare credinţă în Mine. Din păcate, 

credinţa ei nu este suficient de puternică, întrucât în caz contrar nu ar fi căzut într-o 
stare depresivă. 

Mă întrebi, copilul Meu, ce este depresia, de unde vine ea şi cum poate fi 
controlată această afecţiune? Ascultă, am să-ţi răspund, căci mulţi oameni suferă de 
această boală, şi chiar şi tu ai o anumită tendinţă către melancolie. 

în general, depresia le afectează mai degrabă pe femei decât pe bărbaţi. La 
baza ei stau o anumită înclinaţie către nefericire, o inimă zdrobită, o dorinţă 
neîmplinită, cu care inima s-a identificat prea tare pentru a-şi mai putea reveni. Ea 
se transformă rapid în nemulţumire de sine, apoi în disperare în faţa destinului, a 
lui Dumnezeu şi a întregii lumi. 

Primul pas către depresie este nemulţumirea inimii. Când un copil 
nemulţumit în inima sa nu îşi îndreaptă imediat atenţia către Mine, Tatăl lui, şi nu 
Mă caută şi nu Mă primeşte în inima lui, descoperind totul în Mine şi în iubirea 
Mea, consecinţele pot fi groaznice. Este chiar posibil ca un asemenea suflet să fie 
pierdut de-a pururi; norocul lui este că iubirea Mea nu are limite, iar Eu îmi voi 
revărsa din nou graţia asupra lui, dar după mai multe eternităţi. 

Aceasta este o latură a depresiei. Mai există şi o alta, care îi surprinde de 
multe ori pe copiii Mei care nu sunt încă suficient de dezvoltaţi şi nu au încă o 
încredere suficient de mare în Mine, atunci când aceştia caută cu prea mare 
disperare fericirea, dar nu prin graţia Domnului sau a lui Iisus Crucificatul, ci prin 
propria lor putere. 

Dacă vă veţi ruga neîncetat, dacă veţi face fapte caritabile, dacă veţi posti, 
dacă vă veţi autoflagela, dacă vă veţi sacrifica trupul şi dacă veţi duce o viaţă sfântă 
din toate punctele de vedere (atât cât puteţi voi să fiţi puri şi sfinţi), lupta voastră 
poate deveni mai uşoară, dar nu veţi putea cumpăra niciodată fericirea. 

De aceea, nu vă îngreunaţi singuri calea prin tot felul de obstacole care nu 
sunt necesare, de poveri auto-impuse, şi nu cereţi de la voi înşivă mai mult decât 
puteţi duce. Dacă veţi face ceea ce doresc Eu de la voi, graţia şi compasiunea Mea 
vă vor mântui, iar iubirea Mea vă va primi printre Copiii lui Dumnezeu. 

Acesta este aşadar cel de-al doilea tip de depresie, care îi desparte pe copiii 
Mei de Mine şi le umple inima de tristeţe, din cauza lipsei lor de putere şi a 
slăbiciunii lor. Aceasta nu este totuşi o tristeţe autentică, născută din smerenie; de 
aceea, ea nu-Mi face nici un fel de plăcere. Aş prefera să-Mi văd copiii veseli şi 
plini de încredere în inimile lor. 

Cum poate fi controlată această suferinţă? Pentru a răspunde la această 
întrebare, haideţi să ne întoarcem la primul tip de depresie. Există un aspect pe care 
foarte mulţi oameni îl ignoră, întrucât nu este considerat spiritual, dar care rămâne 
totuşi un aspect interesant din viaţa omului. De aceea, doresc să spun câteva 
cuvinte despre el. Ascultaţi-Mă! 

Numărul nefericiţilor oameni care au o concepţie greşită despre iubire este 
foarte mare. Privită din perspectiva ei spirituală, iubirea este cel mai măreţ şi mai 
nobil lucru, putând conduce la o mare fericire. Privită din perspectiva materială, 
iubirea este o putere care poate avea consecinţe dezastruoase, seducând inima, pe 
care o orbeşte şi o conduce către iresponsabilitate, lăsând-o apoi zdrobită. Ea i-ar 
putea conduce pe oameni la multe nebunii, dacă mâna Mea nu le-ar mai netezi 
calea, orientându-i către direcţia cea bună. 

Să revenim la întrebarea noastră: cum poate fi controlată depresia? Nu este 
iubirea de origine divină? Cum putem deosebi iubirea autentică de cea falsă? 

Iubirea autentică este într-adevăr de origine divină, fiind plasată în orice 
inimă sub forma unei scântei din divinitate. Ea rămâne acolo într-o stare latentă, 
până când este stimulată şi trezită din exterior. La fel ca orice alt lucru destinat unui 
scop superior, ea trebuie să treacă însă mai întâi printr-un proces de purificare şi de 
curăţire. La început, iubirea este aprinsă prin intermediul materiei, care o trezeşte 
către activitatea autentică a iubirii (către faptele de iubire). După ce a atins un 
anumit nivel de dezvoltare, ţinând cont de scopul superior pe care îl rezerv 
sufletului omului respectiv, Eu îl scot din materie, care a fost necesară doar pentru 
trezirea iubirii, dar nu este un element indispensabil vieţii. 

După ce omul trece de această perioadă, după multe lupte şi multă opoziţie, 
spiritul Meu va fi mai apropiat de el, trezind în el o altfel de iubire, care va începe 
să strălucească precum o torţă. Abia acum începe omul respectiv să trăiască 
adevărata viaţă întru iubire, care este tot una cu viaţa spirituală. 

Cred că aţi înţeles acum motivele care stau la baza acestor suferinţe şi 
dureri, şi care vă indică inclusiv remediul prin care vă puteţi elibera de ele, adică 
Eu însumi. Iubirea mai presus de orice altă formă de iubire doreşte să vi se 
dăruiască şi vă consideră pe voi proprietatea ei, pentru eternitate. Altfel spus, este 
vorba de iubirea Tatălui, care nu-şi doreşte altceva decât să vă elibereze din orice 
fel de durere, aşteaptă să vă dezvoltaţi să şi să vă transformaţi în copii fericiţi şi 
veseli. 

In ceea ce priveşte semnele prin care iubirea autentică poate fi deosebită de 
cea falsă, vă pot spune următoarele: iubirea autentică se dovedeşte întotdeauna 
lipsită de egoism şi este necondiţionată. Ea nu ţine niciodată cont de sine, ci numai 
de ceilalţi, reuşeşte să-şi păstreze echilibrul în orice situaţie şi Mi se roagă continuu 
pentru ghidare. De aceea, lucrările iubirii autentice nu vor pieri niciodată. Pe de 
altă parte, iubirea falsă renunţă rapid la masca credinţei atunci când îşi atinge 
scopul şi îşi vede dorinţele împlinite. De îndată ce îşi vede interesul satisfăcut, ea 
îşi arată imediat adevărata faţă, încercând să-i domine pe cei din jur şi să-i 
transforme în nişte subordonaţi. 

O asemenea iubire falsă se îndreaptă către pierzanie, iar Eu sunt silit să 
folosesc mijloace puternice pentru a readuce asemenea suflete orgolioase înapoi pe 
calea cea dreaptă, a smereniei şi a iubirii autentice. 

Sper că am reuşit să lămuresc aceste aspecte încă neclare pentru atât de 
multă lume, explicându-vă cum se face că Eu, Dumnezeul iubirii, sunt nevoit să 
Mă lupt uneori cu propriii Mei copii, pentru a-i salva de la distrugerea totală a 
corpului şi a sufletului lor. De aceea, copiii Mei, consideraţi bolile voastre ca pe o 
graţie purificatoare a lui Dumnezeu, şi nu îmi mai opuneţi rezistenţă! Eu nu doresc 
altceva decât să vă purific sufletul şi să vă pregătesc astfel pentru împărăţia Mea 
cerească. 

Dragul meu copil, Mă întrebi cum poate fi alinată suferinţa surorii tale, şi 
cum ai putea-o determina să îţi asculte sfatul? Scoate-ţi aceste gânduri din cap şi 
lasă-le pe seama Mea. La momentul potrivit, voi interveni cu propriile Mele 
remedii, care nu dau greş niciodată. 

în ceea ce priveşte tratamentul acestei persoane suferinde, este absolut 
necesară o supraveghere permanentă a ei, îndeosebi a vieţii sale interioare şi a 

universului ei mental. Pentru a-i trezi gânduri mai bune, se recomandă evitarea 
perioadelor prea lungi de singurătate, pentru a nu cădea într-o depresie şi mai 
adâncă. Aceasta ar avea consecinţe dintre cele mai teribile, putând genera tot felul 
de excese senzuale, mergând până la imoralitate şi la auto-amăgire, precum şi la o 
mare confuzie mentală. în acest fel, ea şi-ar pierde independenţa şi ar cădea sub 
influenţa malefică a tot felul de spirite rele. în asemenea momente, aceste spirite 
pot supune cu uşurinţă fiinţa umană, satisfăcându-şi prin intermediul ei instinctele 
lor grosiere şi desfrânate, şi proclamându-şi astfel ura împotriva lui Dumnezeu şi 
înstrăinarea lor de El. Toate acestea sunt consecinţe ale stimulării simţurilor prin 
excese senzuale, dar şi rezultatul unei educaţii necorespunzătoare. Când aceşti 
germeni nu sunt ucişi încă din faşă, atunci când copilul este în creştere, rămânând 
chiar neobservaţi de către părinţi, în trupul nefericitului copil pătrund o sumedenie 
de spirite rele. în acest fel, spiritul lui este slăbit, inima lui devine întunecată, şi 
multă vreme el nu va mai fi capabil să accepte influenţele bune şi pure ale spiritelor 
celeste. 

Asemenea 'nefericiţi' sunt consideraţi bolnavi mintal şi închişi în ospicii, 
unde sunt înconjuraţi de alte fiinţe de acelaşi fel. De cele mai multe ori, ei devin 
aici pradă unor spirite din ce în ce mai malefice, iar trupurile şi sufletele lor sunt 
distruse în totalitate în aceste instituţii. în loc să-i închideţi, ar trebui să vă rugaţi 
zilnic pentru ei, iar nenorocirea lor ar trebui să vă trezească mila şi compasiunea. 
Voi însă îi respingeţi, îi dispreţuiţi, şi nu de puţine ori vă temeţi de ei. Adevăr vă 
spun, dacă aţi avea o credinţă mai puternică şi o iubire mai mare pentru Mine şi 
pentru semenii voştri, Eu aş putea revărsa asupra voastră puterea Mea, iar voi i-aţi 
putea ajuta pe toţi cei în suferinţă prin aşezarea mâinilor pe trupul lor. Dar voi nu 
sunteţi încă suficient de puternici pentru a primi o asemenea forţă divină din partea 
Duhului Meu Sfânt. De aceea, Eu trebuie să vă iert pe toţi, să vă ajut şi să vă las în 
slăbiciunea voastră, astfel încât să nu vă rătăciţi şi voi, iar crucea voastră să vă 
aducă din ce în ce mai aproape de Mine, Tatăl vostru. 

Cu adevărat, îmi este dificil Mie, Celui Atotputernic, să nu vă conduc şi să 
nu vă ghidez cu omnipotenţa Mea, ci doar cu răbdarea şi bunătatea Mea 
părintească, pentru a vă respecta în permanenţă liberul arbitru, ajutându-vă cu 
iubirea şi cu înţelepciunea Mea de părinte, şi nu cu puterea lui Dumnezeu cel viu! 
Puterea divină ar avea un efect distructiv asupra trupului vostru păcătos, spre 
deosebire de iubirea Tatălui, care are un efect revigorant şi întăritor. De aceea, 
bucuraţi-vă şi fiţi recunoscători din adâncul inimilor voastre că nu aţi căzut în 
mâinile Dumnezeului atotputernic, ci doar în braţele pline de iubire ale Tatălui. 
Numai în calitatea Mea de Părinte plin de iubire vă mai pot Eu tolera slăbiciunile, 
revărsând asupra voastră întreaga Mea iubire şi toată puterea de care aveţi nevoie zi 
de zi pentru a vă purta crucea, indicându-vă cum trebuie să procedaţi şi cum trebuie 
să vă comportaţi pentru a vă apropia de Mine şi de iubirea Mea". 



Capitolul 20 

Vaccinarea împotriva variolei 

JakobLorber, 7.02.1841 

„Ceea ce doreşti să afli este un aspect minor, deopotrivă din punct de 
vedere practic şi spiritual. Să luăm exemplul unui copac care a extras din pământ o 
sevă coruptă şi împotriva naturii sale. Vei constata curând că frunzele sale capătă 

malformaţii şi se veştejesc, iar rădăcinile, trunchiul şi crengile sale sunt acoperite 
de tot felul de plante parazite, respingătoare ca aspect. Chiar şi cel care nu dispune 
de cunoştinţe serioase de arboricultură va trage repede concluzia că invadarea 
copacului de către alte plante mai slabe şi mai bolnave decât el nu are cum să-1 
însănătoşească, ci dimpotrivă, mai devreme sau mai târziu ele se vor distruge 
reciproc. 

La fel se petrec lucrurile cu cineva care are în trupul său o otravă sau căruia 
i se administrează otravă, în ideea că aceeaşi otravă care i-a furat deja trei sferturi 
din viaţă îi va face bine. Este limpede că otrava administrată îi va răpi şi ultimele 
picături de viaţă care i-au mai rămas. 

Te poţi gândi la o prostie mai mare decât să-i spui unui păcătos: 'Ascultă, 
prietene, continuă să păcătuieşti, căci noile tale păcate le vor arde pe cele vechi. Şi 
de vreme ce eşti atât de desfrânat, continuă cu desfrâul şi satisfă-ţi poftele ori de 
câte ori doreşti, căci aceasta este cea mai rapidă şi mai uşoară cale pentru a-ţi 
disciplina trupul şi sufletul!'? Cu greu poţi numi prieten un om care îţi dă un 
asemenea sfat. Să spunem că el îşi vaccinează trupul împotriva păcatului şi ajunge 
să îl controleze, omorând pasiunea şi dorinţa de viaţă a trupului. Acum pune-ţi 
întrebarea dacă omul respectiv a obţinut o victorie a vieţii sau una a morţii. Nu este 
limpede că nu poţi lupta împotriva morţii folosind chiar instrumentele ei, că 
procedând astfel nu faci altceva decât să lupţi împotriva vieţii? Chiar dacă obţineţi 
victoria asupra trupului vostru luptând cu asemenea arme, voi ucideţi de fapt viaţa 
însăşi, permiţându-i morţii să obţină încă o victorie asupra voastră. Adu-ţi aminte 
de proverbul înţelept care spune că 'până şi păcatul a părăsit-o pe bătrâna 
prostituată!' Eu te întreb: ce fel de relaţie poate avea cu viaţa cineva pe care l-au 
părăsit până şi păcatele, considerându-1 insuportabil? Crezi tu că moartea este 
interesată să ia prizonieri morţi, adică propriile ei victime? Adevăr îţi spun: moartea 
nu calcă decât pe câmpul vieţii, acesta fiind locul ei favorit unde îşi caută prada. 

Cine doreşte să-şi păstreze viaţa trebuie să lupte singur împotriva păcatului, 
cu armele vieţii, singurele forţe care pot distruge moartea. Cel care a obţinut 
victoria împotriva morţii cu armele vieţii poate spune că a transcens păcatul în toată 
plenitudinea vieţii sale; el este eroul care a cucerit viaţa cu ajutorul vieţii. Cine îşi 
dă viaţa de dragul vieţii procedează corect, dând dovadă de înţelepciune, de iubire 
şi de poftă de a trăi. Cine renunţă însă la viaţă de dragul morţii este un mare prost! 
Câtă orbire trebuie să aibă un asemenea om dacă renunţă la lumină de dragul 
întunericului? 

Acelaşi lucru se petrece şi în cazul vaccinării împotriva variolei. Variola 
este o boală moştenită ca urmare a unor practici sexuale ilicite ancestrale, care 
ajunge din când în când la maturitate în cazul generaţiilor tinere. Ea nu are nimic 
de-a face cu boala care poartă acelaşi nume şi care afectează vitele, oile şi caprele, 
care o iau prin înţepătura unei insecte. Cum crezi atunci că materia infectată 
preluată de la o vacă bolnavă de variolă poate fi un remediu împotriva variolei de 
care se îmbolnăvesc oamenii? 

Eu îţi spun: acest tip de tratament nu a adus niciodată roadele la care 
visează umanitatea, în nebunia ei. El nu a creat decât un fel de superstiţie, o 
legendă în jurul succesului presupus al vaccinului. La ora actuală, credinţa a fost 
înlocuită aproape în totalitate de aşa-zisa cunoaştere ştiinţifică! în numele ei, 
tratamentul le-a fost aplicat unor copii care nu ar fi suferit niciodată de această 
boală, din două motive posibile: fie generaţia care trebuie să suporte consecinţele 

acestei maladii nu a ajuns încă la maturitate, fie copiii respectivi nu au fost atacaţi 
de germenul variolei. 

Evident, copiii vaccinaţi prin această metodă aberantă au fost citaţi de 
savanţi în sprijinul teoriei lor, dar nu este deloc exclus ca atunci când vor atinge 
maturitatea necesară, aceşti copii să fie atacaţi de virus, la fel ca şi cei care nu au 
fost vaccinaţi. Adevărata epidemie de variolă nu a fost declarată ca atare de către 
comunitatea medicală, care a considerat-o în mod ipocrit o simplă eczemă, pentru a 
nu-şi pierde credibilitatea şi onoarea. 

Pune-ţi întrebarea: dacă ţii cont de cele ce ţi-am spus, inclusiv de propria ta 
experienţă, ce beneficii crezi că au obţinut copiii de pe urma unui asemenea 
tratament? Poţi fi absolut convins că nu au existat nici un fel de beneficii, ba chiar 
dimpotrivă, că vaccinul respectiv este toxic pentru fiinţa umană, ducând la o 
slăbiciune generală, la agitaţie, inactivitate şi la obosirea celor mai active organe 
ale vieţii. în ceea ce le priveşte pe femei, acestora le stimulează senzualitatea, la fel 
ca şi gripa spaniolă. Dacă nu Mă crezi, priveşte lucrurile dintr-o perspectivă istorică 
şi compară-te pe tine cu descendenţii tăi vaccinaţi, dar şi cu generaţiile de dinainte. 
Iţi vei da cu uşurinţă seama ce diferenţă uriaşă există între generaţii în ceea ce 
priveşte sănătatea, dar mai ales durata naturală de viaţă. 

Ascultă, dacă vei găuri o piatră şi vei plasa în gaură o singură picătură de 
otravă corozivă, iar apoi vei examina din nou piatra peste 20 de ani, îţi vei da 
seama cât de distructive au fost consecinţele acestei unice picături de otravă asupra 
pietrei, astfel încât nu-ţi va fi greu să dai răspunsul corect şi la întrebarea pe care 
Mi-ai pus-o. 

Sunt convins că acum vrei să Mă întrebi dacă nu există totuşi un alt 
remediu care să poată preveni sau elimina fără efecte secundare această boală. Este 
normal să îmi pui această întrebare, căci Eu sunt unicul Creator al naturii, şi deci 
este firesc să o cunosc mai bine decât oricine altcineva. Aşadar, îţi voi răspunde, 
dar te previn înainte că remediile Mele naturale sunt întotdeauna în armonie cu cele 
spirituale, iar în acest caz nu există un remediu universal, nici pentru spirit, nici 
pentru trup. 

Dacă vei examina cu atenţie calea pe care v-am indicat-o pentru atingerea 
vieţii eterne, vei constata că aceasta este o cale a renunţării de sine şi a credinţei în 
Mine. îţi vei da seama că nu există decât o singură cale, nu mai multe, căci Eu 
însumi sunt unic, fiind deci singura cale către viaţa eternă. Nu aveţi deci nici o altă 
opţiune decât să credeţi că aceasta este singura cale. 

Cine dintre voi ar putea susţine faptul că în afară de Mine mai există şi alte 
căi care să conducă la Mine, care sunt sursa oricărei forme de viaţă? Oare nu este 
de preferat viaţa spiritului în locul celei a trupului? Sau, nu depinde viaţa trupului 
de cea a spiritului? 

Atunci când spiritul se îmbolnăveşte, nu există decât un singur remediu 
pentru vindecarea lui. Pe cale de consecinţă, de ce ar trebui să existe mai multe 
remedii pentru corpul fizic, care nu este altceva decât un instrument temporar al 
spiritului şi a cărui activitate depinde exclusiv de cea a spiritului, adică a 
principiului vieţii. 

Cărui medic i-am cerut Eu sfatul atunci când am păşit pe acest pământ, 
printre oameni? Ce medicamente am folosit pentru a-i vindeca pe cei bolnavi, 
deopotrivă din punct de vedere fizic şi spiritual? La ce medic şi la ce remedii au 

apelat adepţii Mei, care au făcut aceleaşi fapte ca şi Mine? Te întreb: crezi că am 
devenit mai slab, sau că M-am schimbat, ori Cuvântul Meu nu mai este acelaşi 
Cuvânt, plin de putere şi capabil să vindece trupul şi spiritul? 

O, adevăr îţi spun, nici vorbă de aşa ceva! Eu am rămas Acelaşi! Deşi, a 
apărut totuşi o diferenţă: în acele zile, Eu îi vindecam numai pe aceia care veneau 
la Mine cu o credinţă vie, şi care erau nevoiţi să Mă aştepte şi să Mă implore multă 
vreme înainte să le ascult durerea. Acum, nu mai depind de iubirea, nici de 
perseverenţa fermă a credinţei voastre. Sunt nevoit să îi ajut chiar şi pe cei care nu 
Mă invită la ei, şi să-i vindec chiar şi pe cei care nu cunosc ce este credinţa, tocmai 
pentru a nu permite ca întreaga umanitate să se rătăcească complet şi să fie 
pierdută. 

De aceea, cel care vine astăzi la Mine chiar şi cu o credinţă mică, rugându- 
se oricât de puţin Mie, nu va fi izgonit, iar Eu îl voi ajuta în toate nevoile lui. De 
multe ori Mi-am revărsat graţia chiar şi asupra celor care Mă dispreţuiesc şi Mă 
resping. 

Eficienţa remediului pe care ţi l-am indicat a fost dovedită de nenumărate 
ori de-a lungul istoriei. Adevăr îţi spun, dacă Eu nu l-aş putea ajuta pe cel care are o 
credinţă fermă şi o mare iubire pentru Mine, atunci nimeni nu l-ar putea ajuta! 
Dacă este lipsit însă de credinţă, îşi poate injecta toate otrăvurile din lume, poate 
lua toate medicamentele din farmacii, sau poate ingera toate ierburile care există, la 
fel ca un bou, căci nimic din toate acestea nu-i va fi de folos, la fel cum nu-i este de 
folos o picătură de balsam unui craniu. 

Dar Eu vă spun: oricât de mult i-aţi fierbe şi i-aţi prăji pe cei morţi în 
esenţele vieţii, voi nu veţi mai reuşi să treziţi vreodată viaţa în trupurile lor. în 
schimb, cuvântul Meu are puterea de a deschide mormintele şi de a trezi cadavrele 
la o viaţă nouă, indiferent de gradul lor de descompunere! De vreme ce cunoaşteţi 
acest remediu universal, care a produs dintotdeauna cele mai miraculoase vindecări 
şi chiar a ridicat morţii din somnul lor etern, de ce îl lăsaţi întotdeauna la urmă, 
amăgindu-vă în schimb cu tot felul de prostii diavoleşti, în speranţa că vă veţi face 
bine?! 

O, adevăr vă spun: comparaţi durata vieţii voastre actuale cu cea a 
strămoşilor voştri din vechime, şi vă veţi da pe loc seama de 'marile beneficii' pe 
care le-aţi obţinut prin metodele voastre de vindecare, atât de stupide. Puteţi merge 
chiar şi astăzi în acele zone de pe pământ în care oamenii nu au auzit încă de ştiinţa 
medicală, şi veţi constata cu uimire că acei oameni aproape că nu au auzit de boli, 
mai ales dacă duc un mod de viaţă simplu şi pur. 

La fel ar trebui să faceţi şi voi: să trăiţi cât mai simplu cu putinţă! Nu vă 
mai ghiftuiţi stomacul cu tot felul de prostii care nu vă sunt necesare. Alimentaţi-vă 
organismul cu hrana care îi face plăcere, cu alimente simple, preluate îndeosebi din 
regatul vegetal. Mai mult, ar trebui să nu mâncaţi decât acele plante care au fost 
indicate încă din cele mai vechi timpuri ca fiind recomandate pentru alimentaţia 
fiinţei umane. 

Dacă veţi proceda în acest fel, veţi putea fi siguri că trupul vostru nu va 
mai cunoaşte boala de-a lungul întregii sale vieţi, şi cu atât mai puţin va avea 
nevoie de vaccinare sau de alte asemenea prostii medicale, iar voi veţi atinge o 
vârstă cu adevărat venerabilă pentru oameni. Mai mult, când Eu vă voi chema în 

împărăţia Mea din lumea de dincolo, veţi trece foarte uşor în ea, ca şi cum aţi 
adormi un somn binefăcător după o zi binecuvântată de muncă. 

Dacă nu veţi proceda însă în acest fel, preferând să vă găsiţi refugiul în 
vaccinări şi tot felul de medicamente, consecinţa naturală va fi că veţi îmbătrâni 
mult înainte de vreme, că simţurile voastre vor slăbi, dinţii vă vor cădea, digestia va 
deveni proastă, iar buna voastră dispoziţie va dispărea cu totul. Când veţi ajunge la 
numai 40 de ani, veţi fi mai obosiţi şi mai schilozi decât erau strămoşii voştri la 
vârsta de 100 de ani! Şi nimeni nu va putea fi învinovăţit pentru acest lucru decât 
voi înşivă! 

Situaţia ar putea fi comparată cu prostia celor cărora li se pare că văd tot 
felul de lucruri groaznice în timpul nopţii, în timp ce la lumina zilei le vine să râdă 
de prostia lor, şi nu înţeleg cum au putut confunda o banală creangă de copac cu te 
miri ce monştri. Ca să nu mai vorbim de celelalte prostii care se petrec noaptea! 
Dacă veţi folosi remediul Meu cu toată seriozitatea, atunci veţi vedea lumina zilei 
şi veţi înţelege cât de mare este nebunia şi prostia acestei lumi. 

Dacă Eu vă spun că vă voi ajuta pe toţi şi că îmi respect întotdeauna 
promisiunile, cel mai bine este să Mă credeţi! Eu doresc cu adevărat să vă ajut în 
toate cele, atâta vreme cât sunteţi dispuşi să vă deschideţi faţă de Mine şi de legile 
creaţiei Mele. Vă pot ajuta şi în ceea ce priveşte trupul vostru, dar aş prefera să o 
fac în ceea ce priveşte spiritul vostru. 

Atunci când oamenii din vechime deveneau slabi din cauza păcatelor lor, ei 
posteau şi se căiau pentru greşelile lor. Postul îi ajuta să îşi redobândească rapid 
vigoarea şi echilibrul organismului lor fizic. în ceea ce priveşte căinţa asociată cu 
postul, aceasta servea pentru revigorarea spiritului lor, astfel încât în final ei 
redeveneau spirite sănătoase în trupuri puternice. 

Vă puteţi întreba: de ce? Cum este posibil acest lucru? Răspunsul nu este 
deloc dificil: stomacul este producătorul natural al tuturor lichidelor care hrănesc 
organismul. Atunci când în trup există corpuri străine, acestea blochează căile 
înguste de trecere prin organism. Dacă voi vă umpleţi stomacul cu tot felul de 
alimente inutile, acestea generează o cantitate sporită de lichid, care va exercita o 
presiune mai mare, iar corpurile străine din acest lichid vor bloca complet căile 
înguste de trecere şi nu vor mai putea fi eliminate din organism, dând întreaga 
activitate organică peste cap. 

De aceea, în loc să vă îndopaţi cu atâtea vaccinuri şi medicamente, mai 
bine aţi adopta o dietă corectă şi aţi posti din când în când, amplificându-vă 
credinţa în cuvântul Meu şi întărindu-vă astfel principiul vieţii (spiritul). Nu cred că 
este greu de înţeles cât de uşoară şi de naturală este această cale pentru a vă reface 
din punct de vedere fizic şi spiritual! 

Adevăr vă spun: viaţa se poate naşte chiar şi dintr-un corp în putrefacţie, în 
cazul în care credinţa celui în cauză este suficient de puternică. Acolo unde 
penitenţa fizică şi spirituală lipseşte, aparenta vindecare cu ajutorul vaccinurilor şi 
medicamentelor nu este altceva decât o amăgire, căci cu siguranţă nu 
medicamentele au reuşit să alunge singure boala din corp. Ele nu fac altceva decât 
să inducă noi efecte secundare malefice, care se acumulează în timp şi care mai 
devreme sau mai târziu ies la iveală, omorând corpul, iar uneori şi spiritul. 

Astfel se petrec lucrurile, şi ele sunt adevărate, exact aşa cum vi le-am 
descris Eu. 

în ceea ce te priveşte, condu-i pe copiii tăi şi orientează-te şi tu către Mine, 
cu toată credinţa, şi te vei convinge că vaccinul Meu este mai bun decât oricare 
altul! Amin. Asta am dorit să-ţi comunic Eu, Marele Doctor Universal! Amin, 
amin, amin!" 



Capitolul 21 

Un leac pentru scrofulism (boala regilor) 

JakobLorber, 9.07.1848 

„De câte ori ai să-Mi mai ceri remedii pentru diferite boli? Credinţa! Nu 
există nici un alt remediu mai bun! Nu am ce remedii să-ţi ofer pentru bolile 
corpului fizic. Dacă Mi-ai cere remedii pentru cei cu credinţa slabă, aş fi fericit să ţi 
le ofer, şi vei constata că dacă le aplică, starea lor se va îmbunătăţi rapid. Pe de altă 
parte, dacă nu le aplică, sau dacă sunt prea nerăbdători să obţină rezultatele dorite, 
atunci credinţa lor va scădea încă şi mai mult. 

Leacurile voastre nu aduc şi beneficiile spirituale pe care le doresc Eu. De 
aceea nu-Mi plac întrebările referitoare la leacuri pentru corp. 

Fata respectivă nu ar trebui să mănânce alimente acre, nici mâncăruri care 
balonează, precum varza, fasolea, etc, căci suferă de scrofulism. De ce a trebuit să 
ia spiritul iodurii pentru guşă? Ea are un scrofulism latent inclusiv la nivelul 
picioarelor, iar mai nou boala a avansat dinspre gât către piept. Dacă ar fi ascultat 
sfaturile pe care i le-ai dat şi şi-ar fi uns gâtul (pe dinăuntru şi pe dinafară) cu salivă 
(înainte de masa de dimineaţă), acum ar fi vindecată. Se simte mai bine acum, după 
ce a ingerat spiritul bun al iodurii? Dimpotrivă, acum se aşteaptă ca noi doi să 
facem miracole! Dacă ar avea credinţa necesară, acest lucru nu ar fi nici o 
problemă, dar ea nu dispune de ea! De aceea, un miracol este foarte greu de produs. 

Aşadar, primul lucru pe care ar trebui să i-1 recomanzi este să-şi amplifice 
credinţa, iar al doilea, să aibă răbdare. în plus, nu ar trebui să mai cânte şi să mai 
vorbească atât de mult, şi nici să se sărute tot timpul cu prietenele ei, lucru care nu 
face decât să-i înrăutăţească starea. Imediat după apusul soarelui ar trebui să fie la 
ea în cameră, şi ar trebui să evite orice fel de uscăciune a gâtului. După ce 
mănâncă, nu ar trebui să se aşeze imediat la masa de cusut, căci acest lucru îi face 
foarte mult rău. Ar mai trebui să evite fructele necoapte, care sunt foarte toxice 
pentru ea. 

îi recomand să macine seminţe de in şi să facă cu ajutorul lor nişte 
cataplasme pe care să le aplice uşor încălzite. De două ori pe zi ar trebui să bea un 
ceai cu efecte purificatoare, şi în rest cât mai multă apă. Nu trebuie să bea vin, bere 
sau cafea, dar la micul dejun poate să bea supă sau o cacao nu foarte concentrată. 
Cea mai bună hrană pentru ea sunt fulgii de porumb cu lapte şi puţin zahăr. în 
general vorbind, porumbul fiert în supă de carne îi face cel mai bine. Dacă 
dublează aceste sfaturi cu o credinţă corespunzătoare, se va face bine. Amin!" 



Capitolul 22 

Recomandări pentru sângele îngroşat 

JakobLorber, 18.08.1841 

„Principala problemă a soţiei tale este faptul că se enervează frecvent, deşi 
în secret, lucru care are ca efect o corupere (prin intermediul bilei) a sângelui ei 
foarte uşor excitabil. Aceeaşi cauză stă şi la baza excesului de mucozităţi. Probabil 
că îţi pui întrebarea: 'Cum este posibil ca aceste mărunte enervări zilnice, sau chiar 
depresia severă, să producă asemenea efecte biliare?' 

întrebarea nu este însă corect pusă. în realitate, oamenii mânioşi dispun de 
o cantitate insuficientă de bilă, dar sângele lor este foarte surescitat, căzând foarte 
uşor pradă influenţei spiritelor malefice. De aceea, chiar dacă vezica biliară le-ar fi 
grav afectată din cauza izbucnirilor lor de mânie, ei nu suferă deloc, căci sângele 
lor foarte stimulat elimină imediat excesul de bilă din corp. 

Nu la fel stau însă lucrurile cu acei oameni, îndeosebi de sex feminin, care 
suferă încă de la naştere de un sânge îngroşat. Ei au o fire foarte instabilă şi pot fi 
enervaţi chiar şi de o muscă, deşi sunt incapabili de izbucniri de mânie. Din acest 
motiv, sângele lor este în permanenţă amestecat cu bilă, care este răspândită astfel 
în întregul organism, împreună cu hrana, îngroşând în continuare lichidele 
organice. 

Această boală poate fi remediată cu uşurinţă prin mijloace spirituale, cu 
ajutorul postului, dar niciodată cu ajutorul băilor calde sau fierbinţi care şi-au 
pierdut puterea vitală. Boala va dispărea de la sine dacă va fi respectată o dietă 
spirituală şi naturală strictă. 

în ce constă dieta spirituală? în renunţarea la orice fel de enervare, 
indiferent de motive. Dacă această indicaţie nu este riguros respectată, nu poate fi 
vorba de nici un fel de îmbunătăţire a stării de sănătate. Nu Mă voi referi acum la 
toate motivele care stau la baza acestei iritabilităţi. Este suficient să ştie că ele 
trebuie evitate în întregime, căci în caz contrar nu se va face bine. 

Cum pot fi cu uşurinţă evitate aceste stări de enervare? Privind către Mine 
cu o credinţă totală, continuă şi plină de respect, dublată de iubire, şi renunţând să 
mai privească spre lumea exterioară, spre rudele şi prietenii care se roagă pentru ea 
din vârful buzelor, dar nu din inimă. De aceea, aceşti oameni au o mare preţuire 
pentru doctorii lumeşti, dar nu şi pentru singurul Medic de familie în care ar trebui 
să aibă încredere! Din acest punct de vedere, persoana în cauză stă cu fundul pe 
două scaune, dar nici unul nu o ţine bine, aşa că s-ar putea să cadă! Aceasta a fost 
dieta spirituală, care poate fi ţinută cu multă uşurinţă. 

în ceea ce priveşte dieta naturală, aceasta constă din posturi, o alimentaţie 
săracă în grăsimi şi renunţarea la băuturile tari. Toate acestea otrăvesc corpul celor 
care au din naştere un sânge îngroşat. Cafeaua este cu deosebire toxică pentru ei, 
mai ales dacă este foarte tare. Cei care insistă să o bea, îşi pot distruge complet şi 
fără putinţă de recuperare întreaga structură a corpului fizic. La fel de dăunătoare 
sunt dulciurile şi schimbările prea dese în alimentaţie, întrucât contracarează toate 
transformările benefice produse în zilele anterioare. Fructele proaspete sunt şi ele 
contraindicate, îndeosebi dacă sunt consumate după-amiaza. Se recomandă în 
schimb fructele sub formă de compoturi. 

Dieta recomandată ar trebui să includă pâinea din grâu, chiflele bine 
coapte, apa simplă, laptele degresat, supa proaspătă din carne şi legume (care să 
includă plante precum salbia şi cimbrul), sfecla, ridichile, şi carnea de vită, 
mâncată cu moderaţie. Din când în când pot să mănânce friptură de viţel şi de miel, 
cu puţin vin amestecat cu apă, sau boabe de porumb fierte în supă de carne. Această 

dietă va îmbunătăţi rapid starea de sănătate a corpului fizic. Orice alt tip de 
alimente reprezintă o otravă pentru aceste fiinţe umane, mai ales dacă trupul lor a 
fost deja slăbit cu ajutorul medicamentelor. 

Răcorirea prea rapidă nu le este recomandată acestor bolnavi. în schimb, 
foarte indicate sunt exerciţiile fizice, desigur, fără excese inutile. Somnul în timpul 
zilei şi băile calde le pot ucide pe aceste persoane! 

Iată, dragul Meu A.H.W., aceasta este natura soţiei tale, care suferă din 
cauza propriilor ei păcate. Dacă va respecta tot ce i-am indicat, având o încredere 
desăvârşită în Mine, ea se va face bine; în caz contrar, va continua să bolească, 
pentru ca boala să-i trezească sufletul, care este plin de slăbiciuni, şi a cărui 
credinţă în Mine nu este încă suficient de mare. Ea se teme de rudele ei mai mult 
decât de Mine şi îşi preţuieşte cunoştinţele lumeşti excesiv de mult, lucru care nu 
are cum s-o ajute! 

Dacă va respecta toate aceste indicaţii, rezultatele benefice vor apărea în 
scurt timp; în caz contrar, ele vor fi de scurtă durată. Aş dori să-ţi spun Amin, dar 
Amin-ul meu depinde în acest caz de Amin-ul tău. încearcă să înţelegi!" 



Capitolul 23 

Un leac pentru posedaţi 

JakobLorber, 2.05.1842 

„O, Doamne, pot să-i induc somnul magnetic lui F.G., aşa cum doresc 
mama şi doctorul ei? Am procedat corect atunci când i-am poruncit în Numele Tău 
demonului din ea să plece şi să nu se mai întoarcă niciodată? Mi se permite să repet 
această invocare?" 

Domnul: „Ascultă, dragul Meu A.H.W.! Ţi-am dat deja suficiente 
informaţii atunci când M-ai întrebat data trecută despre starea acestei femei şi 
despre remediile care o pot ajuta. De ce îmi ceri acum ceva diferit? Crezi că un alt 
remediu ar putea-o ajuta? Nu aveţi decât să încercaţi leacurile medicului vostru, dar 
te avertizez că veţi suporta consecinţele de rigoare! Căci voi nu cunoaşteţi puterea 
spiritelor malefice! 

Iată, dorinţa voastră de a acţiona împotriva sfatului Meu, convinşi că faceţi 
bine ce faceţi, a atras deja la poarta casei voastre două spirite rele. Aveţi grijă să nu 
vă întunece raţiunea şi să nu vă inflameze dorinţa de cunoaştere! Căci această 
dorinţă de cunoaştere poate distruge tot ce am clădit Eu în inimile voastre. 

Iată cum arată cele două spirite: unul seamănă cu un cal de război bătrân, 
de culoare cenuşie. Scopul lui este să vă înlănţuiască şi să vă atragă către fiinţa lui 
nisipoasă. Celălalt, care este mult mai rău, este precum un ochi uriaş de gheaţă, 
care s-a rostogolit până în faţa casei voastre. Acest ochi aruncă flăcări din centrul 
lui răutăcios şi lucrează deja de trei zile şi trei nopţi pentru a vă întuneca centrul 
raţiunii voastre. De aceea, ţineţi-vă aproape de Mine, căci în caz contrar aţi putea 
păţi ceva rău! 

Crezi oare că inducerea somnului magnetic o poate alina pe bolnavă? Dacă 
aş renunţa la protecţia Mea asupra ei fie şi numai pentru câteva momente, demonul 
v-ar amăgi, dându-vă aparenţa unei îmbunătăţiri a stării ei de sănătate, dar numai 
pentru a pune stăpânire pe inimile voastre şi pentru a se hrăni cu ele! Ţi-am 

explicat că aşa-numitele pase magnetice trebuie administrate numai în timpul stării 
critice a bolii (când se declanşează crizele), nu şi atunci când boala dă semne de 
dispariţie. în caz contrar, riscaţi o recidivă a crizelor, fie într-o manieră deschisă, fie 
pe ascuns. Crizele ascunse sunt mult mai grave decât cele directe. în cazul de faţă 
magnetismul nu va avea rezultate pozitive, întrucât pacienta, F.G., nu le poate 
suporta în timpul fazelor de criză, iar când boala este în remisie, beneficiile paselor 
magnetice sunt minore, aşa cum ţi-am explicat deja. 

Eu am aşezat deja în inima fetei informaţiile de care are nevoie pentru a se 
vindeca. De altfel, ea a şi vorbit despre ele, lucru de care am vorbit destul de clar în 
mesajul Meu precedent. De ce nu vreţi să-Mi respectaţi mesajul? Sau poate că ar 
trebui să Mă înclin Eu în faţa cunoştinţelor medicului vostru lumesc? Te asigur că 
nu voi face aşa ceva! Aceasta este piatra unghiulară de care se împiedică 
întotdeauna înţelepciunea acestei lumi: alături de Mine, un medic poate vindeca 
orice boală; fără Mine, el nu poate face niciodată nimic. 

Dacă medicii voştri şi-ar ridica mai întâi mâinile către Mine, iar apoi le-ar 
aşeza pe trupul pacienţilor lor, aceştia s-a simţi imediat mai bine. Dar ei nu fac 
altceva decât să-şi ducă mâna la frunte, după care mâzgălesc câteva cuvinte 
latineşti pe o foaie de hârtie, în loc să-şi pună mâna binecuvântată asupra 
bolnavului, având o credinţă desăvârşită în puterea şi în graţia Mea. Cum crezi tu 
că s-ar putea vindeca cineva complet printr-o asemenea metodă? 

Din fericire, fata râde ea însăşi de sfaturile medicului vostru, ceea ce este 
un semn bun. De aceea, lăsaţi-1 pe medic să plece şi să facă presupuneri în altă 
parte! Medicul L. ar trebui să se roage, iar apoi să-şi plaseze mâna asupra ei în 
Numele Meu. Dar în tot acest timp nu ar trebui să mai fumeze tutun! El poate 
obţine rezultate foarte bune, dar numai prin credinţa în Mine. în caz contrar, nu va 
realiza nimic! Singurul remediu eficient în cazul de faţă este ceea ce voi numiţi 
exorcism, deşi Eu i-aş spune mai degrabă 'vindecarea prin puterea credinţei şi a 
cuvântului'. De ce nu i-aţi administrat fetei acest tratament? Ţi-am indicat de 
asemenea şi alte remedii folositoare, dar voi nu le-aţi aplicat cu credinţa necesară. 

Există foarte multe remedii naturale, binecuvântate, care pot conduce la 
rezultate excepţionale, dar ele trebuie administrate în Numele Meu, căci nu 
corespund de regulă înţelepciunii latineşti a medicilor voştri. în cazuri precum cel 
de faţă este foarte greu să obţii şi să respecţi un sfat cu adevărat bun, căci raţiunea 
voastră este întunecată de cunoaşterea lumească şi de înţelepciunea latinească a 
medicilor voştri. Lăsaţi-i pe doctori să facă ce ştiu ei, iar la momentul potrivit Eu 
voi face ceea ce este just. 

Iar ţie, dragul Meu A.H.W., îţi spun: nu te mai băga acolo unde nu-ţi fierbe 
oala, dar dacă poţi face ceva într-o anumită privinţă, atunci acţionează. Iar Eu te voi 
binecuvânta, astfel încât să-ţi poţi îndeplini cu uşurinţă obligaţiile asumate. Dacă 
doreşti să fii un medic-asistent bun, atunci fă faptele tale bune în tăcere, astfel încât 
nimeni să nu-ţi datoreze recunoştinţa sa. Atunci, voi asculta şi Eu cu dragă inimă 
rugăciunile tale, iar aceasta este forma cea mai eficientă de 'exorcism'! 

în loc să spui: 'Spirit rău, pleacă!', mai bine spune: 'Tată plin de iubire, 
ajut-o pe ea!' Numai atunci te vei ruga corect, iar Eu o voi vindeca pe bolnavă de 
boala ei! Dacă ai fi născut a doua oară, întru spirit, fiind una cu Mine, atunci ai 
putea spune: 'Pleacă în Numele Domnului, Iisus Christos!', iar spiritul rău ar trebui 
să asculte de cuvântul tău. Deocamdată nu te afli însă într-o asemenea situaţie. De 

aceea, roagă-te cu toată credinţa şi cu toată smerenia, plin de iubire, iar la 
momentul potrivit, pe care numai Eu îl cunosc, graţia Mea se va revărsa. Amin!" 

„O, Tată preasfânt şi preaplin de iubire! Sunt pus în mare încurcătură în 
ceea ce o priveşte pe F.G., căci atât mama cât şi medicii ei insistă să o magnetizez 
chiar mâine pe fată! Ce-i drept, am fost de acord acum o lună să o magnetizez, din 
iubire creştinească şi în speranţa că Tu mă vei asista! O, Doamne! Nu doresc cu 
nici un chip să fiu acuzat de neascultare sau să încalc voia Ta sfântă! Pe de altă 
parte, nu doresc nici să apar în faţa mamei şi a medicilor fetei ca o fiinţă lipsită de 
milă şi plină de cruzime, refuzând să fac ceea ce am apucat deja să promit, fără să 
am înţelepciunea de a Te consulta pe Tine. O, Doamne, Te implor cu smerenie să- 
mi indici o cale de ieşire din acest impas, căci pentru Tine nimic nu este imposibil! 
Facă-se voia Ta preasfântă, în ceea ce o priveşte pe această sărmană fată! Amin!" 

Domnul: „Ascultă, aşa se întâmplă atunci când nu sunt consultat înainte de 
luarea unei decizii, mai ales că poarta Mea îţi era larg deschisă. Este pentru a treia 
oară când îmi ceri un sfat pentru aceeaşi persoană. Nu îţi pot da însă instrucţiuni 
diferite de cele anterioare! Dacă îţi este absolut imposibil să eviţi cererile familiei 
în cauză, poţi face totuşi o încercare de a-i convinge că 'înţelepciunea Mea are o 
profunzime mai mare decât întreaga înţelepciune a lumii exterioare'. Consecinţele 
acestei încercări îţi vor demonstra cât de eficiente sunt sfaturile Mele prin 
comparaţie cu cererile acestei lumi! 

Să spunem că aşa-zisa terapie magnetică ar avea nişte rezultate exterioare 
bune, cel puţin temporar. Crezi că boala fetei ar fi rezolvată în acest fel? Ştii tu cât 
de mult timp va dura ea şi în ce fel te vor afecta efectele retroactive ale bolii? Ar 
trebui să înveţi din propria ta experienţă. Dacă terapia nu va avea succes, ce te vei 
face tu? 

Ascultă, aşa-zisul magnetism ar fi putut avea nişte efecte parţial pozitive 
dacă ar fi fost administrat imediat - cu o mare credinţă - după declanşarea bolii, 
când natura ei umană nu îşi pierduse încă pe deplin libertatea. Ce mai poţi face însă 
acum, când organismul ei este atât de intoxicat cu medicamente? în cazul de faţă, 
înainte ca terapia să poată avea succes, va trebui să elimini toate efectele 
medicamentelor prin intermediul magnetismului. Altfel spus, vindecarea bolii 
necesită o cantitate uriaşă de energie magnetică! 

Mai mult, terapia magnetică nu va avea efecte de alinare decât asupra 
nervilor slăbiţi, care - metaforic vorbind - sunt într-o stare de înfometare. Nervii ei 
sunt însă deja întinşi la limită, într-o stare de saţietate, cu excepţia a două perechi 
de nervi din spatele ochilor şi al pleoapelor. Contactul acestora cu ceilalţi nervi ai 
corpului este foarte limitat, şi oricum nu se realizează decât prin intermediul 
creierului. De aceea, pentru a fi benefică, terapia trebuie aplicată mai întâi la 
nivelul ochilor, căci dacă ar fi aplicată la nivel general, ea i-ar provoca fetei mari 
dureri (exceptând cazul în care te-ai pricepe să-i aplici o terapie negativă). Iniţial, 
tratamentul i-ar face plăcere fetei, dar în realitate el nu ar vindeca-o, ci ar slăbi-o. 
Este ca şi cum i-ai scoate foarte mult sânge. 

Aş mai dori să-ţi spun câteva vorbe în legătură cu oaspeţii nedoriţi. Nu este 
exclus ca ei să se retragă subit şi tu să tragi concluzia că fata s-a vindecat. Acest 
lucru este însă departe de adevăr! în asemenea situaţii, aceste spirite îşi spun: 'O 
acţiune amânată nu este o acţiune anulată! Dacă nu mă laşi să stau în pod, mă voi 
muta în pivniţă, şi îmi voi construi acolo explozibilul, în toată liniştea. Când va 
veni momentul, te voi provoca din nou la luptă, iar atunci nu va mai rămâne nimic 

din tine!' înţelegi cum se petrec lucrurile? Pentru voi, asemenea lucruri pot părea 
neverosimile şi ridicole, dar aşa se petrec ele în natură. De aceea, îţi mai spun, 
pentru ultima dată: în acest caz magnetismul local şi general nu are rezultate 
benefice! Sper că nu mai trebuie să-ţi explic odată principiile fundamentale ale 
acestei metode terapeutice! 

De altfel, dacă tot vor ca fata să fie magnetizată, de ce nu îi pun pe medicii 
lor plătiţi să facă acest lucru, sau de ce nu îşi lasă aceştia asistenţii să le urmeze 
instrucţiunile, aşa cum o fac cu medicamentele pe care le prepară ei înşişi, pentru 
ca medicii chirurgi să poată sutura rănile, scoate sânge, aplica pansamente sau 
amputa membre? Nu au timp, sau consideră recompensa prea mică? De vreme ce ai 
acceptat să faci acest lucru fără a-Mi cere sfatul, poţi să încerci să aplici şi 
magnetizarea, căci Eu nu-ţi voi purta pică. De altfel, nu trebuie să consideri sfatul 
Meu ca o lege absolută. 

Ceea ce trebuie să înţelegi este că ajutorul Meu nu vine de pe o zi pe alta, 
de azi pe mâine, ci direct proporţional cu credinţa, încrederea şi iubirea voastră 
pentru Mine! încearcă să înţelegi! Amin!" 



Capitolul 24 
Vindecarea femeilor 

JakobLorber, 14.02.1847 

„Scrie acum câteva cuvinte pentru surioara micuţei Martha, pe care o 
cheamă Al-e. Draga Mea Al-e, nu aştept nimic de la tine decât iubire. Mie îmi place 
frumuseţea, iar tu eşti frumoasă; de aceea, plăcerea pe care Mi-o găsesc în tine este 
extremă. Dar să nu crezi că Mă refer la frumuseţea corpului fizic, ci numai la 
frumuseţea inimii tale, care este mult mai frumoasă decât cea a sărmanilor tăi fraţi 
şi surori. 

Am totuşi ceva împotriva ta. Din când în când, din cauza frumuseţii tale, 
faci dovada unei anumite vanităţi, şi eşti puţin prea ataşată de fineţuri. Aceste 
pasiuni trebuie eliminate, căci altfel, ele îţi vor umple treptat inima cu amărăciune. 
Iar o inimă amară nu mai poate accepta iubirea Mea! Deşi ai renunţat la o parte din 
ele, ar trebui să renunţi complet, căci numai astfel te vei deschide complet în faţa 
iubirii Mele. 

în plus, nu ar trebui să mai petreci atât de mult timp împodobindu-ţi capul, 
căci el este o expresie a inimii. Şi este limpede că în cazul de faţă arată vanitatea 
inimii. 

în al treilea rând, draga Mea copilă, doresc să-ţi mai spun următoarele: atât 
timp cât eşti încă foarte tânără, cât ai o delicateţe naturală, cât eşti atât de 
voluptuoasă, evită aerul uscat şi nu te aşeza niciodată prea aproape de fereastră; în 
acest fel, nu vei avea niciodată vreo pată pe faţă, nici pe cea a corpului tău fizic, dar 
nici pe cea a sufletului tău atât de frumos. Acesta este cadoul Meu pentru tine, nu 
numai pentru ziua ta, ci şi pentru întreaga ta viaţă. în acest fel, vei deveni cu 
adevărat adorata Mea, iar Eu voi deveni Tatăl tău mult iubit şi preasfânt, deopotrivă 
temporar şi etern. Amin! îţi declar toate acestea cu toată iubirea Mea, plină de 
gingăşie. Amin". 

Partea a IV-a 

îngrijirea sănătăţii: 

Fundamentele spirituale ale stării de sănătate 

Capitolul 1 

învăţăturile fundamentale legate de îngrijirea corpului fizic şi a 
sufletului 

Marea Evanghelie a lui Ioan, 11/210 (1-16) 

Domnul: „Iată, corpul este alcătuit din materie, la care se adaugă 
elementele cele mai grosiere şi mai primordiale ale sufletului, care, prin 
înţelepciunea şi puterea Spiritului Etern şi Divin, sunt forţate să ia această formă 
organică, care corespunde întru totul sufletului care locuieşte în ea. 

La început, sufletul care locuieşte în trup nu este cu mult mai pur decât 
acesta, căci şi el s-a născut din acelaşi suflet primordial impur al lui Satan cel căzut. 
Pentru sufletul cel impur, corpul nu este altceva decât o maşină de purificare, de o 
mare complexitate şi extrem de eficientă. 

în interiorul sufletului locuieşte şi scânteia pură a Spiritului lui Dumnezeu, 
de unde îşi extrage sufletul conştiinţa de sine, dar şi a Ordinii Divine, prin vocea 
conştiinţei. 

în plus, trupul mai este înzestrat cu diferite simţuri, putând auzi, vedea, 
mirosi, gusta şi pipăi. Prin intermediul lor, sufletul primeşte tot felul de informaţii 
de la lumea exterioară, bune şi rele, adevărate sau false. Judecata spiritului interior 
îi permite însă să înceapă să discearnă în curând binele de rău. Pe de altă parte, 
simţurile îi permit să câştige experienţă, învăţând să deosebească şi pe această cale 
binele de rău, ceea ce este plăcut de ceea ce este neplăcut, precum şi tot felul de 
alte impresii. Pe calea revelaţiei, sufletul este învăţat direct de Dumnezeu, 
deopotrivă din interior şi din exterior, prin intermediul cuvântului, care este calea 
care conduce către ordinea divină. 

Astfel înzestrat, sufletul poate stabili singur ce trebuie să facă, în acord cu 
Ordinea Divină, care este uşor de recunoscut. Dar lucrurile nu ar fi astfel aşezate, 
sufletului i-ar fi imposibil să atingă vreodată o existenţă liberă şi eternă, în sine. 
Orice suflet care doreşte să nu-şi piardă existenţa trebuie să continue să-şi rafineze 
capacitatea existenţială, cu ajutorul instrumentelor care i-au fost puse la dispoziţie, 
în caz contrar, el va împărtăşi aceeaşi soartă ca şi trupul, pe care îl va părăsi într-o 
stare aproape totală de corupţie, nemaifiindu-i de nici un folos să-şi continue 
evoluţia într-un asemenea trup. în asemenea cazuri, sufletul este obligat să-şi 
continue evoluţia într-un înveliş mult mai puţin confortabil, de regulă într-o 
manieră foarte dureroasă şi jalnică. 

Dintr-o altă perspectivă, trupul poate fi privit ca un adevărat iad pentru o 
fiinţă umană, căci el este alcătuit din numeroase particule supuse unei judecăţi 
severe, fiind astfel supus morţii. Materia provenită din corpurile cereşti care 
alcătuieşte corpul fizic al omului reprezintă pentru acesta un iad în adevăratul sens 
al cuvântului. De aceea, cei care sunt prea ataşaţi de corpul lor sunt în mod evident 
ataşaţi de iadul în care trăiesc, alimentându-şi astfel propria judecată şi propria 
moarte. Pentru a-şi putea îndeplini sarcinile solicitate de suflet, în scopul atingerii 



ţelului vieţii, trupul are nevoie de o anumită cantitate de hrană. Cel care exagerează 
însă cu îngrijirea corpului său, lucrând zi şi noapte numai pentru aceasta, lucrează 
în mod evident pentru perpetuarea iadului în care trăieşte şi a morţii care se 
apropie. 

Tentaţiile prin care corpul sileşte sufletul să facă tot felul de activităţi 
pentru a-şi satisface propriile plăceri senzoriale trebuie atribuite naturii impure şi 
spiritelor materialiste sau condamnate, care alcătuiesc natura propriu-zisă a 
corpului. Dacă sufletul este prea atent la solicitările trupului, acţionând în 
consecinţă, el intră în contact cu aceste spirite, pătrunzând astfel adânc în iadul care 
le este caracteristic şi în moarte. în acest fel, el comite un păcat împotriva Ordinii 
lui Dumnezeu care sălăşluieşte în interiorul lui. Dacă sufletul se bucură şi îşi 
iubeşte excesiv trupul, el devine la fel de impur ca şi cele mai impure şi mai 
condamnate spirite ale corpului, perpetuând păcatul, şi deci iadul şi moartea. Deşi 
continuă să trăiască pe pământ, se poate spune că un asemenea suflet este deja 
mort. De altfel, el simte moartea dinlăuntrul lui şi se teme îngrozitor de ea. într-o 
asemenea stare de păcat, sufletul poate face orice doreşte, dar nu poate descoperi 
viaţa, deşi o iubeşte mai presus de orice. 

Aşa se explică de ce mii de fiinţe umane ştiu la fel de multe lucruri despre 
viaţa de după moarte ca şi o piatră care zace pe jos. Ori de câte ori cineva 
pomeneşte ceva despre acest subiect, ei îl ironizează sau se înfurie şi îl dau afară pe 
uşă. Şi totuşi, orice om ar trebui să-şi încheie procesul de evoluţie a „eului" său la 
vârsta de 30 de ani. în acest fel, viaţa care urmează după moarte ar deveni perfect 
liberă şi fericită, plenar conştientă şi la fel de sigură ca şi zborul unui vultur! 

Există două categorii de oameni, unii care se interesează cât de cât de 
aceste lucruri, fără să înţeleagă însă mare lucru din ele, şi alţii care nici nu vor să 
audă de ele. Ambele categorii îşi trăiesc viaţa pe pământ în iad şi în moarte. 

De multe ori, dacă sufletul s-a purificat complet, el mai are încă la 
dispoziţie suficient de mulţi ani pentru a-şi purifica şi trupul de spiritele sale. în 
acest fel, partea superioară a corpului poate beneficia şi ea de nemurirea sufletului, 
pe care îl însoţeşte şi după moartea componentei sale inferioare (grosiere)". 



Smerenia: premisa fundamentală a mântuirii 

Marea Evanghelie a lui Ioan, IX/159 

Domnul: „Fără Mine, nimeni nu poate face nimic pentru mântuirea 
sufletului său. Şi chiar dacă ar face tot ce i-a stat în puteri, în acord cu legile care i- 
au fost revelate, el ar trebui să continue să se spăşească, mărturisindu-şi faptul că a 
fost un servitor leneş şi indolent. Iar pentru tot ce a făcut bine, ar trebui să-i 
mulţumească numai lui Dumnezeu. în acest fel, Dumnezeu va continua să-1 susţină 
şi să îl întărească de-a pururi. 

Cel care îl slăveşte pe Dumnezeu pentru lucrurile bune pe care le-a făcut îi 
face o bucurie Tatălui ceresc, fiind un servitor adevărat, care îi merge la inimă. 
Dumnezeu nu va alunga un asemenea om, ci îl va proteja cu propria Sa mână. Cine 
îl alungă însă pe Dumnezeu din inima sa - fiind indiferent faţă de El, considerându- 
se un stăpân al acestei lumi, acţionând în funcţie de raţiunea sa lumească, 
acceptând să fie lăudat pentru faptele sale sau lăudându-se el însuşi cu inteligenţa şi 
cu faptele sale - acesta se răsplăteşte singur, aşa că nu se mai poate aştepta la o 

răsplată şi din partea lui Dumnezeu! De aceea, tot ceea ce faceţi adevărat şi bine, 
faceţi în Numele Meu, iar Eu voi sta alături de voi pentru a vă întări şi a vă ajuta să 
reuşiţi!" 



Năzuinţe pământeşti şi aspiraţii cereşti 

Marea Evanghelie a lui Ioan, VII/222 

Un prieten roman cere informaţii legate de viitoarele transformări în 
navigaţie. 

Domnul îi răspunde: „Generaţiile care vor veni vor construi nave extrem de 
frumoase, cu care vor putea călători în toate direcţiile, pe tot globul, cu viteza 
păsărilor. Ele nu vor amplifica însă bunăstarea fizică sau spirituală a oamenilor, ci 
dimpotrivă, o vor reduce dramatic. 

De aceea, păstraţi ce aveţi cât de mult timp puteţi! Căci orice perfecţionare 
a lucrurilor de pe acest pământ reprezintă o schimbare pe termen lung, care 
acţionează în detrimentul vieţii spirituale, singura pe care oamenii ar trebui s-o 
cultive din toate puterile. 

La ce i-ar folosi omului dacă ar dobândi toate comorile acestei lumi, dacă 
sufletul său s-ar îmbolnăvi astfel ireversibil? Nu aţi văzut cât de scurtă este viaţa 
trupului pe acest pământ şi care este destinul său final? Pentru lumea de dincolo nu 
are nici o importanţă dacă ai murit ca un cerşetor sau ca un împărat! 

Cei care dispun de foarte mult în această lume vor fi extrem de săraci în 
lumea de dincolo. Cei care nu au nimic aici vor avea totul în lumea de dincolo. Ei 
vor dobândi cu uşurinţă acolo comorile spirituale, singurele care sunt adevărate şi 
vii. 

Strămoşii voştri, care au trăit pe acest pământ, au fost fiinţe mult mai 
fericite decât voi. Necesităţile lor erau foarte simple. Când oamenii au început să-şi 
construiască oraşe în văile joase, ei au devenit orgolioşi şi indolenţi, şi astfel 
depravarea şi suferinţa a intrat în viaţa lor. La ce le-au folosit cunoştinţele lor? Ei 
L-au pierdut pe Dumnezeu, iar energia vitală a spiritului i-a părăsit, astfel încât au 
ajuns să nu mai creadă într-o viaţă de apoi, la fel cum nu cred nici cei mai mulţi 
dintre voi. 

S-a produs astfel o transformare dramatică, materialismul repurtând o 
victorie absolută asupra spiritualităţii! 

Cei înţelepţi urmăresc să renunţe la confortul inutil şi la o viaţă materială 
prea luxoasă, în schimbul unei vieţi spirituale cât mai pure şi mai autentice. Acest 
lucru v-ar fi mult mai de folos decât cele mai mari invenţii care v-ar ajuta să 
traversaţi în condiţii sigure şi foarte rapid marile oceane. Mai devreme sau mai 
târziu, orice om va muri! La ce-i vor folosi atunci marile sale invenţii sufletului 
care părăseşte acest plan? 

De aceea, păstraţi ceea ce aveţi deja! Mai presus de orice, urmăriţi să păşiţi 
din ce în ce mai profund pe calea spiritului, şi veţi descoperi astfel cea mai mare 
invenţie care vă poate ajuta să străbateţi drumul de la pământ la lumea de apoi. 

Cu siguranţă, această lume va dura de-a pururi. De aceea, grăbiţi-vă cât 
mai tare ca să ajungeţi aici. In ceea ce priveşte trupul şi cele pământeşti, nu vă 
preocupaţi de ele mai mult decât este strict necesar! 

Evident, este natural ca omul să mănânce şi să bea, să-şi protejeze trupul de 
căldura sau de frigul excesiv. Dar cel care se preocupă exclusiv de trupul său, în 
detrimentul sufletului nemuritor, nu demonstrează altceva decât o incredibilă 
prostie şi orbire... 

Dacă M-ai înţeles, nu Mă mai întreba pe viitor despre îmbunătăţirile pe 
care le vor aduce oamenii obiectelor lor pământeşti, deşarte prin ele însele. Eu nu 
am venit pe acest pământ decât cu unicul scop de a pregăti pentru voi calea către 
viaţa eternă, astfel încât voi să puteţi păşi în condiţii de totală siguranţă pe ea, 
avansând către marea destinaţie!" 



Binecuvântarea simplităţii 

Marea Evanghelie a lui Ioan, IV/183 (7) 

Domnul: „Dacă doriţi să trăiţi fericiţi pe acest pământ, păstraţi-vă 
simplitatea primordială! Ea nu cere eforturi prea mari, şi în plus, reduce la 
minimum nevoile naturale, pe care le veţi putea împlini foarte uşor. . . Nu veţi fi 
nevoiţi să pierdeţi prea mult timp pentru a vă satisface aceste nevoi naturale, şi veţi 
avea cu atât mai mult timp pentru contemplarea spirituală! Aceasta este infinit mai 
valoroasă decât construirea unui palat cu sudoarea frunţii şi cu pierderea a mii de 
vieţi omeneşti!" 



Beneficiile spirituale ale unei vieţi naturale 

Marea Evanghelie a lui Ioan, VI/140 

Domnul le-a spus celor trei înţelepţi veniţi din Persia: „Absolut toţi 
oamenii care au o natură bună sunt instruiţi de către spirite, care îi învaţă despre 
ştiinţele naturale şi spirituale, într-o manieră mai mult sau mai puţin subtilă. Dacă 
oamenii ar trăi mai natural, mai simplu, şi dacă s-ar orienta mai mult către viaţa lor 
interioară, ei ar stabili un contact din ce în ce mai ferm cu spiritele înalte din lumea 
de dincolo. Acesta a fost şi cazul vostru, dar pe măsură ce aţi devenit din ce în ce 
mai materialişti, din cauza numeroaselor voastre călătorii, spiritele înalte v-au 
părăsit, lăsându-vă să trăiţi din cunoaşterea voastră". 



Care sunt necesităţile oamenilor şi ce le oferă pământul 

Soarele spiritual, 11/90 

„Să spunem că un om mediu are nevoie de 1,5 kg de hrană pe zi. Este uşor 
să calculăm astfel de câtă hrană are el nevoie pe durata a 365 de zile. Această 
cantitate reprezintă nevoile naturale ale omului. Natura îi permite să acumuleze 
această cantitate anuală. Dacă bărbatul are o soţie şi copii, el poate acumula pentru 
fiecare nou membru al familiei sale o cantitate similară. în acest fel, el acţionează 
în conformitate cu legile naturii. Dacă face o muncă foarte grea, lui i se permite să 
mănânce o cantitate dublă de alimente. 

Dacă toată lumea ar respecta această regulă simplă, pe pământ nu ar mai 
exista foamete sau nevoi. Domnul a aranjat astfel lucrurile încât dacă pământul ar fi 
lucrat în mod corespunzător, şi dacă recolta ar fi distribuită corect, ea ar asigura cu 



91 



uşurinţă toate nevoile a 1,2 miliarde de oameni de pe planetă. La ora actuală nu 
trăiesc nici măcar un miliard de oameni, dar 700 de milioane suferă de foame. 

De ce se petrec astfel lucrurile? Deoarece oamenii nu respectă legea 
naturii, care le este inerentă. 

Să continuăm. Putem calcula cu uşurinţă de câte haine are nevoie un om 
pornind de la înălţimea sa. Unui om îi sunt suficiente patru rânduri diferite de haine 
pentru a-şi acoperi corpul în cele patru anotimpuri. Acesta este standardul natural 
pentru îmbrăcăminte. Aş mai adăuga că aveţi nevoie de patru ori mai multe rânduri 
de lenjerie de corp, din motive de igienă. 

Dacă aţi respecta acest standard, pe pământ nu ar mai exista oameni 
dezbrăcaţi. Ce fac însă imensele voastre fabrici de îmbrăcăminte? Ele cumpără la 
preţuri de nimic materia primă şi fac o cantitate uriaşă de haine luxoase, care 
depăşesc cu mult nevoile trupului uman, după care le vând la preţuri ridicol de mari 
celor nevoiaşi. Pe de altă parte, foarte mulţi oameni, îndeosebi femeile, acumulează 
de-a lungul anilor mai mult de o sută de haine diferite. Toţi aceşti oameni încalcă 
armonia naturală, ceea ce explică de ce, din aproximativ un miliard de oameni care 
trăiesc la ora actuală pe pământ, cel puţin 600 de milioane trăiesc aproape goi sau 
nu îşi pot asigura nici măcar strictul necesar în materie de îmbrăcăminte. 

Cât de mare trebuie să fie o casă, pentru ca în ea să încapă în condiţii 
decente câţiva oameni şi familiile lor, împreună cu servitorii necesari? Mergeţi la 
ţară şi convingeţi-vă cu ochii voştri că pentru un trai confortabil nu este deloc 
necesar un palat cu o sută de camere. 

Tot ceea ce depăşeşte aceste standarde naturale se opune ordinii lui 
Dumnezeu, încălcând astfel poruncile Sale. 

Mai departe, cât de mare trebuie să fie o proprietate funciară? Eu afirm că 
o bucată de pământ cu o suprafaţă de 1.700 de metri pătraţi ar permite cu uşurinţă 
obţinerea unui venit mediu, cu o muncă moderată, care să asigure toate nevoile 
omului de vârstă medie de-a lungul unui an. Dacă pământul este foarte bun, este 
suficientă chiar o jumătate din această suprafaţă. Dacă pământul nu este de o 
calitate prea bună, puteţi dubla suprafaţa acceptabilă. Dacă familia este alcătuită 
din mai mulţi membri, puteţi obţine suprafaţa necesară de pământ înmulţind cifrele 
de mai sus cu numărul de membri ai familiei. Veţi obţine astfel o cifră în acord cu 
ordinea naturală a lui Dumnezeu. Eu voi fi chiar mai generos, şi voi dubla această 
suprafaţă, stabilind că acesta este dreptul vostru, acordat vouă de Dumnezeu. Dacă 
pământul ar fi împărţit în această manieră, atunci cele 700 de milioane de familii ar 
putea trăi într-o siguranţă deplină pe suprafaţa pământului". 



Falsa sfinţenie 

Marea Evanghelie a lui Ioan, VI/51 

Domnul: „Corpul are nevoile sale, iar spiritul are propriile sale necesităţi. 
De aceea, nu putem spune că ne slăbim spiritul dacă avem grijă să ne întărim 
membrele şi organele noastre. 

Nu trebuie să credeţi că lui Dumnezeu îi sunt pe plac postul şi penitenţa 
pentru păcatele comise, făcute numai de ochii lumii exterioare! Dumnezeu îi 
iubeşte în primul rând pe cei care mănâncă şi beau cu recunoştinţă ceea ce revarsă 
asupra lor graţia Lui, întărindu-şi astfel puterea pământească pentru a munci apoi în 

beneficiul semenilor lor. Dacă omul păcătuieşte, el trebuie să-şi recunoască păcatul, 
să se căiască, să-1 respingă, iar apoi să urmărească să nu-1 mai comită pe viitor. 
Altfel spus, ar trebui să urmăriţi sincer să vă îmbunătăţiţi comportamentul. 

Din păcate, există şi unii oameni care îşi trăiesc întreaga viaţă numai de 
dragul mâncării şi al băuturii. Ei nu se preocupă decât de stomacul lor, nu înţeleg 
porunca: 'Iubeşte-ţi aproapele', îi dispreţuiesc pe săraci şi nu-i primesc la uşa casei 
lor. Burţile lor veşnic pline nu îi ajută să înţeleagă suferinţa produsă de foame şi de 
sete. Aceştia sunt marii lacomi, beţivi şi desfrânaţi, care îşi supun în permanenţă 
trupul celor mai josnice pasiuni. Nici unul dintre ei nu va putea intra însă vreodată 
în împărăţia lui Dumnezeu. 

Acelaşi lucru este valabil şi pentru ipocriţii care postesc şi fac penitenţă, 
care aduc ofrande la templu, dar numai pentru a fi respectaţi de alţi oameni şi 
lăudaţi pentru faptele lor. în schimb, ei îi tratează pe ceilalţi cu toată 
condescendenţa, îi dispreţuiesc şi îi acuză de toate păcatele, evitându-i de departe, 
numai pentru simplul motiv că nu s-au lăudat public cu postul lor, că nu au făcut 
penitenţă sau că nu au adus la vedere ofrande la templu. 

Dar Eu vă spun: aceşti oameni sunt o oroare în faţa lui Dumnezeu, căci 
inimile, simţurile şi intelectul lor sunt complet împietrite. Ei îşi judecă semenii fără 
pic de compasiune sau toleranţă, mătură la uşa vecinilor lor, dar nu observă 
murdăria din propria lor casă. O, adevăr vă spun, în ceea ce îi priveşte pe aceşti 
'oameni sfinţi şi drepţi', cu măsura cu care măsoară ei acum li se va măsura şi lor 
în lumea de dincolo!" 



Toleranţa faţă de obiceiurile străinilor 

Marea Evanghelie a lui Ioan, VIII/99- 100 

Domnul: „...Apoi, cei de faţă s-au ridicat şi au plecat către locul unde li se 
pregătiseră aşternuturile. Eu am rămas însă pe scaunul Meu până dimineaţa. 

A doua zi, după ce toată lumea s-a odihnit bine, ne-am adunat cu toţii cu o 
oră înainte de răsăritul soarelui, iar evreii au început să se spele potrivit obiceiului 
lor. La rândul lor, romanii s-au spălat cu apă parfumată, potrivit cutumelor lor, după 
care şi-au aplicat pe corp uleiuri parfumate care au răspândit un miros plăcut în 
cameră. 

Atunci, mai mulţi discipoli s-au apropiat de Mine şi Mi-au spus: 'Doamne, 
aceşti oameni au trecut la credinţa noastră, dar continuă să îşi păstreze vechile lor 
tradiţii. Toate aceste uleiuri, alifii şi parfumuri sunt probabil foarte scumpe, şi este 
limpede că ar fi mult mai util dacă s-ar spăla şi ei cu apă curată, la fel ca noi, 
folosind banii pe care i-au dat pe aceste parfumuri pentru a alina suferinţele 
săracilor! ' 

Dar Eu le-am spus: 'Cei care fac pentru cei sărmani ceea ce fac aceşti 
romani - evident, dacă dispun şi de mijloacele financiare necesare - pot să îşi 
îngrijească trupul aşa cum au fost obişnuiţi din copilărie. Pentru ei aceasta a 
devenit o nevoie naturală, la fel cum voi v-aţi obişnuit să vă spălaţi cu apă 
proaspătă. Pe Mine nu Mă interesează asemenea lucruri -în ce fel vă faceţi fiecare 
toaleta intimă. Singurul lucru care contează pentru Mine este inima voastră, cu care 
vă prezentaţi înaintea Mea. 

De aceea, aveţi grijă ca atunci când veţi predica Evanghelia Mea în faţa 
naţiunilor să nu încercaţi să le schimbaţi obiceiurile legate de trupurile lor! 

Căci este suficient dacă omul crede în Mine şi în Numele Meu, şi dacă 
trăieşte în conformitate cu învăţăturile Mele. Cât despre trup, acesta poate fi îngrijit 
aşa cum a fost obişnuit omul din copilărie, astfel încât să rămână sănătos şi curat. 

Pe scurt, dacă vedeţi că Eu tolerez anumite aspecte, cu atât mai mult le 
puteţi tolera voi! Rolul vostru este să transmiteţi mai departe sfaturile pe care vi le- 
am dat Eu pentru mântuirea sufletului, îndeosebi celor către care vă conduce 
Spiritul Meu, fără să vă supăraţi însă dacă ele nu sunt acceptate sau respectate de 
cei în cauză! 

Mai mult, ar trebui să mâncaţi şi să beţi ceea ce vi se oferă, fără să mai fiţi 
atât de ataşaţi de iudaismul exterior, materialist, care nu are nici o valoare în faţa 
Mea. în schimb, ar trebui să acţionaţi în concordanţă cu spiritul adevăratului 
iudaism, cel interior şi viu, căci numai aşa veţi deveni discipolii Mei autentici, şi 
numai aşa îmi vor fi plăcute lucrările voastre. Iar Eu voi rămâne de-a pururi cu voi, 
în spiritul Meu, până la sfârşitul zilelor acestui pământ! M-aţi înţeles?'" 



Nu fugiţi de lumea exterioară 

Marea Evanghelie a lui Ioan, 1/83 

Domnul: „Cel care acceptă în totalitate cuvântul Meu, trăind şi acţionând 
în conformitate cu el, fără să se îndepărteze nici un pic de la el, Mă va accepta cu 
siguranţă şi pe Mine, cu toată iubirea, înţelepciunea şi atotputerea Mea, şi va avea 
astfel şansa de a deveni un adevărat copil al lui Dumnezeu. Tatăl din ceruri nu va 
ascunde nimic din ceea ce are El de un asemenea copil! . . . 

Eu nu doresc să fac din voi fiinţe umane speriate, care blestemă lumea 
exterioară, ci mai degrabă înţelepţi care o vindecă şi ştiu cum să se folosească de 
ea! 

Dacă cineva se îndrăgosteşte atât de mult de unealta artei sale, ferindu-se 
să o folosească şi ascunzând-o cu grijă pentru a nu se uza şi a nu-şi pierde astfel 
frumuseţea, pe care i-ar contempla-o apoi zi de zi, cu o adevărată frenezie - cum 1- 
aţi numi pe acesta? Nu l-aţi considera nebun? 

Pentru voi, lumea exterioară este o unealtă, cu ajutorul căreia - dacă o veţi 
folosi cu măiestrie - veţi putea produce opere de artă de o mare frumuseţe! Dar 
întrucât sunteţi discipolii Mei, va trebui să vă folosiţi de această unealtă aşa cum v- 
am învăţat Eu, învăţătorul vostru! 

Când este folosită corect, această unealtă poate pregăti pentru voi viaţa 
eternă. Dacă nu o folosiţi însă corect, ea va fi precum un cuţit ascuţit în mâinile 
unui copil, şi voi vă veţi răni cu uşurinţă!" 



Nu fiţi rigizi în aplicarea legii 

IdaKling, 2.10.1894 

„M-ai întrebat dacă aplicarea strictă a dietei alimentare se aplică inclusiv în 
regiunile mai reci. Văd că nu-ţi este clar, aşa că îţi voi răspunde. 

Ordinea Mea se aplică tuturor celor patru continente; mai mult, ea este 
aceeaşi pentru întreaga creaţie vizibilă. Ordinea Mea nu are cum să fie alcătuită 
doar din câteva indicaţii sporadice date de iubirea Mea, ci are la bază liberul arbitru 
al fiinţelor umane, cărora nu le dau decât sfaturi părinteşti, dar niciodată legi 
divine. De aceea, feriţi-vă să vedeţi în Mine un Legiuitor! Eu nu am venit să vă 
aşez sub incidenţa legii, şi nici să vă dau pe mâna tribunalului. Dimpotrivă, am 
venit ca să vă eliberez de povara legii şi să vă transform din nişte fiinţe umane 
condamnate, trăind în închisoarea lor, în nişte copiii ai lui Dumnezeu, liberi din 
punct de vedere spiritual. 

Oricine urmează sfaturile Mele născute din iubire va fi binecuvântat. Dacă 
există însă o constrângere care nu s-a născut din iubirea Mea, pe care omul o 
acceptă, atunci este mai bine ca el să trăiască în conformitate cu propria lui iubire, 
născută din trup şi din iubirea de sine. Tot ceea ce faceţi trebuie să se nască din 
propria voastră voinţă, din adâncul inimilor voastre, căci adevăratele fapte ale 
iubirii nu se pot naşte altfel. în timpurile care vor urma, vă voi dovedi din nou acest 
lucru. 

Eu prefer oricând un om care nu îmi respectă voinţa, unuia care ascultă de 
Mine, din teamă şi din supunere, dar fără să-1 tragă inima. Chiar dacă pare că 
ascultă de Mine, acesta din urmă nu îmi înţelege cuvântul şi nu are încă o credinţă 
vie. Abia atunci când îmi va înţelege plenar cuvântul va acţiona el cu toată 
convingerea, dublată de întreaga iubire din inima sa, în conformitate cu adevărul pe 
care acum în recunoaşte în inima lui, căpătând astfel întreaga putere. Iubirea celor 
temători nu este decât pe jumătate sinceră, căci ei nu trăiesc în conformitate cu o 
convingere interioară, ci numai cu lecţiile primite de la lumea exterioară, pe care în 
adâncul inimii nu le înţeleg şi nu le acceptă. Ei le respectă numai în măsura în care 
acestea le oferă anumite avantaje, fără să le ceară în schimb nici un fel de sacrificii. 

Ţi-am descris astfel câteva tipuri de fiinţe umane: unele care ascultă 
cuvântul, iar altele care acţionează în funcţie de acesta. Ţi-am descris toate aceste 
lucruri ca să înţelegi mai bine sarcinile care îţi revin pe acest pământ, şi ca un ghid 
pentru viaţa eternă!" 



Capitolul 2 

Căsnicia sănătoasă 

Un avertisment adresat celor care nu au o natură curată 

Marea Evanghelie a lui Ioan, 1/86 

Domnul: „Cine păcătuieşte prin desfrâu este foarte bolnav în sufletul lui! 
Căci prin acest păcat, inima se împietreşte tot mai tare cu fiecare zi, uitând de milă 
şi de compasiunea faţă de semenii săi. în final, el ajunge să nu mai iubească pe 
nimeni altcineva decât pe sine şi obiectul pasiunii sale desfrânate. O asemenea 
inimă ajunge să respingă cuvântul lui Dumnezeu, care îl avertizează împotriva 
dorinţelor sale păcătoase, devenind în cele din urmă chiar duşmanul celor care 
ascultă de cuvântul lui Dumnezeu şi care trăiesc în conformitate cu acesta. Foarte 
mulţi oameni suferă de această boală. De aceea am venit din nou la voi, ca să vă 
vindec de această maladie mortală. Oricine este conştient de faptul că este atins de 
această boală să se întoarcă spre Mine cu toată încrederea, iar Eu îl voi vindeca! . . . 

Adevăr vă spun: desfrânaţii nu vor intra niciodată în împărăţia lui 
Dumnezeu, decât în măsura în care îşi vor schimba radical modul imoral de 
viaţă! . . . Căci aceşti fiori senzuali nu sunt altceva decât un vicleşug al lui Satan. Vai 
celor care îi vor permite în acest fel lui Satan să intre în ei! Cu greu vor mai putea 
scăpa ei vreodată de ghearele lui, iar suferinţele vor părea că nu mai au sfârşit! De 
aceea, feriţi- vă de aceste pasiuni, căci în caz contrar, va veni ziua în care ele nu vor 
mai fi deloc plăcute pentru voi!" 



Binecuvântarea castităţii 

Marea Evanghelie a lui Ioan, IV/230-231 

Domnul: „Dacă oamenii ar evita viciul desfrâului, limitându-se numai la 
acele contacte sexuale necesare pentru a procrea, adevăr vă spun, nu ar exista om 
pe această planetă care să nu fie un clarvăzător! Din păcate, nu trece zi fără ca 
bărbaţii şi femeile să nu îşi risipească puterile, irosind astfel lichidele vitale cele 
mai nobile şi mai apropiate de structura sufletului! 

Din această cauză, ei devin indolenţi şi senzuali, nemaicăutând altceva 
decât plăcerile simţurilor. Rareori sunt capabili de gânduri înalte, fiind dimpotrivă, 
temători, laşi, materialişti, agitaţi şi schimbători, egoişti, invidioşi şi geloşi. Ei nu 
mai înţeleg aproape nimic din ceea ce este spiritual, căci fanteziile lor se învârt 
întotdeauna în jurul tentaţiilor cărnii, iar imaginaţia lor nu mai este capabilă să se 
ridice către marile înălţimi spirituale. Mai sunt unii care din când în când îşi revin 
pentru câteva ore şi îşi înalţă pentru o clipă privirea către cer, dar gândurile 
senzuale apar din nou, aproape imediat, ca norii grei care ascund cerul, astfel încât 
sufletul uită complet de gândurile sale elevate, căzând din nou în capcana 
pasiunilor trupeşti! . . . 

De aceea, acceptaţi acest adevăr: desfrânaţii şi prostituatele, cei care comit 
adulter, indiferent de sex, şi toţi cei care comit păcate trupeşti nu vor putea 
pătrunde decât cu care greutate în împărăţia lui Dumnezeu! 

Dacă vi se pare prea severă această judecată, încercaţi să schimbaţi o 
asemenea fiinţă senzuală. începeţi prin a-i repeta poruncile lui Dumnezeu şi 
spuneţi-i: 'Pace ţie! Iată, împărăţia lui Dumnezeu se apropie! Renunţă la viaţa 
desfrânată pe care ai dus-o până acum, iubeşte-L pe Dumnezeu mai presus de orice 
şi iubeşte-ţi semenii la fel de mult ca şi pe tine însuţi! Caută adevărul şi împărăţia 
lui Dumnezeu în profunzimile inimii tale! Renunţă la lumea exterioară şi la materia 
ei, şi caută să-ţi trezeşti spiritul viu! Roagă-te, caută şi acţionează în conformitate 
cu ordinea divină!' Veţi constata că vorbele voastre s-au izbit de nişte urechi surde! 
Omul va râde de voi, vă va întoarce spatele sau vă va spune: 'Lasă-mă în pace, 
tembelule; nu mă mai enerva cu prostiile tale, căci s-ar putea să te lovesc!' Dacă îl 
veţi admonesta şi a doua oară, nu este exclus să aveţi parte de o reacţie chiar mai 
dură din partea lui. 

De aceea, cei care comit păcat trupesc cu prostituatele nu sunt numai nişte 
păcătoşi desfrânaţi, ci şi nişte oameni foarte răutăcioşi, din cauza iritabilităţii lor, 
gata oricând să izbucnească într-o criză de furie, dar orbi şi surzi în faţa aspectelor 
spirituale, a oricărei forme de bunătate şi adevăr. Un hoţ poate fi mult mai uşor 
convertit decât un desfrânat şi un adulter. 

Oriunde această boală a sufletului - care este desfrâul - a prins rădăcini 
adânci printre oameni, predicarea Evangheliei a luat sfârşit. . . De aceea, mai presus 
de orice, aveţi grijă ca acest viciu să nu prindă rădăcini adânci nicăieri! Nici chiar 
cei căsătoriţi nu ar trebui să aibă alte relaţii intime decât cele strict necesare pentru 
procreaţie. Cât despre cei care îşi deranjează soţiile deja însărcinate, ei nu fac 
altceva decât să pângărească fructul din pântecul acestora, impregnându-1 cu 
spiritul desfrâului. Căci spiritul care îi seduce pe soţ şi pe soţia acestuia, trezind în 
ei dorinţa unei intimităţi care depăşeşte ordinea naturală, va influenţa şi copilul încă 
nenăscut, chiar mai puternic decât i-a influenţat pe părinţii acestuia. 

Nici chiar procreaţia nu ar trebui făcută inconştient, existând nişte reguli 
care trebuie respectate: mai întâi de toate, ea nu trebuie practicată numai din pură 
plăcere senzuală, ci din iubirea cea mai curată, precum şi dintr-o înclinaţie a celor 
două suflete. în al doilea rând, după ce soţia a rămas însărcinată, ea nu mai trebuie 
deranjată de soţ mai devreme de cel puţin şapte săptămâni după naştere. 

Copiii procreaţi în această manieră şi care nu au fost deranjaţi în pântecul 
mamei lor se nasc mai perfecţi din punct de vedere fizic. Sufletul lor devine mult 
mai repede preocupat de sănătatea sa spirituală, într-un organism frumos dezvoltat, 
decât sufletul copiilor corupţi încă din pântecul mamei lor, care nu mai pot fi 
recuperaţi decât dacă încep imediat procesul de auto-perfecţionare. Pe de altă parte, 
sufletele copiilor procreaţi conform ordinii divine sunt mai pure şi mai uşoare, 
întrucât nu au fost tulburate de aceste spirite ale desfrâului, care se nasc la nivelul 
trupului embrionului prin contacte intime repetate, dar care afectează şi sufletul 
noului-născut. Sufletele pure se înalţă foarte uşor către Dumnezeu, aşa cum a facut- 
o Samuel, încă din copilărie, când iubirea este oricum foarte inocentă! Sfera vitală 
începe să se formeze de timpuriu în jurul trupurilor acestor copii, care devin foarte 
uşor clarvăzători, şi întreaga Mea manifestare le vine în întâmpinare şi se aşterne la 
picioarele lor. 

Ce se poate spune despre ceilalţi copii, deja corupţi în pântecul mamei lor, 
prin comparaţie cu aceştia? îţi spun un singur lucru: ei nu sunt decât umbre ale 
vieţii! Şi cine este principalul vinovat? Toate aceste plăceri senzoriale, despre care 
am vorbit până acum! 

în viitor, ori de câte ori veţi auzi predicat cuvântul Meu, ar trebui incluse şi 
aceste învăţături, căci ele cultivă solul vieţii, curăţându-1 de mărăcini, de scaieţi şi 
de buruieni, din rândul cărora niciodată nu pot fi recoltaţi struguri sau smochine 
dulci!" 



Capacitatea de a procrea şi utilizarea ei corectă 

Casa Domnului, 111/64 (9-18) 

Lameh, unul din strămoşii noştri, a spus: „Bărbatul are o nevoie, care îl 
face să fie foarte tulburat în faţa femeilor. Iar această nevoie este insaţiabilă. Chiar 
dacă are două, trei sau mai multe soţii frumoase, dacă ajunge într-un loc în care 
există o sută de femei diferite, foarte curând el va simţi nevoia să le posede şi pe 

acestea! 

De ce l-ai înzestrat, o, Doamne, pe bărbat cu o asemenea nevoie, care - 
potrivit ordinii Tale - nu trebuie satisfăcută?" 

Domnul: „Ascultă, bogăţia sentimentelor poate fi comparată cu puterea 
impulsului de a procrea. Orice sentiment care se manifestă printr-un puternic 
impuls, sau ca o nevoie a inimii, are şi o mare capacitate de a procrea întru spirit. 
Dacă însă bărbatul este un desfrânat şi îşi împrăştie sămânţa pe toate străzile şi pe 
toate aleile, golindu-se astfel de putere de jos în sus, cum ar putea procrea el un 
fruct de proporţii corecte cu o femeie fertilă? Cu siguranţă, el nu va putea face 
acest lucru, căci din legumele veştejite nimeni nu mai poate stoarce sucul vieţii. 

La fel stau lucrurile şi cu bogăţia de sentimente: bărbatul are datoria să 
strângă aceste sentimente în inima sa, nu să le împrăştie, pentru ca apoi să Mi le 
ofere Mie! Când aceste sentimente vor ajunge la maturitate, el va găsi în Mine, 
sursa oricărei vieţi, cel mai plenar şi mai satisfăcător înlocuitor, inclusiv pentru 
toate femeile din lume; iar el îşi va putea iubi soţia cu aceste noi sentimente, mult 
mai puternice acum. Pe de altă parte, el nu va mai tânji după soţia aproapelui său. 

Mai trebuie să ştii că pe pământ, tot ceea ce există într-un om reprezintă 
doar un potenţial care trebuie dezvoltat, pentru a-şi atinge scopul său infinit, 
exaltat, etern. De aceea, omul nu trebuie să se folosească de aceste puteri până când 
ele nu ajung la maturitate. La fel cum fructele pământului nu se coc decât la lumina 
soarelui, puterile spirituale ale omului nu se coc decât la lumina Mea. De aceea, toţi 
oamenii ar trebui să-şi orienteze puterile către Mine, până când vor deveni perfect 
maturi, conform ordinii Mele. Cei care nu doresc să facă acest lucru sunt singurii 
responsabili pentru moartea care îi aşteaptă". 



O evanghelie a căsătoriei 

Copilăria lui Iisus, cap. 102 

„Atunci, copilul Christos s-a ridicat şi le-a spus lui Cirenius şi soţiei sale, 
Tullia: 'Eu nu sunt Domnul acestei lumi. De aceea, în ceea ce Mă priveşte, sunteţi 
eliberaţi de cele lumeşti! Dacă aţi descoperit adevărata iubire în inimile voastre, nu 
veţi comite cu siguranţă adulter! în ceea ce priveşte căsnicia, nici o altă lege nu este 
valabilă pentru Mine decât cea scrisă cu litere de foc în inimile voastre. 

Tu, dragul Meu Cirenius, ţi-ai orientat atât de puternic inima către această 
fată, încât nu ar trebui să ţi-o mai întorci niciodată de la ea! Şi tu, draga Mea fiică, 
te-ai aprins de iubire încă de când l-ai văzut prima oară, aşa că - în faţa Mea - tu 
eşti deja soţia lui. Eu nu ţin niciodată cont de legămintele din exterior, ci numai de 
cele din inima voastră. Rămâneţi credincioşi pentru totdeauna acestor legăminte, 
dacă nu doriţi să deveniţi adulteri în faţa Mea! Blestemaţi fie cei care le dau 
tinerilor căsătoriţi alte sfaturi, din motive lumeşti, căci singurul motiv care ar trebui 
să conteze în aceste cazuri este iubirea, iar aceasta reprezintă esenţa Mea! Căci care 
dintre ele este mai importantă, iubirea născută din Mine, sau raţiunea lumească, 
născută din iad? 

De vreme ce v-aţi recunoscut şi v-aţi ataşat unul de celălalt încă de la prima 
vedere, conform acestei legi vii, atunci nu ar trebui să vă mai despărţiţi niciodată, 
dacă nu doriţi să comiteţi un păcat în faţa Mea! 

Pentru Mine nu contează verighetele voastre lumeşti, ci doar legătura 
dintre inimile voastre. Cel care violează acest adevăr devine un adulter în faţa Mea! 

Vai celor care iubesc mai presus raţiunea şi această lume. Blestemaţi fie 
ei!' 

Aceste cuvinte ale copilului Iisus i-au şocat pe toţi, şi nimeni nu a mai 
îndrăznit să rostească vreun cuvânt legat de acest subiect, al căsătoriei". 



Cuvintele Tatălui referitoare la căsătorie 

Casa Domnului, 11/89 

„După ce părinţii au binecuvântat cuplul proaspeţilor căsătoriţi, Jorias şi 
frumoasa sa soţie s-au întors către Abedam 4 , care i-a chemat la El. Când au ajuns în 
faţa Sa, Omul Sfânt şi-a pus mâinile mai întâi pe Jorias, apoi pe Besela. El le-a 
atins capetele şi inimile (partea stângă a pieptului), după care le-a spus: 

'Primiţi binecuvântarea Mea pentru viaţa eternă! Procreaţi numai fructe ale 
iubirii cele mai pure! Nu vă ataşaţi de satisfacţia trupului, care are natura păcatului, 
şi veţi păşi veşnic liberi în faţa Mea. Cine îşi satisface trupul şi îl hrăneşte peste 
măsura normală, găsindu-şi mulţumirea prin tot felul de acţiuni desfrânate, nu face 
altceva decât să-şi hrănească propriul păcat, dând morţii eterne întreaga putere 
asupra lui, datorită pasiunii sale carnale. 

De aceea, controlaţi-vă întotdeauna dorinţa, până când vine timpul să 
procreaţi un fruct viu pentru Mine! Atunci când a sosit momentul, chemaţi-Mă pe 
Mine, ca să vă împiedic să faceţi sacrificii pentru păcatele voastre, astfel încât să 
rămâneţi în graţia Mea. 

Toţi cei care cad din acest motiv au mari dificultăţi în a se mai ridica în 
picioare, şi odată cu fiecare nouă cădere, spiritul lor este înconjurat cu un nou zid al 
închisorii morţii. Atunci când vor dori să scape din temniţa cărnii - care reprezintă 
păcatul originar şi moartea spiritului - ei vor trebui să străpungă nu un singur zid, 
ci câteva sute, fiecare fiind mai dur şi mai greu de străpuns decât precedentul! . . . 

De aceea, vă spun încă o dată: 'Nu hrăniţi, nu întăriţi şi nu vă desfătaţi 
trupul!', căci în acest fel, voi hrăniţi, întăriţi şi vă desfătaţi practic propria moarte, 
care ajunge să înconjoare spiritul ca ultima închisoare înainte de eliberare. Ridicaţi- 
vă către viaţa eternă, născută din Mine şi trăită întru Mine! 

Tu, dragul Meu Jorias, ai cunoscut măreţia şi frumuseţea stării de copil al 
iubirii Mele! Ai experimentat plenitudinea şi intensitatea iubirii Mele părinteşti! De 
aceea, rămâi credincios voinţei Mele, Mie, Dumnezeul tău, da, rămâi credincios 
Tatălui tău preasfânt şi preaplin de iubire! 

Dacă te vei rătăci de pe calea pe care ţi-o indic acum, cerul se va oculta în 
faţa ochilor tăi, acoperindu-se cu o ceaţă groasă, iar tu nu vei mai vedea stelele 
vorbitoare până când nu te vei întoarce din nou pe calea Mea! 

In schimb, dacă vei rămâne credincios voinţei Mele, vei începe să constaţi 
cât de curând marea putere care sălăşluieşte înlăuntrul tău. Scopul acestor sfaturi 
este ca tu să asculţi de voinţa Mea, să o accepţi înlăuntrul tău şi să o transformi în 
propria ta voinţă... 

Oricine va face din voinţa Mea propria lui voinţă, va deveni la fel de 
perfect ca şi Mine, Tatăl vostru, şi va putea realiza marile lucrări ale vieţii la fel 
cum o fac Eu. Cine devine posesorul voinţei Mele cunoaşte adevărul stării de fiu. . . 



4 Numele Domnului, care le-a apărut în formă umană strămoşilor noştri. 

Aceasta este starea de fiu, când omul se află în interiorul voinţei Mele, iar 
voinţa Mea în interiorul lui. Acesta este fructul viu şi autentic al iubirii pure şi al 
vieţii eterne. 

Mai presus de toate, ar trebui să procreezi împreună cu soţia ta acest fruct, 
de dragul Meu. Abia apoi vei putea procrea copii, care se vor naşte din voinţa Mea 
şi care vor fi la fel de perfecţi ca şi cel care i-a procreat. Aceasta este 
binecuvântarea Mea pentru tine, ca voinţa Mea să devină voinţa ta, iar tu să trăieşti 
numai prin ea, acum şi de-a pururi! Amin'". 



Voinţa lui Dumnezeu pentru bărbaţi şi femei 

Casa Domnului, 1/36 

„Cât despre voi, femeile, ar trebui să vă acoperiţi trupul cât mai complet, 
astfel încât natura voastră să nu îi atragă pe bărbaţi în păcatul desfrânării. Mai 
presus de toate, fiţi la fel de caste ca şi albinele, care nu îndrăznesc să-şi arate faţa 
în lumina soarelui, ci trudesc la celulele fagurilor pentru copiii lor inocenţi. La fel 
ar trebui să fiţi şi voi! Ascultaţi-i în toate pe bărbaţii voştri, căci aceasta este voinţa 
lui Dumnezeu cel sfânt. Totuşi, dacă bărbatul vă sileşte să faceţi ceva împotriva 
voinţei lui Dumnezeu, vi se permite să vă descoperiţi faţa înaintea acestuia, 
reamintindu-i cu blândeţe de îndatoririle lui faţă de Dumnezeu. Dacă veţi respecta 
cu stricteţe această poruncă, Dumnezeu vă va copleşi cu graţia Lui, iar voi veţi 
căpăta o frumuseţe infinită, ca un festin pentru ochii Tatălui preasfânt, cel etern şi 
nepieritor. 

în ceea ce vă priveşte pe voi, bărbaţii, vouă nu vi se dă nici o altă lege 
decât cea care a proclamat dintotdeauna voinţa cea sacră a lui Dumnezeu. Dacă 
cineva nu o respectă în inima sa, el nu va mai auzi vocea lui Dumnezeu şi a naturii. 
Şi de vreme ce şi-a întors faţa de la Dumnezeu, către lumea exterioară, lui i se va 
da o lege exterioară care va face din el un sclav al păcatului şi un servitor al 
iadului. El va trebui să se umilească în inima sa şi să se plece în faţa lui Dumnezeu, 
plin de iubire şi de teamă, pentru ca Acesta să îl binecuvânteze din nou, redându-i 
libertatea pierdută". 



Căsniciile nefericite şi fructele lor 

Soarele natural, cap, 23 

Domnul: „Credeţi-Mă, nu există căsnicie mai nefericită pe pământ decât 
cea care a fost clădită pe bani şi pe proprietate. Mai devreme sau mai târziu, aceste 
căsnicii se rup, atunci când motivul pentru care au fost contractate dispare. La fel 
de corupte şi de nefericite sunt şi căsniciile care au la bază senzualitatea şi atracţia 
fizică, iar ele se vor rupe atunci când motivaţia care a stat la baza lor va dispărea. 
Nu mai puţin malefice şi efemere sunt şi căsniciile întemeiate pe criterii politice, 
care nici ele nu durează prea mult. Acelaşi lucru se aplică şi căsniciilor încheiate 
prematur, care nu au cum să aibă stabilitate, precum şi căsniciilor încheiate din 
vanitate, care se destramă odată cu motivaţia penibilă care a stat la baza lor. 

Singurele căsnicii care vor dura de-a pururi sunt cele care îşi au 
fundamentul în Mine, căci baza lor este eternă! V-am dat toate aceste exemple 
pentru a putea discerne care sunt căsătoriile autentice şi care trebuie să fie 
fundamentul lor. 

Nu spuneţi chiar voi: 'Pe un sol nefertil nu pot creşte fructe superioare, ci 
numai mărăcini şi scaieţi!'? Dacă priviţi această lume care vi se pare rea, şi vă 
întrebaţi cum este posibil, Eu vă pot spune: priviţi solul pe care cresc aceste fructe 
şi întrebaţi-vă singuri dacă printre aceste mărăcini pot creşte struguri de viţă nobilă. 
Strugurii buni nu cresc decât pe colinele munţilor, căci acolo găsesc seva cea bună 
şi un aer curat. Voi singuri spuneţi atunci: 'Acesta este un pământ bun pentru 
struguri! ' Ascultaţi, la fel ca şi strugurii - cea mai nobilă plantă de pe planetă -, 
fructul viu al rasei umane ar trebui semănat pe cel mai bun pământ! De aceea, nu 
fiţi surprinşi să vedeţi fructele cele rele, de vreme ce seminţele au fost cultivate pe 
teren mlăştinos, printre murdării şi buruieni! Acesta este fundamentul căsniciilor 
voastre lumeşti! Iar fructele lor nu pot fi diferite de solul pe care au crescut!" 



Bărbatul şi femeia 

RobertBlum, 11/157 (12) 

„Iubirea pură pentru femei este tot una cu iubirea de sine! Oricine se 
iubeşte pe sine în fiinţa unei femei devine corupt, astfel încât iubirea pentru 
semenii săi, şi implicit cea pentru Dumnezeu, devine o povară pentru el. Nu vă 
lăsaţi captivaţi de figura fermecătoare a femeilor dincolo de limita firească. în caz 
contrar, veţi pieri, atraşi de slăbiciunile femeii. Femeia este cea care ar trebui să se 
ridice prin puterea voastră, devenind o singură fiinţă cu voi. Femeia trebuie iubită 
la fel cum vă iubiţi o parte a propriului trup, pentru ca ea să devină 'una' cu voi! 
Dar mai presus de orice, iubiţi-L pe Dumnezeu, căci numai această iubire vă va 
permite să vă naşteţi din nou, devenind cetăţeni liberi ai celui mai pur dintre 
cerurile Sale, în veşnicie, la fel ca şi soţia voastră, care va fi una cu voi!" 



Capitolul 3 

Despre educaţia copiilor 

Sufletul copiilor 

Pământul şi luna, cap. 53 

„Faptul că sufletul copiilor este parţial construit din sufletul părinţilor 
poate fi dovedit prin asemănarea lor fizică cu părinţii lor. Acele aspecte lăuntrice 
care diferă faţă de părinţi vor apărea diferite inclusiv în exterior. în schimb, ceea ce 
s-a născut din părinţi îşi va găsi forma de manifestare fizică prin asemănarea cu cei 
care l-au procreat pe copil, aceasta fiind chiar maniera prin care părinţii îşi pot 
recunoaşte copiii". 



Importanţa educaţiei copiilor 

JakobLorber, 8.06.1840 

„O, Doamne! Cum ar trebui educaţi copiii oamenilor pentru ca ei să devină 
copiii Tăi?" 

„Notează, căci Mi-ai pus o întrebare foarte bună, la care îţi voi da un 
răspuns pe măsură. Dar aveţi grijă ca după ce vă voi dărui lumina necesară, să 

deveniţi păstorii credincioşi ai micuţei turme care vi s-a dat din înalturi. Creşteţi-i 
pe copii învăţându-i lecţia supremă a smereniei, încălzindu-i la focul iubirii Mele, 
pentru ca ei să păşească pe calea vieţii eterne. Efortul va fi mare, dar el vă va 
îndepărta de dorinţele voastre carnale, pe care vi le împliniţi mult prea des cu 
soţiile voastre. Din cauza lor, copiii voştri s-au născut din desfrâul prostituatei, ca 
un monument în Ierusalimul distrus, ca un mormânt sub ruinele Babilonului. . . 

Ascultaţi, dacă v-aţi fi născut a doua oară din spiritul iubirii Mele, aţi fi 
spălat fecioara în curentul de apă vie înainte să o doriţi ca soţie, iar iubirea ar fi 
curs asupra voastră din abundenţă. Căsnicia voastră ar fi fost una celestă, iar copiii 
voştri (procreaţi din fericirea îngerilor, care se naşte numai din unirea înţelepciunii 
cu iubirea) ar fi copii ai cerului. Ei ar fi ajuns deja la jumătatea drumului către a 
doua naştere, iar sămânţa spirituală ar fi înflorit în curând, dând roade care ar fi 
creat un pământ nou, plasat în marea grădină a noului Ierusalim. Iar creşterea 
copiilor ar fi devenit o mare bucurie pentru voi, prin graţia Tatălui preasfânt. Voi v- 
aţi unit prin căsnicie în întunericul acestei lumi, realizând astfel lucrarea morţii şi 
procreând fructele iadului - care sunt copiii voştri atât de răsfăţaţi; aşa se explică 
de ce vă este atât de greu acum să scoateţi otrava din cuibul de vipere. Nu mai aveţi 
nici o altă şansă decât crucificarea trupului şi controlul deplin al voinţei. Căci 
voinţa acestor copii este pur satanică; ei nu au nimic ceresc în ei. 

Dacă vi se pare că exagerez, Eu vă spun doar atât: 'Priviţi-vă urmaşii, şi nu 
veţi descoperi în ei nimic altceva decât iubire de sine, invidie, mânie, indolenţă, 
agitaţie, lipsă de seriozitate, şi o aversiune latentă, dar fermă, împotriva divinului. 
Aşa se explică de ce ei nu pot învăţa mai mult de câteva fraze scurte din catehism, 
şi chiar şi acestea numai dacă sunt pedepsiţi, sau dimpotrivă, dacă sunt ademeniţi 
cu o răsplată lumească. Dacă vă priviţi copiii şi constataţi că am avut dreptate, veţi 
înţelege că v-am spus toate aceste lucruri numai din marea Mea iubire şi din 
dorinţa de a-i mântui, dar şi pentru a vă avertiza pe voi că aţi dat naştere unor copii 
ai iadului. 

Dacă doriţi să faceţi totuşi din ei nişte copii ai lui Dumnezeu, va trebui să 
fiţi orbi în faţa drăgălăşeniei lor şi surzi în faţa dorinţelor lor prosteşti. în plus, va 
trebui să ţineţi sub control încă de la cea mai fragedă vârstă voinţa lor satanică, 
astfel încât în inimile lor să se facă loc şi pentru iubirea Mea, şi implicit pentru 
voinţa născută din ea. 

Nu trebuie să acceptaţi nici una din dorinţele lor încăpăţânate, chiar dacă 
este bună, pentru a vă impune astfel voinţa în faţa voinţei lor, învăţându-i astfel de 
mici ce înseamnă ascultarea şi smerenia. 

Pedepsiţi întotdeauna încăpăţânarea şi obrăznicia, indolenţa şi respingerea 
divinului, dar mai ales dispreţul secret faţă de Mine, şi tot ce derivă din acesta. 

Chiar dacă fac lucruri bune, nu-i lăudaţi, şi mai ales nu-i răsplătiţi! 
Spuneţi-le cu blândeţe, dar la modul cel mai serios, că au făcut o faptă din voinţa 
cea nouă, care i-a făcut Tatălui ceresc o mică bucurie. Iar în cazul în care copilul 
face ceva în timpul său liber pentru relaxarea trupului său, din propria lui iniţiativă, 
întrebaţi-1 în detaliu ce 1-a îndemnat să facă acest lucru. Măsuraţi-vă apoi satisfacţia 
sau insatisfacţia în funcţie de răspunsul lui: dacă a fost iubire de sine, iubire faţă de 
simţul datoriei, iubire faţă de voi, sau iubire faţă de Mine. 

Fiţi totuşi zgârciţi cu alintările, la fel cum este iarna cu zilele călduroase, 
pentru a nu distruge ramurile pe care s-au copt fructele cu noi tentaţii, precum 

florile unui copac din cauza unui ger târziu. în schimb, nu ezitaţi să-i certaţi cu 
asprime ori de câte ori este cazul, pentru ca aerul pestilenţial care înconjoară aceste 
inimi tinere să fie purificat, iar spiritul să iasă la iveală. 

învăţaţi-i pe băieţi să fie ascultători şi ajutaţi-i să înţeleagă că sursa acestei 
obedienţe trebuie să fie iubirea Mea; pedepsiţi-le curiozitatea şi tentaţia exagerată 
către joacă, şi invitaţi-i să stea liniştiţi. 

Ţineţi fetele în casă şi nu permiteţi trezirea dorinţelor în ele, oricât de 
minore ar părea acestea, până când nu vă lămuriţi complet care este sursa lor 
secretă. Feriţi-le cu atenţie de adunările cu copii pe care nu-i cunoaşteţi, care se 
bucură de o educaţie lumească, pentru a nu invita în casa voastră demonii iadului. 

Pe măsură ce cresc, această severitate ar trebui să crească de şapte ori. 
Chiar dacă îi vedeţi pe copii că se supără din cauza vanităţii lor rănite, lăsaţi-i să 
plângă, nu îi alinaţi, căci numai aşa vor deveni precum îngerii din cer, care trăiesc o 
mare bucurie atunci când oamenii din această lume plâng şi se căiesc. 

O fată mânioasă ar trebui să postească de şapte ori, atât timp cât durează 
starea ei de furie, şi astfel va deveni la fel de blândă precum un porumbel. 

Ascundeţi-vă iubirea în faţa lor, la fel cum şi Eu M-am ascuns în faţa 
ochilor voştri, pentru ca noile fructe, încă prea fragede, să nu se usuce din cauza 
unei călduri premature. Aşa cum fructele se coc gradat, devenind din ce în ce mai 
puternice, la fel, iubirea pură pentru Mine va deveni din ce în ce mai vizibilă în 
inimile lor, transformându-se într-o credinţă fermă. Atunci când vedeţi că renasc 
din punct de vedere spiritual, nu mai ezitaţi să vă deschideţi inimile pline de iubire 
şi de înţelegere. 

Iată, aceasta trebuie să fie calea pe care să vă educaţi copiii! Şi alta nu 
există, la fel cum în afara Mea nu există un alt Dumnezeu! Cine alege această cale 
va avea parte de multe binecuvântări, şi îşi va da seama că ele vin de la Mine. Cine 
preferă să trăiască în acord cu cartea lumii, îşi va găsi răsplata printre prinţii acestei 
lumi, într-o spirală eternă a păcatului. Amin, vă spun Eu, Dumnezeu cel preasfânt, 
şi Iisus, Tatăl vostru. Amin". 



Reguli importante pentru o creştere binecuvântată a copiilor 

Marea Evanghelie a lui Ioan, IV/220 şi VIII/22 

Domnul: „învăţaţi-i pe copii cât mai de timpuriu să-L iubească pe Tatăl 
ceresc, spuneţi-le cât de bun şi de plin de iubire este El, şi cum a creat El tot ceea 
ce este bun, frumos şi înţelept, de dragul umanităţii. Dar mai ales, vorbiţi-le de 
marea afecţiune pe care le-o poartă El copilaşilor care îl iubesc mai presus de orice! 
Ori de câte ori aveţi prilejul, spuneţi-le că Tatăl ceresc este cel care a creat şi care 
susţine tot ceea ce există. în acest fel, veţi orienta inimile 'copilaşilor' către Mine, 
iar iubirea Mea va începe să înflorească de timpuriu în interiorul lor. Dacă ştiţi să-i 
ghidaţi pe copii, acest efort uşor va da roade bogate; în caz contrar, nu va da naştere 
decât la spini şi la mărăcini, printre care nu vor putea creşte niciodată strugurii şi 
smochinele! 

Copiii trebuie hrăniţi cu o iubire autentică şi serioasă. Răsfăţul şi alintarea 
din partea părinţilor nu fac altceva decât să le schilodească sufletele, iar singurii 
vinovaţi sunt cei care i-au răsfăţat. Părinţii înţelepţi sunt binecuvântaţi cu copii 
înţelepţi. în ceea ce priveşte educaţia copiilor, aceasta trebuie să ţină seama de 

rigurozitatea regulilor impuse de Dumnezeu, de tip 'trebuie', până când ele ajung 
să fie ascultate cu bucurie şi în mod voluntar. Când ele sunt integrate în acest fel în 
sufletele copiilor, legile de tip 'trebuie' dispar, iar copiii devin fiinţe umane cu 
adevărat libere". 



Alte detalii legate de educaţia copiilor 

Marea Evanghelie a lui Ioan, IV/124 

Domnul: „Principalul motiv pentru care sufletele umane sunt corupte este 
răsfăţul şi alintarea copiilor. Voi lăsaţi lăstarul să crească cum vrea el, astfel încât 
nu este de mirare că trunchiul lui nu creşte drept. După ce trunchiul a devenit ferm, 
este inutil să-1 mai sprijiniţi. Dacă el nu a crescut drept, este aproape imposibil ca el 
să se mai îndrepte vreodată. 

De aceea, educaţi-i pe copii atunci când sunt mici, căci atunci este uşor să-i 
controlezi. Până la vârsta de şapte ani, copilul seamănă mai degrabă cu un animal 
decât cu o fiinţă umană, căci aspectele omeneşti zac încă foarte adânc în 
străfundurile fiinţei lui, într-o stare latentă. Din această cauză, până la vârsta 
respectivă copilul are mai degrabă nevoi animalice, şi foarte puţine nevoi omeneşti. 

Nu le daţi copiilor decât ceea ce le este strict necesar! învăţaţi-i de timpuriu 
cu privaţiunile de orice fel. Nu-i lăudaţi excesiv nici chiar pe cei mai merituoşi 
dintre ei, dar nu fiţi prea aspri nici cu cei mai puţin înzestraţi, ci trataţi-i cu iubire şi 
cu răbdare. 

învăţaţi-i de mici să facă lucruri bune, astfel încât nici chiar cei mai 
vrednici dintre ei să nu devină orgolioşi, plini de iubire de sine, şi să nu ajungă să 
se gândească prea mult la ei înşişi. Copiii care se nasc deosebit de frumoşi nu ar 
trebui încurajaţi către vanitate prin haine la fel de frumoase şi foarte scumpe, de 
vreme ce natura şi-a revărsat deja graţia asupra lor. Păstraţi-le puritatea şi nu-i 
transformaţi niciodată în nişte idoli, numai pentru că sunt copiii voştri. Dacă veţi 
proceda în acest fel imediat după naştere, îi veţi orienta pe calea cea bună, care le 
va permite ca la maturitate să atingă în mod natural un nivel pe care voi nu-1 puteţi 
atinge decât prin graţia Mea. Fecioara castă şi modestă va deveni o mamă 
respectată, iar tânărul care va trece pragul bărbăţiei cu un suflet matur şi cu un 
spirit trezit va fi o binecuvântare pentru familia lui şi pentru întreaga creaţie. 

Dacă îi veţi cocoloşi pe copii şi veţi ceda în faţa dorinţelor şi pasiunilor lor 
animalice, veţi deschide larg în faţa lor poarta către toate viciile din lume, iar ei se 
vor aduna în legiuni şi vor distruge această lume. Nu veţi mai putea face atunci 
nimic împotriva imensei lor puteri malefice! De aceea, aveţi grijă de lăstari, pentru 
ca ei să crească drept către cer, şi curăţaţi-i cu atenţie de mărăcini şi de buruieni". 



Câteva indicaţii referitoare la alimentaţia noilor-născuţi 

Pământul şi luna, cap. 62 

Domnul: „Cum trebuie educat copilul imediat după naştere pentru ca la 
maturitate să poată respecta cu uşurinţă aceste reguli ale dietei fizice şi spirituale? 
Căci numai în acest fel va putea ajunge el la o vârstă înaintată şi la o maturitate a 
sufletului care să-i asigure o existenţă infinită şi liberă. 

Copiii care încă din leagăn se dovedesc excesiv de sensibili şi care plâng 
tot timpul ar trebui hrăniţi îndeosebi cu alimente care nu înfierbântă sângele, ci 
dimpotrivă, care îl răcoresc. 

Dacă mama îşi alăptează copilul, ea trebuie să se abţină de la orice fel de 
băuturi alcoolice, dar şi de la orice fel de emoţii negative. în caz contrar, ea va 
transmite copilului aceste emoţii prin intermediul sânului ei, care devine astfel o 
sursă de hrană pentru spiritul mâniei. Mama trebuie să evite acele alimente şi 
băuturi care generează un exces de bilă sau care agită bila deja produsă. De pildă, 
ei nu-i sunt recomandate legumele, îndeosebi fasolea. Dieta preferabilă este 
alcătuită din supă de carne, friptură din carnea animalelor curate, terci din grâu, 
secară şi porumb. Se adaugă ovăzul şi orezul gătite cu apă, dar nu cu lapte integral. 

în cazul în care copilul este alăptat de o doică - lucru care nu este 
recomandabil - ar trebui să verificaţi înainte ce fel de persoană este aceasta, dacă 
are un suflet bun şi blând, după care trebuie să-i impuneţi acelaşi tip de alimentaţie, 
precum şi controlul emoţiilor, aşa cum v-am indicat mai sus. 

Copilul trebuie înţărcat de la sân imediat ce îi apar primii dinţi. 



Sfaturi bune pentru mamele care alăptează 

Marea Evanghelie a lui Ioan, VI/80 

Domnul: „Un cuplu de tineri căsătoriţi avea un copil de sex masculin. 
Copilul în vârstă de numai câteva săptămâni suferea de crampe severe, din cauza 
şocului pe care 1-a trăit mama pe când era gravidă atunci când le-a ars casa 
vecinilor. Tinerii părinţi, la fel ca şi bunicii, au încercat tot ce a fost posibil pentru a 
vindeca pruncul de această boală, dar în zadar. 

Ei M-au recunoscut când am intrat pe uşă, au căzut în genunchi în faţa Mea 
şi Mi-au spus: 'Doamne, Dumnezeu Te-a trimis la noi, ca să ne vindeci unicul copil 
pe care îl avem! Te implorăm fierbinte să faci acest lucru, căci ştim de multă vreme 
că nimic nu îţi este imposibil Ţie! ' 

Dar Eu le-am spus: 'Ridicaţi-vă! Nu este demn ca o fiinţă umană să 
îngenuncheze în faţa unei alte fiinţe umane!' 

Cei doi Mi-au răspuns: 'O, învăţătorule, noi ştim că Tu eşti mai mult decât 
o simplă fiinţă umană, de aceea am căzut în genunchi în faţa Ta! Te rugăm, ajută-ne 
copilul!' 

Eu: 'Bine, bine, ridicaţi-vă şi aduceţi-Mi copilul! ' 

Tinerii au sărit imediat în picioare şi au adus copilul în faţa Mea. Eu Mi-am 
aşezat mâinile pe trupul lui şi l-am binecuvântat. Instantaneu, copilul a devenit 
sănătos şi voios, ca şi cum nu ar fi fost niciodată bolnav. 

Apoi, i-am spus mamei: 'Pe viitor va trebui să fii foarte atentă. Dacă te 
tulbură ceva în perioada în care alăptezi, mai bine amână hrănirea copilului până 
când te-ai calmat complet, căci odată cu laptele, multe boli pot intra în trupul, şi 
chiar în sufletul copiilor. Ascultă sfatul Meu! '" 



Demonul jocului şi alintarea copiilor 

Pământul şi luna, cap. 60 

„încă din fragedă pruncie, unii copii au o înclinaţie deosebită către joacă. 
Ei sunt incapabili să stea liniştiţi sau să facă altceva decât să se joace. Această 
înclinaţie este încurajată de părinţii lor orbi, care le cumpără nenumărate jucării, cu 
intenţia de a-i ţine ocupaţi. 

Din păcate pentru ei, aceasta este doar o altă metodă de care se folosesc 
spiritele celor plecaţi din această lume pentru a intra în trupul acestor copii. Ei sunt 
stimulaţi de aceste spirite să-şi dorească din ce în ce mai multe jucării. Există astăzi 
copii care au atât de multe jucării încât costul acestora reprezintă o mică avere. Ei 
devin atât de ocupaţi cu jocurile lor încât nu-i mai interesează nimic altceva. 

Demonul jocului, născut în primii ani ai copilăriei, devine din ce în ce mai 
puternic, insistând mereu pe noi jocuri şi distracţii, care se transformă mai târziu în 
lăcomie materială, iar apoi în sete de putere. Acesta este cel mai greu de alungat 
demon din fiinţa umană. 

Oare nu ar fi mai bine dacă le-aţi da copiilor voştri jucării pentru timpul 
liber, la fel cum am avut şi Eu în copilăria Mea 5 ? în acest fel, puteţi trezi în ei 
înclinaţii pozitive. Pe măsură ce cresc, ei încep să se întrebe plini de entuziasm care 
este semnificaţia jucăriilor lor, ceea ce va uşura mult sarcina învăţătorilor spirituali 
care vor apărea în viaţa lor, cărora le va fi mult mai simplu să sădească în sufletele 
lor o vie nouă, care va da în curând fructe dintre cele mai nobile. în cazul copiilor 
răsfăţaţi, lucrurile se petrec exact pe dos. în loc să fie pregătiţi pentru cer, ei sunt 
pregătiţi direct pentru iad, care va triumfa asupra lor mai devreme sau mai târziu. 

Oamenii maturi care au fost educaţi în această manieră nepotrivită ajung să 
se considere buni, corecţi şi imparţiali, ba chiar complet virtuoşi, conform opiniilor 
lor lumeşti. Ei nu consideră că mai au ceva de făcut pentru a se transforma în bine, 
dar atunci când vor ajunge în lumea spiritelor va fi nevoie de mari eforturi pentru a- 
i readuce pe calea cea dreaptă. Căci pentru ei, Eu fie nu exist deloc, fie nu reprezint 
altceva decât un moralist învechit, a cărui filosofie şi-a pierdut valoarea astăzi, 
fiind înlocuită cu o alta, mult mai bună. 

Evident, lucrurile se petrec cu totul altfel în lumea spiritelor. Din fericire, 
acolo bate un vânt al graţiei, dar pentru ei, acesta miroase pestilenţial. De aceea, ei 
vor fi nevoiţi să evite locurile în care bate acest vânt. Dar Eu vă spun: în zilele care 
vor veni, mulţi oameni din această categorie se vor scufunda în mocirla cea mai de 
jos a materiei". 



Natura şi consecinţele mâniei 

Pământul şi luna, cap. 61 

„Vom vorbi în continuare despre un alt tip foarte periculos de posesiune. 
Este vorba de posesiunea în trup de către Demonul Mâniei. Aceasta este cea mai 
periculoasă formă de posesiune, căci demonul nu numai că posedă trupul omului, 
dar are în subordine foarte multe alte spirite malefice. 

Mânia este cel mai evident sentiment opus iubirii. Ea reprezintă principala 
trăsătură sufletească a lui Satan. Mânia nu poate exista fără hrană, motiv pentru 
care este înconjurată de nenumărate spirite care o hrănesc, pe care le suge şi le 



' Această perioadă este descrisă în Evanghelia lui lacov - Copilăria lui Iisus. 

consumă. Fiind un revers al iubirii, care nici ea nu poate exista fără să se hrănească 
în permanenţă - cu singura menţiune că hrana iubirii este tot iubirea -, mânia are şi 
ea nevoie de o hrană continuă. Să vedem mai îndeaproape ce fel de spirite 
înconjoară mânia, alimentând-o. 

Principala sursă de hrană a mâniei este ura, urmată de orgoliu. Urmează 
egoismul, invidia, lăcomia, adulterul, desfrâul şi dispreţul pentru tot ceea ce este 
divin. Se adaugă şi dispreţul faţă de semenii omului, crima şi vărsarea de sânge, 
precum şi setea de putere. Nu în ultimul rând, este vorba de lipsa totală de 
conştiinţă. Aceştia sunt asistenţii Demonului Mâniei, fiecare având la rândul lui o 
multitudine de spirite subordonate, care pot fi recunoscute cu uşurinţă în 
nenumăratele pasiuni ale fiinţelor umane posedate de mânie. 

Un spirit malefic este la fel de greu de izgonit din trupul omului cum este 
de stins un incendiu care a cuprins deja mai multe camere ale casei. în asemenea 
cazuri nu mai există altă soluţie decât să laşi focul să ardă până la ultima bârnă, şi 
abia apoi să examinezi cenuşa pentru a vedea dacă a mai rămas ceva nears. 

întrucât Demonul Mâniei este foarte rău, este bine să înţelegem cum 
pătrunde această scursoare a iadului în trupul uman. El intră în trupul copilului încă 
din timpul procreaţiei, ca o sămânţă a iadului. Nu poate lipsi, căci el este cel care 
determină creşterea trupului. Sămânţa nu ajunge însă la un statut de independenţă 
decât dacă fiinţa nou-născută îi oferă prilejul de a se dezvolta. 

în cazul în care copilul este educat greşit, răul se acumulează în zona 
ficatului. Când această otravă atinge un anumit nivel, ea permite trezirea 
Demonului Mâniei, care atinge astfel independenţa. Cât de curând, el ia în 
posesiune sufletul omului, atrăgându-1 în sfera lui de influenţă, datorită căreia omul 
devine el însuşi un demon, în cel mai scurt timp. 

Nu este necesar ca acest demon trupesc să atingă nivelul de independenţă. 
Este suficient ca influenţa lui să se răspândească la fel ca nişte aburi în întregul 
corp, proces care începe cu sângele. Când aburul este aproape complet răspândit, 
sângele omului se aprinde imediat, ceea ce permite pătrunderea aburului la nivelul 
nervilor, apoi al nervilor spirituali, şi de acolo la nivelul sufletului. Când influenţa a 
pătruns la nivelul sufletului, omul s-a transformat deja pe jumătate într-un diavol, şi 
el ar trebui evitat de ceilalţi oameni. 

Este foarte uşor să recunoşti asemenea fiinţe umane, căci ele izbucnesc în 
crize la cel mai mic motiv, fiind oricând gata să sară la bătaie şi să blesteme. Ele ar 
putea fi asemănate cu o bucată de fier încins la roşu, care pare liniştit la prima 
vedere, dar este suficient să arunci asupra lui câteva picături de apă pentru ca 
acestea să sfârâie şi să scoată fum. 

Copiii care au asemenea înclinaţii pot fi corectaţi printr-o educaţie 
corespunzătoare. Nimic nu este mai rău pentru un copil decât răsfăţul. Copiii 
răsfăţaţi îşi dau seama de la cea mai fragedă vârstă că pot face absolut orice fără a 
fi pedepsiţi. Ei îndrăznesc din ce în ce mai mult şi devin din ce în ce mai 
neascultători. Dacă părinţii nu îi pedepsesc deloc sau aproape deloc, copiii ating 
curând un anumit nivel de soliditate a mâniei. în curând, ei devin foarte impetuoşi 
şi solicitanţi, şi literalmente le poruncesc părinţilor lor să le dea ceea ce îşi doresc. 
Dacă aceştia fac greşeala să îi refuze, ei se înroşesc de furie şi devin excesiv de 
obraznici. 

Dacă părinţii unor asemenea copii se lasă intimidaţi de aceştia, cedând 
mereu în faţa neobrăzării lor, copiii ating foarte repede primul grad de 
independenţă demoniacă. Ajunşi la adolescenţă, ei ajung să le impună cu brutalitate 
legea părinţilor lor. în acest moment, părinţii vor fi nevoiţi să suporte consecinţele 
felului în care şi-au educat copiii, căci ar fi extrem de neplăcut dacă ei nu ar asculta 
de cererile acestora. 

Pe măsură ce se dezvoltă, devenind din ce în ce mai puternici şi mai 
viguroşi, aceşti copii încep chiar să le ameninţe viaţa părinţilor lor. Acest demon 
trupesc nu poate fi izgonit decât prin apariţia bolilor (şi asta numai într-o oarecare 
măsură), care pot apărea mai ales în momentul în care el pune stăpânire pe sângele 
copiilor. Câteva dintre bolile ce permit eliminarea acestui distrugător al naturii 
umane sunt scarlatina, rujeola, erupţiile pe piele, pojarul, etc. Acestea sunt 
singurele instrumente prin care răul poate fi eliminat din sânge. 

După vindecarea bolii, cel mai bine ar fi ca părinţii să înceteze să-şi mai 
răsfeţe copiii, crescându-i potrivit ordinii Mele (acesta este unul din motivele 
pentru care Dumnezeu permite declanşarea bolilor grave, cu scopul de a elimina 
răul instalat în trupul oamenilor, şi care le-ar putea afecta definitiv sufletele). Dacă 
ei continuă însă să îşi răsfeţe copiii după boală, ba chiar mai mult ca înainte, 
efectele se produc în avalanşă, căci atunci când demonul carnal observă că nu i se 
mai permite accesul prin sânge, el atacă direct nervii. Copilul devine astfel extrem 
de sensibil, lucru pe care părinţii îl pun de regulă pe seama bolii. Pentru a nu-1 irita 
şi mai tare, ei îi dau tot ce cere acesta, chipurile din cauza nervilor lui slăbiţi. 

în acest moment, Eu sunt nevoit să intervin din nou, atacând trupul 
copilului cu o dizenterie sau cu o tuse severă, pentru a elimina această influenţă de 
la nivelul nervilor lui. Ar fi chiar mai bine dacă un asemenea trup corupt i-ar fi răpit 
prematur sufletului, decât să afecteze sufletul copilului. Aşa se explică de ce mor 
atât de mulţi copii, lucru care li se pare atât de nedrept părinţilor lor. Nu 
întâmplător, cei care îşi răsfaţă prea mult copiii nu au de regulă decât foarte puţini 
copii. 

întrucât scopul pe care l-am destinat Eu copiilor oamenilor este unul mult 
mai înalt decât acela de a fi simple jucării adorabile pentru părinţii lor imaturi, nu 
am nici o altă alternativă decât să-i răpesc de la aceştia, dându-i pe mâna îngerilor 
Mei pentru educaţia lor ulterioară. De regulă, îi aleg pe acei copii care sunt foarte 
răsfăţaţi de către părinţii lor. Aşadar, cauza morţii lor este iubirea părintească 
excesivă. Dacă Eu i-aş lăsa în viaţă, mai devreme sau mai târziu sufletul lor ar 
deveni proprietatea iadului. De aceea, este preferabilă moartea trupului, pentru ca 
sufletul să fie salvat. Nu trebuie să vă miraţi aşadar că numărul copiilor care mor - 
unii chiar din leagăn - este atât de mare, căci Eu ştiu mai bine de ce îi răpesc din 
această lume. Este mai bine ca ei să devină spirite slabe ale cerului, decât spirite 
puternice ale iadului pe pământ. 

Totuşi, din cauza răutăţii acestei lumi, sunt nevoit din când în când să las 
câteva dintre aceste spirite ale mâniei să crească şi să se dezvolte. în cazul în care 
copiii suferă anumite corecţii (de pildă, dacă părinţii lor ajung să li se opună cu 
suficient de multă putere), ei pot deveni fiinţe umane folositoare în anumite 
domenii. Totuşi, dacă mânia le este pusă prea mult la încercare, ei se pot transforma 
în asasini, tâlhari şi rebeli, chinuind în fel şi chip umanitatea. De aceea, toţi părinţii 
din lume au datoria sfântă să se opună din răsputeri atunci când descoperă în copiii 
lor seminţele mâniei, urii, vanităţii, egoismului şi neascultării. Dacă sunt ţinuţi în 

frâu, aceşti copii se pot dezvolta în fiinţe umane puternice şi utile, căci printr-o 
educaţie severă, impulsul malefic al mâniei poate fi transformat - printr-un proces 
de transmutaţie psihică şi chimică - într-o energie benefică". 



Educaţia copiilor temperamentali 

Pământul şi luna, cap, 62 

Domnul: „Atunci când copiii cu o natură extrem de excitabilă sau de 
sensibilă încep să meargă şi să vorbească, ei trebuie antrenaţi în tot felul de jocuri 
de natură să aline nervii şi să înalţe mintea. Părinţii ar trebui să fie deosebit de 
atenţi la cauzele posibile ale creşterii temperaturii acestor copii, cum ar fi mişcarea 
sau chiar anumite stări mentale; aceste cauze pot duce cu uşurinţă la stări de mânie, 
şi de aceea ele trebuie eliminate. 

Dacă dincolo de toate aceste măsuri copilul se încinge şi devine obraznic, 
pedeapsa potrivită nu ar trebui să lipsească niciodată. Nu recomand însă bătaia, ci 
mai degrabă postul, căci nimic nu vindecă mai bine stările de furie decât foamea. 
Oamenii înfometaţi nu se gândesc niciodată la revoltă. în schimb, atunci când sunt 
sătui, nu poţi avea încredere în ei. 

în cazul în care copilul trebuie pedepsit pentru motivele enunţate mai sus, 
este foarte benefic să fie ajutat să înţeleagă că Tatăl ceresc nu i-a mai trimis pâine, 
din cauza faptului că a fost obraznic. Deşi copiii sunt mult mai intuitivi în ceea ce îl 
priveşte pe Dumnezeu, nu strică să li se imprime asupra sufletelor lor fragede ideea 
că depind în permanenţă de Dumnezeu, care răsplăteşte întotdeauna binele şi răul, 
cu aceeaşi măsură. 

Dacă se liniştesc şi se cuminţesc cu adevărat, copiilor trebuie să li se 
explice cu aceeaşi atenţie câtă plăcere îi fac astfel Tatălui ceresc, care spune în 
permanenţă: 'Lăsaţi-i pe aceşti micuţi să vină la Mine!' 

Dacă sunt orientaţi astfel de mici, copiii nu vor mai întâmpina mari 
obstacole în viitor. Dacă nu sunt educaţi corect, mai târziu va fi mult mai dificil să 
fie readuşi pe calea cea dreaptă, căci, după cum spune şi proverbul, un copac bătrân 
nu se mai poate înclina, decât cel mult în timp de furtună, atunci când tună şi când 
fulgeră. După ce au crescut şi şi-au dezvoltat plenar cunoaşterea de sine, dacă încă 
se mai constată semne ocazionale de iritabilitate, lor ar trebui să li se recomande o 
viaţă moderată în toate, să se culce şi să se trezească devreme, şi să se abţină pe 
perioade cât mai lungi de la băuturile alcoolice şi de la carnea animalelor murdare, 
în plus, nu ar trebui să li se permită vizitarea locurilor de distracţie, îndeosebi cele 
în care se dansează şi se joacă jocuri de noroc. Asemenea locuri trebuie evitate pe 
perioade lungi de timp de aceste capete înfierbântate; unii dintre ei ar trebui să le 
evite chiar pentru totdeauna. 

De asemenea, este util ca aceşti oameni să se căsătorească devreme (acest 
lucru este valabil pentru ambele sexe), căci libidoul lor este mult mai puternic decât 
cel al oamenilor cu o natură mai blândă. Dar cel mai important lucru între toate, pe 
lângă îngrijirea naturală a sănătăţii: ei ar trebui să se roage foarte frecvent şi să 
citească lucrări spirituale. în acest fel, îşi vor întări sufletele şi vor slăbi cătuşele 
spiritului, care, astfel eliberat, va începe cât de curând să îmi caute iubirea Mea. 
întrucât aceşti oameni sunt supuşi unor tentaţii mult mai mari decât restul 
semenilor lor, ei sunt implicit şi mult mai apropiaţi de graţia Mea. Ei sunt de regulă 



109 



oamenii care realizează marile lucrări, căci dispun de un curaj imens, - dar numai 
dacă sunt orientaţi pe calea cea dreaptă. Din rândul lor se nasc - ca să folosim o 
metaforă spirituală - marile palate din marmură în împărăţia Mea. Din buruieni nu 
poate ieşi nimic bun, ci cel mult ceva comparabil cu natura lor". 



Sfaturi pentru fete 

Gottfried Mayerhofer, 13.06.1872 

„Dragul Meu fiu! Mi-ai cerut ajutorul şi sfatul pentru fiica ta vitregă. 
Pentru a-ţi întări credinţa, am să-ţi răspund, dar te previn: dacă pe o parte coşi, iar 
pe altă parte rupi, din munca ta nu poate ieşi ceva bun. 

Medicul care a tratat-o pe fiica ta vitregă cu preparate pe bază de fier 
pentru a-i regla funcţia abdominală, a avut câteva succese anterioare folosind acest 
remediu. într-adevăr, el a atacat boala şi a privat-o de baza ei, dar nu a eliminat-o în 
totalitate. De aceea, după ce organismul îşi va reveni din această stare de slăbiciune 
datorată medicamentelor, boala va recidiva. 

Pentru a elimina complet boala, va trebui să-ţi explic detaliat ce ai de făcut, 
ca să poţi înţelege metoda Mea de vindecare. 

Ascultă, copilul Meu, fiinţele de sex feminin trebuie să treacă în viaţă prin 
trei etape principale. Aceste transformări nu trec neobservate (cu atât mai mult în 
actualele circumstanţe), fiind însoţite uneori de diferite tulburări organice care pot 
avea consecinţe dezastruoase pentru organismul slăbit. 

încă de la naştere şi până la dezvoltarea plenară a feminităţii sale, fata este 
înzestrată cu toate organele necesare pentru naştere, deşi ea nu cunoaşte încă 
sexualitatea. Altfel spus, impulsurile ei sexuale sunt latente, fiind păstrate în 
această stare pentru un scop ulterior (concepţia copilului). La rândul lor, organele 
care corespund acestui scop rămân într-o stare pasivă până când restul organismului 
se dezvoltă în mod corespunzător. Pe măsură ce se apropie însă pubertatea, în 
corpul fetei se produce o mare schimbare, la nivelul tuturor funcţiilor, pentru a 
pregăti astfel organismul în vederea scopului pentru care a fost creat. Eu am creat 
femeia cu scopul perpetuării speciei, aşa că această transformare nu reprezintă 
altceva decât o trecere la etapa a doua a complexului trup-suflet feminin. După ce 
femeia şi-a îndeplinit misiunea, la o vârstă ceva mai înaintată, ea intră în cea de-a 
treia etapă a vieţii ei, în care soţia şi mama revin la etapa iniţială (cel puţin în ceea 
ce priveşte funcţiile ei interne), aceea de non-sexualitate, astfel încât femeia nu mai 
poate concepe. 

între perioada de pubertate şi cea în care nu mai poate concepe copii, 
organele femeii sunt active. Aceste transformări generează de multe ori tulburări 
patologice sau de altă natură, în funcţie de felul în care a trăit persoana respectivă, 
în mod natural sau nu (la care contribuie inclusiv constituţia organismului şi 
predispoziţiile psihice). La o vârstă mai înaintată, aceste tulburări apar de regulă 
din cauza propriilor greşeli, dar pot avea la bază şi transmiterea slăbiciunilor de la 
mamă la copil. De aceea, ele nu pot fi vindecate decât printr-o transformare totală a 
stilului personal de viaţă. 

Ascultă, fiul Meu, elementele care susţin corpul sunt cele care îl alcătuiesc, 
iar cele eliminate sunt produsul forţei vitale a sângelui. Când sângele este plin de 
lichide toxice, acestea pot îmbolnăvi organele sănătoase ale corpului, devenind 

incapabile să-şi mai îndeplinească funcţiile la nivelul de care are nevoie 
organismul. Modul de viaţă incorect şi nesănătos (inclusiv de alimentaţie) ajunge să 
se reflecte gradat la nivelul organelor interne. 

Un doctor obişnuit va încerca mai întâi să vindece organul bolnav prin 
stimularea activităţii lui. El uită astfel că nu organul este vinovat de dezechilibrul 
generat, ci sângele care a pătruns în organ. în acest fel, el seamănă cu cel care 
încearcă să astupe găurile făcute într-un vas de lichidul corosiv din interior, în loc 
să înlocuiască lichidul, ceea ce ar face munca lui mult mai eficientă. 

Suferinţa fiicei tale adoptive se datorează tulburărilor provocate de 
apropiata transformare prin care va intra în starea de maturitate. Pentru a o vindeca 
şi pentru a-i uşura tranziţia către această stare de feminitate, va trebui să te ocupi de 
curăţarea sângelui ei de elementele sale impure. Căci simptomele declanşate nu 
înseamnă altceva decât o încercare a naturii de a elimina aceste substanţe impure. 

Curăţarea sângelui nu are nimic de-a face cu preparatele voastre medicinale 
de purificare. Mult mai indicată este o revenire a copilei la un mod natural de viaţă, 
inclusiv printr-o evitare totală a stimulentelor şi a alimentelor viciate. în acest fel, 
sângele ei se va curăţa treptat de toate substanţele nocive. Organele vor fi 
alimentate astfel cu substanţe nutritive, iar procesul de eliminare va reintra în 
normal. Organul propriu-zis va redeveni sănătos (treptat, dar continuu), iar odată cu 
el şi celelalte părţi ale organismului. 

Iar acum îţi voi spune cum trebuie să procedezi pentru a realiza această 
purificare! 

îţi voi da din nou explicaţii detaliate, pentru a te ajuta să scapi de 
prejudecăţile tale instalate de atâta vreme. 

Ascultă, 'a fi bine hrănit', adică a mânca mult şi des, nu este întotdeauna 
un proces benefic pentru sănătate! Corpul uman are de regulă nevoie de mult mai 
puţină hrană pentru a funcţiona corect decât credeţi voi, oamenii. Un mod de viaţă 
natural, fără carnea animalelor moarte, fără condimente, fără cafea, vin sau bere, v- 
ar păstra sănătatea mult mai multă vreme, spre deosebire de modul vostru de viaţă 
actual, în care nu faceţi altceva decât să mâncaţi şi să beţi încontinuu. 

De aceea, ar trebui să veghezi ca fiica ta adoptivă să fie hrănită într-un mod 
natural. Evită alimentele prea hrănitoare şi stimulative (de tipul condimentelor); dă- 
i în schimb pâine neagră (sau de secară) şi fructe bine coapte, iar boala va dispărea 
de la sine, inclusiv toate acele tulburări intestinale. Faceţi împreună plimbări prin 
aerul curat, la soare. O activitate moderată în aer liber accelerează mult procesul de 
eliminare, fortifică organele şi revitalizează sângele. 

Acestea sunt remediile Mele, pe care le-am creat pentru umanitate încă din 
timpuri imemoriale. Ele vă sunt cu atât mai benefice astăzi, când vă distrugeţi 
singuri viaţa datorită concepţiilor voastre greşite, care nu consideră că iubirea şi 
graţia pot fi remedii spirituale, înlocuindu-le cu medicamente grosiere, cu otrăvuri 
şi acizi, grăbindu-vă astfel moartea pământească. 

Urmează sfatul Meu, şi te vei convinge cine are dreptate, medicii voştri sau 
Eu, Mântuitorul lumii! Amin!" 



Fructele educaţiei bune şi cele ale educaţiei greşite 

Marea Evanghelie a lui Ioan, IV/21 7 

Domnul: „Oamenii îşi educă copiii aşa cum au învăţat ei că pot obţine 
succesul lumesc, adică în funcţie de tot felul de precepte raţionale... Ei se folosesc 
de toate elementele pe care le au la dispoziţie pentru a trezi intelectul copilului. în 
plus, acesta este stimulat prin tot felul de daruri şi cadouri. Nu este de mirare că 
odată cu dezvoltarea intelectului, copiii devin familiarizaţi încă de la cea mai 
fragedă vârstă cu egoismul şi lăcomia. Ei sunt îmbrăcaţi în haine luxoase, şi nici 
măcar la vârsta de 10 ani nu ştiu cine sunt ei cu adevărat (nu ating cunoaşterea de 
sine), din cauza infatuării lor. Vai de cei care îndrăznesc să li se opună dorinţelor 
lor egoiste, fie ei copii sau chiar adulţi! Aceştia îşi vor face din ei duşmani pe viaţă! 
Ce gânduri mai pot avea asemenea copii răsfăţaţi pentru viaţa interioară, singura 
adevărată şi vie?! Cum ar mai putea umanitatea să-şi păstreze statutul ei suprem, de 
regină asupra naturii, asupra elementelor căreia ar trebui să domnească cu toată 
măreţia? 

Dacă părinţii ar insista mai întâi asupra inimii copilului, dezvoltarea 
ulterioară a intelectului ar veni de la sine. în acest fel, intelectul trezit ar deveni acel 
Eter viu al Vieţii şi al Luminii, care înconjoară sufletul la fel cum Eterul Luminii 
înconjoară soarele, care susţine astfel întreaga viaţă din sistemul solar. 

Când sufletul se dezvoltă corect, el rămâne trezit şi activ. Ceea ce voi 
numiţi 'intelect' nu este altceva decât efectul activităţii interioare a sufletului. 
Lumina exterioară a intelectului iluminează chiar şi cele mai critice circumstanţe 
exterioare, pentru ca sufletul să se descurce în ele. Apoi, voinţa sufletului pătrunde 
în această lumină exterioară, pe care o fecundează în cea mai minunată manieră, 
dând roade. întrucât ordinea umanităţii face parte din ordinea Mea, voinţa şi 
credinţa lor fac şi ele parte din Mine, adică din voinţa Mea atotputernică, de care 
trebuie să asculte întreaga creaţie. Tot ceea ce doreşte o asemenea fiinţă umană 
aflată la unison cu voinţa Mea trebuie să se împlinească, căci sfera sa vitală este 
unificată cu spiritul Meu, pentru care nimic nu este imposibil!" 



Partea a cincea 
A. Alimentaţia 

Capitolul 1 

Pericolele şi influenţele alimentelor impure 

Marea Evanghelie a lui Ioan, X/54 

Domnul: „Spiritele impure, atât cele care au trăit cândva pe acest pământ, 
dar şi spiritele naturii, care nu s-au încarnat niciodată într-un trup uman, sunt 
pretutindeni - în aer, pe pământ şi în interiorul acestuia, în apă, foc, pietre, metale, 
plante, animale, inclusiv în sângele şi în carnea oamenilor. Aşa se explică de ce 
oamenii nu ar trebui să mănânce carnea animalelor sufocate şi impure. 

în cazuri de forţă majoră, carnea animalelor impure poate fi mâncată, dar 
numai după ce este bine spălată şi marinată în apă cu sare şi cu anumite plante 
benefice. Apoi trebuie afumată cu fumul unor plante benefice, pentru a elimina 
astfel spiritele impure din ea. 

Carnea animalelor de pradă este toxică pentru fiinţele umane, chiar dacă ar 
fi preparată aşa cum am indicat mai sus, căci spiritele impure nu pot fi niciodată 
complet eliminate din ea. 

în plus, oamenii nu ar trebui să bea apă din izvoare impure; ei ar trebui sa- 
şi cureţe bine fântânile, aşa cum le-a poruncit Moise israelienilor să facă, în 
Numele Meu. 

Cel care respectă instrucţiunile lui Moise nu va avea probleme cu sănătatea 
şi nu va fi niciodată posedat de spiritele impure şi malefice. Acest lucru este cu atât 
mai sigur dacă el crede în Mine şi în grija Mea părintească, consacrând tot ceea ce 
face în Numele Meu. Dacă nu respectă aceste indicaţii, din indolenţă, ignoranţă sau 
prostie, el este supus în orice clipă la tot felul de influenţe malefice, de toate 
tipurile. 

Dacă Eu nu i-aş proteja pe oameni prin îngerii Mei - care au în mod 
natural o natură şi o voinţă benefică - aproape că nu ar exista fiinţe umane pe acest 
pământ care să nu fie posedate! Chiar şi aşa, oamenii nu ar trebui să se bazeze 
exclusiv pe îngeri, căci aceştia nu vor interfera niciodată cu liberul lor arbitru". 



Capitolul 2 
Procesul de nutriţie 

Marea Evanghelie a lui Ioan, X/209 

„Alimentele acceptate de stomac ca hrană pentru corp nu sunt atât de 
moarte pe cât par. Orice aliment este alcătuit din trei părţi: una materială, mai 
grosieră, una eterică şi alta substanţială. Partea materială este cea vizibilă, care 
poate fi simţită cu uşurinţă prin intermediul simţului gustativ şi al mirosului. Când 
alimentele şi băutura ajung în stomac, ele sunt gătite aici pentru a doua oară. Ca 
urmare a acestui proces, apar două componente principale: una materială şi 
grosieră, care este condusă de sânge ca hrană pentru corp, pentru organe şi 
membre, pentru intestine şi muşchi, pentru toate celulele corpului. 

O a doua componentă, cea substanţială sau subtilă, este eliminată mai întâi 
la nivelul stomacului inferior, care este împărţit în 12 compartimente. Aici, ca 
urmare a unui proces de fermentare, substanţa eterică a hranei este separată de 
învelişul său material şi hrăneşte nervii. De aceea, ea este numită „nervul spiritual". 

Componenta cea mai subtilă a hranei, care reprezintă adevărata substanţă a 
alimentelor (de care este detaşată prin procesul de fermentare), este direcţionată 
prin intermediul splinei către inimă, pe o cale particulară, unde este complet 
purificată şi hrăneşte sufletul omului. Rezultă aşadar că şi sufletul se hrăneşte cu 
acea parte din alimente care îi corespunde ca natură, fiind întărit cu această hrană 
exact la fel cum se hrăneşte corpul cu corespondentul ei material. 

După ce componentele valoroase ale alimentelor hrănesc corpul, nervii şi 
sufletul, deşeurile care rezultă sunt eliminate din organism prin cele două canale 
specifice. Dacă omul este prea lacom sau mănâncă prea mult, procesele de digestie 
şi de eliminare sunt dezechilibrate în mod corespunzător. Din acest motiv, multe 
din elementele valoroase ale hranei, deopotrivă grosiere şi subtile, ajung în 
intestine. Fără a fi eliminate, ele trec prin ficat, splină şi rinichi, ajungând în cele 
din urmă în vezica urinară, unde fermentează din nou. Ca urmare a acestui proces 
apar tot felul de boli, atât la nivelul corpului cât şi la nivelul sufletului. în zilele 

noastre, oamenii îşi umplu stomacurile cu tot felul de delicatese, care conţin o mare 
cantitate de substanţe nefermentate (numite şi spirite ale naturii, căci toate 
componentele substanţiale ale alimentelor sunt de natură spirituală), care ajung 
treptat să ia în posesiune întregul organism uman. Aceste spirite ale naturii se află 
într-o luptă continuă unele cu altele, generând tulburări care nu pot fi potolite decât 
cu ajutorul binecunoscutelor plante medicinale. Din păcate, acest ajutor nu este 
niciodată de prea lungă durată. Singura soluţie adecvată în acest scop este revenirea 
la modul de viaţă simplu şi natural, la fel ca cel al strămoşilor de altădată, cu o 
alimentaţie simplă şi moderată, astfel încât corpul să rămână sănătos până la o 
vârstă înaintată. . .". 



Capitolul 3 

Cea mai importantă regulă: simplitate şi moderaţie 

Casa Domnului, 11/245 (8-16) 

Enoh, primul mare preot al umanităţii, i s-a adresat regelui convertit, 
Lameh din Hanoh, şi anturajului acestuia: „Ascultaţi, omul nu trăieşte numai cu 
pâine, ci şi cu cuvântul lui Dumnezeu! Pâinea naturală vă dă o senzaţie de saţietate 
şi vă hrăneşte, dar v-aţi pus vreodată întrebarea: 'Cum se face că această pâine mă 
satisface şi mă hrăneşte'? Dacă veţi căuta în adâncul fiinţei voastre, răspunsul va 
veni cu uşurinţă: 'Datorită faptului că elementele naturale ale hranei îşi au şi ele 
originea tot în cuvântul etern şi atotputernic al lui Dumnezeu! ' 

De vreme ce chiar şi în această formă solidă, cuvântul captiv al lui 
Dumnezeu satură şi hrăneşte, cu atât mai mult o va face cuvântul viu, liber şi 
nelimitat al Domnului! 

Cu toţii ne tragem din cuvântul lui Dumnezeu. De aceea, în întreaga 
eternitate, nimic nu poate fi mai hrănitor şi mai satisfăcător pentru noi decât 
cuvântul viu al lui Dumnezeu! Omul nu trăieşte numai cu pâine şi cu alte alimente 
pământeşti, ci în primul rând trăieşte cu cuvântul viu, născut direct din gura lui 
Dumnezeu. 

Asta nu înseamnă că el nu ar mai trebui să pună gura pe pâine sau pe 
alimentele naturale, căci ele au fost create tot de Dumnezeu, care le-a mâncat 
alături de noi atunci când a luat forma Sa vizibilă. Important este să nu le 
transformăm însă într-o necesitate absolută! 

Iată, această învăţătură face şi ea parte din ordinea divină! Iar eu vă spun: 
fiţi moderaţi în ceea ce priveşte alimentaţia, căci ea ascunde o mare tentaţie... 
Atunci când mâncăm pâinea şi fructele pământului, trebuie să fim foarte atenţi să 
nu sufocăm spiritul nemuritor în învelişul său grosier! Acest proces poate fi 
observat cu uşurinţă în cazul copiilor lacomi, care ajung de regulă foarte înceţi la 
minte, fiind incapabili să se mai preocupe de cele spirituale. în schimb, copiii mai 
temperaţi devin de obicei gânditori mult mai rafinaţi. Dacă acest lucru este evident 
în cazul copiilor, el devine încă şi mai evident în cazul celor adulţi, căci pasiunile 
lor sunt mult mai dezvoltate decât în cazul copiilor. 

Hrana naturală presupune ingerarea unor elemente naturale. în mod 
evident, ele nu sunt de natură să se spiritualizeze singure în interiorul vostru, ci mai 
degrabă vă trag pe voi în jos, către lumea naturală. Cuvântul lui Dumnezeu 
înseamnă însă o hrană spirituală, care hrăneşte şi întăreşte spiritul, atrăgându-1 către 



114 



viaţa eternă. Alimentele naturale hrănesc trupul, dar sufocă spiritul, pe care îl silesc 
să postească. în cazul alimentelor spirituale, deopotrivă trupul şi spiritul au de 
câştigat. Spiritul devine mai puternic, simţurile sale se ascut şi se rafinează, iar 
trupul devine mai suplu, modest şi rezistent, la fel ca şi hainele bine ţesute, din fire 
subţiri, dar strâns împletite. 

Alimentele naturale conţin de regulă spirite corupte. Dacă omul mănâncă o 
cantitate prea mare din aceste alimente, aceste spirite ajung să pună stăpânire pe 
spiritul lui, subminându-i fiinţa la fel cum fac viermii care rod la rădăcina unui 
copac, până când acesta se usucă şi moare. 

In schimb, hrana spirituală este pentru spirit ca un fel de ploaie vitală 
coborâtă din cer, care îl ajută să înflorească şi să dea rod, fructul ei minunat fiind 
viata eternă". 



Capitolul 4 

Binecuvântarea unei alimentaţii simple 

Marea Evanghelie a lui Ioan, X/182 

Domnul: „Primii oameni respectau ordinea şi simplitatea, aşa cum i-a 
învăţat spiritul Meu. De aceea, ei nu cunoşteau ce înseamnă boala. Cei mai mulţi 
dintre ei atingeau o vârstă foarte înaintată fără a se îmbolnăvi vreodată, după care 
adormeau lin, iar sufletul lor se despărţea de trup fără teamă şi fără durere. 

Alimentaţia lor era mereu aceeaşi, şi nu diferea de la o zi la alta. Ei se 
hrăneau îndeosebi cu lapte, pâine şi fructe coapte. Aceste alimente le erau 
suficiente pentru întreaga viaţă. Setea şi-o potoleau cu apă proaspătă de izvor. 

Din acest motiv, nervii trupului lor erau hrăniţi întotdeauna cu aceleaşi 
substanţe, complet benefice şi nedăunătoare. în acest fel, substanţele impure şi 
toxice nu le afectau trupurile şi sufletele. De aceea, ei rămâneau tot timpul puternici 
şi sănătoşi, deopotrivă fizic şi mental". 



Capitolul 5 

Poruncile Tatălui pentru alimentaţia primilor oameni 

Casa Domnului, 1/1 7 

„Mâncaţi întotdeauna împreună (ca o masă comună), dimineaţa, la amiază 
şi seara, dar întotdeauna cu moderaţie şi cu frică de Dumnezeu. Mulţumiţi-i Lui, 
atât înainte cât şi după masă, pentru ca mâncarea să fie binecuvântată, căci numai 
astfel veţi putea evita moartea. 

Cine nu va respecta această poruncă va observa foarte curând consecinţele. 
Pe cel care uită de trei ori de ea, îl voi pedepsi cu un somn excesiv. Cine nu va 
respecta porunca din cauza voinţei sale slabe va deveni la fel de mare ca şi un bou, 
la fel de gras ca un porc, la fel de prost ca un măgar, şi până şi copiii îşi vor bate joc 
de figura lui. Dacă un asemenea om va dori să redevină la fel cum a fost, el va 
trebui să postească des şi să mănânce numai pâine uscată. Dacă va persista în 
încăpăţânarea şi neascultarea lui - deşi această poruncă, pe care v-am dat-o numai 
din iubire pentru umanitate, este extrem de uşoară - el va fi copleşit de dorinţa 
indecenţei. începând din acel moment, el va cădea continuu în păcat, şi implicit în 

moarte. în plus, va fi nevoit să ducă o mare luptă cu şarpele seducţiei, cel care a 
muşcat-o pe Eva, iar Eu nu voi privi către el până când nu va redeveni victorios 
asupra trupului său, cu o mare căinţă. 

Dimineaţa, mâncaţi fructele copacilor; la amiază, mâncaţi din copacul 
vieţii; iar seara, beţi lapte şi mierea pe care Eu le voi strânge pentru voi de pe 
crengile copacilor, prin intermediul unor animale celeste ale aerului, pe care le veţi 
numi 'celii' (albine). Numele de 'celie' înseamnă 'Mana cerească'. în a treia zi 
după Sabat veţi sacrifica o oaie, o veţi curăţa de sângele ei, o veţi frige în timpul 
zilei, după care o veţi mânca cu bucurie seara". 



Capitolul 6 

Hrana cea mai simplă, mai curată şi mai sănătoasă 

Marea Evanghelie a lui Ioan, X/210 

„Domnul consideră că peştele de calitate, pescuit din apele pure, este o 
masă sănătoasă. Dacă este preparat simplu, el este cel mai sănătos aliment pentru 
trupul uman. La fel, carnea puilor şi a porumbeilor, cea a vitelor curate şi 
sănătoase, a caprelor şi a oilor care nu au suferit de boli, poate fi mâncată fără 
probleme, fiartă sau friptă, deşi carnea friptă este mai recomandabilă decât cea 
fiartă. Sângele animalelor nu ar trebui niciodată mâncat de om. 

Dacă nu aveţi la dispoziţie peşte, grâul şi orzul devin alimentele cele mai 
sănătoase, la care se adaugă laptele muls de la vacile, caprele şi oile sănătoase. 

Dintre legume, cea mai recomandabilă este lintea, urmată de făina de 
porumb persan, din care se face terci. 

Aceasta este cea mai simplă, pură şi sănătoasă alimentaţie pentru oameni. 
Toate celelalte alimente devin toxice atunci când consumate în exces, mai ales dacă 
nu sunt preparate aşa cum s-a menţionat mai sus, pentru eliminarea spiritelor 
malefice ale naturii. 

Fructele trebuie să fie complet coapte, şi trebuie mâncate cu moderaţie. 
Chiar şi aşa, ele sunt mai sănătoase fierte, coapte sau uscate, pentru eliminarea 
spiritelor naturii nefermentate. Acelaşi principiu se aplică şi rădăcinilor". 



Capitolul 7 

Sfaturi şi indicaţii referitoare la hrană 

Marea Evanghelie a lui Ioan, IX/150 (21) 

Domnul îl sfătuieşte pe un străin care suferă de o intoxicaţie alimentară 
după ce a mâncat peşte: „Nu mai mânca niciodată peştele care a murit în apă. După 
ce a fost pescuit şi a murit, peştele nu ar trebui lăsat nici măcar o jumătate de oră 
fără a fi preparat cu sare, cimbru şi chimen! Dacă îl vei pregăti în maniera 
evreiască, vei fi scutit pe viitor de febră. Acelaşi lucru este valabil şi în ceea ce 
priveşte carnea altor animale. în plus, nu mai mânca fructe care au început să 
putrezească, sau pâine mucegăită". 



Marea Evanghelie a lui Ioan, VI/222 (18) 

Domnul: „Oamenii nu trebuie să consume niciodată sângele animalelor 
moarte, mai ales dacă provine de la animale sufocate, căci el conţine multe spirite 
malefice (toxine)". 



Marea Evanghelie a lui Ioan, 11/218 

Domnul: „Când mâncaţi pâine, făina materială este eliminată rapid prin 
canalele naturale. Partea substanţială a sămânţei vieţii trece rapid prin nervii 
spirituali şi hrăneşte sufletul, devenind 'una cu el', în funcţie de caracterul acestuia. 
Partea mai puţin subtilă (mai materială) a sămânţei vieţii a servit dintotdeauna ca 
temelie solidă pentru organismul fizic, la fel cum apa mozaică a servit Spiritului lui 
Dumnezeu. Ea devine aşadar o hrană pentru corp, iar după ce este purificată 
corespunzător trece la rândul ei în suflet, căruia îi hrăneşte organele. Pe scurt, ea 
serveşte drept hrană pentru dezvoltarea organelor sufletului, şi în general, pentru 
dezvoltarea trupului de la A la Z". 



Jakob Lorber, (nedatat) 

Domnul: „Ascultă, scribul Meu drag şi vrednic, care transcrii cuvintele 
născute din iubirea Mea pentru ridicarea spiritului, inimii şi intelectului vostru. Te 
plângi mereu de tot felul de boli ale trupului. Uneori te doare capul, alteori 
picioarele sau stomacul, pe care îl acuzi de o anumită slăbiciune. Crede-Mă, nici nu 
s-ar putea altfel, căci eşti puţin cam lacom şi bei prea multă bere şi prea mult vin. 
în general vorbind, mănânci tot ceea ce îţi gâdilă palatul gurii. Crezi că acest 
comportament îi serveşte trupului tău? Nici vorbă! Pentru tine, aceste alimente sunt 
otravă curată, dat fiind şi faptul că nu mai eşti tânăr. 

Dacă doreşti să fii sănătos şi să ajungi la o vârstă încă şi mai înaintată, ai 
grijă cu dieta alimentară! Seara, comandă o masă simplă şi gustoasă, fără murături 
şi nu prea sărată. Poţi bea puţin vin amestecat cu apă, dar înainte ar trebui să te 
plimbi în aer liber, şi astfel îţi vei păstra sănătatea şi puterea. în zilele frumoase, 
poţi merge oriunde ca să găseşti un vin bun, evitând astfel poşirca pe care voi o 
numiţi bere! Această băutură are toate calităţile rele, dar nici una bună, mai ales în 
aceste vremuri, când malţul şi hameiul sunt atât de falsificate! 

Acest sfat este bun nu numai pentru trup, dar mai ales pentru sufletul şi 
pentru spiritul tău. Cinele la restaurant, printre băutorii de bere şi în tot acel fum de 
ţigară, sunt extrem de toxice. Odată cu aceste alimente toxice pătrund în corp şi tot 
felul de influenţe malefice, care împietresc sufletul şi îngreunează trupul. 

La toate acestea mai contribuie şi faptul că noaptea, atmosfera pământului 
este viciată de tot felul de influenţe malefice, pătrunzând oriunde este posibil în 
trupurile oamenilor şi afectându-le sufletele, inclusiv cu gânduri şi dorinţe imorale. 

Ascultă, dragul Meu N.N., Eu sunt şi un medic al trupului. Dacă îmi vei 
urma sfaturile, trupul tău va fi mereu sănătos şi puternic, la fel şi sufletul tău, iar 
spiritul tău le va putea controla cu uşurinţă". 



Marea Evanghelie a lui Ioan, 1/138 (17) 

„Şi mulţi au fost aceia care s-au aşezat să împărtăşească împreună cu noi 
masa de dimineaţă, alcătuită din lapte de bună calitate şi pâine unsă cu miere. în 

această parte a ţării, acest tip de mic dejun nu era considerat o delicatesă, dar în 
mediul rural, acolo unde se spune că curge lapte şi miere, ţăranii îl consideră un 
mic dejun cu adevărat delicios, mai ales că mierea din 'ţinutul promis' este cea mai 
bună din lume, la fel ca şi laptele, care nu-şi găseşte echivalent în nici un alt colţ de 
lume. După masă s-au servit fructe, pe care mulţi le-au găsit excelente la gust, 
lăudându-L pe Dumnezeu, care le-a dăruit alimente cu un gust atât de minunat, ca 
să nu mai vorbim de capacitatea cu care a înzestrat albinele de a culege mierea 
florilor şi de a-şi construi acele stupuri atât de ingenioase". 



Copilăria lui Iisus, 252 (3) 

„Doreau cu toţii şi ceva bun de băut, aşa că Iosif şi Măria le-au pregătit 
nişte apă cu suc de lămâie şi cu puţină miere". 



Marea Evanghelie a lui Ioan, X/240 

Domnul: „Oamenii nu ar trebui să mănânce carnea animalelor sufocate, aşa 
cum obişnuiesc unii, căci în sângele animalelor rămân anumite spirite 
nefermentate, care acţionează ca o otravă pentru natura umană, contaminând 
sângele oamenilor. Din această cauză, oamenii se îmbolnăvesc şi nu-şi mai pot 
îndeplini îndatoririle zilnice. 

Ascultaţi, când vinul a fermentat complet, fiind astfel curăţat de toate 
impurităţile, el poate fi recomandat oricărui om, căci are capacitatea de a întări 
puterea fizică, deopotrivă interioară şi exterioară! Mustul nu este însă recomandabil 
oamenilor, căci spiritele impure ale naturii nu au fost încă eliminate din această 
băutură în care procesul de fermentaţie nu s-a încheiat. De aceea, nu ar trebui să 
beţi decât vin vechi şi curat. Mustul trebuie mai întâi purificat complet, după care 
trebuie să aştepte cel puţin 2-3 ani". 



Casa Domnului, 11/22 (12 şi 17) 

Domnul: „Voi sunteţi cu toţii binecuvântaţi, căci mâncaţi pâinea direct din 
mâna Mea, în calitate de copii ai Mei. Dar şi mai binecuvântat este acela care Mă 
primeşte ca oaspete, şi care ţine tot timpul masa pregătită în inima lui, având grijă 
ca flacăra cuptorului Meu să nu se stingă niciodată. . . Adevăr vă spun, dacă Eu voi 
apărea pe neaşteptate şi îmi voi găsi gazda în plină activitate în jurul cuptorului 
Meu şi în coliba Mea, îi voi spune: 'Cu adevărat, răsplata şi bucuria ta vor fi 
nesfârşite!'" 

Domnul: „Dacă îi oferiţi cuiva mâncare şi băutură în Numele Meu, este ca 
şi cum Mi le-aţi oferi Mie! Iar Eu voi binecuvânta mâncarea şi băutura, ca şi cum 
aş fi chiar Eu la masă!" 



Capitolul 8 

Hrana oamenilor spiritualizaţi 

Pământul şi luna, cap. 35 

„în timpurile de altădată, când oamenii trăiau într-o manieră mult mai 
simplă decât astăzi, erau mulţi aceia care aveau aşa-numita 'faţă dublă' (vederea 
spirituală). Ei trăiau în mod natural în ambele lumi. Acest lucru ar fi cu uşurinţă 
posibil chiar şi în zilele moderne, dacă v-aţi schimba alimentaţia. Mâncărurile 
foarte complicate din ziua de astăzi nu fac nici un bine oamenilor. Odată cu 
ingerarea alimentelor, ei îşi corup într-o asemenea măsură natura, încât sufletul 
rămâne înlănţuit în ea, la fel ca o pasăre prinsă într-o capcană. Sufletul nu-şi mai 
poate relua activitatea normală, căci zborul face parte din natura sa, iar acum îi este 
interzis. 

Ce fel de alimente mâncau strămoşii oamenilor? Hrana lor era alcătuită în 
principal din legume, fierte la foc mic cu puţină sare, şi pe care nu le mâncau 
niciodată fierbinţi. Se adăugau pâinea simplă, mierea şi laptele, o hrană simplă, cu 
ajutorul căreia oamenii ajungeau până la vârste înaintate, fără să-şi piardă niciodată 
cea de-a doua vedere. 

Din când în când, ei consumau cu moderaţie puţin vin, dar niciodată atât 
cât să se îmbete. 

Carnea trebuie mâncată numai în anumite momente ale zilei, niciodată mai 
mult de şapte zile la rând, cu moderaţie, şi întotdeauna trebuie să provină de la 
animale proaspăt tăiate. Peştele este mult mai sănătos decât porumbelul; 
porumbelul este mult mai sănătos decât puiul; puiul este mult mai sănătos decât 
mielul; mielul este mult mai sănătos decât carnea de capră; carnea de capră este 
mult mai sănătoasă decât cea ce vită sau de viţel. între diferitele tipuri de pâine, cea 
din grâu este cea mai indicată 6 . Felurile de carne indicate mai sus nu trebuie 
amestecate între ele. Fructele trebuie întotdeauna mâncate cu moderaţie, şi numai 
bine coapte. Acelaşi lucru este valabil şi pentru rădăcinoase, care nu trebuie 
mâncate decât câte un fel odată. 

Dacă primeşte toate aceste tipuri de alimente, corpul nu va cunoaşte 
obezitatea şi inerţia care o însoţeşte, iar sufletului nu-i va fi greu să manevreze cu 
uşurinţă această maşinărie. Ca să nu mai vorbim de faptul că nefiind ocupat prea 
tare de trupul său, el se va putea consacra şi altor activităţi. 

Ascultaţi, în timpurile de demult, majoritatea oamenilor - dar mai ales cei 
care trăiau în munţii înalţi - trăiau în acest mod simplu şi sănătos. Ei aveau vederea 
interioară trezită, trăind în mod natural împreună cu spiritele, care îi învăţau în 
legătură cu numeroase subiecte. Astfel, spiritele îi învăţau pe oameni care sunt 
efectele benefice ale plantelor, sau unde erau ascunse metalele preţioase şi celelalte 
minereuri. Tot ele i-au învăţat pe oameni cum pot prelucra aceste metale, topindu-le 
şi dându-le forma uneltelor dorite. Aproape că nu exista casă în munţi care să nu 
aibă propriile ei spirite ale casei, la fel cum se obişnuieşte astăzi cu servitorii. 
Ascultând sfaturile lor, oamenii - îndeosebi cei care trăiau în munţi - erau mult mai 
înţelepţi, trăind în armonie cu forţele secrete ale naturii, cu care se aflau într-o 
adevărată intimitate şi care stăteau tot timpul la dispoziţia lor". 



Capitolul 9 

Spiritul vinului şi alte spirite ale naturii 



6 N. Ed. Această indicaţie nu mai este valabilă în zilele noastre, când grâul a fost modificat şi are 40 de 
cromozomi, spre deosebire de cei 4 cromozomi pe care îi avea la începutul secolului trecut. 

Marea Evanghelie a lui Ioan, VI/187 

Domnul le vorbeşte discipolilor Săi: „Dragii Mei prieteni, când vinul este 
consumat cu măsură, el permite întărirea membrelor şi organelor corpului. Dacă 
este consumat însă în exces, el trezeşte spiritele rele ale cărnii şi amorţeşte 
simţurile. în continuare, spiritele rele trezesc dorinţa carnală numită lipsă de 
castitate şi indecenţă. în acest fel, sufletul devine impur pentru o lungă perioadă de 
timp, fiind predispus către harţă, lene, plictiseală, de multe ori fiind de-a dreptul 
mort. De aceea, beţi cu măsură, iar trupul vostru nu va avea de suferit! 

Carnea şi sângele omului sunt pline de spirite malefice ale naturii. Ele sunt 
numite malefice din cauza faptului că sunt supuse judecăţii. Dacă nu ar fi supuse 
judecăţii, ele nu s-ar regăsi în carnea şi în sângele vostru. Abia când corpul intră în 
stare de putrefacţie sunt eliberate aceste spirite de dependenţa lor. 

Aceste spirite ale naturii nu se regăsesc numai în carnea voastră, ci şi la 
nivelul elementelor, care multă vreme nu vor putea fi considerate benefice. 
Elementele devin benefice numai în fiinţa celui care a devenit absolut pur prin 
intermediul Meu, conform ordinii divine. 

Priviţi piatra care zace complet moartă la sol. Ea nu este moartă decât în 
aparenţă! Insultaţi-o cu o lovitură puternică sau frecaţi-o şi veţi constata din 
scânteile pe care le emite că în ea se ascund spiritele condamnate ale naturii! Dacă 
o încălziţi multă vreme la foc, ea se va topi şi va începe să curgă. Aşa îşi produc 
oamenii sticla lor atât de scumpă! 

Aşadar, spiritele rele şi nefermentate ale naturii se găsesc peste tot, oriunde 
există pământ, apă şi aer. Iar pământul reprezintă calea de salvare a celor mai 
mature dintre ele, care vor trece apoi pe un nivel superior de dezvoltare. 

Există o mare diferenţă între spiritele rele (sufletele celor plecaţi dintre voi) 
care îi posedă pe oameni şi spiritele nefermentate ale naturii, din care este alcătuit 
pământul şi toate elementele sale. între ele există totuşi o relaţie strânsă şi 
reciprocă. Astfel, dacă omul nu îşi trezeşte în prea mare măsură spiritele rele ale 
naturii în trupul lui, el nu va putea fi posedat cu uşurinţă nici de către spiritele 
răutăcioase ale oamenilor plecaţi pe lumea cealaltă. 

De aceea, Eu vă avertizez de fiecare dată: evitaţi pasiunile excesive, care 
nu reprezintă altceva decât consecinţa trezirii diferitelor spirite ale cărnii şi ale 
sângelui. De îndată ce sunt trezite, acestora li se alătură şi sufletele impure ale celor 
decedaţi, care continuă să bântuie prin regiunile inferioare ale pământului. Din 
această asociere se naşte aşa-numitul fenomen al 'posesiunii'". 



Capitolul 10 

Fumatul tutunului şi alte prostii 

Pământul şi luna, cap. 59 

Domnul: „Voi invitaţi singuri majoritatea bolilor prin obiceiurile voastre, 
prin care nu faceţi altceva decât să invitaţi în trupul şi în fiinţa voastră tot felul de 
locuitori ai iadului, de multe ori încă din tinereţe. Oamenii care fac asemenea 
prostii nici măcar nu-şi dau seama că invită astfel în casa lor tot felul de oaspeţi 
străini şi nepoftiţi, de cea mai joasă categorie. Aceste spirite urmăresc să trezească 

pasiunile senzoriale în trupul stăpânului lor, acţionând inclusiv asupra sufletului, 
care începe să-şi găsească astfel plăcerea în tot felul de lucruri lumeşti. 

Printre acestea se numără mai presus de orice: 'moda!', care înseamnă 
acoperirea unor trupuri fermecătoare cu tot felul de haine în acord cu ultima modă, 
împletirea părului cu tot felul de zorzoane şi ungerea pielii cu diferite uleiuri 
strălucitoare. 

în ceea ce îi priveşte pe bărbaţi, aceştia nu se pot dezlipi de ţigara din 
colţul gurii! Mulţi filfizoni tineri, mai ales dacă dispun de bani, fumează într-o 
singură zi suficient cât să hrănească zece oameni săraci. 

Ar trebui să ştiţi care este semnificaţia fumatului, care este atât de la modă 
în zilele noastre. Locuitorii malefici fac toate eforturile să familiarizeze sufletul 
gazdei lor - încă din timpul vieţii fizice - cu vaporii otrăvitori ai iadului, cu scopul 
ca după moarte, sufletul care şi-a părăsit corpul fizic să nu-şi dea imediat seama de 
oaspeţii săi mizerabili, care îl vor putea atrage astfel până în cel de-al treilea iad. . . 

Cred că puteţi înţelege cu uşurinţă acum de ce am insistat de atâtea ori 
împotriva acestui obicei detestabil care este fumatul". 



Capitolul 11 

Indicaţii referitoare la dieta alimentară 

Puterile vindecătoare ale soarelui, pag. 11 

„în general, vă recomand moderaţia în toate: alimentaţie, băutură, somn, 
îmbăiere, spălare şi recreaţie. în particular, vreau să insist asupra eliminării 
complete din meniul vostru a mâncărurilor acre şi condimentate, inclusiv a 
băuturilor stimulative, mai ales a cafelei şi a berii. Dacă ar exista o bere foarte pură, 
făcută din orz şi din hamei, consumul ei moderat nu ar crea probleme deosebite, 
deşi nu este un aliment integral, întrucât conţine tot felul de influenţe negative. 
Oricum, aşa cum este ea preparată la ora actuală, berea nu reprezintă o băutură 
hrănitoare şi nu potoleşte setea, ci doar ameţeşte. Altfel spus, este otravă curată. 

Cafeaua este în schimb cea mai rea dintre toate substanţele vegetale pe care 
oamenii au ales să o consume. Fructele ei nu ar trebui consumate decât de către cai, 
cămile şi dromaderi, fiind create special pe hrana lor, întrucât le stimulează şi le 
întăreşte nervii. Asupra oamenilor planta are efecte opuse, intoxicând sângele şi 
stimulând excesiv genitalele. Ea creează şi alte tulburări la nivelul corpului, 
îndeosebi al celui feminin, întrucât nimic nu inhibă digestia alimentelor integrale la 
fel de mult ca şi cafeaua. 

Mesele proaspete pregătite din făină, în asociere cu supele din carne sau cu 
laptele degresat, sunt preferabile oricăror alte alimente - evident, numai dacă sunt 
consumate cu moderaţie. Puteţi adăuga şi alte legume, exceptând lintea şi fasolea; 
de pildă, fulgii de porumb cu apă sau lapte, sub formă de supă sau de terci, orezul 
bine fiert, sau făina de mei cu supă sau lapte degresat. Dacă este preparată corect, 
carnea este un aliment perfect sănătos. Ea trebuie mâncată însă cu moderaţie, cu o 
garnitură de fructe coapte, precum merele, perele sau prunele. Combinaţia cu 
fructele este necesară, întrucât carnea conţine elemente ale sufletului animalului 
decedat, de un tip inferior, în timp ce fructele au chiar efecte vindecătoare în cazul 
anumitor boli. 

Elementele care hrănesc sufletul din anumite plante şi rădăcini (între care 
trebuie menţionaţi cartofii) sunt mult mai impure chiar decât cele din carnea 
animalelor, şi ar trebui evitate în timpul recuperării după o boală sau după un 
tratament medical". 



Capitolul 12 

Viaţa Domnului ca exemplu de alimentaţie corectă 

Marea Evanghelie a lui Ioan, X/210 

Domnul: „Dacă omul doreşte să rămână perfect sănătos din punct de 
vedere trupesc şi sufletesc, el ar trebui să se hrănească cu moderaţie, încă din 
copilărie, cu alimente curate. 

Priviţi- Mă pe Mine! Din punct de vedere trupesc, sunt şi Eu un om ca şi 
voi, dar Eu mănânc întotdeauna aceleaşi lucruri, şi îmi potolesc setea cu vinul cel 
mai pur şi mai nobil - dar întotdeauna cu măsura cuvenită! Ceea ce mănânc astăzi 
în faţa ochilor voştri mâneam şi în timpul copilăriei Mele. La fel mănâncă şi adepţii 
Mei, între care mulţi au fost pescari. Ei obişnuiau să vândă surplusul de peşte 
pentru a-şi cumpăra haine, pâine, sare şi vin, pe care îl împărţeau însă cu apă. 
întrebaţi-i dacă a suferit vreunul dintre ei de vreo boală, cu excepţia unuia singur, la 
care nu doresc să fac referire acum. 

Eu vă spun: dacă oamenii ar fi continuat să se hrănească cu alimentele pe 
care li le-a recomandat profetul Moise, medicii voştri nu ar fi avut nimic de lucru. 
Istoria bolilor pe acest pământ a început atunci când ei şi-au schimbat obiceiurile 
alimentare, copiindu-le pe cele ale păgânilor sau ale epicurienilor de astăzi, 
îndopându-şi trupurile cu tot felul de delicatese". 



Capitolul 13 
Vegetarianismul 

Gotţfried Mayerhofer, 12.09.1870 

„Orice fel de moarte nenaturală reprezintă un act de violenţă, declanşând 
prin procesul de descompunere tot felul de influenţe care existau în stare latentă în 
carnea şi în sângele animalului. Aşa am organizat Eu viaţa la nivel animal. în urma 
morţii violente, sângele şi carnea îşi schimbă compoziţia. Se petrec astfel anumite 
procese toxice, ale căror efecte sunt parţial eliminate prin fierbere şi prin prăjire, 
dar nu în totalitate. Nu este de mirare că imediat după ingerarea acestor alimente, 
corpul uman reacţionează prin anumite tulburări specifice, îndeosebi dacă mănâncă 
din carnea animalelor sălbatice, care au murit cu o stare intensă de teamă şi 
tulburare. 

Un alt motiv de precauţie în ceea ce priveşte carnea animalelor se referă la 
faptul că acestea sunt la fel de diferite între ele cum sunt fiinţele umane. Există 
animale blânde şi altele vicioase, animale prădătoare şi altele foarte uşor de 
domesticit. în mod evident, carnea lor va fi foarte diferită. 

Cine se poate abţine complet de la mâncatul cărnii sau care o mănâncă cu 
moderaţie se protejează astfel de o multitudine de influenţe animalice. 
Vegetarianismul asigură un corp sănătos şi un spirit puternic, spre deosebire de 

alimentaţia pe bază de carne, care poate conduce la declanşarea a numeroase boli şi 
tulburări, a căror cauză nu este întotdeauna uşor de decelat. 

Dacă sunteţi înzestraţi cu spiritul sublim al compasiunii şi nu doriţi să luaţi 
viaţa unui animal, numai pentru a-i transforma carnea în propria voastră carne, 
procedaţi cât se poate de corect! Căci dacă omul simte o influenţă spirituală, el nu 
ar trebui să i se opună, în caz contrar riscând să suporte consecinţele negative ale 
acţiunii sale! Din acelaşi motiv, carnea nu trebuie complet interzisă, întrucât 
reprezintă o sursă de hrană pentru oameni, care au latitudinea de a hotărî singuri 
dacă preferă să o mănânce sau nu. Dacă Eu aş fi dorit să nu mâncaţi deloc carne, v- 
aş fi organizat astfel trupul încât să nu o puteţi mânca, la fel ca în cazul oilor, 
vacilor şi cailor, care nu tolerează nici un alt fel de hrană decât plante şi fructe. De 
vreme ce am făcut din om Domnul Pământului, i-am dat un corp care să se poată 
adapta la toate tipurile de climă şi la toate felurile de produse alimentare. 

Ca întotdeauna, atrag din nou atenţia că ce este prea mult nu este sănătos. 
Omul a fost înzestrat nu numai cu capacitatea de a mânca orice, ci şi cu un intelect 
cu ajutorul căruia poate discerne, opunându-se dorinţelor şi poftelor sale, astfel 
încât stomacul să nu devină Dumnezeul său! Această luptă între intelect şi corp, al 
cărei principiu fundamental are la bază vegetarianismul, conduce la întărirea 
sufletului şi menţine sănătatea trupului, servind astfel ca instrument eficient 
sufletului!" 



Capitolul 14 

Dieta pe bază de carne 

Marea Evanghelie a lui Ioan, V/239 

Domnul: „în caz de forţă majoră, puteţi mânca orice fel de carne, căci acest 
lucru nu vă va face nici un rău. Orice aliment pe care omul este silit să-1 mănânce 
în slujba Mea este curăţat de Mine. în acest caz, el trebuie să dea dovadă însă de o 
moderaţie chiar mai mare decât în mod obişnuit. Carnea porcilor este bună, dar 
sângele lor trebuie foarte bine curăţat, iar carnea trebuie marinată timp de şapte zile 
în oţet cu sare şi cu cimbru. Ea trebuie scoasă apoi din această saramură şi uscată 
bine cu o bucată de pânză, fiind afumată la un foc din lemne şi ierburi timp de 
câteva săptămâni, până când devine complet uscată. Carnea de porc trebuie 
preparată într-un vas umplut jumătate cu apă, jumătate cu vin, la care se adaugă 
cimbru şi pătrunjel. Masa rezultată va fi una cât se poate de sănătoasă şi de 
gustoasă. Aceste animale trebuie tăiate întotdeauna iarna. 

în mod similar trebuie să procedaţi şi cu alte animale murdare. Mâncată cu 
moderaţie, carnea lor nu îi face rău omului. Acelaşi lucru este valabil pentru 
animalele de uscat, pentru zburătoare şi pentru cele marine!" 



Partea a cincea 
B. Postul şi asceza 

Capitolul 1 
Postul corect 

Marea Evanghelie a lui Ioan, VII/85 

Domnul: „Printr-un post corect şi prin rugăciune, sufletul devine mai 
eliberat şi mai spiritual; dar nimeni nu poate cunoaşte fericirea supremă numai prin 
post şi prin rugăciune. Acestea trebuie dublate de credinţa în Mine şi de împlinirea 
voinţei Tatălui ceresc, aşa cum v-am învăţat Eu şi cum vă învăţ şi astăzi. Orice om 
poate cunoaşte această stare supremă, fără să postească şi fără să se abţină neapărat 
de la anumite alimente. 

Oricine practică iubirea şi dăruirea către aproapele său, posteşte. Postul lui 
este cel mai plăcut în faţa lui Dumnezeu, conducându-1 pe om până la viaţa eternă. 
Cine are mai mult, trebuie să dea mai mult; cine ar puţin, trebuie să împartă chiar şi 
acest puţin cu semenii săi mai săraci. în acest fel, el va aduna comori în ceruri! 
Actul dăruirii este mult mai binecuvântat de cel al primirii. 

Cel care doreşte cu sinceritate să postească în faţa lui Dumnezeu şi a vieţii 
eterne a sufletului, trebuie să se abţină să mai păcătuiască, din iubire faţă de 
Dumnezeu şi faţă de semenii săi. Căci păcatele sunt o povară pentru suflet, şi este 
foarte greu ca sufletul astfel împovărat să se înalţe până la Dumnezeu. 

Cei care se complac în lăcomia lor - aşa cum au făcut pe timpuri fariseii şi 
alţi oameni bogaţi - întorcând urechea lor oarbă către cei sărmani, păcătuiesc 
împotriva poruncii postului, la fel ca şi adulterii şi cei care se duc la prostituate. 

Dacă trupul atrăgător al unei fecioare, sau chiar al soţiei altui bărbat, vă 
atrage şi vă ispiteşte, întoarceţi-vă ochii în altă parte şi abţineţi-vă de la plăcerile 
cărnii! Numai atunci se poate spune că aţi postit cu adevărat! 

Dacă cineva vă insultă şi vă ofensează, iertaţi-1, mergeţi la el şi împăcaţi- 
vă. Numai atunci se poate spune că aţi postit cu adevărat! 

Dacă îi răspundeţi cu bunăvoinţă celui care a greşit faţă de voi, şi dacă îl 
binecuvântaţi pe cel care v-a blestemat, numai atunci se poate spune că aţi postit cu 
adevărat! 

Ceea ce intră în gură pentru hrănirea şi întărirea trupului nu-1 pângăreşte pe 
acesta, dar cuvintele care ies din gură, rănind, defăimând, calomniind, rostind 
obscenităţi, bârfind, blestemând, depunând mărturie mincinoasă, sau rostind tot 
felul de minciuni ori de blasfemii, toate acestea pângăresc sufletul omului. Cine 
rosteşte asemenea cuvinte încalcă postul, căci a posti cu adevărat înseamnă a te 
nega pe tine însuţi în toate, a accepta povara ce ţi-a fost desemnată şi a Mă urma pe 
Mine, căci Eu însumi sunt plin de răbdare şi de bunătate. 

Dacă cineva mănâncă cutare sau cutare pentru a-şi potoli foamea, el nu 
face un rău nimănui. El trebuie să fie atent doar la calitatea alimentelor ingerate, 
pentru a nu se îmbolnăvi. 

Trebuie să fiţi atenţi mai ales atunci când mâncaţi carne, dacă doriţi să vă 
păstraţi sănătatea o perioadă cât mai lungă de timp. Carnea animalelor sufocate nu 
este bună pentru sănătatea omului, căci permite transferul spiritelor malefice în 
nervii omului. La fel, carnea animalelor murdare nu poate fi mâncată decât dacă 
este preparată într-un anume fel, pe care l-am descris anterior. Când voi, discipolii 
Mei, vei merge în lume pentru a răspândi cuvântul Meu printre diferitele naţiuni, 
mâncaţi tot ceea ce vi se pune în faţă, dar nu depăşiţi niciodată măsura. în acest fel, 
veţi ţine postul corect. Orice altă manieră de a posti nu reprezintă altceva decât o 

superstiţie şi o nebunie specifică oamenilor, la care ar trebui să fie învăţaţi să 
renunţe, dacă doresc cu adevărat acest lucru". 



Capitolul 2 

Lăcomia şi negarea de sine corectă 

Marea Evanghelie a lui Ioan, 1/207 

Domnul: „Indulgenţa şi risipa fac ca sufletul să devină senzual şi 
materialist, epuizându-1 mai devreme sau mai târziu. Corpul nu are nevoie de nici 
un fel de surplus, care rămâne la nivelul sufletului şi îl îngreunează. îngrozit, 
sufletul încearcă prin toate mijloacele să se elibereze de povara nedorită, luând-o pe 
căi ocolite, precum: diferite tipuri de lipsă de castitate, pasiunile trupeşti, adulterul, 
etc. întrucât pasiunile de acest fel fascinează sufletul prin plăcerea pe care i-o oferă, 
el devine din ce în ce mai desfrânat, apelând chiar la o indulgenţă şi la o risipă din 
ce în ce mai mare. în final, el devine complet senzual (material), iar în ceea ce 
priveşte viaţa spirituală - complet întunecat, împietrit şi nesimţit, pentru ca în cele 
din urmă să devină orgolios, răutăcios şi îngâmfat. Când sufletul îşi pierde complet 
valoarea spirituală datorită modului său de viaţă, murind practic din punct de 
vedere spiritual, el începe literalmente să construiască un tron pentru lăcomia sa, 
fiind chiar cinstit şi respectat de alţii pentru că este atât de lacom". 



Capitolul 3 

Diferite indicaţii şi sfaturi 

Marea Evanghelie a lui Ioan, IV/167 (12, 14) 

Domnul le vorbeşte celor care doresc să postească, dar la un moment 
nepotrivit (sau prematur): „Din cauza existenţei sale continue, deşi temporare, 
corpul are nevoie de o anumită cantitate de hrană, pentru a fi întărit. Sufletul are şi 
el nevoie de o anumită hrană subtilă, dacă doreşte să crească în cunoaştere şi din 
perspectiva voinţei. De aceea, postul excesiv şi lipsit de temei nu reprezintă altceva 
decât o prostie, putând deveni chiar un păcat, la fel ca şi opulenţa excesivă. Cine 
doreşte să trăiască în armonie cu ordinea divină trebuie să fie moderat în toate, căci 
orice exces va avea mai devreme sau mai târziu consecinţe negative pentru trup, 
suflet şi spirit. De aceea, mâncaţi şi beţi, veselindu-vă, şi bucuraţi-vă astfel inima!" 



Marea Evanghelie a lui Ioan, V/222 (6-7) 

Domnul: „Există oameni care ţin nenumărate zile de post, cu mare stricteţe, 
convinşi că vor câştiga astfel împărăţia lui Dumnezeu; Eu vă spun că ei se înşeală! 
Evident, asta nu înseamnă că trebuie să deveniţi lacomi, risipitori şi beţivi! Ceea ce 
vă recomand Eu este moderaţia în toate!" 



Scrisoarea lui Pavel către laodiceni, cap. 2 (4-6) 

Pavel s-a adresat astfel congregaţiei din Laodiceea: „Dacă cineva vă spune 
că cutare sau cutare aliment nu este bun şi nu trebuie mâncat, căci - potrivit lui 
Moise - este 'necurat', eu îi răspund: Moise şi profeţii şi-au găsit împlinirea şi 

mântuirea în Christos. Domnul nu ne-a interzis nici un fel de hrană. El însuşi a 
mâncat şi băut alături de păcătoşi şi de păgâni. Şi ne-a spus: 'Nu ceea ce vă intră 
pe gură vă pângăreşte, ci ceea ce vă iese pe gură, cuvintele de bârfă, dorinţele 
ticăloase, invidia, crima, furia, lăcomia, voracitatea, desfrâul, adulterul, şi toate 
celelalte de acelaşi fel, acestea sunt cele care pângăresc sufletul omului!'". 



Marea Evanghelie a lui Ioan, VII/156 (4-7) 

Domnul: „Un om se poate izola total de restul lumii, aşa cum fac călugării 
carmeliţi sau cei de pe Muntele Sion, care nu privesc niciodată chipul feminin şi se 
hrănesc numai cu rădăcini, mure şi miere, precum şi cu Pâinea Sfântului Ioan. Unii 
dintre ei chiar s-au emasculat de dragul împărăţiei lui Dumnezeu, sub pretextul că 
astfel nu vor mai cădea în tentaţie şi nu vor mai încălca porunca. Dar la ce le 
folosesc toate acestea? Eu vă spun: ele nu le folosesc la nimic, nici lor, nici altor 
oameni care procedează la fel. Căci Dumnezeu nu a revărsat asupra oamenilor 
diferite puteri, aptitudini şi capacităţi numai pentru ca aceştia să renunţe la ele prin 
te miri ce mănăstire, ci pentru ca oamenii să fie activi şi să respecte din proprie 
iniţiativă voinţa lui Dumnezeu, în folosul lor şi al semenilor lor! Dumnezeu nu le-a 
spus niciodată oamenilor: 'Mutilaţi- vă şi emasculaţi-vă, pentru ca trupul femeilor 
să nu vă mai seducă!' Dimpotrivă, atunci când i-a dăruit o soţie, el i-a spus lui 
Adam: 'Mergeţi şi vă înmulţiţi, şi umpleţi pământul!', iar în Cartea lui Moise se 
adaugă: 'Nu comiteţi păcat trupesc şi nu fiţi desfrânaţi; nu râvniţi la nevasta 
aproapelui vostru; şi nu comiteţi adulter!' Oamenii trebuie să lucreze în această 
lume şi trebuie să reziste în mod conştient tentaţiei, căci numai astfel poate deveni 
puternic sufletul, şi numai astfel puterea lui Dumnezeu va coborî asupra lui!" 



Marea Evanghelie a lui Ioan, VII/141 (15) 

Domnul: „Dacă cineva a păcătuit, el ar trebui să se compare cu cel 
împotriva căruia a păcătuit, iar apoi să nu mai facă niciodată la fel. Şi astfel, 
păcatele îi vor fi iertate. Numai prin rugăciune, post şi penitenţă, păcatele nu vor fi 
iertate, dacă persoana în cauză nu se abţine să le mai comită în continuare". 



Marea Evanghelie a lui Ioan, VIII/42 (3) 

Domnul: „Gata cu ruperea hainelor şi cu cenuşa în cap (n.n. expresie 
consacrată pentru penitenţă)! Gata cu penitenţa şi cu postul, cu sacrificiile din 
templu pentru iertarea păcatelor; căci în faţa Mea, ele nu au nici cea mai mică 
valoare! în schimb, manifestaţi-vă voinţa fermă de a vă schimba viaţa şi de a 
renunţa la păcat! Trăiţi iubirea de Dumnezeu şi pentru semenii voştri, credeţi plenar 
în Dumnezeu şi în venirea Lui pe pământ în trup uman, prin Mine! Numai atunci 
veţi fi binecuvântaţi, iar sufletul vostru va fi întărit întru spiritul Meu, care 
sălăşluieşte în propriul lui spirit activ". 



Casa Domnului, 1/99 

„Ascultaţi! Cine v-a impus vouă să postiţi? De ce nu mâncaţi atunci când 
vă este foame? V-a poruncit vreodată Iehova să postiţi? în ce fel credeţi voi că-i 

serviţi lui Dumnezeu dacă postiţi, dacă vă pedepsiţi singuri prin post şi dacă vă 
luptaţi astfel împotriva propriei voastre naturi? 

Dumnezeu nu 1-a creat pe om pentru a-i dicta porunci aberante şi legi 
absurde, ci pentru a trăi în conformitate cu Ordinea Divină. De aceea, el poate să 
mănânce şi să bea în funcţie de necesităţile naturale ale corpului său. Mai presus de 
orice, el trebuie să-L recunoască şi să-L iubească pe Dumnezeu, iar apoi să-şi 
iubească semenii la fel de mult ca pe sine însuşi. Iată, asta v-a cerut Dumnezeu, şi 
nimic altceva! Nu există nici o altă poruncă decât cea a iubirii. Aflaţi în inima 
voastră că Dumnezeu nu-şi găseşte plăcerea în starea de sclavie şi de stupiditate, ci 
numai în iubirea şi libertatea voastră!" 



Partea a cincea 

C. Extrase din Copilăria lui Iisus 

Capitolul 1 

Un mic dejun vesel 

Capitolul 228 

„... După ce toată lumea s-a aşezat la masă, s-a servit un peşte foarte 
apetisant. Cirenius şi-a exprimat uimirea că Iosif a obţinut o cantitate atât de mare 
de peşte dimineaţa devreme. Iosif 1-a indicat atunci pe uriaşul Ionatan şi a remarcat, 
nu fără umor: 'Iată, când ai ca prieten un pescar atât de iscusit, nu trebuie să mergi 
prea departe ca să aduni peşte! ' 

Cirenius a zâmbit şi a spus: 'Da, desigur, ai dreptate. în asemenea 
circumstanţe, peştele nu-ţi va lipsi niciodată, mai ales atâta vreme cât în casa ta se 
află Cineva (Iisus)!'. La care Iosif şi-a ridicat mâinile şi, foarte emoţionat, a spus: 
'Da, frate Cirenius, Cineva de care nu vom fi niciodată vrednici, în eternitate! Fie 
ca El să binecuvânteze pentru noi toţi acest mic dejun, pentru ca el să ne întărească 
cu adevărat membrele şi organele, dar mai ales iubirea noastră faţă de El, Tatăl 
preasfânt!'" 

Capitolul 2 

Felul favorit de mâncare al copilului Iisus 

Capitolul 263 (11-16) 

„... Oaspeţii au intrat în sufragerie, unde îi aştepta masa gata pregătită. 
Când micuţul Iisus a văzut pe masă peşte, El a zâmbit, după care a alergat la 
Salomeea şi i-a spus: 'Cine ţi-a spus că îmi place peştele? Sunt foarte mulţumit de 
ceea ce ai gătit! Ascultă, dintre toate felurile de mâncare, pe acesta îl prefer cel mai 
mult! îmi plac şi prăjiturile cu miere, şi ciorba de peşte cu pâine din grâu, dar mai 
presus de orice prefer peştele'". 



Capitolul 3 

Peştele rece cu ulei şi cu suc de lămâie 

Capitolul 215 

„S-au întors cu toţii în casă şi s-au aşezat la masă, aşa cum le-a indicat 
Copilul divin. Pe masă se aflau trei peşti mari, neatinşi; între timp, aceştia se 
răciseră. Evreii nu aveau voie să mănânce peştele rece. De vreme ce soarele nu 
apusese încă, peştele mai putea fi mâncat, dar ar fi trebuit - potrivit cutumei - să 
fie reîncălzit. 

în acest moment, Copilul a spus: 'Iosif, nu este necesar să faci acest lucru! 
De acum înainte, veţi putea mânca peştele şi dacă este rece, câtă vreme a fost fript 
înainte. în loc să-1 mai reîncălzeşti, mai bine fă un sos din ulei şi lămâie, iar peştele 
va avea un gust mai bun decât dacă l-ai reîncălzi! ' 

Iosif a urmat imediat sfatului Copilului Iisus şi a adus un coş cu lămâi 
proaspete şi o vadră de ulei proaspăt. 

Cirenius a fost primul care s-a servit din peşte, peste care şi-a turnat din 
sosul de ulei şi lămâie. După ce a început să mănânce, nu-şi mai găsea cuvintele de 
laudă pentru cât de bun era peştele astfel pregătit. 

La care Copilul a zâmbit şi i-a spus cu prietenie: 'Domnul este cel mai bun 
Bucătar! De aceea, puteţi mânca peştele rece, cu ulei şi lămâie. Peştele rece, dar 
bine fript, poate fi comparat cu starea în care se află un păgân, în timp ce sucul de 
lămâie reprezintă forţa care emană din Mine, care îl atrage pe acesta, iar uleiul 
simbolizează cuvântul Meu, orientat către el!' 

Şi toţi cei de faţă au fost cât se poate de emoţionaţi şi foarte uimiţi de 
înţelepciunea micului Iisus". 



Capitolul 4 

Oaspeţii pe placul lui Dumnezeu 

Capitolul 141 (11-24) 

„Copilul Iisus 1-a chemat pe Cirenius şi i-a spus: 'l-ai adus multă bucurie 
lui Iosif, cel mai pur om de pe pământ. Iată, astăzi ne oferi un festin regal, la care ai 
pregătit feluri de pe trei continente, unul mai gustos decât altul! în această privinţă, 
trebuie să-ţi spun că te descurci foarte bine! Adevăr îţi spun, în întreaga eternitate 
nu a căzut vreodată o onoare mai mare asupra vreunei case decât cea care se 
revarsă acum asupra casei tale! Căci în casa ta se află acum Cel asupra căruia toate 
puterile cerului nu îndrăznesc să îşi ridice ochii! 

Dar este un lucru pe care l-ai uitat! Trimite -ţi servitorii şi invită-i în casa ta 
pe toţi cerşetorii, schilozii, sărmanii, orbii şi nefericiţii acestei lumi. Pune o masă şi 
pentru ei, şi lasă-i să ia parte la festin! Abia atunci, totul va fi într-o perfectă 
ordine!' 

Auzind aceste cuvinte, Cirenius 1-a sărutat pe Copilul divin, apoi i-a 
ascultat sfatul. în mai puţin de o oră, imensul hol al casei sale era arhiplin de 
oameni sărmani. 



Partea a cincea 

D. Rugăciunea la masă, binecuvântarea şi festinul iubirii 

Capitolul 1 

Rostirea rugăciunii la masă 

Robert Blum, 11/254 

„Dragul meu Tată ceresc! Tu îi binecuvântezi pe toţi oamenii de pe pământ 
cu mâncare şi cu băutură. Cei care se vor orienta către Tine înainte de a-şi savura 
masa, mulţumindu-Ţi şi cerându-Ţi binecuvântarea, vor fi hrăniţi plenar de 
mâncarea ingerată. Cei care refuză să facă acest lucru, sub pretextul că mâncarea a 
fost deja binecuvântată, şi că ar fi o prostie şi o superstiţie să repeţi această 
binecuvântare, nu se vor bucura de binecuvântarea Ta fizică şi spirituală ca urmare 
a mesei lor. Căci nimeni nu-ţi poate mulţumi îndeajuns, plin de iubire şi de 
recunoştinţă, iar preaplinul binecuvântărilor Tale nu are cum să-i facă cuiva rău! De 
aceea, binecuvântează pentru noi darurile primite de la Tine, preaiubitul meu Tată!" 



Capitolul 2 

Promisiunea binecuvântării 

Marea Evanghelie a lui Ioan, IX/11 (11) 

Domnul le-a recomandat celor pe care i-a vindecat de anumite boli grave 
ale stomacului: „înainte de masă, căutaţi-L pe Domnul în inimile voastre, pentru ca 
El să binecuvânteze mâncarea şi băutura pentru voi şi pentru toate fiinţele umane. 
Căci El ascultă întotdeauna aceste rugăciuni. Şi orice veţi mânca, vă va întări şi vă 
va hrăni corpul". 

Capitolul 3 
Festinul iubirii 

Marea Evanghelie a lui Ioan, IX/166 

Domnul: „Voi ştiţi că toţi preoţii, cei evrei şi cei păgâni, cunosc anumite 
ritualuri de purificare şi de curăţire exterioară, obligându-şi credincioşii să le 
accepte şi să le aplice, sub ameninţarea celor mai cumplite consecinţe şi pedepse. 
De acum înainte, aceste ritualuri vor fi complet eliminate. Iar Eu voi privi cu mânie 
la cel care continuă să ceară asemenea lucruri în Numele Meu. Este suficient să-1 
botezaţi pe cel care a acceptat în inima lui învăţăturile Mele, dându-i un nume 
creştinesc, conform ordinii divine, iar Eu îl voi întări. 

în plus, le puteţi oferi din când în când pâine şi vin, în Numele Meu, al 
iubirii Mele şi al comemorării Mele, celor care cred cu evlavie în Mine şi care 
respectă poruncile Mele. Ori de câte ori îmi veţi comemora amintirea printr-un 
asemenea festin al iubirii, Eu voi fi printre voi, dar şi înlăuntrul vostru, la fel cum 
acum Mă aflu printre voi în carne şi oase. Căci pâinea va însemna iubirea voastră 
pentru Mine şi va simboliza trupul Meu, iar vinul va simboliza sângele Meu, care 
va fi vărsat cât de curând pentru cei mulţi 7 . 

în ceea ce priveşte semnele exterioare, atât este de ajuns, dar acestea 
trebuie susţinute prin iubire, căci în faţa Mea, singura care are valoare este iubirea". 



' N.n. Aceste cuvinte au fost rostite înainte de crucificare. 

Partea a şasea 

A. Despre îmbrăcăminte, recreaţie şi somn 

Capitolul 1 
îmbrăcămintea 

Marea Evanghelie a lui Ioan, VI/123 (17) 

„Dumnezeu 1-a creat pe om fără haine, dar 1-a creat după chipul şi 
asemănarea Lui, şi a fost mulţumit de forma pe care i-a dat-o. Mai târziu, 
Dumnezeu 1-a învăţat pe om cum să-şi facă haine, pentru a se proteja de frig. Dar 
la început, Dumnezeu nu i-a învăţat pe primii oameni cum să se îmbrace, ca să nu 
cadă în păcatul vanităţii prin împodobirea trupurilor lor. încă şi mai puţin i-a 
învăţat El să-şi facă haine cu tot felul de ornamente scumpe, pentru ca oamenii să 
nu ajungă la concluzia că purtând asemenea veşminte bogate, ar fi mai demni să-L 
slăvească pe Dumnezeu. De aceea, îmbrăcaţi-vă conform statutului social, dar cât 
mai simplu, şi nu acordaţi unei haine o altă valoare decât aceea de a acoperi trupul. 
Orice altă interpretare este greşită şi nu poate aduce fructe benefice!" 

Marea Evanghelie a lui Ioan, VI/128 (15) 

„Mai mulţi săraci i-au spus: 'Doamne, nu suntem vrednici să stăm la masa 
Ta, iar hainele noastre sunt prea murdare şi prea rupte pentru Tine, căci Tu şi 
ceilalţi sunteţi îmbrăcaţi ca nişte domni'. 

La care Domnul le-a răspuns: 'Faceţi ceea ce v-am învăţat, iar în curând 
veţi avea haine mai bune! Un om nu este altceva decât un om, indiferent de hainele 
cu care este îmbrăcat'". 

Marea Evanghelie a lui Ioan, 1/52 

Domnul: „Priviţi-o pe Măria, mama trupului Meu. Ea este curată şi 
îmbrăcată cu o robă albă, peste care poartă un şorţ albastru, simplu. în acest fel, ea 
este îmbrăcată corect. Pe cap, poartă de regulă o pălărie pătrată, la fel ca femeile 
care M-au urmat din Galileea şi din Iudeea. Şi ele sunt întru totul acceptate de 
comunitatea noastră". 



Relaţia omului cu natura, prin comparaţie cu confortul lumesc 

Marea Evanghelie a lui Ioan, IU/211 (3-9) 

Domnul: „Prietene, Adam şi descendenţii săi nu trăiau în corturi sau în 
colibe, şi cu atât mai puţin în case superb mobilate. Ei nu aveau la dispoziţie decât 
pământul gol şi umbra copacilor; de multe ori, dormeau sub cerul liber, dar erau 
puternici şi sănătoşi. Nu ştiau nici măcar să-şi confecţioneze pături pentru a se 
acoperi cu ele. Singura lor îmbrăcăminte era o frunză de ferigă cu care îşi 
acopereau ruşinea (organele genitale), dar trăiau totuşi mai multe sute de ani. 

Astăzi, oamenii şi-au creat toate felurile de confort lumesc - încercând 
astfel să înlocuiască paradisul pierdut - dar iată, puţini dintre ei mai ajung la vârsta 
de o sută de ani! Motivul este simplu: oamenii au devenit moi, îndepărtându-se 
astfel de natura corpurilor lor celeste, care ar trebui să-i susţină, să-i hrănească şi 
să-i menţină sănătoşi şi puternici! 

De aceea, prietene, nu ar trebui să fii atât de preocupat de aşternutul tău de 
la noapte! Pământul sănătos şi curat te poate primi foarte bine la sânul lui! Dacă 
eşti cu adevărat obosit, te poţi odihni foarte bine şi pe o piatră. Dacă ţi se pare prea 
dură, înseamnă că nu eşti suficient de obosit, deci nu mai ai nevoie de odihnă - aşa 
că te poţi ridica şi poţi pleca la lucru! 

Paturile moi îi fac pe oameni la fel de moi, slăbindu-le membrele de 
puterea lor firească. Somnul prea îndelungat slăbeşte sufletul şi muşchii corpului. 
Natura oamenilor poate fi comparată cu cea a unui copil, pentru care nu există 
hrană mai bună ca sânul mamei. Copiii care au fost hrăniţi multă vreme de la sânul 
mamei lor vor fi la fel de puternici - cu condiţia ca mama să fie la fel de sănătoasă 
şi de curată ca şi Eva -, putându-se lupta oricând chiar cu un leu. 

într-o anumită măsură, natura acestui pământ poate fi comparată cu ceea ce 
reprezintă sânul matern pentru fiinţa umană, cu condiţia ca oamenii să nu se 
îndepărteze de ea prin tot felul de slăbiciuni. 

Moise a spus: 'Cinsteşte-ţi tatăl şi mama, şi vei trăi o viaţă lungă, şi vei 
prospera pe pământ'. Când a rostit aceste cuvinte, Moise nu se referea numai la 
părinţii pământeşti, ci şi la pământ şi la puterea acestuia, dătătoare de viaţă. 
Oamenii nu ar trebui să-şi întoarcă niciodată spatele pământului-mamă, ci ar trebui 
să îl cinstească în permanenţă, căci numai aşa vor putea primi binecuvântarea fizică 
pe care le-a promis-o Moise". 



Capitolul 2 

Recreaţia 

Timpul odihnei în lumea spirituală 

Soarele spiritual, 11/72 şi 6 

„Potrivit ordinii divine, spiritul are şi el nevoie de o anumită perioadă de 
odihnă, pentru a se întări. Domnul a indicat deja acest lucru în prima relatare cu 
privire la creaţie, când a afirmat că după cele şase zile lucrătoare, El a ales a şaptea 
zi ca zi de odihnă. 

Când a venit pe pământ sub forma lui Christos, El ne-a arătat că se 
odihneşte la fel ca şi ceilalţi oameni, după ce îşi termină lucrările. Spiritele care 
trăiesc în lumea spirituală au şi ele nevoie de perioade de odihnă, în timpul cărora 
îşi recapătă puterile pentru activitatea lor. 

Nici chiar în cer cele mai binecuvântate spirite nu se ridică întotdeauna la 
acelaşi nivel de înţelepciune, născută din Domnul, aşa că îşi schimbă şi ele starea 
de conştiinţă. Există o anumită stare de conştiinţă care poate fi comparată cu 
activitatea, şi o altă stare de conştiinţă care poate fi comparată cu odihna. în timpul 
stării de activitate, toate spiritele sunt înzestrate de Domnul cu cea mai înaltă 
înţelepciune, în funcţie de cerinţele Sale. în starea de odihnă, ele nu mai au nevoie 
de o înţelepciune chiar atât de profundă. Acelaşi principiu ar trebui să-1 aplicaţi şi 

voi în timpul odihnei de Sabat, atunci când vă odihniţi şi vă consacraţi întreaga 
activitate iubirii în secret a Domnului". 



Domnul privit ca exemplu: cum poate atinge o fiinţă umană adevărata 
împărăţie a lui Dumnezeu din interiorul ei 

Marea Evanghelie a lui Ioan, IX/ 152 

„Câţiva discipoli M-au întrebat: 'Doamne, am remarcat că în fiecare 
dimineaţă, cu o oră înainte de răsăritul soarelui, Tu ieşi afară - chiar şi pe timp de 
iarnă - şi te bucuri de manifestarea naturii, la fel cum facem şi noi. Ne-am întrebat 
de multe ori: cum se face că îţi găseşti plăcerea în manifestarea unui loc atât de 
minor din vasta Ta creaţie, cum este acest pământ?' 

Le-am răspuns: 'Tot ceea ce există în iubirea Mea eternă este personificat 
în faţa ochilor voştri. De ce să nu-Mi găsesc plăcerea în iubirea Mea, născută din 
Totalitatea eternă? 

Există două motive pentru care îmi place să ies afară dimineaţa devreme, 
iar uneori şi seara târziu. Mai întâi de toate, trebuie să ştiţi că dimineaţa spirituală a 
sufletului fiinţei umane, la fel ca şi dimineaţa pământului, trebuie să înceapă 
devreme. Eu Mă voi bucura atunci de dimineaţa timpurie din inima omului, la fel 
cum M-am bucurat vizibil de aceste dimineţi în natură, în faţa ochilor voştri. 

în al doilea rând, e bine să învăţaţi să vă începeţi activitatea dimineaţa 
devreme, la fel cum fac şi Eu acum. Acelaşi lucru spuneţi-le şi celor cărora le veţi 
predica Evanghelia Mea, căci numai printr-o aspiraţie timpurie şi printr-o activitate 
susţinută, începută dimineaţa devreme, vor reuşi ei să atingă împărăţia lui 
Dumnezeu dinlăuntrul lor, în care vor rămâne apoi de-a pururi. îmi place de 
asemenea să ies afară şi serile, pentru a vă indica astfel că fiinţa umană ar trebui să 
fie la fel de activă şi în seara existenţei sale pământeşti, pentru a-şi întări Lumina 
interioară a Vieţii. Liniştea specifică serilor nu se va transforma niciodată în fericire 
veşnică decât atunci când aţi fost perfect activi de dimineaţa devreme până seara 
târziu'". 



Odihna şi inactivitatea 

Marea Evanghelie a lui Ioan, 1/220 

Domnul: „Ceea ce omul nu-şi asigură singur, prin puterea pe care i-a dat-o 
Dumnezeu şi prin propria sa activitate, nu-i este permis fără judecată! De aceea, nu 
vă limitaţi să ascultaţi cuvântul Meu, ci urmăriţi să-1 transpuneţi în practică, căci 
numai astfel veţi percepe binecuvântarea interioară! 

Căci viaţa înseamnă activitate, şi nu odihna energiilor. Ea trebuie menţinută 
astfel pentru eternitate printr-o activitate continuă a tuturor energiilor, căci viaţa nu 
rezidă în odihnă. 

Senzaţia de bunăstare pe care v-o oferă odihna nu înseamnă altceva decât o 
moarte parţială a energiilor necesare vieţii. Cine preferă din ce în ce mai mult 
confortul odihnei, îndeosebi al energiilor spirituale ale vieţii, nu face decât să se 
arunce din ce în ce mai tare în braţele morţii, din care nu va mai putea fi eliberat cu 
uşurinţă de către Dumnezeu. 

Evident, există şi o linişte perfectă, care este plină de viaţă. Dar această 
linişte se află numai la Dumnezeu, traducându-se la nivelul fiinţe umane printr-o 
senzaţie inefabilă de beatitudine şi de mulţumire, atunci când a acţionat în 
concordanţă cu voinţa lui Dumnezeu. Aceasta este adevărata 'odihnă întru 
Dumnezeu', care conduce la senzaţia de beatitudine şi la sentimentul de a fi 
acţionat în acord direct cu voinţa divină. Ea este singura formă de odihnă plină de 
viaţă, de vigoare şi de energie. Celelalte tipuri de odihnă, care conduc la retragerea 
forţelor vitale din activitate, nu reprezintă decât moartea. 

Dacă doarme prea mult, corpul moare treptat, şi acelaşi lucru se petrece şi 
cu sufletul, dacă evită activitatea corespunzătoare cuvântului şi voinţei Mele. După 
ce lenea se instalează în suflet, ea este urmată curând şi de alte defecte, căci lenea 
nu este altceva decât un copil al iubirii de sine care alungă orice fel de activitate 
destinată ajutorării celorlalţi; ea ar dori dimpotrivă, ca toţi ceilalţi să lucreze pentru 
beneficiul şi confortul ei. De aceea, aveţi mare grijă cu tendinţa către indolenţă, 
căci ea reprezintă sămânţa pentru tot felul de vicii! . . . 

După ce v-aţi încheiat activitatea, vi se permite o odihnă moderată, de 
dragul membrelor organismului, dar excesul de odihnă este mai rău chiar decât 
lipsa completă a odihnei". 



Beneficiile activităţii 

Marea Evanghelie a lui Ioan, 1/221 

Domnul: „Oamenii nu pot cunoaşte adevărata bunăstare interioară decât 
printr-o activitate continuă. întrucât viaţa este rodul activităţii perpetue a lui 
Dumnezeu, ea nu poate fi menţinută decât printr-o activitate similară. Din 
inactivitate nu se poate naşte altceva decât moartea! 

Puneţi-vă mâna pe inimă şi simţiţi cum bate ea continuu, zi şi noapte. Viaţa 
întregului organism depinde de activitatea ei. Aşa cum odihna inimii fizice ar 
provoca moartea organismului, inactivitatea inimii sufletului ar provoca moartea 
acestuia. 

Inima sufletului este numită iubire, iar pulsaţiile ei se exprimă prin aşa- 
numitele fapte ale iubirii. Rezultă că pulsul neobosit al acestei inimii este dat de 
activitatea neîntreruptă a iubirii. Cu cât inima sufletului pulsează mai intens, cu atât 
mai viu este sufletul. Când activitatea sufletului devine suficient de intensă, 
egalând-o pe cea a lui Dumnezeu, ea trezeşte viaţa spiritului divin din interiorul 
sufletului. Odată trezit, acest spirit divin, care este viaţa pură şi activitatea supremă, 
care nu oboseşte niciodată, se revarsă în suflet, care a devenit egal cu el, datorită 
activităţii sale pline de iubire, astfel încât sufletul atinge viaţa eternă şi 
indestructibilă. 

Aşadar, totul porneşte de la activitate, niciodată de la lene! De aceea, nu 
cultivaţi lenea şi inactivitatea, căci răsplata care vă aşteaptă este viaţa eternă!" 



Scufundarea în sine şi introspecţia 

Marea Evanghelie a lui Ioan, 1/224 

Domnul: „Adevăr vă spun, nimic nu este mai benefic pentru om decât 
scufundarea în sine, din când în când. Cine doreşte să-şi cunoască puterile trebuie 

să se cunoască din interior. . . Mulţi dintre voi nu ştiu însă de unde să înceapă. De 
aceea, ascultaţi! 

Relaxaţi-vă şi gândiţi-vă în linişte, dar activ, la caracteristicile voastre 
pozitive şi negative, la voinţa lui Dumnezeu, care vă este cunoscută, şi la felul în 
care aţi respectat-o în diferite etape ale vieţii voastre. Dacă faceţi asemenea 
introspecţii, lui Satan îi va fi mult mai dificil să vă forţeze să faceţi ce doreşte el. 
Satan nu are o dorinţă mai mare decât să-i împiedice pe oameni să practice 
introspecţia, amăgindu-i în fel şi chip. Odată cu practica, omul atinge o anumită 
eficienţă a introspecţiei, care îl ajută să descopere cu uşurinţă capcanele pe care i 
le-a întins Satan, să le distrugă şi să se păzească pe viitor de amăgirile 
duşmanului... 

Acum ştiţi în ce constă introspecţia şi scufundarea în sine; de aceea, 
practicaţi-o cât mai des, într-o stare de linişte deplină, şi nu vă lăsaţi deranjaţi de 
evenimentele exterioare!" 



Adevărata celebrare a Sabatului 

Soarele spiritual, 11/76 

„'Trebuie să cinsteşti ziua de Sabat! ' La ce se referă această poruncă? La ce 
zi face ea aluzie? 

Oamenii consideră că în zilele de sărbătoare, pe care ei le numesc Sabat, nu 
trebuie să faci nici un fel de muncă ce ar putea să-ţi aducă un câştig. în schimb, este 
permis să iei parte la un spectacol, să joci sau să dansezi, la fel ca păgânii! 

Cu o zi înainte de Sabat trebuie să posteşti, pentru ca a doua zi să fii mai 
deschis în faţa revelaţiilor. Patronilor de restaurante li se permite să-şi vândă 
mâncarea în zilele de Sabat. Altfel spus, poţi cinsti Sabatul, dar fără a lucra 
pământul, căci acea muncă nu este binecuvântată în această zi sfântă. Altminteri, 
totul este permis în această zi! 

Domnul ne-a învăţat însă că de Sabat poţi face orice lucrare care are un 
scop bun. De vreme ce El însuşi a lucrat de Sabat, mi se pare evident că acest 
cuvânt se referă la cu totul altceva decât lipsa activităţii. 

Atunci, la ce anume se referă celebrarea Sabatului? Vă voi răspunde pe 
scurt: Sabatul nu se referă la ziua de sâmbătă sau de duminică, nici la vreo altă zi a 
săptămânii sau a anului, ci la ziua în care se trezeşte spiritul omului, lumina divină 
şi soarele spiritual din sufletul său. Aceasta şi numai aceasta poate fi 'ziua sfântă a 
Domnului', în sufletul omului, pe care acesta trebuie să o recunoască şi să o 
celebreze prin activităţile născute din iubirea lui pentru Dumnezeu, inclusiv din 
iubirea lui pe semenii săi. 

întrucât lumea exterioară, cu agitaţia ei, nu ne ajută cu nimic să descoperim 
această zi sfântă a lui Dumnezeu, rezultă că trebuie să ne retragem în izolare, 
căutând în noi înşine ziua vieţii, în liniştea sublimă a fuziunii cu Dumnezeu. 

Aşa se explică de ce evreilor li s-a cerut să-şi stabilească cel puţin o zi pe 
săptămână în care să se retragă din orice activitate lumească, scufundându-se în 
introspecţie, pentru a găsi ziua vieţii înlăuntrul lor. Din păcate, această lege a fost 
respectată doar la modul exterior, materialist, ajungându-se până acolo încât ei nu 

L-au recunoscut pe Domnul Sabatului, pe Tatăl preasfânt, atunci când Acesta, 
mâncat de iubirea Lui infinită, a venit la copiii Săi de pe pământ. 

Cred aşadar că nu este deloc greu de înţeles ce anume înseamnă 'celebrarea 
Sabatului' şi cum trebuie realizată ea. 

La fel ar trebui să vă gândiţi şi voi: oare este celebrată corect ziua voastră 
de duminică, participând timp de o singură oră la slujba din biserică, după care 
începeţi conversaţiile voastre lumeşti?" 



Capitolul 3 

Somnul 

Odihna din timpul nopţii pe scaunele înclinate 

Marea Evanghelie a lui Ioan, V/169 

Domnul: „în ceea ce priveşte trupul vostru, Eu vă spun: v-aţi putea 
prelungi cu cel puţin o treime viaţa dacă, în loc de aceste paturi orizontale, v-aţi 
odihni noaptea pe bănci sau pe scaune de odihnă (echivalentul fotoliilor de astăzi), 
aşa cum avem noi aici. Din cauza nivelului jos al paturilor, diferenţa de presiune 
sanguină între zi şi noapte este foarte mare, ceea ce conduce în timp la tot felul de 
tulburări digestive. Când corpul se odihneşte pe un scaun înclinat timp de mai mulţi 
ani, aceste tulburări nu apar. 

Avraam, Isaac şi Iacov nu dormeau decât în asemenea fotolii. Ei nu ştiau ce 
înseamnă patul, şi astfel au ajuns la vârste foarte înaintate, în deplinătatea puterilor 
lor trupeşti şi sufleteşti. Ulterior, când oamenii nu au mai respectat această regulă, 
durata de viaţă s-a scurtat la mai puţin de jumătate. 

Dormitul în poziţie orizontală reprezintă un mare dezavantaj pentru femeile 
gravide. în primul rând, copiii din pântecul mamei sunt slăbiţi şi schilodiţi din 
cauza acestei poziţii; în al doilea rând, naşterile dificile, atât de frecvente în zilele 
noastre, au drept principală motivaţie tocmai dormitul în această poziţie orizontală. 
De aceea, am ţinut să vă atrag atenţia, de dragul sănătăţii voastre: cine va urma 
acest sfat va observa cât de curând consecinţele sale benefice. 

în timpul verii, ar trebui să dormiţi cât mai des posibil afară, nu în 
camerele voastre. Iarna, puteţi dormi în interiorul camerelor încălzite moderat, dar 
întotdeauna bine uscate şi cât mai curate. Cine acceptă această ordine primordială, 
având inclusiv o dietă moderată, nu va avea vreodată de-a face cu medicii şi cu 
farmaciile lor". 



Viaţa viselor 

Marea Evanghelie a lui Ioan, III/ 135 (3-5) 

„Sufletul omului conţine în el, la scară mică, tot ceea ce există pe pământ şi 
deasupra pământului. în timpul somnului, simţurile corpului rămân inactive, la fel 
ca în timpul morţii. Sufletul nu este însă adormit şi nici mort; de aceea, el vede o 
succesiune de forme fizice, care există în interiorul lui. El le dă viaţă şi se amuză cu 
ele, dacă sunt frumoase şi plăcute. Dacă sunt hidoase şi neplăcute, el se sperie şi 
face eforturi disperate să scape de ele, retrăgându-se în carnea trupului. 

Imaginile din vis care corespund primului grad de viziune nu au un 
corespondent obiectiv, ci numai o bază subiectivă, fără vreo legătură cu realitatea. 
Ele reprezintă frânturi din realitatea lui materială, amestecate între ele, ceea ce 
explică de ce unele vise sunt parţial active, şi parţial bazate pe suferinţă". 



Marea Evanghelie a lui Ioan, 1/37 

Domnul: „Imaginile pe care le vizualizează sufletul în vis au aceeaşi natură 
ca şi el. Dacă sufletul conţine tot felul de lucruri bune şi frumoase, de genul celor 
de care vă vorbesc Eu, el va vedea în vis lucruri adevărate, integrându-le apoi în 
viaţa lui. Dacă sufletul trăieşte în amăgire şi minciună, plin de răutate, visele sale 
vor fi la fel de amăgitoare, şi de multe ori neplăcute. . . 

în ceea ce priveşte înţelegerea celor văzute în vis de către suflet, asta este o 
cu totul altă chestiune. Voi nu înţelegeţi în totalitate nici măcar ceea ce vedeţi în 
realitatea obiectivă (fizică), aşa că nu este de mirare că sufletele voastre nu înţeleg 
tot ceea ce văd în realitatea lor subiectivă. 

Atunci când vă veţi naşte a doua oară, întru spirit, tot ceea ce nu înţelegeţi 
acum va devei perfect inteligibil pentru voi". 



Interpretarea viselor 

Pământul şi luna, cap. 67 

„Viziunile cele mai frecvente şi mai comune sunt cele din timpul nopţii, 
sub forma viselor. Se pune atunci întrebarea: cine este cel care visează şi ce 
reprezintă imaginile pe care le percepe el în vis? 

în timpul somnului obişnuit, singurul care visează este sufletul. Această 
formă de a visa nu reprezintă altceva decât o vizualizare haotică a propriilor 
circumstanţe în care trăieşte sufletul, fără prea mare legătură între ele. Este ca şi 
cum ai privi imaginile dintr-un caleidoscop, care se schimbă odată cu fiecare 
schimbare a poziţiei, fără a mai reapărea vreodată în aceeaşi manieră. 

Această vizualizare incoerentă a circumstanţelor şi a condiţiilor în care 
trăieşte sufletul are o raţiune clară. Sufletul nu se mai află în contact cu lumea 
exterioară, dar nici cu spiritul său. De aceea, el nu va beneficia de pe urma viselor 
sale, decât dacă şi-ar aduce aminte de ele în totalitate. Astfel, dacă omul şi-ar nota 
toate visele de care îşi aduce aminte, el şi-ar putea forma o imagine destul de clară 
despre sufletul său: ce dorinţe are, ce nevoi, ce aspiraţii, şi în general cum este 
alcătuit şi ce formă va avea atunci când îşi va părăsi complet corpul. 

Acest gen de vise sunt trezite în interiorul sufletului de către spiritele 
iadului, sau de către cele ale raiului. Ele sunt generate în întregime de sufletul 
însuşi, care îşi aminteşte uneori de ele, mai mult sau mai puţin. Le uită însă foarte 
curând, din cauza impurităţilor care există în sistemul nervilor spirituali ai omului 
mediu. Dacă aceşti nervi spirituali ar fi mai activaţi, adică mai orientaţi către suflet, 
omul şi-ar putea aduce aminte aproape toate visele. Dacă ei sunt înclinaţi mai 
degrabă către trup, el nu îşi va aduce aminte mai nimic din visele sale. Acesta este 
de regulă cazul fiinţelor foarte senzuale şi foarte materialiste. 

Situaţia este complet diferită în cazul anumitor vise lucide, în care 
sufletului care visează i se pare că trăieşte o realitate vie. Nici chiar după ce se 

trezeşte, el nu îşi dă prea bine seama dacă a visat sau dacă a fost realitate. Acest gen 
de viziuni nu reprezintă vise ale sufletului, ci sunt generate de spiritele care îl 
înconjoară pe acesta, care pot fi bune sau rele. Dacă sunt rele, sufletul şi trupul său 
se vor trezi din vis într-o stare de mare epuizare. Dacă visele sunt rezultatul unor 
spirite benefice, sufletul şi trupul se vor trezi într-o stare de mare revigorare, uneori 
chiar beatifică. Ambele tipuri de viziuni sunt permise numai în beneficiul 
sufletului, niciodată în detrimentul acestuia. în coşmaruri el trebuie să descopere un 
avertisment, iar în visele frumoase, o încurajare. 

Explicaţia pentru care aceste viziuni sunt atât de vii constă în faptul că 
spiritele care le generează eliberează mai întâi nervii spirituali de corpul fizic, 
conectându-i cu sufletul. în această stare, sufletul trăieşte o senzaţie de naturaleţe, 
căci se află în fuziune cu nervii săi spirituali, fiind implicit mai puternic, pentru a 
putea accepta şi pentru a-şi aduce aminte de imaginile cele mai semnificative. 

Somnambulii experimentează această categorie de viziuni interioare, la fel 
ca şi cei anesteziaţi cu aşa-numitul eter sulfuric. Aceste viziuni au o anumită ordine 
interioară, fiind mult mai coerente decât visele obişnuite, căci prin ele spiritele care 
înconjoară sufletul îi spun acestuia adevărul. De multe ori, el primeşte informaţii 
despre anumite evenimente care urmează să se producă în viaţa sa. Acest lucru nu 
este deloc dificil pentru spirite, care cunosc ordinea în care urmează să se producă 
lucrurile, conform legii cauzalităţii (o cauză precisă generează un efect la fel de 
precis). De altfel, ele însele sunt cele care guvernează această ordine. 

Aşadar, aceste gen de viziuni au o anumită valoare. Nimeni nu ar trebui să 
le considere însă un destin implacabil, aşa cum credeau pe vremuri păgânii. Pe de 
altă parte, nimeni nu are dreptul să se joace cu liberul arbitru al omului. Dacă 
acesta doreşte să obţină o altă realitate decât cea care i s-a indicat în vis, el trebuie 
să se întoarcă exclusiv către Mine. Lucrurile se pot schimba apoi cu uşurinţă, cu 
condiţia ca omul să aibă o credinţă puternică, iar cererea lui, adresată Mie, să fi fost 
sinceră. Căci Eu sunt singurul care poate schimba mersul lucrurilor, instantaneu. 
De aceea, nu ar trebui să fiţi niciodată îngrijoraţi de aceste viziuni, care se pot 
produce uneori foarte frecvent; dacă ele sunt bune, nu aveţi de ce să fiţi îngrijoraţi, 
iar dacă sunt rele, ele pot fi schimbate. Evident, cine crede cu tărie în acest gen de 
viziuni, fiind convins că Eu nu am nici o putere asupra lor, va avea parte de ceea ce 
crede. Natura oamenilor este de regulă atât de slabă, încât aceştia generează 
singuri, din propria lor voinţă, diferite evenimente viitoare, numai pentru faptul că 
le-au văzut mai întâi în vis. Mai mult, ei şi-au stabilit tot felul de reguli de 
interpretare, potrivit cărora anumite vise trebuie să genereze anumite efecte. Acest 
lucru nu dovedeşte altceva decât imensa prostie a oamenilor, care conduce la 
consecinţe nedorite pentru ei, dar generate chiar de ei înşişi. 

Imaginile care îi apar sufletului în vis sunt un fel de analogii pentru stările 
sale psihice, niciodată profeţii ale unor evenimente viitoare. 

Din această perspectivă, cine crede în vise (în sensul profetic al acestora) 
comite un păcat, căci sufletul va avea de suferit din cauza acestei credinţe, 
renunţând complet la credinţa sa în Mine. 

Deşi aceste vise simple îi aparţin în totalitate sufletului, interpretările lor 
rigide şi aberante le aparţin spiritelor malefice care înconjoară sufletul, amăgindu-1. 
Ele se înghesuie în trupul acestuia ori de câte ori au ocazia, precum muştele pe o 
bucată de carne moartă, extrag din el tot felul de viziuni onirice sau astrale 

(sufleteşti), după care îl conving de cele mai absurde profeţii, care nu au nimic de-a 
face cu realitatea, ci numai cu aceste spirite rele ale cărnii". 



Mersul în timpul somnului (somnambulismul) 

Pământul şi luna, pag. 224 

„Mersul în timpul somnului apare atunci când este lună plină, din cauza 
fluidului magnetic al pământului, care devine foarte puternic în acel moment. Când 
lumina lunii devine maximă, ea se reflectă pe pământ şi reîncarcă cu fluid magnetic 
planeta. Oamenii care au cantităţi excesive de metal în sângele lor, din cauza 
anumitor surse exterioare (apă, aer, alimente), au o putere de absorbţie mai mare a 
acestui fluid reflectat. 

Când nervii sunt sensibilizaţi la maximum şi încep să exercite o presiune 
supărătoare asupra sufletului, acesta fie se trezeşte, fie îşi slăbeşte legăturile cu 
corpul fizic, pentru a scăpa de acesta. Corpul dispune totuşi de un nerv spiritual 
foarte particular, foarte strâns asociat cu fluidul magnetic, dar şi cu sufletul. Când 
sufletul încearcă să scape de opresiunea corpului, acest nerv se trezeşte la rândul 
lui, care trezeşte la rândul lui corpul. Aceasta este explicaţia mersului în timpul 
somnului. Este ca şi cum trei oameni ar fi legaţi unul de celălalt şi ar merge unul în 
spatele celuilalt. Spiritul rămâne totuşi în interiorul sufletului, căci altminteri acesta 
ar muri. Aceşti somnambuli îşi întorc de multe ori faţa către lună şi se urcă pe 
acoperişuri sau pe turlele bisericilor, pentru a scăpa de magnetismul excesiv de 
puternic al pământului. Ridicându-se la o înălţime oarecare deasupra pământului, 
presiunea excesivă a fluidului este diminuată, iar corpul redevine gata să accepte, 
prin intermediul nervului spiritual, sufletul în interiorul lui (împreună cu spiritul). 
După ce trupul redevine liber, sufletul îl duce din nou la locul de unde a plecat, prin 
intermediul nervului spiritual, şi acolo se uneşte din nou cu el". 



Partea a şasea 

B. Bătrâneţea şi moartea 

Capitolul 1 
Bolile bătrâneţii 

Marea Evanghelie a lui Ioan, VIII/16 (11-13) 

Domnul: „De acum înainte, mergeţi pe calea pe care v-am indicat-o Eu, iar 
suferinţele voastre vor fi puţine, şi plecarea din această lume va fi uşoară! La 
sfârşitul vieţii, nu suferă de boli grave decât oamenii care şi-au îngropat prea adânc 
sufletul în trup, prin tradiţiile lumeşti pe care le-au acceptat. Din acest motiv, 
separarea sufletului de corp se produce cu mare greutate, pentru ca sufletul să nu 
fie complet corupt de carne, iar acest proces îi produce corpului o mare suferinţă. 
In schimb, pentru suflet el este foarte benefic, căci în acest fel este curăţat de 
dorinţele sale carnale, prin intermediul durerii şi suferinţei; el se va dezvolta apoi 
mai uşor în lumea cealaltă şi va avansa cu mai multă siguranţă pe calea spirituală. 

Oamenii excesiv de materialişti şi foarte necredincioşi, care mor totuşi 
brusc şi fără dureri, după o viaţă în care s-au bucurat de sănătate şi de putere fizică, 

şi-au primit deja răsplata pe lumea aceasta, aşa că nu vor mai primi alta pe lumea 
cealaltă". 



Capitolul 2 
Frica de moarte 

Marea Evanghelie a lui Ioan, IV/127 (1, 3, 6-8) 

Domnul: „Naşterea oricărui lucru, a oricărei fiinţe, inclusiv a unui om, are 
întotdeauna ceva vesel în ea. în schimb, moartea şi dizolvarea sinelui, mai ales 
atunci când este vorba de oameni, are ceva extrem de trist, umplând inima omului 
de durere. Dar Eu vă spun: de ce ar trebui să fie aşa, atâta vreme cât oamenii cred 
câtuşi de puţin în inimile lor în nemurirea sufletului? Răspunsul este simplu: ei 
plâng din cauza fricii lor de moarte. 

Frica de moarte şi jelirea celor decedaţi nu dispare decât atunci când 
sufletul s-a născut a doua oară, întru spirit, trezindu-se la adevărata viaţă. Sufletele 
care nu au atins încă un grad suficient de înalt de evoluţie interioară continuă să 
simtă o anumită pierdere faţă de plecarea celor dragi din această lume, precum şi o 
anumită teamă de moarte. Aceşti oameni nu pot scăpa de teamă decât atunci când 
sufletul, intelectul şi spiritul lor se maturizează suficient de mult. 

Un suflet indolent şi leneş se teme de activitatea susţinută şi continuă. 
Teama de moarte se naşte din aceeaşi sursă; se adaugă şi teama de bolile 
periculoase. 

Aţi avut cu toţii ocazia să constataţi că oamenii serioşi şi muncitori nu se 
tem niciodată atât de tare de moarte, aşa cum o fac cei care nu reuşesc nimic serios, 
dar îşi doresc o viaţă fericită şi plină de confort. Teama nu va dispărea până când 
aceste suflete nu vor începe o activitate corespunzătoare. 

Voi credeţi că această teamă nu este decât consecinţa ignoranţei şi a 
necunoaşterii lumii de dincolo, dar Eu vă spun: ea este exclusiv consecinţa 
aversiunii adânc înrădăcinate a sufletului faţă de activitate. Şi întrucât sufletul 
bănuieşte în secret că prin pierderea corpului fizic va ajunge într-o lume în care va 
trebui să devină extrem de activ, el devine neconsolat şi cade într-un fel de febră, 
măcinat de nesiguranţa legată de existenţa lui viitoare". 



Marea Evanghelie a lui Ioan, VI/133 (6-7) 

„După ce sufletul începe să-L recunoască pe adevăratul Dumnezeu ca fiind 
separat de el, iar prin iubirea sa pentru El începe să-i perceapă în mod real 
existenţa, sufletul se eliberează de înlănţuirea omnipotenţei divine. El începe să-şi 
aparţină din ce în ce mai mult sieşi, devenind creatorul propriei sale vieţi şi al 
propriei sale existenţe. în acest fel, el devine un prieten liber al lui Dumnezeu, 
pentru eternitate. Atunci când atinge acest nivel de conştiinţă, el nu mai are nimic 
de pierdut atunci când îşi pierde corpul fizic şi când pleacă spre lumea de apoi, 
apropiindu-se astfel de destinaţia lui finală". 



Marea Evanghelie a lui Ioan, V/133 (7-8) 

Domnul: „Cum s-ar mai putea teme de moarte cel care poartă în el viaţa 
eternă în deplina ei lumină, care a atins armonia supremă şi a devenit astfel un 
domn al vieţii? El ştie perfect că cei care îi omoară trupul nu-i pot răni în nici un fel 
sufletul, şi încă şi mai puţin spiritul etern. Mai mult, sufletul face un salt incredibil 
către eternitate atunci când îşi pierde trupul cel greu, care acţiona ca o povară 
asupra lui. Nici o comoară a acestei lumi nu va putea compensa vreodată acest 
sentiment de libertate. Cel care înţelege cu toată claritatea acest lucru nu va 
cunoaşte vreodată teama de moarte şi de pierderea corpului fizic". 



Marea Evanghelie a lui Ioan, VI/68 (1-4) 

Domnul: „Teama de moartea fizică nu are nimic de-a face cu incertitudinea 
asupra continuităţii conştiinţei după despărţirea sufletului de corpul fizic, ci cu 
iubirea pentru lumea exterioară şi iubirea de sine. Din cauza acestor două tipuri de 
iubire, sufletul se ataşează de trupul său şi se întrepătrunde cu acesta, apropriindu- 
şi astfel sentimentul morţii şi al încetării existenţiale, ca şi cum el însuşi ar muri, 
ceea ce îi provoacă o stare de angoasă şi de teamă. 

Strămoşii oamenilor nu se temeau de moartea fizică, şi chiar tânjeau după 
ea, pentru a se elibera de corpul devenit prea fragil din cauza bătrâneţii! Din cauza 
modului lor de viaţă virtuos, pe placul lui Dumnezeu, ei aveau deseori viziuni clare 
asupra lumii de dincolo. în acest fel, ei ştiau ce se va petrece cu sufletul lor după 
despărţirea de corpul fizic. 

în vremurile moderne, oamenii şi-au pierdut aproape complet credinţa în 
Dumnezeu. De unde ar mai putea şti ei care este sursa vieţii sufletului şi unde se 
întoarce acesta după moartea corpului fizic? De vreme ce există o îndoială atât de 
mare în ceea ce priveşte principiile generale ale vieţii, cum ar putea să nu se 
îndoiască oamenii de viaţa de apoi?" 



Marea Evanghelie a lui Ioan, XI/30 (9-18) 

Domnul: „. . . Când am rămas singuri, Rael Mi-a spus: 'Doamne, eu sunt un 
om păcătos şi nevrednic de binecuvântarea pe care ai adus-o acestei case atunci 
când ai păşit pragul ei! Dar ştiu că Tu eşti compasiunea fără limite şi Te-am căutat 
toată viaţa, din inimă, în speranţa că îmi vei ierta toate nebuniile pe care le-am 
făcut! De aceea, Te implor, Doamne, să nu priveşti la slăbiciunile mele, ci să îmi 
ierţi păcatele conştiente şi inconştiente!' 

Eu i-am răspuns: 'Rael, toate păcatele tale ţi-au fost iertate de multă vreme, 
căci Eu nu sunt un Dumnezeu al răzbunării, ci un Dumnezeu al iubirii. Cum l-aş 
putea pedepsi Eu pe acela care îmi imploră graţia cu atâta seriozitate cum ai făcut-o 
tu? Eu am venit în această lume pentru a distruge marea povară a păcatelor sub care 
s-a îngropat umanitatea, din cauza marii ei orbiri, şi pentru a pava drumul către 
fericirea supremă. De aceea, nu mai fii îngrijorat din cauza păcatelor tale, căci cele 
mai multe au fost uitate. Faptele bune şi cele rele îl urmează pe om chiar şi după 
plecarea din această lume, dacă nu sunt arse de iubirea Mea! Dar spune-Mi, ce te 
frământă, căci simt că ai o întrebare pe care doreşti să Mi-o pui; de aceea ai dorit 
să-Mi vorbeşti în secret! ' 

Rael Mi-a răspuns: 'îţi mulţumesc din inimă pentru cuvintele Tale! De 
când Te-am văzut, am simţit o anumită dorinţă. Vezi Tu, eu sunt un om bătrân, 

corpul meu a devenit fragil şi nu mai reprezintă un cămin potrivit pentru acest 
suflet. Până astăzi, speranţa de a-L vedea pe Unsul Domnului 1-a ţinut în viaţă, dar 
acum, când această speranţă mi-a fost împlinită, Te implor, Doamne şi Părinte 
preasfânt, lasă-1 pe slujitorul Tău să plece împăcat în mormânt! îngăduie-i să intre 
în împărăţia Ta - pe care a văzut-o acum cu ochii săi fizici - pentru a deveni un 
instrument mai bun al voinţei Tale decât ar putea fi vreodată în trupul său! Dacă m- 
aş putea stinge sub ochii Tăi, sunt convins că nu aş cunoaşte gustul amar al morţii, 
şi aş intra împăcat în împărăţia pe care ne-ai promis-o!' 

Şi iată ce i-am răspuns Eu: 'Rael, tu porţi de multă vreme această dorinţă în 
inima ta. De aceea a trebuit să o exprimi, pentru ca sufletul tău să fie eliberat de 
această ultimă povară. Ascultă, ce înseamnă moartea omului? Ea nu înseamnă 
nimic altceva decât căderea fructului copt din copac. Când omul s-a purificat 
suficient de mult în interiorul lui, astfel încât poate fi considerat un fruct copt, 
desprinderea lui de creanga pe care stătea, adică de trupul fizic, se produce în mod 
natural, fără nici cea mai mică forţare. Aşa se petrec întotdeauna lucrurile cu cei 
care şi-au trăit viaţa în acord cu voinţa Mea, astfel încât chiar şi fără prezenţa Mea 
directă, ei nu vor simţi nici cea mai mică durere. Da, tranziţia ta de la viaţa 
pământească la cea spirituală se va produce fără durere, iar tu vei trăi cele mai 
frumoase percepţii. 

Deşi tu nu te agăţi de viaţă, mai ai totuşi o anumită îngrijorare legată de 
acest moment al tranziţiei. Eşti convins că dacă te-aş întări prin prezenţa Mea, ai 
trece mai uşor acest prag neplăcut. Dar Eu îţi spun că trebuie să renunţi la această 
slăbiciune - altminteri atât de umană - astfel încât credinţa ta, care te-a susţinut 
până la această vârstă venerabilă, să se împlinească cu adevărat. Căci numai 
credinţa în Mine trebuie să cucerească ororile ameninţătoare ale morţii. 

Când omul a devenit pe deplin credincios, Eu îi voi spune în inima lui că a 
sosit momentul în care trebuie să renunţe la trupul său, căci sarcinile pe care le 
avea au fost împlinite. îi voi da atunci puterea să-şi rupă cătuşele şi să plece 
împăcat, în faţa ochilor celor dragi. Aşa ar trebui să se petreacă întotdeauna 
moartea, dar ea nu se mai petrece astfel decât în condiţii cu totul excepţionale, 
întrucât oamenii se tem de momentul plecării mai mult decât de orice altceva, ei 
experimentează tranziţia (moartea) ca pe o distrugere violentă a maşinăriei lor 
fizice, în loc să li se pară ceva normal. Multe boli sunt provocate de modul lor de 
viaţă nesănătos, dar nu ele conduc la moartea corpului fizic. Rostul bolilor este 
exclusiv maturizarea astrală a omului, niciodată tranziţia finală. De aceea, Eu îţi 
spun, dragul Meu Rael: 'Mai trăieşte puţin!', dar tu nu trebuie să crezi că ţi-am 
respins dorinţa. Nu considera cuvintele Mele o pedeapsă, ci foloseşte-te de acest 
ultim interval care îţi este acordat pentru a elimina chiar şi ultimele ataşamente 
pământeşti, pentru a intra în împărăţia Mea în fuziune cu Mine!" 



Capitolul 3 
Sinuciderea 

Marea Evanghelie a lui Ioan, VI/ 162 (11) -163 (2) 

Domnul: „La ce i-ar folosi omului dacă ar câştiga întreaga lume în această 
viaţă pământească, dar şi-ar pierde sufletul? Ce poate primi în schimbul sufletului 
său acest om? De aceea, omul trebuie să se folosească de această viaţă pământească 
numai în beneficiul sufletului său, pentru ca acesta să câştige viaţa eternă. Dacă 

omul nu se foloseşte de viaţa sa fizică pentru a atinge acest scop, el este singurul 
vinovat pentru pierderea vieţii sufletului său, sau cel puţin pentru slăbirea acestuia 
până într-atât încât în lumea de dincolo, sufletul are nevoie de o perioadă foarte 
lungă de timp pentru a-şi reveni şi a cunoaşte astfel o viaţă spirituală mai bună". 

Unul dintre bătrâni L-a întrebat atunci pe Domnul: „Doamne, iată la ce m- 
am gândit: oare nu este mai bine să scapi de această viaţă fizică, mai degrabă decât 
să o iubeşti, pentru a dobândi astfel viaţa sufletului? Până aici, lucrurile îmi sunt 
clare, dar există un aspect care nu pare să se potrivească. Există oameni care sunt 
duşmanii propriilor lor vieţi, într-o măsură atât de mare încât ajung chiar să se 
sinucidă. îşi câştigă aceşti oameni viaţa sufletului în acest fel? Care este părerea Ta 
în această privinţă?" 

Domnul: „Oare de aceea le-a dat Dumnezeu viaţa fizică, pentru a o 
distruge? Dumnezeu i-a dăruit omului viaţa fizică pe a o folosi ca pe un instrument 
în vederea cuceririi vieţii eterne a sufletului. Ce se întâmplă însă dacă omul îşi 
distruge instrumentul înainte de termen? Cum ar mai putea cuceri el viaţa eternă a 
sufletului? Dacă nu cumva sunt nebuni, cei care se sinucid nu vor cunoaşte 
împărăţia lui Dumnezeu, decât în foarte rare cazuri! 

Căci cel care este duşmanul propriei sale vieţi nu poate iubi nici viaţa în 
sine. O viaţă fără iubire nu este viaţă, ci moarte". 



Marea Evanghelie a lui Ioan, IV/152 (1, 6-8, 10-12) 

Domnul: „Dacă cineva este umilit de o altă persoană, din cauza marelui său 
orgoliu, şi nu se poate răzbuna, drept pentru care îşi ia viaţa - aceasta este cea mai 
rea formă de sinucidere premeditată. Nici o pedeapsă nu este prea mare pentru un 
asemenea suflet. El va avea nevoie de o mie ori o mie de ani (un milion de ani) 
pentru a putea progresa până la punctul în care îşi va putea reface pielea care să 
acopere oasele sale fantomatice 8 , lipsite de iubire, ca să nu mai vorbim de 
încarnarea sa ca om, căci încarnarea este un produs al iubirii, iar scopul ei este de a 
genera iubire. 

Mai există unii care se sinucid din cauza unei femei. Toţi aceştia vor avea 
mari dificultăţi în a-şi încheia ciclul de viaţă. 

Alţii se sinucid pentru că au comis în secret o crimă îngrozitoare, perfect 
conştienţi că aceasta le-ar putea aduce o pedeapsă ruşinoasă şi dureroasă cu 
moartea. Ei ştiu că mai devreme sau mai târziu, crima lor va fi descoperită. Chinuiţi 
de teamă şi de conştiinţa lor, aceşti criminali cad într-o stare de disperare cruntă, 
după care se sinucid. în lumea de dincolo, aceste suflete apar ca nişte schelete 
golite de formă. Ori de câte ori un suflet este complet golit de iubire, chiar şi de 
iubirea de sine, în el se adună tot iadul - care este marele duşman al vieţii - astfel 
încât el devine duşmanul propriei sale vieţi şi al propriei sale existenţe. El încearcă 
în permanenţă să-şi distrugă viaţa, într-un mod cât mai puţin dureros însă. Oriunde 
există o asemenea duşmănie împotriva vieţii, tot ce este viu trebuie distrus. în 
lumea de dincolo, un astfel de suflet nu poate apărea altfel decât într-o formă vitală 
primară, ca un schelet fără carne, al cărui unic corp este propria sa judecată. Vă 
puteţi cu uşurinţă imagina cât de mult timp îi va lua şi cât de dificil îi va fi unui 
asemenea suflet să-şi asume din nou forma unui schelet uman, pentru a primi apoi 
o piele, şi eventual nişte carne (născută din el însuşi) pentru a se acoperi. 

8 N.Ed. Este vorba de acoperirea scheletului sufletului cu carnea spirituală. 

Unii dintre voi îşi pun întrebarea: suferă aceste suflete de vreo durere? Iar 
Eu vă răspund: din când în când, ele suferă de durerea cea mai cumplită care poate 
fi imaginată, în timp ce în alte momente nu suferă absolut deloc. Dacă de ele se 
apropie alte spirite, cu scopul de a le ajuta, ele suferă durerea cea mai îngrozitoare, 
dar dacă sunt lăsate din nou în amorţire, ele nu mai au nici un fel de senzaţii, nici 
un fel de conştiinţă. 

Există însă şi alte tipuri de sinucidere, care nu au consecinţe la fel de grave 
asupra sufletului ca şi cele menţionate anterior, deşi trebuie spus că nu există nici o 
formă de sinucidere care să aibă consecinţe benefice asupra sufletului". 



Capitolul 4 
Moartea 

Marea Evanghelie a lui Ioan, V/75 (2, 3, 5, 6) 

Domnul: „Mai devreme sau mai târziu, oricine a primit un trup trebuie să 
se despartă de el. Nu contează dacă acest lucru se petrece în mod dureros sau nu, 
căci după separarea de trup, durerea născută din această lume încetează oricum. 
Aerul pe care îl inspiră sufletul în lumea de dincolo este complet diferit de cel 
material. Acolo unde nu există moarte, nu poate exista nici durere propriu-zisă. 
Durerea trupului este întotdeauna o consecinţă a separării parţiale a sufletului de 
trup. 

Asta nu înseamnă însă că sufletul în stare pură este lipsit de senzaţii sau de 
percepţii, căci atunci ar însemna că el este mort. Lipsa durerii în lumea de dincolo 
are o altă explicaţie: acea lume corespunde nivelului existenţial, deci nu se mai 
opune, nu mai exercită presiuni asupra lui, nu-1 mai împinge încoace şi încolo, nu-1 
mai chinuieşte în nici un fel. 

Principala raţiune a durerii pe care o experimentează sufletul - niciodată 
trupul - se referă la presiunea exercitată asupra aspectului său vital de către corpul 
fizic, care a devenit prea greu şi prea inert. Aşa se explică de ce orice boală poate fi 
vindecată temporar, dacă se cunosc anumite remedii, dar boala bătrâneţii nu poate 
fi vindecată de nimeni. Cei care trăiesc însă potrivit ordinii divine ating vârste 
foarte înaintate, aproape fără dureri, şi până în ultima clipă trupul lor rămâne suplu 
şi ferm. Când vine momentul despărţirii, sufletul se desprinde treptat de învelişul 
său material, conform ordinii juste. Evident, de regulă sufletul nu doreşte să se 
despartă de corpul său, nici chiar la cele mai venerabile vârste, dar atunci când 
aude chemarea beatifică din cer: 'Ieşi din închisoarea ta şi vino să-ţi trăieşti viaţa 
adevărată, eternă şi liberă!', el nu mai ezită nici o secundă să-şi părăsească învelişul 
pământesc şi intră în regiunile luminoase ale vieţii eterne". 



Moartea prematură 

Marea Evanghelie a lui Ioan, VI/55 (3-7) 

Domnul: „Atunci când, contrar poruncilor lui Dumnezeu şi legilor naturii, 
în inima omului îşi face loc tot felul de orori, atrase de cele mai cumplite păcate, 
ele dau naştere la cele mai teribile boli, generate chiar de omul în cauză. Aceşti 
oameni slabi nu mai pot da naştere unor copii sănătoşi. încă din pântecul mamei, 

copiii lor vor fi bolnăvicioşi şi depravaţi, suferind de mici de tot felul de boli, şi 
mulţi dintre ei cunoscând moartea la diferite vârste fragede. 

Nu trebuie să credeţi că Dumnezeu este cel care a stabilit că aşa ceva 
trebuie să se petreacă, în vederea nu ştiu cărui scop secret. El permite însă acestor 
lucruri să se petreacă, pe de o parte pentru a-i împiedica pe cei bolnavi să mai 
păcătuiască, iar pe de altă parte, pentru a-i ajuta astfel să se retragă cât de cât din 
această lume de care sunt atât de ataşaţi. în acest fel, ei se pot retrage în sine, îşi pot 
recunoaşte păcatele, le pot repudia, învăţând arta fericirii prin răbdare şi a 
smereniei în aplicarea voinţei divine. 

Acest lucru este valabil inclusiv pentru copii. Cum ar putea evolua pe acest 
pământ un copil născut vicios, mai ales dacă şi părinţii săi s-au născut din păcat? 
Cine l-ar mai putea ajuta să revină pe calea cea dreaptă? Nu este mai bine ca el să 
fie eliberat din această lume, pentru a fi ridicat de îngeri într-un cer al copiilor, care 
există numai pentru ei? 

Adevăr vă spun: Dumnezeu ştie tot ceea ce se petrece în creaţia Sa şi se 
îngrijeşte de toate! în vremurile moderne, cei mai mulţi dintre oameni au uitat 
complet de Dumnezeu şi nu mai ştiu nimic despre El. Cum ar putea să înţeleagă ei 
ce face El şi care sunt planurile Lui pentru mântuirea secretă a lumii? 

Dacă Dumnezeu nu ar fi permis declanşarea anumitor boli, în funcţie de 
păcatele comise de oameni, mai mult de jumătate din umanitate ar fi trebuit să piară 
complet, şi întreaga planetă ar deveni un iad, bântuind prin spaţiul infinit ca o 
epavă distrusă şi lipsită de viaţă. Discipolii Mei vă vor da mai multe detalii despre 
asemenea sisteme stelare care chiar au fost distruse şi care rătăcesc astăzi prin 
spaţiu". 



Marea Evanghelie a lui Ioan, VIII/81 (2, 3, 5) 

Un scrib: „Toţi patriarhii şi toţi profeţii, care au trăit strict în funcţie de 
maniera pe care le-ai revelat-o Tu, au sfârşit în cele din urmă prin a muri; cu 
siguranţă, şi noi va trebui să murim cândva. Tu însuţi ne-ai vorbit de multe ori 
despre despărţirea finală a sufletului de trup. Dar acum afirmi că nu va exista 
moarte pentru acela care va accepta învăţăturile Tale şi care le va respecta în mod 
activ. Cum trebuie să înţelegem aceste cuvinte?" 

Domnul: „Am spus Eu vreodată că cel care va trăi în conformitate cu 
cuvintele Mele va trăi de-a pururi pe acest pământ, în forma sa fizică actuală? 
Bineînţeles că trupul său va muri mai devreme sau mai târziu, dar el nu va vedea, 
nu va simţi şi nu va gusta moartea. Nu la fel vor sta însă lucrurile cu sufletele 
păcătoşilor, care nu vor trăi în acord cu învăţăturile Mele şi nu se vor căi pentru 
păcatele lor! Căci atunci când sufletul este foarte ataşat de trupul său şi de dorinţele 
sale carnale, el va vedea, va simţi şi va gusta din plin moartea la ora plecării sale 
din trup! 

în schimb, sufletul care s-a născut a doua oară, întru spirit, încă în timpul 
vieţii sale pe pământ, întrucât a trăit în acord cu învăţătura Mea, nu va vedea, nu va 
simţi şi nu va gusta din această moarte. Căci el va pleca din trup într-o stare de 
conştiinţă absolut lucidă, fără anxietate, auzind chemarea Mea la viaţa eternă. Şi 
chiar dacă păgânii îl vor condamna la moarte în Numele Meu, el se va bucura că va 

fi ucis ca un martir, fiind astfel eliberat din trup. Deşi va trăi durerea trupului 
torturat, el va trăi simultan şi extazul spiritului iluminat!" 



Marea Evanghelie a lui Ioan, 11/232 (6, 7) 

Domnul: „După ce sufletul atinge perfecţiunea spirituală, el continuă să 
trăiască o existenţă complet liberă, independentă de existenţa lui Dumnezeu. O 
astfel de independenţă absolută nu ar putea fi eternă, dacă nu ar fi fost prestabilit de 
Dumnezeu că ea va fi una cu ordinea divină. Aspiraţia către eternitate a fost 
implantată în orice fiinţă creată. 

Rezultă în mod evident că nu există nimic care să fi fost creat de 
Dumnezeu şi care ar putea să piară sau să fie complet anihilat. Fiinţa îşi poate 
schimba forma şi poate trece dintr-o stare inferioară într-una superioară, sau invers, 
aşa cum am văzut că se petrec lucrurile cu spiritele primordiale. Nimic din ceea ce 
a fost chemat la existenţă nu mai poate fi distrus". 



Partea a VH-a 

Viaţa împreună şi fără Dumnezeu 

Capitolul 1 

Când ajutorul medicilor nu ajută la nimic... 

Marea Evanghelie a lui Ioan, X/148 

într-o zi, Domnul 1-a vindecat pe fiul orb şi paralitic al unui părinte. 

Părintele: „O, Doamne, îmi dau acum seama cu claritate că Tu eşti cel mai 
înţelept şi că ai dreptate în toate. întotdeauna, oamenii sunt singurii care trebuie 
blamaţi pentru bolile care le afectează corpul fizic şi cel astral. Dar cine este 
vinovat pentru faptul că fiul meu, care a fost foarte credincios încă din fragedă 
tinereţe, devenind din ce în ce mai bun cu trecerea timpului, a devenit orb şi 
paralitic?" 

Domnul: „Ascultă, prietene, au existat trei factori principali care au 
declanşat acest lucru! Mai întâi de toate, a fost imensul tău ataşament pentru fiul 
tău. La cel mai mic semn că l-ar putea durea capul, tu chemai o liotă din cei mai 
buni doctori ca să-1 vindece. Medicamentele lor prea puternice au declanşat boala 
de ochi care a condus la orbirea fiului tău. 

Al doilea factor: când fiul tău a orbit, medicii au dorit din nou să-1 vindece 
cu medicamente foarte puternice, deopotrivă interne şi externe, care i-au provocat 
paralizia. 

Şi ultimul factor: Eu am ştiut ce se petrece, dar am lăsat lucrurile să meargă 
înainte, pentru că astfel ele au contribuit la evoluţia ta ca fiinţă; mai întâi, tu ţi-ai 
revărsat şi mai mult iubirea asupra copiilor tăi, pe care ai început să-i educi într-o 
manieră ceva mai corectă. în al doilea rând, ei început să înţelegi că un evreu 
adevărat trebuie să invoce ajutorul lui Dumnezeu înainte de toate, chiar dacă este 
vorba de o boală fizică, şi nu pe cel al medicilor ignoranţi ai acestei lumi. Căci 
acolo unde medicul nu este de nici un folos, Dumnezeu este! în al treilea rând, am 

permis să se petreacă acest lucru deoarece ştiam că voi veni în Persoană la tine, 
pentru a-ţi da astfel un semn prin vindecarea fiului tău, că Eu sunt Domnul şi că 
Mie nimic nu-Mi este imposibil! Sper că acum ai înţeles care a fost cauza 
afecţiunilor temporare ale fiului tău. 

Mai există şi un al patrulea motiv, care nu-ţi poate fi dezvăluit, căci este de 
neînţeles pentru tine, fiind de natură pur spirituală. Abia în viaţa ta viitoare îl vei 
putea înţelege. în ceea ce îl priveşte însă pe fiul tău, îţi pot spune următoarele: nici 
tu, nici fiul tău nu sunteţi de pe acest pământ, ci aţi coborât pe el dintr-o lume de 
sus, care corespunde sufletelor voastre. Altfel spus, aţi venit de pe o altă planetă, 
care există în spaţiul infinit al cerului. Căci tot ceea ce vedeţi voi pe cer sub forma 
constelaţiilor nu sunt altceva decât corpuri cereşti, şi pe fiecare dintre ele există 
oameni raţionali, la fel ca şi voi. Dar copiii Mei nu există decât pe acest pământ! 
Asta este tot ce pot să-ţi spun în legătură cu acest subiect. Când vei atinge 
perfecţiunea spirituală, viziunea ta interioară se va deschide şi tu vei putea înţelege 
mai multe!" 



Capitolul 2 
Promisiuni şi sfaturi 

Casa Domnului, 1/1, 2, 3 

„Celor bolnavi, spuneţi-le: 'Nu te întrista pentru că eşti bolnav, ci întoarce- 
te către Mine, şi ai credinţă în graţia Mea. Căci Eu te voi alina, şi cel mai pur 
balsam va curge în inima ta, iar soarele vieţii eterne va străluci înlăuntrul tău. Te 
vei însănătoşi şi vei fi revigorat astfel la fel ca şi iarba după ploaie'. 

Desfrânatului şi amantei sale spuneţi-le: 'Cel care merge pe calea cărnii 
păşeşte de fapt pe calea morţii, iar plăcerile lui vor deveni în curând hrană pentru 
viermi. Numai cel care păşeşte pe calea spiritului poate ajunge la lumină, care este 
sursa primordială a vieţii, iar existenţa lui va deveni eternă şi se va multiplica'. 

Celor care sunt dependenţi de modă şi de luxul deşart, spuneţi-le că în faţa 
Judecătorului suprem vor sta goi. Zorzoanele lor vor dispărea precum baloanele de 
săpun, comportamentul lor arogant va fi schimbat cu cea mai inferioară formă de 
sclavie, iar ei se vor ruşina de-a pururi de prostia lor. Căci nu este oare un prost 
acela care îşi împodobeşte o bucată de carne, şi care în loc să pună nestematele în 
montură de aur, le aşează în noroi? O, există astăzi atâţia oameni nebuni în această 
lume, care confundă lumina cu întunericul, şi întunericul cu lumina! 

Spuneţi-le mamelor îngrijorate că nu trebuie să-şi crească fiicele cu teamă 
faţă de bărbaţi şi de această lume, căci tentaţia se naşte din teamă, iar cei de care vă 
temeţi vor repurta astfel o victorie uşoară asupra voastră. Ele ar trebui să-şi crească 
fiicele în iubire faţă de Mine, pentru ca ele să devină miresele Mele şi să 
dispreţuiască această lume, trezindu-se în iubirea Mea infinită. Mamele nu ar trebui 
să-şi ducă fiicele în locurile publice, pentru a le găsi soţi, ci ar trebui să le aducă la 
Mine. Iar Eu vă spun: nici măcar una din dorinţele lor nu va rămâne neîmplinită, 
căci Eu le voi binecuvânta pe toate! Căci Eu sunt un Dumnezeu bogat, care dispune 
din abundenţă şi care va dărui în exces. 

Prietenilor şi fraţilor voştri, spuneţi-le cu toată iubirea că Eu, Tatăl vostru 
preaplin de iubire, Mi-am întins deja braţele pentru a-i primi la pieptul Meu, în 
eternitate. Ei nu ar trebuie să se mai îndepărteze niciodată de Mine, şi ar trebui să 

privească numai spre Mine, iar ochiul Meu le va spune şi va proclama cu tărie cât 
de mult îi iubesc şi cât de sincer sunt alături de ei. Spuneţi-le că Mi-am luat privirea 
de la păcatele lor, că i-am spălat şi i-am făcut la fel de albi ca neaua, aşa că nu mai 
au de întâmpinat nici un obstacol. Pentru ei nu voi mai fi un Părinte invizibil, iar ei 
Mă vor vedea de-a pururi. Spuneţi-le să fie fericiţi alături de Mine şi să-Mi 
încredinţeze Mie toate grijile lor. 

De acum înainte, Mă voi îngriji de ei cu cea mai mare bucurie! O, ce 
înseamnă pentru Mine, Tatăl vostru, toate cerurile şi toată beatitudinea din lume, 
prin comparaţie cu iubirea dragilor Mei copii, care Mă privesc ca pe adevăratul lor 
Tată?! Iată, vă voi dărui întreaga fericire din lume, cu această unică condiţie. De 
aceea, copiii Mei nu ar trebui să apeleze niciodată la altcineva decât la Mine, căci 
Eu sunt Tatăl lor, şi în afara Mea, altul nu mai există!" 



Capitolul 3 

O alinare pentru cei care aşteaptă ajutor 

Marea Evanghelie a lui Ioan, V/169 

Domnul: „Eu îi voi ajuta şi îi voi întări pe toţi cei care vor face eforturi 
serioase. în vremuri de restrişte, nu îi voi abandona pe cei care au păşit pe calea 
Mea, cu credinţă şi iubire. Cât despre cei care s-au rătăcit de pe calea Mea, din 
cauza tentaţiilor, aceştia nu se pot baza decât pe ei înşişi, căci nu vor primi ajutor 
din partea Mea atunci când le va fi greu. Aşa vor sta lucrurile până când oamenii se 
vor întoarce către Mine şi se vor căi pentru păcatele lor. 

Pe de altă parte, Eu voi rămâne de-a pururi acelaşi Păstor credincios, care 
îşi va căuta întotdeauna oaia rătăcită. Dar oara trebuie să înceapă mai întâi să 
behăie, iar apoi să se lase legată, din propria ei voinţă. 

Oricine se simte prea împovărat trebuie să Mi se adreseze în inima lui, iar 
Eu îl voi întări şi îl voi revigora. De aceea le dau unora o povară mai grea, ca să îşi 
înţeleagă slăbiciunea şi să Mă caute pe Mine în inimile lor, pentru ca Eu să-i ajut să 
îşi ducă mai uşor povara. Iar Eu îi voi ajuta în toate, şi le voi da lumina de care au 
nevoie pentru a putea păşi pe cărările întunecate ale acestei lumi. 

Cine se simte însă împovărat, dar nu vine la Mine în inima lui, rămâne 
singurul vinovat dacă nu reuşeşte să-şi ducă povara pe cărările întortocheate ale 
lumii". 



Capitolul 4 

Iubirea: remediul universal 

Marea Evanghelie a lui Ioan, 111/48 

Domnul: „Adevăr vă spun: în afara iubirii, totul este mort în fiinţa umană! 
De aceea, deschideţi-vă faţă de iubire, astfel încât să o simţiţi cu fiecare fibră a 
fiinţei voastre, şi veţi obţine astfel victoria în faţa morţii. Şi tot ce este mort în fiinţa 
voastră va fi transmutat în viaţa eternă, prin intermediul iubirii, căci iubirea care se 
recunoaşte şi se conştientizează ca atare este însăşi viaţa, şi tot ceea ce este scăldat 
în vibraţia ei capătă viaţă!" 

Capitolul 5 

Medicul care vindecă de două ori 

JakobLorber, 10.05.1842 

„Poţi să scrii câteva rânduri pentru soţia lui U.H.W., care este de două ori 
suferindă şi care îşi sărbătoreşte ziua de naştere, deşi pentru Mine, fiecare zi 
reprezintă o zi de naştere întru viaţa eternă. 

Cu mult timp în urmă, s-ar fi putut bucura de o sănătate deplină, dacă ar fi 
avut o încredere totală în Mine. Dar întrucât credinţa ei nu este deplină, sănătatea ei 
este cea care este. Ce ar mai putea face ajutorul primit de la Mine, dacă ea apelează 
imediat la un alt doctor lumesc? 

Dacă Eu ajut pe cineva să se vindece, deşi credinţa lui nu este suficient de 
sinceră, sau dacă el apelează simultan şi la un medic exterior, cum Mi-ar mai putea 
purta el recunoştinţă pentru ceea ce am făcut pentru el? Dacă ajutorul Meu se află 
la concurenţă cu cel al unui alt medic, atunci sunt nevoit să spun şi Eu: 'După cum 
sunt plătit, aşa voi lucra şi Eu!' Cine este plătit mai bine, să lucreze mai mult! 

Cum credeţi voi că i-aş putea fi de folos sufletului şi spiritului - care 
reprezintă viaţa sufletului -, dacă nu aş ajuta decât corpul bolnav, cu ajutorul 
medicamentelor? Oare s-ar mai întoarce bolnavul către Mine, dacă i-aş permite să 
se vindece numai cu ajutorul medicului, sau şi-ar revărsa întreaga recunoştinţă 
asupra acestuia? El ar considera ajutorul primit de la Mine doar o himeră, şi cât de 
curând s-ar lipsi complet de Mine! 

Aşa se explică de ce nu Mă implic decât foarte puţin în vindecarea fizică. 
Totuşi, dacă bolnavul şi medicul lui au o credinţă deplină în Mine, acordându-Mi 
întregul credit pentru vindecarea comisă, lucrurile ar sta altfel, iar ajutorul Meu ar 
fi mult mai eficient. Dacă medicul se simte ofensat de intervenţia Altuia peste 
munca lui, dar bolnavul i-ar spune: 'Bunul Dumnezeu este Cel care m-a ajutat!', 
medicul i-ar putea răspunde: 'Dacă Dumnezeu este Cel care te-a ajutat, atunci de ce 
m-ai mai chemat pe mine? De ce nu te-ai întors direct către Dumnezeu pentru 
ajutor?!" Şi asta în condiţiile în care tot ce am făcut Eu a fost să-1 ajut pe medic cu 
arta şi ştiinţa Mea! 

Eu vă spun: drept cine Mă luaţi? Drept un supraveghetor al medicilor şi al 
chirurgilor voştri, care nu are dreptul, după vindecare, la nici cea mai mică 
recunoştinţă, dar care ar trebui să-1 ajute în secret pe medic, pentru profitul şi faima 
lui, la fel ca şi soldatul care se lasă ucis pentru slava nu ştiu cărui general care nu a 
ieşit din cort în timpul bătăliei!?! O asemenea muncă ar fi sub demnitatea Mea, şi 
nu M-aş putea ocupa niciodată cu aşa ceva! 

Dacă doriţi cu adevărat să vă vindecaţi, tot ce aveţi de făcut este să credeţi 
din toată inima în graţia Mea, mai degrabă decât în bătrânii şi în medicii voştri, căci 
altminteri nu vă pot ajuta. Din pură compasiune, vă voi permite totuşi o vindecare 
parţială, cu ajutorul medicilor voştri. Dar o vindecare totală, niciodată! 

O, dacă aţi şti cât de mult aş dori să vă ajut, numai să veniţi la Mine cu 
toată credinţa, iubirea şi supunerea! Din păcate, chiar şi cei mai buni dintre voi abia 
dacă vin la Mine cu un sfert de credinţă, cu o şesime de supunere şi cu o optime de 
iubire! în asemenea circumstanţe, voi nu-Mi lăsaţi prea multe şanse. Asta am avut 
să-ţi spun de ziua ta, când te voi vindeca de două ori. încearcă să înţelegi corect ce 
spun: de două ori! Eu, iubitul tău Iisus, sunt cel care îţi transmite acest lucru!" 

Capitolul 6 

Vindecarea prin transformarea spirituală 

IdaKling, 10.11.1893 

„O, dragii Mei copii, dacă aţi fi măcar o dată înţelepţi şi aţi înţelege 
acţiunile Mele! Eu nu am venit ca să eliberez trupul vostru de boli, ci pentru a 
purifica şi a curăţa sufletele voastre prin intermediul infirmităţilor trupului. în loc 
să-Mi fiţi recunoscători pentru asistenţa pe care v-o acord, voi vă aşteptaţi ca Eu să 
înlătur exact mijlocul prin care puteţi fi mântuiţi! O, cât de orbi sunteţi încă! Cât 
voi mai fi nevoit să rămân cu voi, ca să învăţaţi să deosebiţi adevărul de minciună? 
în loc să vânaţi umbrele şi aparenţele, de ce nu-Mi cereţi lumina care vă poate ajuta 
să înţelegeţi ce înseamnă adevărata existenţă? 

Mulţi dintre voi se gândesc: dacă toate grijile pe care ni le facem în 
legătură cu trupul nostru sunt atât de prosteşti, şi nu ne vom mai preocupa deloc de 
el, cu siguranţă nu va trece multă vreme şi trupul va deveni inutil, eşuând în scopul 
lui, acela de a purifica sufletul. Grija faţă de trup este instinctivă, şi se poate spune 
că este chiar datoria noastră. De ce ni se spune atunci că este ceva condamnabil? 

Dragii Mei copii, Eu nu condamn în nici un caz acest gen de grijă faţă de 
trup. Ascultaţi-Mă cu atenţie, căci numai aşa veţi putea înţelege unde doresc să vă 
aduc. Iată, majoritatea celor care suferă de o boală sau de o infirmitate trupească 
sunt singurii vinovaţi pentru ele, fie din cauza vieţii lor dezordonate şi a dietei lor 
greşite, fie din cauza lipsei de castitate, chiar dacă aceasta nu se referă decât la 
gândurile lor impure. Deşi nu au comis acţiunea în sine, ei se joacă cu păcatul, care 
este purtătorul morţii. Nu mai vorbesc de toate celelalte excese şi păcate ale 
voastre, căci acestea reprezintă o oroare în faţa Mea, şi conduc la declinul întregii 
lumi. Cei împovăraţi cu această povară a iadului nu vor putea cunoaşte decât cu 
greu împărăţia lui Dumnezeu. 

Să revenim acum la cei care suferă de boli şi infirmităţi din cauza părinţilor 
şi a strămoşilor lor. Ei sunt cei pe care doresc să-i protejez în primul rând de 
veninul acestei lumi, încă din pântecul mamei lor. Prin crucea pe care sunt nevoiţi 
să o poarte în această lume, ei se maturizează de timpuriu, şi astfel devin 
instrumente utile în mâna Mea. Căci spiritele lor se unesc cu Mine încă de la 
trezirea timpurie a sufletelor lor. Lumea îi priveşte cu dispreţ, din cauza 
infirmităţilor lor fizice, dar în împărăţia spiritului ei sunt cei dintâi, şi foarte curând 
vor fi suficient de maturi pentru a intra în ea. 

Mai există şi un al treilea tip de bolnavi, care îşi datorează slăbiciunile 
muncii lor excesive pe pământ. Aceştia sunt de două feluri: cei care se îmbolnăvesc 
singuri din cauza prea marii lor lăcomii pentru bunuri pământeşti, şi cei care sunt 
nevoiţi să muncească în exces din cauza sărăciei. 

Acestea sunt - pe scurt - principalele cauze ale suferinţei pe pământ. 
Majoritatea celor care trăiesc astăzi pe planeta voastră suferă din cauza lor, iar Eu 
vă spun: 'Eforturile voastre [de a vă elibera prin mijloace exterioare] sunt în zadar! 
Nu vă mai luaţi după aparenţe, ci încercaţi să percepeţi existenţa reală! Consideraţi 
suferinţele voastre trupeşti răsplata justă a păcatelor voastre, şi transformaţi-vă 
inima! Numai astfel vă veţi putea însănătoşi! Chiar dacă trupul vostru nu se va face 
bine, sufletul vostru se va vindeca! Eu nu am venit pe pământ - nici în trecut, şi 

nici acum - pentru a vă vindeca trupurile, ci sufletele. De aceea, nu mai încercaţi să 
aruncaţi crucea care vă este necesară pentru mântuirea sufletelor. 

Scopul pentru care v-am creat este unul pur spiritual, iar voi nu vă uitaţi 
decât la cele pământeşti. De aceea, nu-Mi înţelegeţi activităţile şi intenţiile născute 
din iubirea Mea. Eu nu vă voi părăsi, ci voi continua să vă suport cu iubirea Mea 
părintească, plin de răbdare, până când vă veţi apropia de lumina divină. Căci 
iubirea Mea nu doreşte rătăcirea voastră, ci transformarea voastră în bine, prin 
căinţă!" 



Capitolul 7 

Adevăratul efort pentru vindecare 

Marea Evanghelie a lui Ioan, V/89 

Domnul: „Adevăr vă spun, dintr-o anumită perspectivă, tot ceea ce există 
pe pământ este bun şi îşi revarsă binecuvântarea sa asupra voastră, dacă este folosit 
aşa cum trebuie de trupul, sufletul şi spiritul vostru. Celui pur, totul i se pare pur, 
căci noaptea nu mai există pentru cel care a devenit el însuşi lumină. Atunci când 
este folosit însă în mod greşit şi prostesc, prin încălcarea ordinii divine, chiar şi cel 
mai bun lucru devine rău; în loc de binecuvântări şi salvare, el aduce cu sine 
blesteme şi dezastre. 

De pildă, apa este un element indispensabil vieţii tuturor fiinţelor umane, 
animalelor şi plantelor, dar dacă omul şi-ar face sălaş pe fundul oceanului, 
încercând să trăiască la fel ca un peşte, el şi-ar găsi imediat moartea. La fel ca şi 
apa, focul este un element absolut necesar vieţii, dar cel care se aruncă în foc în 
speranţa că va primi astfel mai multă vitalitate se va transforma în curând în 
cenuşă, pierzându-şi inclusiv scânteia de viaţă de care dispunea. 

Acelaşi lucru este valabil pentru toate lucrurile. Chiar şi cele mai veninoase 
plante şi animale reprezintă o binecuvântare pentru acest pământ, căci ele absorb 
toxinele din aer. Natura lor face ca otrava, alcătuită în întregime din spirite 
nefermentate ale naturii, să nu le afecteze viaţa. De aceea, lăsaţi aceste fiinţe să 
trăiască în arealele lor, căci ele sunt benefice pentru pământ. Dar mai presus de 
orice, aspiraţi să deveniţi fiinţe umane perfecte! Da, deveniţi la fel de perfecţi ca şi 
Tatăl vostru din ceruri, iar atunci nici chiar otrava plantelor şi animalelor nu vă va 
mai putea face rău. 

Deveniţi ceea ce sunteţi destinaţi să fiţi, ceea ce au fost patriarhii voştri 
(n.n primii oameni de pe pământ), de care asculta întreaga natură. Dacă veţi 
respecta învăţăturile Mele, veţi putea deveni stăpânii absoluţi ai creaţiei, conform 
ordinii prestabilite de Tatăl vostru. Abia atunci va dispărea duşmănia între voi, sau 
între voi şi creaturile care vă sunt subordonate. Dacă nu respectaţi această ordine, 
va trebui să suportaţi vechiul blestem şi toată discordia care rezultă din el. 

în aceste vremuri, este necesară o mare forţă pentru a putea instaura 
împărăţia Mea pe pământ, iar cei care nu dispun de această forţă, nu vor putea intra 
în ea. Mai târziu lucrurile vor deveni mai uşoare, dar chiar şi atunci va fi necesară o 
anumită luptă interioară. împărăţia Mea nu permite să fie cucerită prea uşor pe 
acest pământ, deşi viaţa pe această planetă este deja o luptă. Vă puteţi imagina cât 
de grea trebuie să fie revelarea pe acest pământ a lumii de dincolo, fără de care nu 
se poate vorbi de o adevărată viaţă spirituală! Chiar şi aşa, lupta va fi una uşoară 

pentru cei care îl vor iubi cu adevărat pe Dumnezeu! Iar acest lucru va trebui să-1 
spuneţi tuturor prietenilor Mei, căci jugul meu este blând, iar povara impusă de 
Mine este uşoară! . . . 

Toţi cei care acceptă şi respectă cu credinţă această învăţătură vor atinge 
desăvârşirea în această viaţă, şi nu vor cunoaşte moartea, şi nu o vor percepe în nici 
un fel. Căci cel care a cunoscut viaţa eternă încă în acest trup nu va simţi, la 
despărţirea de el, decât o stare de eliberare beatifică în conştiinţa cea mai perfectă 
şi mai pură, care corespunde existenţei sale desăvârşite, absolut autentică şi justă, 
iar sfera sa vitală şi viziunea sa vor fi extinse la infinit". 



Capitolul 8 

Salvarea în arca lui Noe 

Marea Evanghelie a lui Ioan, III/ 13 

„Iată, pe vremea lui Noe, când a venit potopul şi a inundat pământul, care 
era locuit atunci de o umanitate coruptă până în străfundul sufletului, apele au ucis 
toţi oamenii, cu excepţia lui Noe şi a micuţei sale familii, a animalelor din arca sa, 
şi, evident, a peştilor. Cum a reuşit Noe să-şi salveze viaţa sa şi a familiei sale, în 
condiţiile marelui potop? Iată, el şi-a construit o arcă puternică, pe care furia 
revărsată a apelor a purtat-o ascultătoare pe spinarea sa! . . . 

Din punct de vedere spiritual, marele potop continuă să afecteze şi astăzi 
pământul. Iar Eu vă spun: potopul spiritual şi de lungă durată nu este cu nimic mai 
puţin periculos pentru fiinţele umane de pe acest pământ decât cel natural. 

Cum vă puteţi salva de la înecul în apele potopului spiritual? E simplu: voi 
trebuie să faceţi în plan spiritual ceea ce a făcut Noe în plan material! Altfel spus, 
daţi acestei lumi ceea ce-i aparţine ei, dar mai presus de orice, daţi-i lui Dumnezeu 
ceea ce-i aparţine lui Dumnezeu! 'Arca lui Noe' este adevărata smerenie din inima 
omului, iubirea lui pentru semenii săi şi iubirea de Dumnezeu. Cel care este cu 
adevărat smerit şi plin de o iubire pură pentru Dumnezeu, Tatăl său, şi pentru 
semenii săi, şi care aspiră să-i ajute atât cât îi stă în puteri, conform ordinii divine, 
va înota fără probleme până la malul marelui ocean al păcatelor care a inundat 
această lume. La sfârşitul vieţii sale pământeşti, când apele se vor retrage în 
profunzimile lor întunecate, arca sa îşi va putea găsi odihna binemeritată pe 
muntele Ararat din împărăţia vie a lui Dumnezeu, devenind acolo căminul etern 
pentru cel pe care 1-a purtat deasupra apelor potopului spiritual". 



Capitolul 9 

Cunoaşte-te pe tine însuţi! 

Marea Evanghelie a lui Ioan, V/125 

Domnul: „Faceţi toate eforturile pentru a vă cunoaşte pe voi înşivă. 
Examinaţi-vă viaţa, acţiunile comise, ca să nu ajungeţi să spuneţi la sfârşit: Tată, eu 
am respectat toate poruncile divine timp de 10, sau chiar 20 de ani, şi totuşi mă 
găsesc în acelaşi punct de plecare, fără să fi avansat nici măcar cu un pas. . . Nu am 
trăit nici o iluminare, şi nu percep aproape nimic din aşa-numita viaţă eternă' . Ce 
anume îi lipseşte unui asemenea om? 

Adevăr vă spun: examinaţi-vă cu atenţie, dacă nu cumva în inima voastră 
au pătruns gânduri lumeşti, orgoliul de a fi mai presus de semenii voştri, zgârcenia 
- sora mai mică a lăcomiei - ambiţiile exagerate, judecarea prea aspră a celor din 
jur, dorinţa de a avea întotdeauna dreptate, pasiunile carnale, şi tot felul de alte 
asemenea lucruri care menţin sufletul captiv. Cine nu depăşeşte cu adevărat aceste 
pasiuni nu va cunoaşte împlinirea promisiunii, adică realizarea plenară a adevărului 
spiritual. Comparaţi mustul cu vinul cel pur. Atâta vreme cât mustul va mai conţine 
elemente străine şi grosiere, el va fermenta şi nu va cunoaşte puritatea. După ce 
aceste elemente vor fi însă înlăturate, el va deveni din ce în ce mai liniştit în butoi 
(nu va mai spumega), se va limpezi şi se va transforma într-un vin pur şi strălucitor. 

Sunt mulţi aceia care nu mai au decât un pas mic pentru a dobândi 
împărăţia lui Dumnezeu în inimile lor, dar nu reuşesc acest lucru pentru că nu se 
auto-examinează suficient de des şi nu sunt conştienţi de elementele pământeşti 
(minore) care mai sunt încă ataşate de sufletul lor. Dacă ar face mai frecvent 
asemenea introspecţii, ei şi-ar da seama că sunt încă foarte sensibili, şi că sufletul 
lor este încă foarte uşor de ofensat pentru lucruri absolut neînsemnate. 

Unii ar putea spune: 'Da, dar cum rămâne cu onoarea omului?' 'E adevărat, 
este răspunsul Meu, omul trebuie să aibă simţul onoarei, dar aceasta ar trebui să fie 
de cel mai nobil tip'. Dacă un om slab din punct de vedere spiritual v-a insultat, nu- 
i purtaţi ranchiună; mai bine mergeţi la el şi spuneţi-i: 'Prietene, tu nu mă poţi 
insulta, căci eu te iubesc pe tine şi pe toţi oamenii. îi binecuvântez pe cei care mă 
blestemă şi pe cei care îmi fac rău, şi nu am de gând să fac decât bine, din toate 
puterile mele. Te avertizez totuşi că nu este bine să insulţi pe altcineva. Nu mai 
repeta acest lucru, dacă doreşti să fii mântuit. Dacă vei continua să dai curs acestei 
pasiuni, mai devreme sau mai târziu, vei întâlni pe cineva care nu va fi dispus să te 
ierte şi care ţi-ar putea provoca mari neplăceri' . 

Asta înseamnă onoare, în înţelesul cel mai nobil al cuvântului: să-i vorbeşti 
celui care te-a insultat fără nici un pic de mânie în inima ta. Câtă vreme mai păstraţi 
chiar şi cel mai mic grăunte de mânie în inima voastră, manifestând amărăciune şi 
lipsă de prietenie faţă de cel care v-a insultat, înseamnă că în sufletul vostru mai 
există încă destul orgoliu şi iubire de sine, suficient cât să împiedice fuziunea 
voastră cu Spiritul Luminii Mele. 

Sunt atâţia săraci care vă solicită pomana, iar voi le-aţi putea da cu uşurinţă 
de o mie de ori mai mult decât faceţi acum. Dar voi vă revoltaţi împotriva tupeului 
lor, le arătaţi uşa şi le daţi de înţeles că nu trebuie să apeleze de fiecare dată la voi, 
căci nu vor mai primi nimic. 

Evident, cerşetorii merită şi ei o anumită mustrare, dar cel care se poartă 
astfel cu un om sărac nu este nici el suficient de matur pentru împărăţia Mea. Căci 
soarele Meu străluceşte în egală măsură asupra celor buni şi asupra celor răi, pentru 
beneficiul întregii creaţii. 

Aceeaşi rază care luminează palatul unui rege şi care coace strugurii care 
dau vinul cel mai nobil, străluceşte şi asupra colibei celui sărman, şi nu se 
enervează auzind orăcăitul broaştelor şi scârţâitul greierilor. Simţul exagerat al 
economiei nu este prea departe de lăcomie, şi nu stimulează viaţa. Dacă el devine 
chiar un viciu, sufletul nu se va transforma niciodată în vinul pur şi spiritual al 
vieţii. 

Numai cel care dăruieşte cu mare bucurie poate intra în împărăţia Mea, 
evident, atâta vreme cât în sufletul lui nu există alte defecte. El nu trebuie să se 
supere pe cel sărman care îi cere pomană în mod repetat, chiar dacă a făcut-o deja 
de mai multe ori. 

Aşadar, vă repet: analizaţi-vă cu atenţie şi ridicaţi-vă până la nivelul pe 
care puteţi percepe cu uşurinţă lumina vieţii, ca să puteţi fi siguri că v-aţi eliberat 
de toate deşeurile acestei lumi". 



Capitolul 10 
La ceasornicar 

Apusuri preschimbate în răsărituri, cap. 21 

„Da, dragă Doamne, ai dreptate! Te iubesc şi am cel mai mare respect 
pentru Tine, din cauza înţelepciunii Tale şi a puterii, iubirii, răbdării şi 
perseverenţei care derivă din ea. Singurul lucru pe care mi l-aş dori ar fi să-mi 
vorbeşti mai blând, să nu-mi mai reaminteşti tot timpul de blestemul greu care 
apasă asupra mea. Dacă ai fi procedat aşa, m-aş fi îndrăgostit de multă vreme 
definitiv de Tine. Cuvintele Tale extrem de pătrunzătoare mă umplu mai degrabă de 
un fel de teamă şi de revoltă, decât de iubire. De aceea, vorbeşte-mi mai blând, iar 
eu Te voi iubi din toate puterile mele". 

Domnul: „Prietene, vrei să spui că nu îţi recunosc înalta valoare? Crezi că 
numai cine te măguleşte, sau cel care - din respect - nu îndrăzneşte să îţi spună 
adevărul în faţă, îţi este un prieten adevărat? O, crede -Mă, te înşeli amarnic! Tu faci 
parte dintre aceia care nu au nici măcar un singur os bun în trupul lor! Nici măcar o 
singură faptă nobilă de iubire nu îţi împodobeşte sufletul. Au fost momente când 
faptele tale au părut bune şi nobile în faţa lumii, dar în realitate ele au fost cât se 
poate de rele! Căci toate acţiunile tale aveau o natură politică, malefică, şi în 
spatele lor se ascundea un plan secret de putere. 

Când dădeai de pomană, toată lumea trebuia să fie avizată de acest lucru. 
Spune-Mi, aşa te-a învăţat Evanghelia, ca mâna dreaptă să ştie ce face stânga?! 

Când dădeai cuiva un aşa-zis sfat bun, nu ştiu cum se făcea, dar mai 
devreme sau mai târziu apa ajungea să curgă numai pe la moara ta. 

Când le vorbeai oamenilor cu condescendenţă, o făceai numai pentru a le 
arăta cu claritate celor simpli că se află mult sub poziţia ta socială. 

Când le vorbeai oamenilor cu blândeţe, vocea ta semăna cu cântecul 
sirenelor, sau cu râsul hienelor din spatele tufişului. în realitate, erai cel mai crud 
dintre prădători. 

Pe scurt, nu ai făcut absolut nimic bun; erai scufundat în totalitate în iad. 
Domnul Dumnezeul tău are acum milă de tine. El vrea să te elibereze de cătuşele 
iadului, dar crezi că ar putea să o facă dacă nu îţi arată felul în care eşti în realitate? 

Nu ai văzut niciodată pe pământ ce face ceasornicarul cu ceasul stricat, 
pentru a-1 repara, astfel încât să devină din nou folositor? Iată, el desface ceasul în 
cele mai mici componente ale sale, le examinează cu atenţie, repară ce s-a stricat, 
curăţă rugina şi completează piesele care lipsesc. La sfârşit, el reasamblează ceasul, 
ca să vadă dacă merge. Crezi tu că un asemenea ceas complet stricat ar mai merge 

vreodată dacă ceasornicarul s-ar limita să-i lustruiască suprafaţa exterioară, lăsând 
neschimbat interiorul său?! 

Tu eşti tot un fel de mecanism, la fel ca şi ceasul din parabola noastră, în 
care nici măcar o singură rotiţă nu funcţionează corect! Dacă vrei să te transformi 
în bine [să fii reparat], va trebui să îţi desfac fiinţa coruptă în cele mai mici 
componente ale sale. Tot ce există în tine va trebui adus în lumina adevărului etern 
şi incoruptibil, pentru ca tu să te poţi vedea, dându-ţi seama ce anume nu 
funcţionează corect în fiinţa ta. 

Până când nu îţi vei recunoaşte singur toate infirmităţile, crezi tu că o perie, 
o pilă, un cleşte şi un şmirghel vor fi suficiente pentru a te remodela ca fiinţă 
umană potrivit ordinii lui Dumnezeu, transformându-te într-un om cu desăvârşire 
nou? Căci ceea ce eşti la ora actuală este ceva cu totul nefolositor. Şi de vreme ce 
Eu fac toate acestea, în locul tău, nu crezi că merit iubirea ta?" 



Capitolul 11 
Binecuvântarea rugăciunii 

IdaKling, 23.02.1893 

„Dragii Mei copii! Calea către inima Mea este rugăciunea. Orice rugăciune 
este susţinută de o putere secretă care curge din inima Mea. Cu cât vă rugaţi mai 
mult, cu atât mai multă putere pot revărsa Eu asupra voastră şi cu atât mai 
apropiată va fi relaţia voastră cu Mine. Oricine se apropie de Mine cu o rugăciune 
nu va rămâne fără răspuns, fără o consolare, fără o dovadă a iubirii şi prezenţei 
Mele. 

Evident, atunci când spun rugăciune, Eu mă refer la o rugăciune absolut 
sinceră, născută din profunzimile cele mai intime ale inimii, şi nu doar din vârful 
buzelor, fără ca inima să simtă ceva. Rugăciunea trebuie să însemne ceva mai mult 
decât o datorie, un tribut, o convingere că Mi se datorează aşa ceva. Pentru Mine, 
acest gen de convingeri nu înseamnă rugăciuni. Dacă rugăciunea nu încălzeşte 
inima, ci o împietreşte şi mai tare, aş prefera să nu vă mai rugaţi deloc. 

Nu trebuie să vă rugaţi Mie numai în vremuri de restrişte, căci Eu nu sunt 
un Dumnezeu al Urgenţelor; ori de câte ori norocul vă surâde, voi uitaţi cu 
desăvârşire de Dumnezeul la care aţi apelat anterior! Vă amintiţi apoi de El numai 
când aveţi din nou nevoie de ajutorul Lui. Nici acestea nu sunt rugăciuni autentice 
(deşi, de cele mai multe ori, sunt nevoit să Mă mulţumesc cu ele!). 

Rugăciunea adevărată înseamnă o viaţă trăită în rugăciune, alături de Mine 
şi întru Mine. Numai cine trăieşte o asemenea viaţă poate cunoaşte viaţa eternă, şi 
acela nu va mai vedea, simţi sau gusta moartea! 

Se poate spune că cei care îşi trăiesc viaţa în conformitate cu cuvântul Meu 
se roagă necontenit. La fel, cei care Mă poartă în inimile lor se roagă continuu, căci 
gândurile lor sunt direcţionate întotdeauna către Mine şi către iubirea Mea, şi tot ce 
fac aceştia, ei îmi consacră Mie. Iar bucuria lor cea mai mare este să se afle într-o 
comuniune continuă cu Mine şi să-Mi servească prin iubirea din inimile lor. Asta 
înseamnă să te rogi în inima ta, fără încetare. Oricine procedează aşa, va cunoaşte 
binecuvântarea şi graţia Mea. 

Acestea au fost cuvintele de binecuvântare pe care vi le-a adresat astăzi 
Tatăl vostru, Iisus. Amin". 



Capitolul 12 
Adevărata credinţă 

Robert Blum, 11/280 

„Nu este ceva rău să purtaţi discuţii despre Mine şi despre împărăţia Mea. 
Dar mult mai bine ar fi dacă aţi lucra din greu pentru instaurarea ei pe pământ. Aşa 
cum este firesc, cunoaşterea vine înaintea acţiunii. Dar odată ce ştiţi ce aveţi de 
făcut, va trebui să treceţi la acţiune. Chiar şi la cea mai mică acţiune va exista o 
reacţie; în schimb, simpla cunoaştere, nedublată de acţiune, nu poate da naştere 
vreunei reacţii. 

La ce i-ar folosi unui olar să cunoască la perfecţiune arta olăritului, dar să 
nu o aplice niciodată în viaţă, făcând măcar un vas, cât de simplu? Credinţa este şi 
ea o ştiinţă, dar a inimii. Atâta vreme cât nu faceţi nimic, ea rămâne însă o 
cunoaştere moartă. Teoria nu poate prinde viaţă decât prin practică!" 



Capitolul 13 

Şcolile profeţilor: calea către perfecţiunea spirituală 

Marea Evanghelie a lui Ioan, IX/56 (10) 

întrebat în legătură cu vechile şcoli ale profeţilor, Domnul a răspuns: „... 
Erau aleşi numai cei născuţi din părinţi care se temeau de Dumnezeu şi care erau 
puri încă de la naştere, fiind apoi bine educaţi. Şi evident, numai cei care erau 
perfect sănătoşi şi puternici din punct de vedere fizic. Aceşti băieţi erau acceptaţi în 
aceste aşa-zise şcoli ale profeţilor, conduse de judecători şi de preoţi [israelieni], al 
căror spirit era plenar trezit. Mai întâi, ei erau învăţaţi să scrie, să citească şi să 
socotească. Apoi erau instruiţi în cunoaşterea Scripturilor - în principal, cărţile lui 
Moise -, precum şi în geografie şi etnologie (atât cât se cunoştea pe vremea aceea 
despre pământ). 

Viitorilor profeţi li se cerea să recunoască poruncile lui Dumnezeu, dar mai 
ales să le respecte cu stricteţe şi în mod voluntar, din proprie voinţă. Simultan, în 
funcţie de vârsta şi de gradul lor de dezvoltare spirituală, erau supuşi la diferite 
teste şi încercări, pentru a afla pe pielea lor care este gradul lor de rezistenţă în faţa 
tentaţiilor acestei lumi. 

Dar mai presus de orice, băieţii trebuiau protejaţi în faţa indolenţei, care 
este mama tuturor păcatelor şi a tuturor nenorocirilor. De aceea, ei erau supuşi la 
tot felul de munci fizice, în funcţie de puterea trupului lor. 

După ce ajungeau la maturitate şi deveneau suficient de puternici în arta 
abnegaţiei şi a negării de sine, ei erau conduşi pe calea sinelui lăuntric, cu ajutorul 
ştiinţei analogiilor, până când ajungeau să aibă o credinţă foarte fermă. încă din 
copilărie, ei erau învăţaţi să îşi cultive o voinţă de nezdruncinat, prin fuziunea ei cu 
voinţa lui Dumnezeu. Acest lucru le dădea posibilitatea să dea multe semne 
oamenilor, căci voinţa lor era una cu voinţa lui Dumnezeu, iar credinţa lor, care era 

lumina vie coborâtă din ceruri, nu mai permitea nici o îndoială în inimile lor 
iluminate. 

După ce atingeau în acest fel ordinea vie şi autentică, asupra adepţilor 
cobora Duhul Sfânt al lui Dumnezeu, în funcţie de nivelul atins de fiecare în parte 
(adică de credinţa lor şi de gradul de fuziune cu voinţa lui Dumnezeu). Coborârea 
Duhului Sfânt asupra lor le permitea o lărgire a viziunii interioare, astfel încât ei 
puteau vedea în imagini corespondente evenimentele care se vor petrece în viitor, 
pe care le-au şi lăsat drept mărturie pentru generaţiile ulterioare. 

Cei care atingeau această stare şi care aveau asemenea viziuni, auzeau 
inclusiv Cuvântul Interior, deci vocea lui Iehova înlăuntrul lor. învăţăturile pe care 
le propovăduiau ei în faţa oamenilor erau în realitate Cuvântul viu al lui 
Dumnezeu, pe care ei îl auzeau direct din gura lui Iehova, care sălăşluia în fiinţa 
lor. 

Iată, acestea erau şcolile profeţilor: nişte şcoli ale vieţii, în care oamenii 
erau instruiţi să devină profeţi. 

Au existat însă şi alţi oameni pioşi, care au crezut dintotdeauna în 
Dumnezeu şi L-au iubit din inimile lor, devenind profeţi fără a trece prin şcolile 
menţionate mai sus. . . 

Multe asemenea şcoli vor fi create în viitor. Din ele se vor naşte însă mulţi 
profeţi falşi, şi prea puţini autentici, în acord cu voinţa lui Dumnezeu. 

Căci adevăr vă spun: în vremurile care vor veni, nu vor fi profeţi şi 
clarvăzători autentici decât aceia care vor crede în Mine şi care Mă vor iubi pe 
Mine mai presus de orice, care îşi vor iubi semenii la fel de mult ca pe ei înşişi, şi 
care vor urma cu stricteţe învăţăturile Mele. Nu orice om care va striga: 'Doamne, 
Doamne!' va putea intra automat în împărăţia Mea, ci numai cei care vor respecta 
cu fermitate voinţa Mea, în conformitate cu învăţăturile Mele. De aceea, nu vă 
limitaţi să rămâneţi doar nişte ascultători leneşi, ci începeţi să puneţi imediat în 
practică cuvântul Meu, căci numai aşa veţi putea pătrunde în împărăţia lui 
Dumnezeu. 

Nu trebuie să credeţi însă că împărăţia lui Dumnezeu a vieţii interioare va 
veni la voi prin semne exterioare, cu pompă şi lux, căci ea se află înlăuntrul vostru. 
Cine o caută în interior şi nu o găseşte, degeaba o va căuta în lumea exterioară sau 
în stele. 

Calea către adevărata împărăţia vie a lui Dumnezeu este foarte îngustă, şi 
de multe ori este blocată de mărăcini. Numele ei este smerenia şi negarea totală de 
sine. Pentru fiinţele lumeşti, ea este de netrecut. 

Cel care crede însă în Mine şi care îmi respectă poruncile nu va fi rănit de 
mărăcini pe calea către împărăţia lui Dumnezeu. Singurul lucru care pare dificil 
este începutul. Dacă aspirantul îşi păstrează însă seriozitatea şi nu este slăbit de tot 
felul de considerente lumeşti, realizarea împărăţiei lui Dumnezeu nu va fi un 
proces dificil pentru el, căci această căutare continuă, sinceră şi serioasă a 
împărăţiei lui Dumnezeu reprezintă în sine un jug blând şi o povară uşoară impusă 
de Mine. Iar cei mai însetaţi dintre ei vor auzi întotdeauna vocea Mea, care le va 
striga cu tărie: , Veniţi la Mine, toţi cei slabi şi oprimaţi, căci Eu vă voi întâmpina 
mai devreme de jumătatea drumului, vă voi întări şi vă voi revigora! ' 

în schimb, cei care vor striga: , Doamne, Doamne!', dar îşi vor orienta 
privirea mai degrabă către cele lumeşti, căutând doar în treacăt împărăţia lui 
Dumnezeu, le voi spune: ,De ce Mă strigaţi pe Mine, voi, cei cu preocupări 
lumeşti?! Inima Mea nu v-a recunoscut niciodată. Nu veţi primi alt ajutor decât din 
partea preocupărilor voastre! ' 

Adevăr vă spun: atât timp cât se vor afla în această lume, aceşti oameni nu 
vor găsi cu uşurinţă adevărata împărăţie a lui Dumnezeu, cea dinlăuntrul lor, şi ei 
se vor dovedi învăţători, clarvăzători şi profeţi slabi pentru semenii lor. Chiar şi în 
lumea de dincolo, acestor suflete pe jumătate moarte le va fi infinit mai greu să 
găsească în interiorul lor adevărata împărăţie a lui Dumnezeu. 

De aceea, orice om ar trebui să lucreze pentru acest scop în fiecare zi a 
vieţii sale, căci după zi vine noaptea, iar pe întuneric este greu să mai lucrezi". 



Capitolul 14 

Alte lămuriri legate de viaţa alături şi separat de Dumnezeu 

Casa Domnului, 1/4 (4-5) 

Domnul: „Cine se ataşează prin iubirea sa de lumea materială va fi zdrobit 
de puterea morţii, trăind consecinţele acesteia în planul materiei. în schimb, cine îşi 
orientează iubirea către Mine va fuziona cu sursa iubirii şi a vieţii, devenind din ce 
în ce mai viu". 

Casa Domnului, 1/160 (7) 

Domnul: „Conform legii, oamenii nu trebuie să aibă decât o singură 
preocupare, şi anume revelarea lui Dumnezeu, Tatăl lor preasfânt. Ei trebuie să facă 
acest lucru întotdeauna, nu doar atunci când sunt în nevoie, mergând pe calea cea 
dreaptă şi plină de iubire. Cel care L-a descoperit şi care a înţeles că El este 
posesiunea cea mai de preţ nu trebuie să-i mai întoarcă niciodată spatele, ci trebuie 
să rămână alături de El, căci în caz contrar va trăi pierderea conştiinţei de sine cu 
mult înainte de jumătatea drumului de întoarcere, şi abia după multe experienţe 
amare va fi nevoit să recunoască faptul că este incapabil să realizeze ceva fără 
Mine". 



Casa Domnului, 1/160 (8-10) 

Domnul i se adresează lui Adam: „Când cineva îmi strigă Numele cu 
spatele la Mine, Eu nu îl voi auzi, până când nu îşi va întoarce faţa şi inima către 
Mine. Şi încă ceva: această întoarcere cu faţa va fi supusă unui test dificil, care să- 
Mi arate cât de serios este el în inima lui, iar Eu nu voi asculta nici un alt cuvânt 
decât cele care izvorăsc direct din inima lui. Urmăreşte să înţelegi cât mai bine 
aceste cuvinte şi nu-Mi mai întoarce niciodată spatele. în schimb, lasă-te condus şi 
ghidat numai de Mine, oriunde consider Eu că trebuie să fii condus". 



Marea Evanghelie a lui Ioan, IX/139 (6-7) 

Domnul i se adresează lui Iuda Iscariotul: „Cel care preţuieşte şi iubeşte 
lumea exterioară, îşi va primi mai devreme sau mai târziu răsplata pe care această 
lume o ţine întotdeauna pregătită pentru prietenii ei: moartea! împărăţia Mea nu 
face parte din această lume, iar cel care se află de partea Mea va fi răsplătit cu viaţa 
eternă! încearcă să înţelegi aceste cuvinte în inima ta lumească". 



Marea Evanghelie a lui Ioan, IX/ 149 (16) 

Domnul: „Cine îşi iubeşte viaţa trupească din cauza lumii exterioare, îşi va 
pierde viaţa sufletului. Cine nu îşi iubeşte trupul, ci Mă preferă pe Mine, îşi va 
salva sufletul şi va trăi alături de Mine, de-a pururi, în împărăţia Mea". 



Marea Evanghelie a lui Ioan, IX/118 (24, 25) 

Domnul i se adresează unui scrib încăpăţânat, care insistă asupra 
nenorocirilor care se abat asupra multor credincioşi: „Norocul sau ghinionul celor 
inspiraţi direct de Dumnezeu se află întotdeauna pe mâinile cele mai bune cu 
putinţă, căci ei ştiu de ce au fost trimişi în această lume şi de ce trebuie să sufere. 
Ei nu se tem de moartea fizică, întrucât poartă deja în ei viaţa eternă a sufletului, şi 
implicit atotputerea spiritului lui Dumnezeu. Ce are, prin comparaţie, omul care nu 
dispune decât de plăcerile sale lumeşti? Ce îi va mai rămâne lui la sfârşit? Doar 
moartea, căci viaţa nu se va arăta unei asemenea persoane, al cărei destin final nu 
poate fi altul decât disperarea". 



Marea Evanghelie a lui Ioan, VIII/217 (13, 14, 17-18) 

Şeful iluminat al esenienilor răspunde la întrebarea unui grec care doreşte 
să afle ce trebuie făcut pentru a obţine ajutorul lui Dumnezeu: „Mai presus de 
orice, noi avem datoria să credem în inimile noastre în Dumnezeu, să-i respectăm 
poruncile în toate împrejurările, să-L iubim mai mult decât pe oricine altcineva, şi 
să ne iubim semenii la fel de mult ca şi pe noi înşine. Cine nu va proceda în acest 
fel nu va fi auzit de Dumnezeu! 

Eu şi fraţii mei procedăm astfel, şi avem dovezi incontestabile că 
Dumnezeu ne ascultă cu bucurie şi întotdeauna cererile, cu condiţia să nu cerem te 
miri ce prostii nerezonabile. De aceea, întoarceţi-vă cu credinţă către Dumnezeu în 
inimile voastre, la fel cum aţi face-o cu tatăl vostru". 



Marea Evanghelie a lui Ioan, VIII/16 (10, 11) 

Cuvintele de rămas bun ale Domnului adresate înţelepţilor indieni 
convertiţi: „Tatăl este bun şi nu îşi găseşte plăcerea în suferinţele oamenilor, dar 
nici nu le împiedică atunci când oamenii sunt copleşiţi de boală, dacă L-au uitat pe 
Tatăl lor din cauza ataşamentelor lor lumeşti, dacă şi-au pierdut credinţa şi au intrat 
singuri în anumite situaţii din care apoi nu mai ştiu cum să iasă. Păşiţi pe calea pe 
care v-am indicat-o Eu şi nu veţi avea de suferit, iar plecarea voastră din această 
lume va fi una uşoară". 



Casa Domnului, 11/51 (105) 

Domnul: „Adevăr vă spun, cel care Mă urmează pe Mine păşeşte pe calea 
cea dreaptă, şi nu se va rătăci de pe calea care duce către viaţa eternă. Cine ar dori 
să meargă noaptea prin pădure, căutând cărarea, fără lumină? Pădurea este această 
lume, iar cărarea este viaţa lumească a omului, iar încarnarea sufletului în corp este 
noaptea cea întunecată. în schimb, Eu sunt Lumina care vă ghidează, la fel cum 
sunt Calea şi Viaţa Eternă, destinaţia voastră". 



Marea Evanghelie a lui Ioan, IV/166 (6) 

Domnul: „Când totul de devenit celest în fiinţa umană, mediul în care 
trăieşte devine şi el celest. Zilele sale devin celeste, iar nopţile sale se umplu de 
pacea cerului şi de lumina cea mai splendidă, dar numai pentru sufletele pure, 
aflate în fuziune cu spiritele lor". 



Casa Domnului, III/ 10 (9) 

Arhanghelul Uriel: „Viaţa noastră este viaţa lui Dumnezeu! Noi putem trăi 
oricând şi oriunde dorim. Atunci când înţelegem motivul vieţii şi când ne orientăm 
inimile către Dumnezeu, noi trăim deja viaţa perfectă, indiferent dacă ne mai aflăm 
în corp sau am trecut în lumina spiritului". 



Soarele spiritual, 1/98 (13) 

Domnul le vorbeşte sufletelor ajunse în împărăţia spiritelor: „Alături de 
Mine, totul vă va fi posibil; fără Mine, nu veţi putea face nimic. De aceea, viaţa 
alături de Mine este întotdeauna bună şi fericită, în timp ce în afara Mea nu există 
nici o existenţă durabilă. Căci Eu singur sunt calea, adevărul şi viaţa. Oricine 
rămâne în Mine, prin iubirea lui, astfel încât şi Eu să rămân cu el, beneficiază de 
lumină, de viaţă şi de adevărul suprem!" 

